**1 тақырып. Қоғамның рухани өміріндегі философияның орны мен рөлі**

**Жоспар**

1. Философия пәні. Философия ғылым ба, әлде өнер ме?

2.Қоғамның рухани өміріндегі философияның орны мен рөлі.

Дүниетанымның тарихи формалары ретіндегі мифология, дін және философияның арақатынасы.

3. Философияның функциялары.

**Мақсаты:** Философияның онтологиялық, гносеологиялық, т.б қызметімен таныстырып, оның дүниеге деген біртұтас жүйелі көзқарасты қалыптастыратынын көрсету.

**Тақырыптағы негізгі ұғымдар:** философия, материализм, идеализм, реализм, дуализм, агностицизм, монизм, плюрализм, мифология, субстанция, субстрат, функция, методология, категория, метафизика, диалектика.

Адам басқа тіршіліктерге қарағанда ерекше пәнде - ол өзін бүкіл дүниеден бөліп алып, оған қарсы қоя алады. Менің осы дүниедегі орным қандай? Мен бұл өмірге не істеу үшін келдім? Олай болса, философия – дүниеге деген дамыған көзқарас түрі.

Тарихи дүниеге деген көзқарастың тұрпайы түрі алғашқы қауымдық қоғамның шеңберінде дүниеге келеді. Оны біз мифология дейміз. (mіthos - грек сөзі, -хиқаят, -баян, аңыз, logos – грек сөзі, ілім деген мағына береді).

Миф – табиғат, қоғам және адам жөніндегі алғашқы тұрпайы фантастикалық түсініктер (phantasіa – грек сөзі, -қиял, елес).

Уақыт өте келе мифологияның шеңберінен дін бөлініп шықты, - сонымен дүниеге деген көзқарастың, дүниесезімінің жаңа түрі қоғамға келді. Дін де, мифологияға ұқсас синкретикалық табиғатымен, сонымен қатар дүниені фантастикалық қиялдан бейнелеуімен ерекшеленеді.

Дінде ең құдіретті жасампаз - Құдай – табиғаттан жоғары және бөлек тұр. Оны ғылыми жолмен танып-білу мүмкін емес, ол адамға аян арқылы беріледі де адамның жан-дүниесінде терең сенім сезімін туғызады.

Сенім дегеніміз – белгілі бір қоғамдағы уағыздалатын пікірлерге, нәрселерге берілу, олардың шындығын тексеру ия болмаса дәлелдеу арқылы қажет-етпеу.

Діни сенімнің қайнар көзі – адамның дүниені сезімдік-құндылық тұрғыдан игеруінде, ал дүниеге деген ақыл-ой, парасат арқылы келген көзқарастарға дін қарсы келеді.

**Философия - ғылым әлде өнер ме?**

Жоғарыда атап өткеніміздей, дүниеге деген діни көзқарасқа қанағаттанбаушылық сонау көне заманның өзінде-ақ пайда болып, аса ұлы тұлғалардың дүние мен адам қарым-қатынасы жөніндегі ақыл-ойға негізделген сұрақтар мен жауаптарының дүниеге келуіне себеп болды.

Осы тұрғыдан алғанда “Философия – ақыл-оймен ұстап қалынған тарихи дәуір” деген Гегельдің берген анықтамасында терең сыр жатса керек.

Философия – грек сөзі, philio- сүйемін, sophio- даналықты (даналықты сүйемін). Ол б.з.д 1-3 жылдықтың басында дүниеге келді. Оның шығуының 2 қайнар көзін атаған: 1) бірі Аристотельдің , адамның білуге құмарту қаблеті (таңдану), адамның бақытына берген қасиеті десе, XVII ғ. Р. Декарт: ”Ойлаймын - яғни өмір сүремін”, К. Маркс: “Рухани бай адам-әрдайым зәру, мұқтаж адам, ол әр уақытта сол байлықты көбейтуге ынтығады”, деген болатын. 2) Сократ(5ғ.б.д.д): “Философияға шабыт беретін, рухтандыратын-өлім”- деген. Осы білімі оны өмірдің мәнін, маңызын ойлауға итереді. (Шығыс. ф.).

Философияның басқа өмірге деген көзқарастардан айырмашылығы – оның рационалдығында (ratіo - латын сөзі, - ақыл-ой). Жалпы алғанда философия қоғамдық сананың ғылыми саласының шеңберінен шығып кетпеуге тырысады, осы мақсатқа жету үшін оның өзінің категориалдық (categorіa - грек сөзі, белгі, пікір айту, айыптау) бүкіл ғылымның жетістіктеріне, адамзаттың мыңдаған жылдық өмірден алған тәлім-тәжрибесіне негізделген жүйесі қалыптасады. Мысалы, А.Шопенгауер философия ғылымының кемшіліктері – оның ғылым жолымен дамуында, ал шынында философия көркемөнердің бір түрі ғана деген пікір айтқан болатын.

И.Фихтенің айтқанындай, философиялық жүйені таңдау адамның өзінің кім екеніне байланысты, үйткені философиялық жүйе соны жасаған адамның жан-дүниесі арқылы жанданған. Бұл жағынан алып қарағанда философия көркемөнерге ұқсас.

Жеке ғылым салаларына көз жіберсек, онда талғам мәселесі толығынан жоқ сияқты. Физика, ия болмаса биологиядағы теорияларды жасаған авторларды көбінесе көзі тірі кезінде айтамыз, соңынан олардың ашқан жаңалықтары сол ғылымның бір тарауына құрап, бейтұлғалық объективтік заңға айналып бара береді (objectum – латын сөзі, -зат, қарсы қоямын).

Жоғарыда айтылғандарды қорыта келе, біз философия пәнінің күрделі де, біріктіргіш білім, дүниеге деген көзқарас екенін байқаймыз (іntegratіo – латын сөзі, - біртұтас, қалпына келтіру, толықтыру).

Философия – біртұтас ерекше дүниеге деген көзқарастық білім. Философия – адамзат мәдениетінің өзегі.

**Философияның негізгі мәселесі**

Философияның дүниеге деген ерекше көзқарастық мәнін ашқаннан кейін, мәселені нақтылай түсіп келесі сатыда оның пәнін анықтауымыз керек.

Көне грек топырағында бұл алғашқы білімге философия деген атақ беріліп, ол шынында сол кездегі барлық дүние зерттеудегі пайда болған ғылымның алғашқы деректері мен тұжырымдамаларын өз бойына сіңірді.

Қорыта келе мына пікірді айтуға болады. Философия өзінің тарихи бастауынан бастап, осы заманға дейін – 2,5 мыңжылдық шеңберінде - өзінің пәнін, айналысатын мәселелерін өзгерткен жоқ. Философия пәнінің қайнар көзі – жеке адам ия болмаса әлеуметтік топ, қоғамның дүние мен адам және олардың ара-қатынасы жөніндегі жалпы мағлұматты қажет етуінде. Басқаша айтқанда homo sapіens (саналы адам) дүниені біртұтас ретінде және сол дүниедегі өзінің кім екені, ондағы алатын орны жөніндегі ойлар мен сезім тебіреністерін тудырады.

Философияның пәні Дүние мен адам арасындағы жүйедегі шегіне жеткен ең жалпы байланыстар мен қатынастар жиынтығы. Бұл ең жалпы жақындағанда ғана. Бұл қатынастар мен байланыстарды әрі қарай сараптап тереңдетсек, онда оның көп қырлылығын көреміз.

Ең бірінші философия пәнінің метафизикалық онтологиялық қыр-сырын атап өтуіміз керек (ontos – грек сөзі, барлық, болу; logos – ілім, болмыс жөніндегі ілім). Философия пәнінің екінші үлкен мәселелері – ол оның гносеологиялық жақтары (gnosіs – грек сөзі, -тану, білу). Философия пәнінің ажырамас мәселелерінің бірі ол оның аксиологиялық, яғни құндылық жақтары.

Философия пәнінің келесі жағы – ол оның праксеологиялық, прагматикалық мәселелері (praktіcos – грек сөзі – белсенді, іс-әрекетшіл; pragmatos – грек сөзі, -іс-қимыл). Өйткені адам дүниені тану барысында тек қана оны ой-өрісімен қамтып қана қоймай, оны өз іс-әрекеттерімен түйістіріп, дүниеде бұрынғы-соңғы болмаған жаңа нәрселерді, құбылыстарды тудырады.

###### Философияның негізгі мәселесі. Бірінші жағы

Өйткені философия дүниеге келісімен-ақ оның шеңберінде әр-түрлі бір-біріне қарсы бағытталған ағымдар пайда болды.

Ол – дүниенің алғашқы негізгі субстанциясы неде? (substantіa – латын сөзі, -негізінде, астында жатқан).

Екінші жағынан, бұл дүниені ең шегіне жеткен жалпылық тұрғысынан алып қарағанда, онда біз екі-ақ құбылысты табамыз - оның бірі **материя** (materіa – латын сөзі, -зат) – табиғат заты, екіншісі – сана – адамның ішкі жан-дүниесі, рухы.

Жалпы айтқанда жоғарыда көрсетілген үш ұғымда Дүниені зерттеудегі негізгі **үш идея** берілген. Ол – Дүниенің бірлігі, екіншіден – оның заттық субстраты (substratum - негіз), үшіншіден – адамның өз ішінен табатын материалдық емес рухани тебіреністері.

Егер дүниенің субстанциясы материя деген пікірге келсек, онда философияда **материалистік** ағым пайда болады..

Керісінше, **субстанция** дегеніміз жеке адамның жан-дүниесі ия болмаса дүниежүзілік абсолюттік идея, рух т.с.с. деп болжамдасақ, онда философияда **идеалистік** ағым пайда болады.

Егер дүние субстанциясының екі ажырамас – материалдық және рухани жағы бар деген көзқараста болсақ, онда біз философияда **реализм** бағытын тудырамыз. Философияда сирек кездесетін ағымдардың бірі – дүние субстанциясы екеу – материя және рух және олар бір-біріне тәуелсіз деген пікір. Мұны алғаш рет философия тарихында француз философы Р.Декарт айтқан болатын. Мұндай көзқарасты біз дуализм бағытына жатқызамыз. (dualіs – латын сөзі, - екі жақтылық).

Ал жоғарыдағы үш дүниеге деген көзқарас **монистік** бағытта болмақ. (monos – грек сөзі, -біреу).

Философияның негізгі мәселесін шешу жолындағы материализмге қарама-қарсы бағыт – **идеализм** (іdea – грек сөзі, -ой, идея). Дүниенің негізінде субстанция ретінде рухани болмыс жатыр деген қайсыбір дүниесезім мен дүние қабылдауды біз **идеализм** дейміз. Идеализм адам өмірінің рухани жағын бірінші орынға қояды. Бұл ағым қайсыбір белсенділіктің, шығармашылықтың қайнар көзі – рухта деген пікір айтады. Материя мойындалғанымен, ол енжар, болмыстың төменгі жаратылған түрі ретінде ғана қаралады.

Идеалистік философияның негізгі екі түрін бір-бірінен ажыратуға болады: ол **объективті** және **субъективті идеализм**.

**Объективті** **идеализмнің** негізгі қағидалары орта ғасыр заманында **монотеистік** (monos – грек сөзі, -біреу; theos - құдай) діндердің қалыптасуына зор әсерін тигізді.

Идеализмнің философия тарихындағы екінші түрі – **субъективті идеализм**. Бұл философиялық ағымның ерекшелігі – тек қана жан-дүниенің өмір сүруін мойындау. Өйткені адам өз-өзіне үңіліп қарағанда өзінің жан-дүниесінен басқа ештеңе таппайды. Субъективті идеализмнің өкілі Дж.Берклидің айтуынша “Өмір сүру - қабылдауға келетін нәрсе ғана”. Ал, адамның санасындағы неше-түрлі ұғымдарды алатын болсақ, олар бізді алдайтын жалған елестер, өйткені біз оларды нақтылы қабылдай алмаймыз. Әрине бұл қағида материализмге де, объективті идеализмге де қарсы бағытталған. Мысалы, Дж. Берклидің айтуына қарағанда, материя ұғымы – жалған елес, өйткені біз оны өзіміздің жан-дүниемізден таба алмаймыз. Біз нақтылы ағашты, үйді, басқа жанымыздағы адамдарды, машиналарды т.с.с. қабылдай аламыз, ал материяны ешкім өзінің жан-дүниесінде елестете алмайды.

Олай болатын болса, шындықтың өлшемі ұғымдар емес, адамның түйсіктері, солардың жиынтығы, жалпы адамның психикалық өмірі ғана (psyche – грек сөзі, -жан-дүние).

Философияның негізгі мәселесін шешу жолында үшінші жол бар. Ол жол – **материализм** мен **идеализмнің** біржақтылығына қанағаттанбай дүниенің негізінде жатқан субстанцияның екі қасиетін – материалдық және идеалдық жағын бірдей мойындауында. Сонымен болмыстың өзі қайшылық, оның материалдық және рухани жақтары бар. Мұндай көзқарасқа философияда **реализм** деген атақ берілген (realіs – латын сөзі, -шындық)

**Философияның негізгі функциялары (functіo-латын сөзі, -орындалу жасалу, істейтін қызметі)**

Философия – Дүниеге деген адамның көзқарасын қалыптастырады. Бұл осы пәннің ең негізгі функцияларының бірі.

Философияның келесі функциясы – оның **методологиялық** қызметінде. Әр ғылымның саласында өзінің пәнін зерттеуде белгілі бір іс-әрекеттер, әдістемелер қолданылады (methodos –грек сөзі, -зерттеу жолы). Философия тілі- ол категориялар, ұғымдар (Табиғат, материя, болмыс т.с.с). Еркін ойлау- философияның ақиқаттық қағидасы, обьективтік принципі. Философияда екі түрлі ойлау әдісі қолданылады: 1) **Диалектикалық-** ол дүниеде бәрі ұдайы қозғалыста, өзгерісте, дамуда деп түсінеді. 2) **Метафизикалық-** бұл оған қарама-қарсы, дүниені өзгермейтін, қозғалмайтын, дамымайтын құбылыс деп түсінетін біржақты, сыңаржақты ұғым. Бірақ, ол 16-17ғ. тарихи жағынан өзін ақтады (нақты ғылымлар: физика, химия т.б. пайда болуына себебін тигізді).

Сонымен **философия дегеніміз**- материя мен сана, таным мен болмыс, адам мен қоғам жайлы адамзат ой- санасының дамуы барысында жинақталған, жүйеленген ғылыми ой-пікірдің жиынтығы.

**Өзіндік дайындыққа арналған сұрақтар:**

1. Философия дегеніміз не?
2. Философиялық білімдер жүйесі, олардың құндылығы.
3. Философияның мәдениетіндегі орны мен рөлі.

**Мифология, дін, философия өзара байланысы**

Философия

Дін

Мифология

Ортақ (жалпы)

Мына сұрақтарға жауап іздейді: әлемнің пайда болуы, өлім мен өлместік, дүниедегі адамның орны мен онымен қарым-қатынасы туралы.

айырмашылығы

Адамның ақыл-есіне иек артады.

Дүние туралы ілімге, ғылымға сүйенеді.

Адамның сезіміне әсер етіп, сенім-нанымға сүйенеді.

**Дүниетаным типтері**

**Миф (грек.)** - әлемнің пайда болуы, құдайлар, перілер (дию, құдірет, рух) батырлар туралы ежелгі

халықтардың аңыздары.

Мифология – аңыздардың жиынтығы.

**Дін (лат.)** – құдай немесе құдайлардың, рухтардың, періштелердің т.с.с. құдіретті күшіне сену.

**Философия (грек.)** - әлемге жалпы біртұтас жүйелі көзқарас пен ондағы адамның орнын

қарастырады.

**Ғылыми дүниетаным** – ғылыми деректерге негізделген, қоршаған ортаға теоретикалық

көзқарастар.

**Философия пәні**

Философия

дүниеге деген біртұтас көзқарас және ондағы адамның орнын анықтауға бағытталған қоғамдық сананың түрі.

Негізгі қызметі

Әдістемелік

- эвристикалық – жаңа білімдердің пайда болуына ықпал етеді;

- координациялық – ғылыми зерттеу әдістерін жүйеге түсіріп біріктіреді;

- интеграциялық – кейбір бөлімдерді толық біріктіреді;

- логикалық-танымдық – ғылыми білімдердегі ұғымдар мен теоретикалық құрылымын негіздейді.

Дүниетанымдық

- гуманистік – адам мәселесі;

- әлеуметтік-құндылық – қоғамдық идеалдар, құндылықтар туралы;

- мәдени-тәрбиелік – адамның бойында мәдени-тұлғалық қасиеттерін қалыптастыру;

- бейнелеу-ақпараттық – шынайы өмір, дүниені бейнелейтін категориялар, жалпы қағидалар, заңдар.

**Философиялық білімнің құрылымы**

Онтология

(болмыс туралы ілім)

Гноселогия

(таным туралы ілім)

Методология

(әдістеме туралы ілім)

Логика

Формалдық, диалектикалық, әлеуметтік

Антропологиялық философия

Әлеуметтік философия

Табиғат философиясы

Философия тарихы

Эстетика

(әсемдік туралы ілім)

Этика

(морал туралы ілім)

**Философияның негізгі сұрағы**

Сананың – материяға, рухтың - табиғатқа, ойлаудың – болмысқа қатынасы

Заттардың кейбір жақтары танылмайды

Дүниетанымды

Ойлау мен болмыстың бірегейлігі

Дүниенің танымдылығы туралы сұрақ

Агностицизм

Идеализм

Материализм

Адам сезімдік түйсіктерді қабылдауға ғана, біз дүниенің қандай екенін ғана емес, сырттай өмір сүріп жатқанын да біле алмаймыз (юмизм)

«Заттар» әлемі танылмайды (кантианство)

Сана шынайы дүниені бейнелейтіні дұрыс па?

Субъективтік идеализм

Сана тек жекенің «Мен»-дік күйін ғана (жан-дүниесін) білдіреді

Объективтік иделаизм

Сана – объективтік дүниені бейнелеу емес, керісінше абсолюттік рухтың өзіндік танымдылығы

Материализм

Сана объективтік дүниені дұрыс бейнелейді

Агностицизм қазіргі заманғы философияда кейбір бағыттарға бөлінеді

**Ежелгі философиядағы материализммен идеализмнің дамуы**

**(IX ғ. б.д. д. – I ғ.б. д.)**

**Қытай Индия Грекия Рим**

«Шу-цзин» Упанишады Милет мектебі натурфилосовтардың

(5 бастама) ? Фалес (су) кіші мектебі

Анаксимен (ауа)

«И-цзин» «Махабхарата» Анаксимандр

(пакрити) ? (апейрон)

Лао-цзы (дао) чарвактар мектебі

санкхья мектебі Эмпедокл (4 түбір)

вайшешік мектебі ? Анаксагор

Ян Чжу (гомеомерия)

Атомистер мектебі

Левкипп. Демокрит

«Дао дэ-цзин» Гераклит (от)

Платон

Аристотель Эпикур

4 стихия

Ван Чун 4 элемент

«Лунь хэн» (ци) эфир-квинтэссенция Лукреций Кар

# 2 тақырып. Көне Шығыс философиясы

**Жоспар**

## 1. Көне Қытай философиясы:

## а) Даосизм – натурфилософиялық ағымы ретінде; ондағы гносеологиялық (дүниетанымдық) мәселелер, даосизмнің моральдық, әлеуметтік-саяси көзқарастары.

б) Кон-фу-цзы ілімі − моральдық философия ретінде;

моральдық мәселелер, әлеуметтік көзқарастар, таным мәселелері.

с) Фа-Цзя мектебі – әлеуметтік-саяси философия ретінде.

2. Көне Үнді философиясы: джайнизм, буддизм. Үнді философиясындағы материалистік көзқарастар.

**Мақсаты:** Шығыстың мифологиялық және танымдық өзіндік ой-сананың ерешеліктерін көрсетіп, Ондағы философиялық бағыттардың жүйесіндегі натурфилософиялық, моралдық -саяси көзқарастарымен таныстыру.

**Тақырыптағы негізгі ұғымдар:** даосизм, брахман, конфуцизм, ахимса, рейнкарнация, каста, карма, мокма, сансара, нирвана, мая т.б.

**Даосизм ағымы**

Даосизм бағытының негізін қалаушы − Лао-Цзы (VI-Vғ.б.ғ.д.). “Даодецзин” деген кітапта бұл кісінің айтқан ойларын оның оқушылары мен ізбасарлары IV-IIIғ.ғ. жинақтаған.

**Даосизмнің онтологиялық (болмыс) мәселелері**

Лао-Цзы философиясының негізгі ұғымы – Дао − Қытай тіліндегі көп сөздер сияқты өзінің бойына әр-түрлі мағына сіңірген ұғым.

Дао − бір жағынан дүниенің қайнар көзі, алғашқы негіз ретінде түсіндірілсе, екінші жағынан ол − аспан заңдылықтары, бүкіл дүниедегі заттар мен құбылыстар оған бағынышты.

Дүниенің негізінде жатқан Даоны біз мәңгілікті, өзгермейді, бітімсіз, танылмайды дейміз. Оған қаншалықты мұқият қарағанмен ол көрінбейді, зер қойып тыңдасақ − естілмейді, оған ат қояйық десек, қалай атарымызды білмейміз − оның аты жоқ. Ол – ешнәрсе, бейболмыс. Дао − бүкіл өмірге келетіннің терең қақпасы.

Адам жерге бағынады, жер − аспанға, аспан − Даоға, Дао − өз-өзіне ғана бағынады.

Дао − мәңгілік және аты жоқты. Солай бола тұра оны ешбір бұл дүниедегі нәрсе өзіне бағындыра алмайды.

**Даосизмдегі гносеологиялық (дүниетанымдық) мәселелер**

Даоны тану жолында сезімдік, іңкәрлік бізді оған ешқашанда жеткізбейді. Адам сезімдік жолымен тек қана шектелген нақты заттарды ғана тани алады. Сондықтан, адам іңкәрліктен арылып, тыныштық жағдайға келгенде ғана дүниеге тереңдей алады.

**Даосизмнің моральдық, әлеуметтік-саяси көзқарастары**

Даосизмнің моральдық ілімі Кон-фу-Цзы іліміне қарама-қарсы. Кон-фу-Цзыдің адамдарың бір-біріне жақсылық жасау керектігі қағидасын сынға алып, олар оны “мен – саған, сен – мағанға” теңеп, оның ешқандай моральдық мәні жоқ, тек қана пайда табушылыққа итереді деген ойды айтады.

Даосизмнің этикалық идеалы – жақсылық жасауға ұмтылмау. Сондықтан ондай адам – ізгі адам. Мұндай идеяға оларды итерген өмірде көп кездесетін жақсылықтың жамандық болып оралуы болса керек. Сондықтан, даостардың ізгі адамы ешнәрсе жасамай жеңіске жетеді. “Күреспей-ақ жеңіске жетеді” – дейді даостар.

Даосизм ілімі адамдарға білім беруге, оларды ағартуға қарсы, ал білімді адамдардың өзін іс-әрекет жасауға жібермеу керек деген пікір айтады. Өйткені әрекет жасамау барлық заттардың өзінің мақсатына лайықты өзгеруіне, өзіне-өзі жеткілікті болуына әкеледі.

Ал енді басқару мәселесіне келетін болсақ, онда олардың пікірінше “ең жақсы ел басын тек оның бар екенін ғана халық біледі. Ал халық сүйетін және көтеретін ел басы – екінші дәрежеде. Содан кейін халықты қорқытып ұстайтын ел басы келеді. Егер халық ел басынан жиіркенсе – онда ол ең жаманы.”

Даосизм ел әділеттік арқылы басқарылады, соғыс қулық арқылы жүреді дейді. Елді басқару дәрежесіне көтерілу ешнәрсе жасамау арқылы болмақ. (У.Вей – заттың табиғи қалыптасуына тежеу жасамау).

Егер елбасы ешнәрсеге килікпесе, онда қоғам өмірінде тыныштық, барлығы да өз орнымен келе береді. Егер үкімет тыныш болса, онда халықтың көңілі де жайлы. Бірақ үкімет неше-түрлі іс-әрекетте болса, онда халық бақытсыздыққа ұшырайды.

Даостар үкімет басындағы адамдарды байлыққа, қымбат заттарға қызықпауға шақырады. Әсіресе тәкәппарлықтың зияндылығын аса көрсетеді. “Ең бақытсыздық − өз іңкәрінің шегін білмеуде, ең қауіптілік – асқан байлыққа жетуге ұмтылуда.”

**Кон-фу-цзы ілімі** − **қытайдың моральдық философиясы**

Кон-фу-цзы (551-479 б.ғ.д.) − қытай халқының ұлы ойшылы, саяси қайраткері, тәрбиешісі, осы уақытқа дейін өзінің ықпалын тигізіп келе жатқан философиялық ағымның негізін қалаушы. Негізігі еңбегі “Лунь-уй” (әңгімелер мен пікірлер).

Кон-фу-цзы философиясында қойылған онтологиялық (болмыс) мәселелерге келер болсақ, ойшыл өзінің болмысқа, дүниеге деген жалпы көзқарасында сол кездегі қалыптасқан ой-өрісінің шеңберінде болған. Аспандағы дао заңдылықтарына табынып, тағдырға сенген. Егер кімде-кім тағдырды мойындамаса, оны нағыз ерге жатқызуға болмайды, − дейді ұлы ойшыл.

**Моральдық мәселелер**

Кон-фу-цзыдың адамзат тарихында ұлы ойшыл ретінде осы күнге дейін сақталуы – оның моральдық-этикалық көзқарастарында. Оның әлеуметтік-саяси көзқарастарының өзі осы моральдың тиістілік шеңберінде қаралады.

Кон-фу-цзы еңбектерінен біз “бес тұрақтылықты” (учан) табамыз. Олар адамгершілік, адамды сүю (жень), әділеттілік (и), әдеттілік (ли), даналық, ақыл-оймен тоқулық (чжи), сенімділік (сань). Осы бес тұрақтылық арқылы адам дао жолына шыға алады.

Ол “Өзіңе тілемейтінді басқаға да жасама” деген екен.

Біздің баса көрсеткіміз келетін “тұрақтылық” – ол ли (әдеттілік). Кон-фу-цзыдың айтуына қарағанда халық өзінің ғасырлар тарихында қалыптасқан әдет-ғұрыптарын сақтап, сыйлау керек. Әдет-ғұрпынан айырылған халық тарап кетеді деген ой айтады.

Кон-фу-цзыдың айтуына қарағанда, адамдарды екі түрге бөлуге болады. Олар “ізгі адам” (цзюн-цзы) және “ұсақ адам” (сяо-жень).

“Iзгі адам” өз алдына үлкен талаптар қояды, ал “ұсақ адам” талапты басқалардың алдына қояды.

Үлкен адамға үлкен істерді тапсыруға болады, ұсақ адамға сенуге болмайды. Үлкен адам басқа адамдармен тіл тауып, бірақ өмірде өз жолын іздейді. Ұсақ адам басқа адамдармен бірге болғанымен ұрыс керіс тудырады. Үлкен адам адамгершілік жолында өзінің өмірін қиюға дайын, ұсақ адам өзінің өмірін ит сияқты орда бітіреді.

**Әлеуметтік-саяси көзқарастар**

Кон-фу-цзы өзінің әлеуметтік көзқарастарында әрбір топтың тарихи қалыптасуының өзінің орны болуы керек және олардың арасындағы қарым-қатынастары − әдет-ғұрыптың негізінде ретке келіп отыруы керектігін көрсетті. “Ел басы (әрқашанда) ел басы орнында, қызметші − қызметші орнында, әке − әке орнында, ұл − ұлдың орнында” – дейді ұлы ойшыл.

Егер адамдарды моральдық талаптарға сай тәрбиелесек, онда олар өздерінің жаман қылықтары мен пиғылдарынан ұялып, шынайы дұрыс жолға түседі.”

**Таным мәселелері**

Кон-фу-Цзыдың айтуына қарағанда, өздерінің табиғатына қарағанда адамдар бір-біріне өте ұқсас, бірақ өмірден алған дағды мен тәлім-тәрбие адамдарды әртүрлі қылады. Тек қана ең биік даналық пен ең шегіне жеткен ақымақтық тұрақты.

Кон-фу-цзы білімді әртүрлі дәрежеге бөледі. Ең биік білім – ол туа біткен білім. Одан төмен білім − игерілген, келесі − қиындықтарды бастан кешіп алынған білім. Бірақ, оңбаған адам басынан өткізген қиындықтардың өзінен сабақ алмайды деп өкінеді Кон-фу-Цзы.

Кон-фу-Цзы білімнің адам өміріне деген құндылығын жете көрсетті. “Барлық көргенің мен естігеніңді жүрегіңде сақта. Қажымай-талмай оқудан тойынба, басқаларға біліміңді жеткізе біл”, − деген нақыл сөздерді айтады. Кон-фу-зы ойынша, білім саласында ерекше моральдық тазалық керек “Білгеніңді айт. Білмесең − білмеймін де. Тек осындай білімге деген көзқарас даналықты көрсетеді”.

Ойшылдың айтуына қарағанда, оқу білудің өзі де өте қиын жұмыс, ол адамның дербес өзіндік оймен тоқуын талап етеді.

“Егер тек қана оқып, оқығанды ой елегінен өткізуге ұмтылмасақ, онда ол еш нәтиже бермейді. Ал күнбе − күн ой толғау,  шындықты айырмайды (анықтамайды, ашпайды). Аққан су сияқты, оған Батыс пен Шығыс бәрібір”, − деген ойына қарсы шығып, Мен-Цзы “Аққан су Батыс пен Шығысты расында да айырмайды. Бірақ ол жоғарыға аға алмайды, тек қана төменге ағады. Сол сияқты адамдардың бәрі де жақсылыққа ұмтылады”, − деп жауап береді.

Оның ізбасары айтқан мына нақыл сөзге көңіл аударайық. “Мен өмірді бағалаймын, бірақ одан да қымбат − әділеттілік. Егер мен осы екеуін бірдей ұстай алмайтын жағдайда болсам онда мен әділеттілікті таңдар едім”.

Сондықтан, үкімет басындағылар қандай болса, халық та сондай. “Басшылар жел сияқты, ал қарапайым халық − шөпке ұқсайды. Қайда жел үрлесе, сол жаққа шөп майысады”, − дейді Мен-Цзы. II б.ғ.д. заманда ресми мемлекет дініне айналып, Кон-фу-Цзы ілімінің негізгі құндылықтары осы уақытқа шейін Қытай мемлекетінің идеологиясының негізінде жатыр.

**Фа-Цзя мектебі – көне Қытайдың әлеуметтік-саяси философиясы**

Көне Қытай философиясының тағы да бір ерекше ағымы, − ол фа-цзя мектебі (“фа”-заң). Бұл ағым негізінен алғанда Кофуциандық ілімге қарсы бағытталған, (әсіресе, оның адам, мораль мәселелеріне), − ілім.

Фа-Цзя мектебінің негізін қалаушы Хань-Фэй-Цзы (280-233 б.ғ.д.). Ол өзінің болмыс ілімінде Даоны бүкіл дүниедегі барлық нәрселердің табиғи заңы ретінде қарады. “Әрбір зат пен істің өзінің заңдары бар. Аспанның өз заңдылықтығы, ал адамдарды алатын болсақ, олардың өздерінің орнатқан заңдары бар”.

Дао – жалғыз және бөлінбейді деген пікір айтып, Хань-Фэй-Цзы сондықтан елбасы да тек өзіне ғана сенуі керек. Даоның өзіне ұқсас басқа ештеңе болмағаннан кейін, оны жалғыз дейміз. Сондықтан ақылды елбасы Даоның іске асқанын бағалайды.

Әрі қарай ел басын Даоның қасиеттерімен салыстыра келе, оның қандай болу керектігін көрсетеді.

“Фа-цзя” мектебінің ел басқару мәселелеріне келетін болсақ, олар адамның табиғатының өзімшілдігіне негіздеп оны шешті. Мысалы, Хань-Фэй-Цзы, халық тек қана пайда мен жалақыны жақсы көреді де, жаза мен дарға асуды жек көреді. Ал оның бәрі ел басының қолында. Сондықтан, ел басы қоғамда тәртіп орнатуы үшін бәрін заң арқылы ретке келтіруі керек. Заң қысқа, әрбір адамға түсінікті болуы ерек.

Қоғамда жаза көп, құрметтеу аз болуы керек.

Фа-цзя мектебі заң мен басқару өнерін бір-бірінен айырып қарайды.

Осы “фа-цзя” мектебінің талаптарын үкіметтің саяси идеолгиясына айналдырып, қытай императоры Цинь-Ши-Хуан өз елінде аса қатыгез басқару жүйесін орнатқан болатын.

Соңында моральдық тәрбиені − заң жолымен, қоғамдық қатынастарды ретке келтірумен ұштастырды.

Фа-цзя мектебінде ашылған саяси технологиялар (technе − грек сөзі, − өнер) мыңдаған жылдар өткеннен кейін тоталитарлық диктаторлық тәртіптер орнаған жерлерде кеңінен пайдаланылды.

Әрине**, Қытай философиясында материалистік ағымдар да болды**. Мысалы, “ци” ұғымы Демокриттің “атом” ұғымымен тең, олар көзге көрінбейтін, әртүрлі салмақты ұсақ бөлшектер. Мысалы, Сюнь-цзы (298-238 б.ғ.д.) қытайдың “аспанға” табынуы әдетіне қарсы шығып былай дейді: “Аспанға соқыр сенімдіктің негізінде табынғанша, заттарды көбейтіп, аспанды неге бағындырмаймыз? Біреу сұрады: Егер рух болмаса, онда Құдайға табынып сұрағаннан кейін неге жаңбыр жауды? – Мұнда ешқандай таңғалатын нәрсе жоқ, өйткені жаңбыр құдайға табынғанға дейін де, кейін де жауады” т.с.с.

Дегенмен, қытай философиясында идеалистік ағымдар басым болып, негізгі философиялық толғаулар адам мәселесіне, қоғамның әлеуметтік-саяси жақтарына, басқару жүйесіне, моральдық сұрақтарға арналды.

**Үнді философиясы**

Үнді халқының, көрші Қытай елі сияқты 4-5 мыңжылдық өркениеттік тарихы бар ел. Олай болса, оның өзіне тән ерекшеліктері біршама.

Үнді елінің ғажап ерекшелігі – оның әлеуметтік ұйымдастырылуында. Ондағы адамдар үлкен жабық әлеуметтік топтардан тұрады. Оны – варна, ия болмаса каста дейді.

Негізінен алғанда, Индия қоғамында 4 каста тарихи пайда болды. Олар:

1. Брахмандар (ақтар) – айналысатын істері – ой еңбегі, негізінен діни қызметкерлер, ел басқарушылар. 2. Кшатрилер (қызылдар) – айналысатын істері – жауынгерлік істер. 3. Вайшьилер (сарылар) – еңбек ететін адамдар, негізінен егін егу, мал бағу, қолөнермен айналысу т.с.с. 4. Шудралар (қаралар) – ең ауыр, кір жұмыстармен айналысатындар.

Тарихи алғы үш каста б.ғ.д. 1500 жылдары Үнді еліне басқа жақтан келген арий тайпалары. Шудралар – жергілікті сол жерде пайда болған аборигендер болып есептеледі.(ab orіgіne − латын сөзі, − басынан бастап).

Әрбір кастаның өзінің әдет-ғұрыптары және басқа касталармен қандай қатынаста болу керек жөніндегі ережелері бар. Үлкен касталардың өзі іштей әртүрлі топтарға бөлінеді.

Басқа жақтан келген адамдар бірде-бір кастаның ішіне кіре алмағаннан кейін өзінше дербес каста болып қалыптаса бастайды.

Касталық қоғам қалай пайда болғаны, оған әкелген қандай себептердің болғаны белгісіз болса да, оның негізінде жатқан 3 принципті көрсетуге болады. Олар:

1. Әрбір кастаның ішкі тазалығы және басқалардың сол тазалықты бұзуы мүмкіншілігінен пайда болатын үрей, қорқыныш сезімі.

2. Касталық қоғамның пирамидальдық құрылымы. Әр каста өзінен төмен жатқан топтарға жоғарыдан қарап өзінің қадірлігін сезінуге мүмкіндік алады.

3. Реинкарнация, яғни адамның жан-дүниесінің келесі өмірде ауысып кету мүмкіндігі.

Әрбір адамның негізгі құндылығы сол өзі туып-өскен каста болғаннан кейін, индустар қоғамның саяси өміріне, жерге, билікке онша көп мән бермеген. Үнді еліне жер ауып келген басқа халықтар ерекше каста болып өзінің әдет-ғұрыптарын, тілін сақтауға жақсы мүмкіндік алып, сол қоғамның ерекше құрамдас бөлігі болып жеңіл сіңісіп кетеді.

Үнді халқының тағы бір орасан-зор ерекшелігі – оның өте бай мифологиясында. Жер-бетіндегі бірде-бір халықтың аңыздарын үнді аңыздарымен салыстыруға болмайды.

Үнді аңыздарында 3 мыңнан артық Құдай кейіптері суреттелген! Олар да адамдар сияқты сүйінеді, күйінеді, туады, кәртайады, соғысады, бір-біріне көмектеседі т.с.с.

Ал, Упанишада кітабында Дүниені жаратқан Брахман дейді. “Брахман ең бірінші Құдай, бәрін жаратқан, бәрін сақтайды. Ол – дүниенің ең басы, себебі, байланыстырушы.” Оны қалай танып-білуге болады? Деген сұраққа, “нети-нети” (ол емес, ол емес) деген жауап береді. “ол танылмайды, бұзылмайды, байланбайды, ауыспайды ...”

Үнді мифологиясында адам – табиғаттың өсімдіктер мен жануарлары сияқты ажырамас бөлігі ретінде қаралады. Адам – дене мен жаннан тұрады. Адам дүниеге келгенде оның бойына жан келіп кіреді және ол сол адамның кармасын анықтайды. Мысалы, егер сәбидің денесіне қылмыскердің жан-дүниесі ұяласа, онда ол өсе келе қылмысқа баруы мүмкін. Бірақ ол өзін дұрыс ұстап, әрқашанда өзінің рухани тазалығын сақтаса мокшаға (құтылу) – сансарадан құтылу дәрежесіне көтеріліп, бұрынғы кармасынан айырылып аспандағы рухқа қосылып мәңгілікке жетуі мүмкін.

Мифологиядағы моральдық мәселелерге келер болсақ, онда дүниеге байланбау, кемдерге көмектесу, ешнәрсені зәбірлемеу, өтірік айтпау сияқты талаптарға көп көңіл бөлінген. “Адам байлыққа қуанбауы керек: біз байлыққа ие бола аламыз ба, егер сені көрсек – Яма?” (Яма - өлім құдайы).

“Менің білетінім – байлықта тұрақтылық жоқ, өйткені мәңгілікке уақытшамен жетуге болмайды”, деген дана сөздерді үнді мифологиясында табуға болады.

Үнді мифологиясының негізгі қағидалары соңынан пайда болған философиялық көзқарастарға өзінің зор әсерін тигізді.

**Джайнизм философиясы**

Джайнизм (Джина – жеңіс) философиясының негізін қалаған Махавира деген ойшыл болған. (кейбір деректерде Вардхамана)

Джайнизм жеңіс деген сөзден шыққан. Адам кімді жеңу керек? Басқаларды ма, әлде бүкіл дүниені ме? Жоқ, бұл дүниедегі шынайы жеңіс – ол адамның өзін-өзі жеңуі.

Джайнизм философиясында 9 ұғым бар. Олар – тірі (джива), өлі (аджива), ізгі, күнә, жанның бұзылуы (ашрава), самвара – жанның тазалануы, тәуелділік, карманы бұзу – нирджара, жанның денеден құтылуы – босау.

Джайнизмнің “үш маржаны”, − ол – дұрыс сенім, дұрыс білім, дұрыс жүріс-тұрыс.

Адам өзін-өзі жеңуі үшін бірнеше қағидаларды ұстауы керек. Олар:

1.Апариграха – дүниедегі заттарға қызықпау, байланбау, самарқау қарау;

2. Сатья − әрқашанда ол қандай қиын болса да шындықты айту;

3. Астея – ұрламау, өлейін деп жатсаң да ешнәрсені рұқсатсыз алмау, сұрап қана алу;

4. Ахимса – ешнәрсеге зәбірлік жасамау, өйткені барлық тіршіліктің жаны бар.

Тарихта мыңдаған жылдар өтсе де, джайнизмнің адам алдына қойған талабына әлі де болса қазіргі өркениет жеткен жоқ.

**Буддизм**

Үнді елінде пайда болып, дүниежүзілік үшінші дінге айналған философия ілімі – ол буддизм.

Буддизмнің негізін қалаған үнді елінің шакья тайпасынан шыққан Гаутама Сидхартқа (563-483 б.ғ.д.)

**Будданың ашқан “Төрт ақиқаты”:**

1. Бұл дүниедегі өмір зардапқа толы. Мұның сыртында өмірден тілегеніне жете алмай қиналады. “Адам болу өте қиын. Өтпелі пәнденің өмірі қиын.”

2. Зардапты жеңу үшін оның шыққан қайнар көзін, себебін білу керек. Оның себептері өмірге деген құштарлық, өмірде болуға деген іңкәрлік, ләззатқа тоймаушылық. “Құмарлықтан күшті от жоқ; жеккөруден артық пәле жоқ; денеден артық бақытсыздық жоқ; тыныш өмірден артық бақыт жоқ.”

3. Зардаптың себебі анықталғаннан кейін оны тоқтатуға болады, “өйткені ешқашанда бұл дүниеде жеккөру жеккөрумен тоқтатылмайды, тек қана жеккөруді жоқ қылу арқылы оны тоқтатуға болады. Міне бұл мәңгілік шындық. Егер адам құмартудан құтылса, надандық пен жеккөруден арылса, ешнәрсеге байланбаса ғана әулиелік жолға түседі!”

1. Зардапты тоқтатын жол бар – ол сегіз қырлы. Олар:

дұрыс көзқараста, дұрыс сөйлеуде, дұрыс бағытта ойлауда, дұрыс өмір салтында, дұрыс жүріс-тұрыста, дұрыс бетбұрыста, дұрыс күш салуда, дұрыс зейін қоюда.

Міне осы сегіздік жолына түскен адам толығынан зардаптан айырылып нирванаға жетеді.

Сонымен, ләззат пен құмарту жолына түскен адамдар тұрпайы пайдасыз, дөрекі, ал денесімен күресіп, оны қинаған адамдар зардаптан шыға алмайды. Тек ортаңғы жол, дүниені көрсетіп, білім әкеліп, екі жолдың ортасымен өтіп адамды тынышталуға, құдіретті білімге, даналыққа, нирванаға әкеледі.

Буддизмнің айтуына қарағанда бұл дүниедегі заттар мен құбылыстардың бәрі де бір-бірімен байланысып, бір-бірінен туып, бір-бірін алмастырып жатыр. Дүниеде өзімен-өзі өмір сүріп жатқан, ешнәрсеге тәуелсіз екі-ақ нәрсе бар – ол кеңістік пен нирвана.

Қорыта келе, буддизм ілімі зардапты тоқтату үшін адамды бұл дүниедегі қызыққа байланбауға шақырады, өйткені ол адамды өзінің шексіз бір-бірімен байланысты ағымына салып, дүниеге тәуелді келу, заңының шеңберінен шығармайды, олай болса, бітпейтін зардап шектіреді, өйткені бұл дүние “Мая” − ұлы сағым, елес, алдамыш.

Сондықтан құмартуды суытып, дүниеге қызығудан бас тартып, бірте-бірте сөну, өшуді буддизм нирвана дейді. Яғни нирвана дегеніміз - өмірден бас тарту, бейболмысқа өту. Сонымен, қытай философиясы сияқты, буддизмде де біз бейболмыс ұғымының іргетастылығын байқаймыз.

Буддизм философиясы дүние жүзінде бірінші болып адам рухын ашып, оның құдіретті күшін көрсеткен философия.

**Үнді философиясындағы материалистік көзқарастар**

Үнді философиясындағы натурфилософиялық көзқарастарға келетін болсақ, олар дүниені 5 тұрақтыдан тұрады деп есептеген. Олар – жер, су, от, ауа, кеңістік.

“Егер құрбандыққа шалынған жануар аспанға аттанса,

Онда соны жасаған адам өзінің әкесін неге шалмайды?”

Үнді философиясында дүниенің негізін екі бастамадан – пракрити (материя) және пурушадан (жан) шығармақ болған ағымды да кездестіруге болады.

“Білгің келсе, пракрити мен пуруша, − екеуінің де бастауы жоқ; біл, сананың өзгеруі пракритиден шығады; себеп пен іс-әрекет қайнар көзі – пракритиде. Пуруша пракритидің тудырған гундарынан ләззат алады”, − дейді.

**Өзіндік дайындыққа арналған сұрақтар:**

1. Қытай философиясындағы болмыс пен бейболмыстың арақатынасы қандай?
2. Даосизм мен конфуцизм этикасының айырмашылығын ата?
3. Үнді мифологиясының ерекшелігі неде?
4. Джайнизм «3 маржанының» мағнасы неде жатыр?
5. Будданың «4 ақиқаты» нені білдіреді?

**Даосизмдік дүниетаным**

янь

инь

Қытай мифологиясында дүниенің екі бастау – еркектік жағы (янь) – ол жеңіл ақ бөлшектерден, ал әйелдік жағы (инь) – ауыр, қараңғы бөлшектерден тұрады.

Олардың бір-бірімен әр-түрлі өлшемде қосылуы, әрекеттестігі – бүкіл болмыстағы барлық заттар мен құбылыстарды құрайды, тудырады.

«Даодэцзин» (Дао және дә туралы кітап)

Дао – жалпы дүниетанымдық ұғым;

Дао – алғашқы бастама, түпнегіз.

Дао(ға)

Жерге

Дао

Аспанға

Адам-Дао

өз-өзіне

1-ші Дао – аты жоқ, ещтене, бейболмыс, мәңгі, абсолют,шексіздік, еш уақытта өзгермейді, бағынбайды, басқа заттардың дамып, жетілуіңе көмектеседі, осы жағынан шектелуді білмейді;

2-ші Дао – аты бар болмыс, ұсақ бөлшектерден («ци») тұрады, түрі,кескіні бар, «бардық заттардың анасы», шексіз, таусылмайды, құдіретті, әрекетшіл.

Бұл екі «Дао» бір-бірімен тығыз байланысты, екіншісі біріншісінен туындайды, бір-біріне ауыса береді, осының арқасында әлемде әр түрлі ғажайыптар болып тұрады; Дао-заттарды дүниеге әкелсе, «дэ» оларды коректендіреді, асырайды, бұл екеуінсіз еш нәрсе өмір сүруі мүмкін емес. (Дао – жол, заттардың табиғи қалыптасу заңдылығы т.б.)

**3 тақырып. Антикалық философия**

**Жоспар**

1. Алғашқы философтары. Натурфилософиялық кезең**.**

2. Классикалық кезең. Философияда ұлы жүйелерді жасаушылар.

3. Эллинистік-Римдік философия: стоицизм, скептицизм

**Мақсаты:** Грек өркениетінің өзіндік-санасының ерекшелігін қарастырып, ондағы космоцентризм мен софистиканы және метафизикалық философиямен таныстыру.

**Тақырыптағы негізгі ұғымдар:** космос, логос, эйдос, энтелехия, квинтэссенция, арете, анамнез, парадигма, фатализм, догматизм, гармония.

**Алғашқы философтары. Натурфилософиялық кезең**

Алғашқы грек философтары Иония (Кіші Азияның батысы) топырағында дүниеге келеді. Олар тарихқа “фисиологтар” (physіs − табиғат, − грек сөзі, natura − табиғат, латын сөзі), яғни табиғатпен айналысатын ойшылдар ретінде кірді.

Егер мифология құдайлардың аяны ретінде есептелсе дүниеге келген ойшылдар өздерінің “даналыққа деген құштарлығын”, білімге деген талпыныстарын көрсеткісі келеді. Пифагор айтқандай “Толығынан дана ол құдай ғана, ал біз тек сол даналыққа құштармыз.”

Тарихи бірінші рет осындай ой-өрісіне көшіп, Милет қаласынан шыққан Фалес (625-547 б.ғ.д.) алғашқы дүниенің негізін құрайтын зат − су деді. Өйткені су ең әртүрлі өзгеріске ұшырайтын табиғаттың заты, сондықтан ол табиғаттағы барлық өзгерістердің негізінде жатуы мүмкін.

Гераклит дүниенің мәңгілік өзгерісте, қалыптасу үстінде екенін ашық көрсетеді. Панта рей (panta rheі), бәрі де қозғалыста, бәрі де ағым, ешнәрсе қозғалмай тұрақты тұрмайды, бәрі де өзгеріп басқаға айналады деген терең пікір айтады. Ол алғашқы диалектиктердің бірі.

Бұл дүниенің гармониясын қадағалайтын Логос. Логосты дүниенің өзгеру заңдылықтары деп түсінуге болады.

Парменид (VI − V б.ғ.д.) Элеяда дүниеге келеді. Өсе келе ол өзінің философия мектебін құрады.

Парменидтің философия ғылымындағы жасаған жаңалығын асыра бағалау өте қиын, өйткені, ол грек ой - өрісінің шеңберінде алғашқы рет Болмыс мәселесін қойып, оны өзінше шешеді. Сонымен, философия ғылымының негізгі тарауларының бірі – онтология дүниеге келеді (ontos − грек сөзі, болмыс, logoc − білім).

Парменидтің ойынша, дүние жөніндегі ақиқатқа бір ғана жол бар – ол: “бар нәрсе бар, ал жоқ нәрсе − жоқ, өмір сүрмейді». Ол Болмыс деп, онтология ілімін дүниеге әкелді.

Екінші жалған жол – ол сезімдік таным жолы. Ол жол бізге өлім мен өмірдің бар екенін, дүниедегі заттармен құбылыстардың бәрінің өзгеріп отыратынын, бір нәрсенің дүниеге келіп, екіншінің дүниеден кетіп жатқанын көрсетеді.

Левкипп пен Демокрит ғылымға атом (atomos − бөлінбейтін) ұғымын, әрі қарай бөлінбейтін, көзге көрінбейтін, өте ұсақ, сапасыз тек қана бітімі, көлемі жағынан бір-бірінен айырмашылығы бар ұсақ бөлшектерді ұсынады.

Атомистика дүниенің пайда болуын қозғалыс арқылы түсіндіреді (бірінші сатыда). Алғашында атомдар кеңістікте ешқандай тәртіпсіз түрде өмір сүреді. Олар оны күннің көзі түскен кездегі үй ішінде сәулеге шалынып көзге көрінетін қалқып жүрген өте ұсақ шаңмен салыстырады.

Екінші сатысында ауыр салмақты атомдардың жеңіл бөлшектермен соқтығысуының нәтижесінде пайда болатын дауылға ұқсас қозғалыс туады.

Бұл “дауылда” бір-біріне ұқсас атомдар басқалардан бөлініп Дүние өмірге келеді.

Атомистердің философиясының тамаша жері - олар алғашқы рет себеп, қажеттілік деген ұғымдарды тудырады. Демокриттің ойынша, әр нәрсенің өзінің себебі бар – ол қажеттіктен туады. Сондықтан, дүниеде ешқандай кездейсоқтық жоқ. Белгілі бір құбылыстың себебі ашылмаған кезде оны адамдар кездейсоқ деп атайды.

Атомистика шеңберіндегі әлеуметтік және моральдық мәселелерге келетін болсақ, демократиялық саяси тәртіп ең тиімді қоғамды ұйымдастыру түрі. Демократия бұзылмау үшін адамдарды тәрбиелеу керек.

Адам өзінің табиғаты бойынша өмірден ләззат алуға, зардаптан қашуға тырысады. Бірақ Демокрит ләззатты өлшемді табумен теңестіреді. Адамға ең жақсы нәрсе еутемия (eythymіa) – жақсы көңіл-күйде болу, ешқандай қорқыныш сезім, ия болмаса аса құмартудан алшақ болу. Дүниеге салқын сезіммен қарап даналыққа көтерілу − адамның ең биік мұраты.

**Сократ ілімі**

Сократ (469 − 399 б.ғ.д.) Афина қаласының қарапайым адамдарының жанұясында дүниеге келеді. Өз заманының − халық сыйлайтын, сонымен қатар, байлары мен билері үрейлене қарайтын – ірі тұлғасы болса керек.

Сонымен оны негізінен толғандыратын мәселелер олар- адам табиғаты, оның терең мәні.

Сократтың айтуынша адамның терең мәні – оның жан-дүниесінде. Адам- саналы тұлға. Сократың ойынша, ізгілік (даналық, әділеттілік, тұрақтылық, қанағаттылық т.с.с.) әрқашанда білім, ал залымдық − надандық.

Сократтың ойынша, адамның ең тамаша қасиетінің бірі − өзін-өзі ұстау.

Сократ грек ойшылдарының бақыт жөніндегі түсініктерін тереңдете түсті. “Менің ойымша тек ізгі адам бақытты; шындығы жоқ, арам пиғылды − әрқашанда бақытсыз.”

Сократ адамның жан-дүниесінің терең мәнін ашып қана қоймай, сонымен бірге оны жетілдірудің жолын көрсетті.

Оның жолы – ирония мен маевтика. (сұхбат пен пікірталас барысында ақиқатқа жету).

**Классикалық кезең. Философияда ұлы жүйелерді жасаушылар**

**(Сократ, Платон, Аристотель)**

Платонның философия саласында жасаған төңкерісі – оның “Эйдос” (идея) әлемін ашқаны. Платонды сезімдік таным қанағаттандырмайды, өйткені дүние - ағым, заттар өне бойы өзгерісте, тұрақсыз. Ал біз өзіміздің білімімізде тұрақтылыққа, жалпыға ортақ, өзгермейтін ұғымдар жасауға, яғни дүниені түсінуге тырысамыз. Ал ондай білімді біз бұл сезімдік әлемнен таба алмаймыз. Олай болса оның қайнар көзі “Шынайы болмыста”- Эйдос әлемінде, “Барлық болмыстан” біз оны таба алмаймыз.

Идея әлемі – парадигма – ол мәңгі, алғашқы, Демиург та құдай ретінде мәңгі, бірақ сезімдік әлем, түп-нұсқа емес, жасалған, көшірмелі болғаннан кейін − өтпелі, жалған, көлеңке.

Енді Платонға қайта оралып, оның **таным теориясына** (гносеология) келетін болсақ, онда оның негізінде анамнез (anamnesіs – грек сөзі, − еске түсіру) жатыр. Адамның жан-дүниесі мәңгілік, оның шыққан тегі – идеялар әлемі. Сондықтан дүниетану жолында біздің жанымыз өзінің идеалды әлемінде болған шағын еске түсіре отырып қана ұғымдарды тудырады.

Ал сезімдік танымға келетін болсақ, ондағы білім көбінесе жалған, өйткені бұл өмірдің өзі өтпелі, тұрақсыз.

Платон метафизикалық, гносеологиялық, этикалық мәселелерді әлеуметтік саяси мәселелермен байланыстыра білген. Ол оның “Саясаткер”, “Мемлекет”, “Заңдар” деген еңбектерінде көрсетілген.

Қоғамда үш әлеуметтік топтың қажеттігін Платон психологиялық тұрғыдан да толықтырады. Адамның жан-дүниесінде ақыл-ой, ерік, іңкәр қалай бір-бірімен үйлесімді болса, қоғамда да әлеуметтік топтар соған байланысты өмір сүруі керек.

Үкіметті басқаратын адамның жан-дүниесінде ақыл-ой, даналық басымырақ болуы керек; жауынгерлердің жүрегінде қызбалық, құштарлық басым болуы керек. Ал көпшілік халықтың жан-дүниесінде − өмірге, байлыққа деген іңкәр басым болуы керек.

**Аристотель және оның философиялық жүйесі**

Аристотель жан-жақты терең білімді тұлға болғаннан кейін оның мұрасын ғалымдар бірнеше топқа бөледі.

1. Логикалық еңбектері (негізгі кітап “Органон”), “Категория” т.с.с.
2. Табиғат философиясына арналған еңбектері “Физика” 8 кітап, “Аспан жайлы” 4 кітап, “Аспандағы құбылыстар жайлы” т.с.с.
3. Жан-дүние философиясына арналған: “Жан-дүние жөнінде”, “Өмір мен өлім туралы”, “Тыныс алу туралы” т.с.с.
4. Тіршілік философиясына арналған: “Жануарлардың дене мүшелері жайлы”, “Жануарлардың дүниеге келуі жайлы”
5. Бірінші философия 14 кітаптан тұратын. Соңынан “Метафизика” деген атаққа ие болды.
6. Моральдық философияға арналған “Никомахтың этикасы”, “Үлкен этика”.
7. Саясат пен экономикаға арналған “Саясат”, “Экономика”, “Афинаның саяси өмірі”.
8. Көркем сөйлеу мен көркем сөзге арналған: “Риторика өнері”, “Өлең сөз жөнінде”.

**Логика мәселелері**

Логика ғылымының іргетасын қалаушы – Аристотель.

“Категориялар” деген еңбегінде Аристотель алғаш рет егжей-тегжей талдау арқылы он негізгі ұғымдарды ұсынады. (kategorіa − грек сөзі, − анықтаймын, белгілеймін). Олар: мән, сапа, сан, қатынас, орын, уақыт, орналасу, иелену, әрекеттену, зардаптану. Олар мынандай сұрақтарға жауап береді: “Не бар?”, “Қандай?”, “Қанша?”

Аристотельдің категориялары бір жағынан алып қарағанда болмыстың мінездемелері, екінші жағынан ойдың бітімдері (формалары) ретінде қаралады.

Аристотельдің “Органон” деген еңбегінде жеке категориялар емес, әртүрлі тұжырымдар талданады, олардың құрылысының негізінде жатқан ойлау заңдылықтары көрсетілді.

Аристотельдің логикасында адамдардың ой-тұжырымдырындағы кездесетін қателіктер талданады. Қателіктер белгілі ойларды бір-бірімен дұрыс қоспай, ия болмаса дұрыс бөлмеуден шығуы мүмкін, ия болмаса мәннің орнына кездейсоқтық қасиет қолданылуы мүмкін, т.с.с.

**Аристотельдің бірінші физикасы. (Метафизика)**

Аристотель дүниенің алғашқы негізін екі себептен шығарады, олар – материя және бітім, (форма). Материя бітімсіз, бітім материясыз өмір сүре алмайды. Егер Платон материя оны қалыптастыратын идеясыз өмір сүре алмайды десе, онда Аристотель форманың өзі де материясыз болмыста жоқ деген пікірге келеді. Тек бір-біріне қосылып қана олар заттың шынайы болмысына, субстанцияға әкеледі. Олай болса дүниенің алғашқы негізін құрайтын материя және форма арқылы өмір сүретін жеке заттар ғана.

Сонымен, дүниенің алғашқы негіздері материя мен форма болатын болса, олар қалайша бір-бірімен қосылып нақтылы заттарды тудырады? Бұл сұрақты шешу жолында Аристотель ғылымға екі жаңа ұғым әкеледі. Олар “мүмкіндік” (грекше – dynamіs, латынша − potentіa) және шындық (грекше – energeіa, латынша − actus). Бұл ұғымдарды ол материя және формамен тығыз ұштастырады. Материя тек белгілі бір заттарға айналатын мүмкіндік қана. Ал формаға келетін болсақ - ол шынайылық. Сондықтан форма материяны мүмкіндіктен нақтылы шындыққа әкеледі. Мысалы, кірпіш – саздың формасы, сонымен қатар болашақ үйдің мүмкіндігі, ал саз – кірпіштің мүмкіндігі. Сәби – болашақ ересек адамның мүмкіндігі. Сонымен, қайсыбір дүниеге келу – мүмкіндіктің шындыққа айналуында. Жоқтан ешнәрсе пайда болмайды. Қайсыбір қозғалыстың қайнар көзі – дүниенің сыртында емес, заттардың ішкі мүмкіндіктерінде.

Материалдық және формалдық себептерден басқа Аристотель әрекеттік және мақсаттық себептерді көрсетеді. Расында, белгілі бір нәрсенің дүниеге келуі басқа нәрсенің әрекеті арқылы іске асады. Ал дүниеге келген зат не үшін келді деген сұрақ заттың мақсатқа лайықтылық себебін көрсетеді. Оны Аристотель энтелехия (entelechіa – бітімге келген, кемеліне келген, − грек сөзі) деген ұғым арқылы көрсетеді.

Енді соңғы үлкен мәселе, оны қазақ дүниетанымы тұрғысынан қойсақ, бұл жалған дүниенің неге барлық жағы тең емес, оймен сәйкес келмейді? Аристотель бұл мәселені материя категориясы арқылы шешеді. Материя – енжар, кертартпа зат, сондықтан формамен қосылған кезде табиғаттың қажеттілігі, кездейсоқтық пайда болады. Сондықтан, бұл дүниеде ешнәрсе мақсатқа лайықты дамығанымен өзінің ішкі энтелехиясына толығынан сәйкес келмейді.

**Дүние, өмір және адам мәселелері**

Енді Аристотельдің метафизикалық көзқарастарын нақтылай “ай астындағы дүниеге”, яғни оның натурфилософиялық көзқарастарына келер болсақ, онда бұл дүниенің бұрынғы философтар айтқан төрт стихиясына қайтадан ораламыз.

Аристотель алғашқы материя қанша енжар, сапасыз, сансыз т.с.с. болғанымен дегенмен оның жылылық, суықтық, құрғақтық пен дымқылдығы бар. Ал олардың бір-бірімен жұп-жұп болып қосылуы дүниенің негізінде жатқан төрт стихияны тудырады: жылы мен құрғақ − отты, жылы мен дымқыл – ауаны, суық пен дымқыл – суды, суық пен құрғақ − жерді.

Ал аспанды алар болсақ − ол құдіретті эфирден – квинтэссенциядан (бесінші мән) тұрады.

Отпен ауа жеңілірек болғаннан кейін дүниенің шекарасына, ал жер мен су ортасына қарай жылжиды. Сондықтан оттың жалыны, жылы ауа жоғарыға көтеріліп кетеді, ал су төменге қарай ағады, ауаға лақтырылған жер қайтадан төменге түседі.

“Ай астындағы дүние” осы төрт стихиядан құралады. Егер Демокрит, ия болмаса Анаксагор заттарды ұсақ бөлшектердің бір-бірімен араласуының негізінде пайда болады десе, Аристотель олар бір-бірімен сіңісіп кетеді деген пікір айтады, яғни затты біртұтас нәрсе ретінде оның құрамдас бөлшектеріне теңеуге болмайтынын көрсетеді.

Сонымен дүниеге келген заттардың формасы болғаннан кейін олар өзінің ішкі мақсатына лайықты өзгеріске, қозғалысқа түседі. Аристотель қозғалыстың төрт түрін көрсетеді.

1. Пайда болу мен құру.
2. Сапалық өзгерістер, яғни заттардың қасиеттерінің өзгеруі.
3. Сандық өзгерістер, яғни заттың үлкеюі мен кішірейуі.
4. Орын ауыстыру.

Бірінші қозғалыс түріне келер болсақ, бірдеңе дүниеге белгілі бір мүмкіндіктің іске асуы арқылы келеді. Олай болса пайда болу дегеніміз бір нәрсенің құруына, құру – басқа бір нәрсенің дүниеге келуіне әкеледі.

Тіршіліктің жаны оның ішкі энтелехиясынан құрайды да, белгілі бір мақсатқа лайықты етіп қозғалтып дамытады.

Дүниедегі тіршілік негізінен үшке бөлінгеннен кейін, Аристотель жанды да үшке бөледі.

1. Өсіп-өнетін жан (өсімдіктер әлеміне тән).
2. Сезінетін жан (жануарлар әлеміне тән)
3. Ойлайтын жан (адамдарға тән).

Адам ақыл-ой арқылы сезімдік кейіптерді қабылдап, шығармашылық жолмен игереді. Олай болса, ол қабылдайтын ақыл-ойға және шығармашылық ақыл-ойға бөлінеді. Соңғыны Аристотель “әрекетті ақыл-ой” дейді. Оның қайнар көзі “форманың формасы” - Құдайда.

* Көп адамдар өмірдің мәнін ләззат алумен теңестіреді. Ол – шынына келгенде, − құлдың арманы;
* Екіншілер сый-сиапатқа бөленіп, даңқты армандайды, олардың бәрі де басқа біреулердің ықпалымен байланысты, бүгін бар, ертең жоқ;
* Үшіншілер байлық қуып шаршайды, бұл соңғы ең мәнсіз, өйткені ол табиғатқа қайшы келетін нәрсе, өйткені байлық басқа мақсаттарға жетудің құралы ретінде пайдаланылуы мүмкін, мақсат ретінде оның ешқандай мағынасы жоқ, − дейді Аристотель.

Адамның барлық іс-әрекетінің мақсаты – рахатқа жету. Адам ақыл-ойдың иесі болғаннан кейін, әрине, рахаттың ең биік түрі – дүниені ақыл-оймен шолу (theorіa). Бірақ адам тірі пенде болғаннан кейін ең алдымен өмір сүру керек – ол үшін басқа адамдармен қарым-қатынасқа түсуі қажет.

Әрине, кедейлік, үне бойы керекті нәрселердің жетіспеушілігі, ауру, бақытсыздық т.с.с. адамды рахаттан алыстатады. Егер бай болсаң, қалағаныңның бәрі қол астында болса, денсаулығың, күш-қуатың мол болса, онда өзіңді бақытты сезінесің. Бірақ ол рахатқа жақындатқанымен оның өзі емес.

Рахатқа жетудің негізгі жолы ол – арете (arete – грек сөзі, − ізгілік, ішкі салмақтылық). Сонымен рахат дегеніміз ізгілікті іс - әрекеттің нәтижесі, яғни ақыл-оймен шектелген ләззат. Олай болса ол туа бітпеген, оған үйрену керек.

Аристотель ізгіліктің екі түрін көрсетеді – біріншісі – дианоэтикалық, екіншісі – этикалық. Біріншіге жету үшін адам жақсы білім алып, оны өмірдегі тәжірибемен ұштастыруы керек. Этикалық құндылықтар әдет-ғұрып арқылы беріледі (ethos − әдет). Дианоэтикалық құндылықтарға ақыл - оймен жетсек, этикалық құндылықтарға – іс-әрекет, жүріс-тұрыс арқылы жетеміз. Батыл болу үшін батыл іс - әрекеттер жасау керек, әділетті болу үшін − әділеттілік жолымен жүру керек т.с.с.

Аристотельдің айтуынша әділеттілік бір жағынан адамдарды теңеу арқылы, ал екінші жағынан игіліктерді әр адамның, қоғамдағы алатын орны арқылы бөліп жүріп отыруы отыруы керектігінен шығарады.

Әділеттік мәселесі бізді мемлекетке тікелей жеткізеді. Аристотель адамды “zoon polіtіcon” – саяси жануар ретінде анықтайды, өйткені адам жануарлар сияқты жалғыздан жалғыз өмір сүре алмайды. Мемлекет, сондықтан, адамдардың бірігіп өмір сүруінің жолында пайда болған қажетті құбылыс.

Аристотель мемлекет мәселесін жеке меншікпен және еріктілікпен ұштастырады. Құлдар – мемлекеттің азаматы бола алмайды.

Егер Платон жеке меншік жойылу керек деген болса, Аристотель, керісінше, оның қажеттігін көрсетеді. Жеке меншіктің көп пайдалығын айтпағанның өзінде-ақ, дейді ойшыл, бір нәрсенің иесі болу адамға түсінбейтін ләззат сезімін әкеледі. ХХ ғасырда әлеуметтік философияда бұл “орта таптың теориясына” айналды. Аристотельше ойласақ, бүгінгі таңдағы біздің қоғамның құрылымындағы орта топтың әлсіздігі, кедейлер мен байлардың айырмашылығының шеттен шығуы қоғамның тұрақтылығына теріс әсерін тигізіп жатыр.

Аристотель өз заманының саяси тарихын зерттеп, мемлекеттің басқару формаларының заңды түрде алмасып отыратынын байқайды. Мемлекетте де, сонымен, ол форманың белсенділігін, өзінің философиясына сәйкес, көрсеткісі келеді.

Мемлекеттің басқару формалары билікті ұстап отырған адамдардың санына қарай бөлінеді, ал оның өзі байлықтың көлемімен тығыз байланысты. Екінші жағынан – билік басындағы отырған адамдардың мақсаты қандай – халықтың мүддесін, ия болмаса өздерінікін қорғаумен байланыстырады.

Осы екі тұрғыдан Аристотель басқарудың үш дұрыс түрін, үш бұрыс формаларын ашады.

Дұрыс түрлері – монархия (monos – бір, arche − билік), бір адамның билігі, аристократия (arіston – ең жақсы), аз ақсүйектердің бірігіп басқарған билігі, полития (polіs − қала), ерікті адамдардың байлығына қарай байланысты құрылатын үкімет билігі.

Бұрыс биліктерге келер болсақ, монархия, қандай жақсы билеу түрі болса да бірте-бірте тиранияға – бір адамның зорлығына, заңсыз басқаруына әкелуі мүмкін.

Аристократия да жүре келе бір-бірімен сыбайлас болып қыз-алысып – берісіп, халыққа қызмет етпей олигархияға ауысуы ғажап емес.

Полития да бірте-бірте демократияға ауысып (Аристотель демократия ұғымын қазіргі мағынасынан гөрі басқаша қарайды) кез келген надан адамның кеудесін қағып “мен басқарамын” деген пиғылын туғызып мемлекеттің билігіне олардың келуін тудырады (қазіргі өтпелі қоғамдағы кейбір сайлаулар кезіндегі процесстерге ұқсас).

Сонымен, Аристотельдің біршама әлеуметтік-саяси көзқарастары бүгінгі таңға дейін өзінің маңызын жойған жоқ. Оның көтерген көп мәселелері болашақ дәуірлердегі ғалымдарға рухани азық болып, олардың шығармашылық шабытын оятты.

**Стоицизм (Стоя) философиясы**

Өздерінің натурфилософиясында Стоиктер Гераклиттің көзқарасына жақын болған. Дүние шығармашылық алғашқы оттан пайда болып, уақыты өткеннен кейін лаулаған дүниежүзілік отта жанып кетеді. Содан кейін тағы да дүние басқа түрде келіп, тағы да жанып кетеді, ол-мәңгілік алмасу. Құдай табиғаттың барлық жақтарынан өтеді, сіңеді. Сонымен қатар ол бүкіл дүниені басқарады және барлық болатын жер бетіндегі оқиғаларды біліп отырады. Мұндай көзқарас адам өмірінде фаталистік көзқарасты тудырады (fatum, − лат. сөзі, − тағдырға сену).

**Скептицизм**

Антикалық философиясының соңғы сатысындағы тағы бір ағым − ол скептицизм (skeptіkos − ізденуші, зерттеуші). Олар өздерінің аты ізденуші болса да, барлық дүние жөніндегі білім, заңдылыктардың ақиқаттылығын теріске шығарады, бәріне күмәнданады. Скептицизмге қарсы тұрған ілім − ол догматизм (dogma − учение), ғылымда ашылған белгілі теорияларды өзгермейтін, абсолютті ретінде қарау.

Қазіргі таным теориясындағы қайсыбір білімнің салыстырмалы екендігі де белгілі бір жағдайда скептицизмге әкелуі мүмкін.

Скептиктер “Білмеймін, сондықтан қалай болса солай өмір сүремін”, − деп көне грек ой пікірін аяқтады. Ал мұның өзі Көне Заманның тарихи мүмкіншілігінің (құл иеленушілік қоғамның) сарқылғанын, жаңа ой -өрісіне өрлеу керектігін қажет етті.

**Өзіндік дайындыққа арналған сұрақтар:**

1. Көне грек философиясының космоцентризмі.

2. Софистика – философия және мәдениет құбылысы ретінде.

3. Платонның космологиясы және жан туралы ілімі.

4. Аристотель этикасы және метафизикасы.

5. Эллинизм философиясы.

**Милеттік және элейлік мектептер (VІғ. б.д.д)**

Рулық құрылыстың мәнін көрсететін мифологияға қайшылықты, құлдық қоғамның жаңа көзқарасы ретінде философияның пайда болуы.

Ежелгі гректік натурфилософия – жеке мен көптік мәселелерін шешуші ретінде

Гректік философиядағы космизм – біртұтас әлемді, космосты (ғарышты), табиғат мәнін түсінуге ұмтылыс

- су (Фалес)

Көптүрлі негіз - апейрон (Анаксимандр)

- ауа (Анаксимен)

Гераклит

От - әлемнің алғы материялық шығу тегі: «Отқа бәрі, алтын – тауарға, тауар – алтынға және от та барлығына айырбасталғандай»

Элиаттар (VIғ.-Vғ.б. б.д.д.)

Білімнің шынайылыққа қатынасына байланысты, танымдық мәселенің пайда болуы

Ақиқат (рационалдық танымға негізделу ретінде) пен пікірді (сезімдік қабылдауға негізделу ретінде) қатал шектеу.

Әлем бір және қозғалмайды

Парменид:

«Болмыс бар, бейболмыс тіпті жоқ», өйткені бейболмысты тануға да, айтуға да мүмкін емес

**Демокрит (460-370ғ. б.д.д.)**

Атомдар орнымен және ретімен, түрімен (формасымен) ерекшеленеді.

Көптік пен жекелік мәселелері: барлығы бос-қуыс пен атомдардан тұрады. Атомдар әр уақытта қозғалыста болады.

«Қандай болмасын зат себепсіз пайда болмайды, бәрі де бір себептілік пен қажеттіліктің арқасында пайда болады» (Левкипп).

**Сократ (469-399ғ. б.д.д.)**

Сократтың ойлау және өмірлік ұстанымы: «Өзіңді-өзің таны»

«Сократтық» әдіс – ақиқатты дәйекті, реттік әдіспен қойылған сұрақтармен, ақиқатты пікірталас жолымен табу. Мақсат – сұхбаттасушының өзімен-өзін қайшылыққа әкеледі.

Білім – құлық-өнегелікті, әдептілікті жетілдіру көзі, қайырымдылықтың арқауы. Өнегесіз-құлықсыздық, әдепсіздік қылық – білімсіздік жемісі.

Сократты соттау және өлімге үкім шығару. Сократтың үкімді мойындауы – Афин заңын құрметтеуі.

**Платон (427- 347 ғ. б.д.д.)**

**Платон философиясының қайнар көзі**

- Пифагордың жанның ауысуы мен өлместік жан туралы ілімі

- Парменидтің мәнді қарама қарсы қойылуы мен көрінуі туралы ілімі

- Гераклиттің сезімдік заттардың қарама-қайшылықтары туралы ілімі

- Сократтың диалектикалық әдісі

Негізгі мәселесі – мына секілді, үй, орындық, теңдік, әділдік т.с.с. идеялар немесе жалпы ұғымдар мен жеке заттардың қатынасы

Сезімдік жеке заттар өзгергіш білімнің емес пікірдің атауы ғана болып табылады

Әлемдік идея – «ақиқаттың» болмыс – шынай білімнің атауы

Сезімдік заттар мен идеялар арақатанас туралы сұрақты әртүрлі шешеді

Идеялалар заттардың ішінде

Сезімдік заттар идеяларға ат салысады

Сөзімдік заттар алғы үлгісі немесе өзінің нұсқасы секілді идеяларға еліктейді

**Аристотель (384-322 ғ. б.д.д.)**

«Органон» - Аристотелдің логикасы

Категориялар туралы ілім

Себептің тұжырымдасы адам қызметінің құрылымын сыртқы табиғатқа көшіру салдарынан шығады

Материалдық – материя, содан барлық денелер пайда болады (мыс мүсін үшін)

Формалды – форма (түр,)

Әрекеттік – қозғалыс көзі (мүсінші)

Мақсаттық – қозғалыс мақсаты (мүсін)

Платонның идеялар теориясын сынауы

Болмыс – материя мен форманың бірлігі ретінде

Материя – формасыз күш –қуат пен өмір сүруден айырылады

Форма – мән, сыртқы түр ғана емес, әрбір заттың қағидасы

Өзінің болмысымен белгілі бір нәрсе, зат ол формаға міндетті

**Себептің 4 түрі**

**4 тақырып. Орта ғасырлардағы Еуропалық философия**

**Жоспар**

1. Орта ғасырдағы алғашқы діни философтар. Гностиктер ілімі. Неоплатонизм (жаңа платонизм) ілімі.

2. Патристикалық философия. Киелі Августиннің ілімі.

3. Схоластикалық философия (scholastіca − лат. сөзі, оқушы, ғалым). Онтологиялық (болмыс) мәселелері. Саясат, құқық мәселелерi.

4. Уильям Оккамның iлiмi, номинализмі. Уильям Оккам ұстарасы.

**Мақсаты:** Христиан догматикасы мен қағидаларының орта ғасырлық философияның қалыптасуындағы маңызы және сенімге ғана негізделген философияның мәні мен сондағы таным мәселелерімен таныстыру.

**Тақырыптағы негізгі ұғымдар:** догматизм, патристика, схоластика, номинализм, реализм, пневматикалық, эманация, генерация, фабрикация, концептуализм, универсалиялар, потенция, актуальдық, неоплатонизм.

**Орта ғасырдағы алғашқы діни философтар**

Филон Грек философиясына беймәлім “Жарату” ұғымын кіргізеді. Құдай дүниені жоқтан жаратты. Бірақ материалдық дүниеден ерте ол “интеллигибелдік дүниені”, яғни “идеялар әлемін” тудырды. Оны ол гректердің “Логос” ұғымы арқылы береді. Сонымен, Логос − Құдайдың ойы, сөзі-сол арқылы дүние өмірге келеді.

**Гностиктер ілімі**

“Гносис” − деген грек сөзі “тану-білу” мағынасын береді. Алайда бұл сөзбен біздің дәуірдің басында өмір сүрген, ақыл-оймен танудан гөрі мистикалық, (құпия) жолмен дүниенің сырын ашуға болатынына сенген діни сектаны айтамыз.

Гностиктер адамдарды үшке бөледі: 1. пневматикалық адамдар, олардың рухы басым; (pnevma − грек сөзі, алғашқыда − тыныс, соңында − рух); 2. психикалық адамдар, олардың жаны − псюхе басым (psyche − грек сөзі, жан); 3. гиликалық адамдар (gіle − грек сөзі, материя, зат) дене қажеттіктері басым. Соңғылар өмірін өліммен бітіреді, біріншілер құтқарылады; екіншілер біріншілердің жолын қуса құтқарылуы мүмкін, бірақ үшіншілердің ізімен жүрсе, дүниеден мәңгі кетеді.

Гносиктердің айтуынша, бұл дүние-залымдыққа толы, сондықтан оны Құдай жаратқан жоқ. Оны жаратқан Құдайға қарсы, арам пиғылды − Демиург.

**Неоплатонизм (жаңа платонизм) ілімі**

Осы кезде пайда болған жаңа ұғым − неоплатонизм − платонизмнің іліміне жаңа тыныс беріп “идеялар әлемі” мен “жердегі әлемді”, “Эманация” ұғымы арқылы қосты (emanatіo, лат. сөзі − тасу, ағу, тарау). Iлімнің негізін қалаған Плотин.

Сатылы болмыстың ең биігінде − бір игілік ұғымы жатыр, оны ақыл-ой елегінен өткізуге болмайды, оған тек құдіретті экстаз жолымен ғана жетуге болады (extasіs, − грек сөзі, − ерекше буырқану сатысына жетіп ақыл-ой елігінен тыс тікелей аңғару).

Бір игілік шалқып-тасып, арнасынан шығып эманациялайды (ағады). Сол себептен дүниеге таза болмыс − ақыл (нус) келеді Болмыс-ақыл шеңберінен шығып − жан-дүниені (псюхе) тудырады.

Плотиннің жүйесінде дүниежүзілік ақыл-ой Платонның “идеялар әлеміне” тең келеді.

Жанға келер болсақ, дүниежүзілік ақыл-ой соншалықты жетілген әлем болғаннан кейін басқаны тудырмай қоймайды − ол жан әлемін дүниеге әкеледі.

Ал жанның өзі барлық тіршілікті дүниеге әкеледі, жердегі ме, судағы, аспандағы ма − бәрі дүниежүзілік жанның туындылары. Аспан пен күнді де тудырған сол жан. Сонымен жан-дүние материяны жарып өтіп оған мән-мағына, құндық, әсемдік береді. Жан-дүниесіз материя − күнгірт тұңғиық, өлі, мүлде бейболмыс, одан Құдайлардың өзі-ақ қорқады, − дейді Плотин.

Қорыта келе, біз неоплатонизм ағымының философиялық ой-елігінен гөрі діни шеңберіне жылжып бара жатқанын байқаймыз. Эманация жөніндегі ой-пікір − осы дінге қарай қозғалыстың айғағы.

**Патристикалық философия. Киелі Августиннің ілімі**

Патристикалық философия (patrіs − лат. сөзі − әке).Патристикадағы онтологиялық (болмыс) мәселелері Құдайдың төңірегінде қаралады. Патристика монотеизмді (бір Құдайлықты) қорғайды, көне замандағы көп Құдайлыққа қарсы шығады.

Құдай идеясы патристикада бір жағынан толық игілік, әділеттілік, құдіреттілік тұрғысынан қаралса, екінші жағынан ол абсолютті болғаннан кейін оның ешқандай қасиетін сипаттауға болмайды, ешқандай анықтама берілмейді, өйткені Құдай бұл болмыстың аржағында. Бұл дүние – жаратылған, сондықтан Жаратышудан анағұрлым төменде; материя – жаратылған нәрсе болғаннан кейін оның шырмауынан құтылуға болады.

Августиннің негізгі философиялық еңбектері “Құдай қаласы жөнінде”, “Сыр шегу”, “Академиктерге қарсы”, “Жанның өлместігі ” т.с.с.

**Сенімнің шеңберіндегі философия**

Августиния, сенім мен ақыл-ой, зерде бірін-бірі толықтырады. “Сенемін түсіну үшін”, “түсінемін сену үшін” деген көзқарасқа жол ашылады.

**Адам мәселесі**

Августин адамның терең қайшылығын оның еркінен көреді. Ол Құдайдың еркіменен көп жағдайда сәйкес келмейді. Осы қайшылықты аңғару, адамның өзінің “Менін” ашуға көмектеседі.

**Ақиқат және оған жету мәселесі**

Августин философиясында ақиқат жан-дүние мен Құдайды бір-бірімен қосатын ұғымдардың бірі.

Таным процесі түйсіктерден басталады. Қоршаған заттар біздің сезімдерімізге өзінің әсерін тигізеді, ал жанымыз олардың бәрін белгілі бір тәртіпке келтіріп заттың қабылдануына әкеледі.

Ал ақыл-ойға келетін болсақ, ол диалектикалық жолмен жүреді. Мысалы, “егер дүниеде 4 стихия болса, ол 5 емес; Егер күн біреу болса, ол екі емес; Бір жан-дүниені алсақ, ол өліп сонымен қатар тірі болмайды. Бір адамды алсақ, ол масайрап сонымен қатар бақытсыз бола алмайды”.

Августиннің айтуынша, сезімдік дүние бізді тұрақтыққа әкелмейді ол үне бойы өзгереді. Адамның денесі де өзгерісте, ал ақыл-ой тұрақты.

Олай болса, “ақыл-ой” дегеніміз жан-дүниенің жанары мен жүзі, сол арқылы ол ешқандай дененің көмегінсіз ақиққатты көре алады.

Жағалай қоршаған заттарды көру үшін күннің сәулесі керек; Сол сияқты ақиқатқа жету үшін ерекше сәуле түсү керек. Ол үшін Құдай идеясы керек. Онда танымның 3 бастауы бар. Ол-оның өмір сүріп жатқандығы, тануға-білуге болатындығы және соларды біліп-танылатын қылатындығы”.

Августиннің ойынша, Құдай мен ақиқат-тең. Бірақ, олардың арасында, сонымен қатар, айырмашылық та бар. Ақиқат − Құдайдың ойы. Бұл арада бізге Платонның “Идеялары Әлемі” есімізге келеді. Тек қана Августиннің идеялары жаратушының дүниені тудырар алдындағы ойлары ретінде түсініледі.

Сонымен, Құдайда ойлау заттардан ерте, ал адамдарда заттардан кейін жүреді. Енді, міне, біз Августиннің Құдай ұғымына тікелей жетіп қалдық.

**Дүниенің жаратылу мәселесі**

Ойшылдың айтуынша дүниенің шындықтың пайда болуының үш жолы бар.

1. Генерация жолымен (generatіo − лат.сөзі − туу, ұрпақ) яғни тіршілік өзін-өзі тудырып отырады. Мысалы, сиырдан бұзау, жылқыдан құлын, шешеден бала туады;

2. Фабрикация жолымен (fabrіcatіo − лат. сөзі − жасау) яғни, бір заттан екінші затты жасау. Мысалы, ағаштан үй жиғазын, ия болмаса үйді жасау, салу, саздан кірпіш құю т.с.с.

3. Жоқтан барды тудыру, (creatіo − лат. сөзі − жарату) яғни, өз денесінен, ия болмаса басқа сыртқы заттан емес;

**“Жердегі қала” мен “Құдай қаласы”**

Құдайды сүйетін адамдар бірігіп “Аспан қаласын” (яғни, шіркеуді) құрайды ал қалғандары “Жердің қаласының” пәнделері. Соңғылар адамның даңқын іздейді, ал біріншілер Құдайдың даңқын арттырады.

Бұл жердегі өмірде олар Кайн[[1]](#footnote-2)\* мен Авельдың тұқымдары сияқты бір-бірінен бөлінеді.

“Жер қаласының” адамдары бұл дүниеде өздерін дүниенің патшасы ретінде сезінеді, ал “Аспан қаласының”адамдары-дәуріш сияқты жүреді.

**Схоластикалық философия (scholastіca − лат. сөзі, оқушы, ғалым)**

XI-XII ғасырларда алғашқы рет универсалиялар (жалпы ұғымдар) жөнінде қарама-қарсы тұрған екі бағыт − номинализм және реализм пайда болды (realіs, − лат. сөзі, − шындық, заттық; nomіnіs − лат. сөзі, − затқа қойылған ат).

ХI ғасырдың аяғы мен ХII ғасырдың басында бұл мәселені шешуде үш ағым пайда болды. Олар − номинализм, реализм және концептуализм.

Номинализм (nomіnіs, − лат. сөзі, − заттың аты) схоластикадағы жалпы ұғымдардың болмыстық мағынасын мойындамайтын, олар тек қана ой-өрісте ғана деп санайтын ағым. Номиналистер шын өміріде тек қана заттар өмір сүреді, универсалиялар − жалпы ұғымдар тек қана заттардың аты, біздің ауызымыздан шығатын дыбыстар ғана деген пікірге келеді. Осы тұрғыдан олар Құдайдың үш тұлғалығын да қатты сынға алды.

Реализм бағытына келер болсақ (realіs, − лат. сөзі, − шынайы зат), олар номинализмге қарсы бағыталған, универсалиялар-жалпы ұғымдар шынайы және адамдардың санасына тәуелсіз өмір сүреді деген пікірді ұстайды.

Концептуализм бағыты (conceptus, − лат. сөзі, − ұғым) жалпы ұғымдар бөлек өмір сүре алмағанмен-болмыстық орны болмағанмен, бірақ олар тек қана заттарға қойылған ой емес, олар ақыл-оймен қорытылған заттардың жалпы қасиеттерін бейнелейді, деген пікірге келеді.

Сонымен, концептуализм бір-біріне қарсы тұрған екі бағыттың сыңар жақтығын байқап универсалия мәселесін дұрыс шешу жолына шығады.

Фома Аквинскийдің негізгі еңбегі “Теология жинағы”, “Табиғаттың бастамалары”, “Мән мен өмір сүру жайлы” т.с.с.

**Онтологиялық (болмыс) мәселелері**

Фома Аквинскийдің болмыстық ілімінің қайнар көзі Аристотельдің “потенция” және “акт” деген ұғымдарына кетеді. Потенция (мүмкіндік) дегеніміз ол болуы да болмауыда мүмкін, шайқалған, тұрақталынбаған, өзгеруге ашық, аяқталынбаған, кемеліне келмеген. “Таза потенциалдық” − ол материя, болмыстың ең әлсіз түрі. Ол тек өзгертіледі, сыртқы әсерлер қабылдайды. Актуальдықты (шындық) алатын болсақ − ол іске асқандық, өмірге кіргендік, аяқталғандық, кемеліне келгендік. Актуальдық − ол форма (бітім) − сол арқылы заттар өзінің болмыстық дәрежесіне көтеріледі. Абсолютті актуальды - Құдай, қайсыбір бітімнің қайнар көзі. Олай болса, Құдай − болмыстың өзі де, ал дүние − болмысқа ие ғана. Тек Құдайда болмыс пен мән-мағына бір-біріне сәйкес келеді, сондықтан ол таза акт (шындық), өзіне-өзі жеткілікті болмыс. Ал дүниедегі жаратылғандардың бәрі өмір сүруге бағытталған ғана. Дүниедегі заттар бұл дүниеде болуы да, болмауы да мүмкін, ол қажетті емес. Олардың өмір сүруімен мән-мағынасы толығынан бір-біріне сәйкес келмегеннен кейін, оны бүкіл жаратылған дүниеге таратып, ол болуы да, болмауы да мүмкін еді, онда бұл дүние мүмкіндік пен кездейсоқтықтан пайда болды деген пікір айтады. Фома Аквинскийдің бұл ұлы ойларын талай ғасырлар өткеннен кейін ХХ ғасырда ғалымдар растады. Қазіргі дүние жөніндегі түсініктер бойынша Дүние − өзінің ішінде орасан зор потенцияны (мүмкіндікті) сақтайды, соның кішкентай ғана бөлігі кездейсоқтық арқылы іске асады (актуальділікке айналады) потенция-шындықтың толқыны, қай-толқын дүниеге айналады − ол кездейсоқпен байланысты.

**Саясат, құқық, мораль мәселелері**

Адам ақыл-ой иесі болып жаратылғаннан кейін, ол әр заттың ішкі мақсатын, не үшін жаратылғанын біле алады. Сондықтан адамның іс-әрекетінің алдында не істейтінін түсіну жатыр.

Фома Аквинский дүниеде үш түрлі заңдар бар дейді. Олар: 1. мәңгілік заң (lex aеterna); 2. табиғи заң (lex naturalіs); 3. адамдардың қабылдайтын заңдары (lex humana).

Бұлардан оқшау тұрған Құдайдың аяны бар (lex dіvіna).

Мәңгілік заң − ол Құдайдың ойынан шыққан жоспар, жаратылған дүниедегі заттардың тәртібі, әрбір зат пен құбылыстың ішкі мақсаты (Аристотельдің тілімен айтқанда − энтелехиясы).

Егер Августин заңдардың керектігін адамзаттың алғашқы тектік күнәсінен шығарса, Фома Аквинский оны табиғи қажеттіктен шығарады. Адамдардың шығаратын заңдары табиғи заңдардан өзінің қайнар-көзін бастап, соларға сәйкес келуі керек. Ой арқылы табиғи заңдардан адамдардың құқы құрастырылады. Ал соңғыдан оны нақтылау арқылы азаматтық құқ пайда болады”. Мысалы: табиғи заң - өмірдің құндылығы, оны сақтау керектігі. Одан “Өлтірме” деген адам құқы пайда болады.

Аса көңіл аударатын нәрсе, егер адамдардың шығарған заңы табиғи заңға қайшы келсе, − ол заңдық мәртебесін жояды. Қайсыбір заңның негізінде әділеттік жатуы керек, Әділетсіз заң зорлық-зомбылыққа жеткізеді.

Адам заңы егер Құдай заңына қайшы келсе, одан үзілді-кесілді бас тарту керек. Тиранияға қарсы көтерілісті де ақтау керек, өйткені одан артық залымдық қоғамда жоқ.

Фома Аквинскийдің айтуына қарағанда, монархиядан артық билік формасы жоқ − ол тәртіп пен мемлекет бірлігінің кепілі. Ең жаман билік формасы – ол тирания, өйткені ол зорлық-зомбылыққа, заңсыздыққа негізделген, қоғамға залымдық әкеледі. Бұл билік күшейген сайын оның залымдығы да арта түседі.

Мемлекет адамдарды игілік жолына бағыттап, бұзылған адамдарды тәрбиелеп, ізгілікке сілтейді. Адамдардың жасаған заңдары арқылы қоғам өмірінде тәртіп орнап, адамдар бір-бірімен әр түрлі қарым-қатынасқа түседі.

Бірақ, мемлекет адамдардың барлық рухани ұмтылысын мақсаттарын өтей алмайды. Табиғи заңдар да, адамдардың жасаған заңдары да оған жеткіліксіз. Сондықтан, Құдай адамдарды сүйіп оларға аянмен берілген заңдарды ұсынды (lex dіvіna). Сондықтан адамның басшылыққа алатын заңдарын әрқашанда Библиядағы заңдармен толықтырып отыруымыз керек деп қорытады Фома Аквинский.

**Уильям Оккам ілімі**

Негізгі еңбектері “Логика жинақтары”, “Құпиялықтар жөніндегі трактат”, “Сұхбаттар” т.с.с.

Уильям Оккам сенім мен ақыл-ойды бір-бірінен айырып алыстатуға тырысады.

Логикаға негізделген ақыл-ой сезімдік дүниені тануға мүмкіндік береді, оларды тексеруге, дәлелдеуге болады.

Сенім ақиқаттарына келер болсақ, оны ақыл-ой арқылы түсіну де, дәлелдеу де мүмкін емес. Аян ақиқаттарын біріктіретін логика емес, − сенім ғана.

Августиннің универсальдық мәндері жер мен Құдайды дәнекерлік етіп жалғастырып тұратын-ол адамның бос тәкәппарлығы емес пе! – деп өзі қойған сұраққа ашық жауап береді.

**Уильям Оккамның номинализмі**

Универсалиялар (жалпы ұғымдар) заттарға қойылған аттар ғана, олар шындықтың негізі бола алмайды. Универсалияларды тудыртатын заттардың бір-біріне ұқсастығы. Мысалы, Сократ – ол нақтылы адамның аты, ал “адам” − универсалия. Олай болса дүниеде ешқандай ең жалпы заңдылықтары, олардың баспалдақтық бір-бірімен байланыстары т.с.с. жоқ.

Универсалиялардан тұратын білім ешқандай нақтылы нәтижеге әкелмейді, оның ешқандай жемісі жоқ.

Егер біз тәжірибеде кездесетін заттардың арасындағы қайталанулықты зерттеп оның болашақта болуы туралы болжам жасасақ − сол жеткілікті, деген пікірді Уильям Оккам ұсынады. Ал мұндай көзқарастан белгілі бір таным принципін шығару мүмкіндігі пайда болды.

**Уильям Оккам ұстарасы**

“Мән-мағынаны қажеттіктен жоғары көбейтпеу керек” – бұл Уильям Оккамның ұстарасы. Ол арқылы Уильям Оккам метафизикалық ұғымдардың көбін теріске шығарады, өйткені, олар дәлелденбейді және пайдасыз. Біз заттардың сапасы мен қасиеттерінен басқа тәжірибелік зерттеуде ешнәрсе таппаймыз. Олай болса, метафизикалық жалпы ұғымдар мәнсіз, тек таным процесін қиындатады. Сондықтан тек тәжірибелік танымға ғана сүйену керек. Ол-танымның іргетасы.

Әрине, мұндай көзқарас схоластикалық философияға үлкен соққы жасап, болашақ тәжірибелік танымның жолын ашты.

Ал оның қоғамның әлеуметтік-саяси өміріне тигізген әсерін ықпалын алатын болсақ, онда жекелікті, жалқылықты ғана мойындау, діни көзқарасты ғылыми білімнен бөлуге келеміз.

Қоғамның саяси саласында діни биліктің саясаттан бөліну керектігі жөніндегі идеяны туғызады. Ал дүниеге келген жана идея іске аспай қоймайды. Оның аржағында жеке адамның құқы, оның мүддесінің жалпы қоғамның мүддесінен басымдағы жөніндегі идея алыс емес.

**Өзіндік дайындыққа арналған сұрақтар:**

1. А.Аврелийдің құдай, адам, тарих туралы ілімі.
2. Ф.Аквинскийдің іліміндегі құдай идеясын негіздеу.
3. Номинализм және реализм.

**Номинализм, реализм, концептуализм**

Универсалиялар туралы тартыс – қайда және қалай жалпылық өмір сүреді, деген сұраққа әкеледі

Шеткері реализм – универсалиялар шынайы және адам санасынан тыс өмір сүреді – Гильом (Шамподан XII ғ.)

Шеткері номинализм – жалпының ешкандай болмыстық мағынасы жоқ; тек жеке заттар ғана шынай объективгі өмір сүреді. Жалпы – тек сөздер немесе атаулар ғана – Росцелин (XI ғ.)Компьениден (1050-1210)

Орынды номинализм – концептуализм; жеке заттарда қандай да бір жалпылық бар соның негізінде сөзбен берілген ұғым (концепт) пайда болады – Абеляр (1079-1142); Жаңа дәуірде - Локк

Шеткері реализмнің өзегі –заттардан тыс тұратын, ерекше идеалдық әлемді құрайтын, Платонның идеялар туралы ілімі

Номинализм XIY ғ. (Оккам, Никола Орем, Буридан, Иоанн Дунс Скот) – шынайы табиғатты зерттеуде эмпирикалық бағытқа бетбұрыс

Орынды реализм – универсалиялар шынайы, бірақ жеке заттармен бірге өмір сүреді

Ф.Аквинский реализмі (XIII ғ. 1225-1274): универсалиялар үш түрлі өмір сүреді:

1. «Заттарға дейін» құдай ойында-оның «идеясы», мәңгілік бейнесі ретінде.

2. «Заттар ішінде» олардың мәні ретінде.

3. «Заттардан кейін» адам ақыл-есінде ұғымдар, дерексіз (абстракция) нәтиже ретінде

Номинализм – заттарды жарату барысындағы құдай еркінің ақыл-естен басымдылығы.

Идеялар заттардан кейін ақыл-есте пайда болады

**Неоплатонизм**

1 сатыда – Бір Игілік арнадан шығып эманациялайды (ағып, тасады) да;

2 сатыда – Ақыл (нус) – дүниеге таза болмыс келіп, ол да ақыл шеңберінен

шығып

3 сатыда – Жан-дүниені (псюхе) тудырады.

Жан (псюхе)

Плотиннің – дүние жүзілік ақыл-ойы—Платонның «идеялар әлеміне» тең, ұқсас келеді.

Жан – бүкіл тіршілікті дүниеге әкеледі.

**5 тақырып. Орта ғасырдағы араб философиясы**

**Жоспар**

1. Аль-Кинди – араб философиясын бастаушы ұлы тұлға**.**
2. Әл-Фарабидiң онтологиялық (болмыстық) ілімі.Аль-Фарабидің әлеуметтік-саяси, этикалық көзқарастары.
3. Ибн-Халдунның мемлекеттің пайда болуы мен өмір сүруі жөніндегі ілімі.

**Мақсат:** Мұсылмандық-араб философиясының дүниежүзілік мәдениет тарихындағы маңызы және Еуропа философиясының дамуына тигізген әсері мен ондағы таным теориясының ерекшелігімен таныстыру.

**Тақырыптағы негізгі ұғымдар:** эманация, «Бірінші Барлық», бидави, хидари, цивизация т.б.

Дүниежүзілік философия тарихында Шығыстағы Көне Қытай, Үнді, Парсы т.с.с. елдеріндегі пайда болған философиялық көзқарастардан тыс Орта ғасырларда дүниеге келіп өзінің ерекше болмысымен тарихта танылған Орта Азия мен Араб елдеріндегі ұлы философиялық ой-пікірлерді айтуға болады.

Көне заманның аяғында құл иеленушілікке негізделген қоғам сарқылып, Орта ғасырларда “тарихи белсендік” Шығыс халықтарының үлесіне тиеді. Оның негізгі себебі − тайпалық-рулық, соғыс демократиясының негізінде өмір сүріп жатқан, көпқұдайлыққа табынған Араб тайпаларының басын біріктіру қажеттігі еді. Осы қажеттіктің негізінде Ислам дүниеге келіп, сол діннің негізінде Арабтар империясы дүниеге келеді. Ол, Индтан, Антарктикалық мұхитқа шейін созылған мемлекет болды.

Көшпенді Араб тайпаларының бастарының бірігуі олардың арасындағы қақтығыстарды тоқтатып, жаулап алынған Батыс пен Шығыс, Орта Азиядағы халықтардың мәдениетімен танысуға, бейбіт жағдайда өндіргіш күштердің дамуына, сауда-саттық пен теңіз арқылы байланыстырдың өсуіне әкелді.

Араб империясы Батыста Испанияға шейін жетіп, өзінің мәдениетін, дінін, философиясын жаңа елдерге таратты. Мысалы, бүгінгі таңда дүниежүзілік сөздікке кірген “арсенал”, “адмирал”, “тариф”, “авария”, “медицина”, “алгебра”, т.с.с. сөздер-араб сөздіктерінен шыққан.

Аз уақыттың ішінде арабтар мемлекетті басқару, соғыс жүргізу, мәдениетті дамыту салаларында үлкен жетістіктерге жетті. Оның бәрі басқа халықтардың мәдениетіндегі жетістіктерді өз дүниетанымен ұштастыру арқылы келсе керек.

Дүниежүзілік мәдениетке қосқан арабтардың үлесі көп. Соның ішінде философияға келетін болсақ, олардың өшпес еңбегі- Антикалық дәуірінде пайда болған философиялық ілімдердің бәрін ұқыпты зерттеп, өз тіліне аударып, оны әрі қарай дамытуы.

Бұл үлкен “аудармашылық қозғалыс” ретінде тарихта қалды. Эвклидтің еңбектері мен Плотомейдің “Альмагестінен” бастап, Платон мен Аристотельдың шығармаларының бәріне дейін араб ғалымдары өз тіліне аударып халықтың рухани өмірінің ажырамас бөлігіне айналдырды. Бұл қозғалыс VII ғасырдың аяғынан бастап ХI ғасырға дейін созылды.

Ал арабтардың өздерінің ғылымға қосқан үлесіне келер болсақ, Абу-Миамардың “Зидж Абу-Миамар” деген еңбегі сол кездегі астрономиялық ілімнің биік шыңы болды. Аль-Батанидің жасаған астрономиялық таблицалары латын тіліне аударылып Европалық астрономиялық оқұлығына айналды. Синус пен косинустарды астрономиялық есептеулерге алғаш енгізгенде сол кісі. Ибн-Юнус уақытты өлшейтін маятник ойлап шығарды. Джабир Ибн-Афьян алғашқы обсерваторияның негізін қалаған адам, ал Абу-Муса Джабирді “химия ғылымның әкесі” деп атайды. Закария Разидің “Барлығын қамтитын кітабы” да латын тіліне аударылды, ол заманының ең ұлы дәрігерлерінің бірі болған.

Арабтардың философия саласына енгізген еңбектері-ерекше әңгіме. Оны осы тарауда талдайтын боламыз.

ХI – ХII ғасырларда арабтардың барлық игерген мәдениет құндылықтары Батыс Европа халықтарының тілдеріне аударыла бастайды.

Араб мәдениеті, әрине, Орта Азия халықтарының тағдырына, мәдени дамуына өзінің зор әсерін тигізді. Негізгі нәтижелердің бірі-Орта Азия халықтарының бірқұдайлыққа көшіп Ислам дінін қабылдауы болды. М.Вебер уақытында айтқандай, ислам көшіп-қонған жауынгер халықтарының діні. Біздің жартылай жерде отырған, жартылай көшпелі өмір салтын ұстаған қазақ халқының дүние сезіміне бұл дін сай келіп, оның бергі тарихы осы дінінің аясында өмір сүріп және бүгінгі таңға дейін дамып келеді.

Аль-Кинди болмыс мәселелеріне тоқталған кезде екі субстанция жөнінде айтады. Бірінші субстанция-ол сезімдік заттар, оларды сан мен сапалық жақтарын зерттеу арқылы білуге болады. Субстанцияның сандық жақтарын сан жөніндегі ғылым зерттейді; екінші ғылым-сапалық үйлесімдіктерді, заттардың мөлшерлік қатынастарын салыстырады.

Адам дүниетанымының екі түрі бар. Біріншісі бізге жақын бірақ мән-мағынадан алыста. Ол – сезімдік тану. Ол үне бойы өзгерісте, тұрақты емес, уақытша ғана өмір сүретін заттарды танумен байланысты. Осы өзгеріп жатқан дүниедегі заттардың бітімі қабылданады да оны адам есіне, ақыл-ойына жеткізеді.

Екінші таным түрі мән-мағынаға жақын болғанымен бізден алыс – ол ақыл-ой танымы.

Жеке материалдық заттар сезімдік қабылдауда ғана болады. Қос тұрақты мен текті алатын болсақ, оларды түйсіктер арқылы қабылдай алмаймыз, бірақ оларды ақыл-ойдың елегінен өткізе алуға болады. Қорыта келе, Аль-Кинди адамның дүниетану мүмкіншілігін мойындап, жағалай ортаны зерттеп ғылымды дамытуға шақырады.

Аль-Фарабидің философиялық еңбектері көп. Солардың ішінен “Ғылымдарды іріктеу жөнінде”, “Игі қаланың тұрғандарының көзқарасы жөнінде”, “Азаматтық саясат”, “Мемлекет қайраткерінің нақыл сөздері”, “Бақытқа жету жөнінде” деген еңбектерін атап өтуге болады.

**Онтологиялық (болмыстық) ілімі**

Аль-Фараби онтологиялық ілімінің негізінде неоплатонизмнің “эманация” (тасу, ағу) ұғымы жатыр. Бұл ағымның негізін қалаушы Плотин Дүниежүзілік Бірмен материялық өмірдің екі ортасында Дүниежүзілік ақыл-ой (nous) және Дүниежүзілік жан (psychі) бар деп есептесе, Аль-Фараби бұл көзқарасты анағұрлым күрделейді.

Өзінің “Iзгі қала жөніндегі” еңбегінде Аль-Фараби дүниені тудырған “Бірінші Барлық” дейді. Ол бүкіл барлықтың өмір сүруінің алғашқы себебі, ол кемеліне келген, ешқандай мінсіз; одан басқалардың бәрінің де ең болмаса бір ия бірнеше кемшіліктері, міндері болады.

Бірінші барлық материя емес. Сондықтан ойшыл оған “белсенді ақыл-ой” (активті интелект) деген ат қояды.

Бірінші Барлықтан бүкіл Болмыс пайда болады. Өйткені ол өз-өзіне сыймай тасып ағады (эманациялайды).

“Ай астындағы Болмыс”, яғни біз өмір сүріп жатқан Дүние. Сонымен, ол бірінші “Бірінші Барлықтың” тудырған Болмысы болып шықты. Бұл болмыстың ерекшелігі-ол көптік әлемі, оның негізінде төрт табиғи нәрсе жатыр-ол жер, от, су, ауа. Олардың әр-түрлі қосындылары жер бетіндегі заттарды тудырады. Тіршілік әлеміне келер болсақ, Аль-Фараби оны үшке бөледі - өсімдіктер, ақыл-ойы жоқ жануарлар, ақылды жануар (адам).

**Аль-Фарабидің әлеуметтік-саяси, этикалық көзқарастары**

Жоғарыдағы көрсетілгендей, дүние Алғашқы Барлықтан саты -саты болып төмендеп өмір сүретін болса, онда қоғам өмірі де соған ұқсас. Тек мұндағы “Бірінші Барлық” – ол Халиф имам.

Қоғамның қажеттігін Аль-Фараби адамның жалғыз өзі өзіне керектерінің бәрін жасай алмайтындығынан, екінші жағынан, басқарларсыз өзін жетілдіре алмайтындығынан шығарады. Сондықтан, адамдар бірігіп, өзара бір-біріне көмектесіп, қажетті заттармен бөлісіп өмір сүрген.

Қоғамды Аль-Фараби толық және толық емес қылып екіге бөледі.

Бүкіл жер бетіндегі, қоғамдық дәрежеде ұйымдасқан адамзат-ол белгілі халықтың өмірі, кіші – ол белгілі бір жерде орналасқан кешен-қала, ауыл – сондағы тұратын адамдар.

Ал толық емес қоғамға келер болсақ, ол белгілі бір ауылда, ия болмаса қаланың бір көшесінде тұратын адамдар. Олар өз-өздеріне жеткіліксіз-сондықтан, оларды ол толық емес деп атайды.

Ойшыл ондай адамның 12 қасиеті болу керек дейді. Сонында олардың бәрін 6 тұлғалық қасиеттерге әкеліп тірейді. (дана, білім, тапқыр, көреген, қайраткер, батыр)

**Ибн-Сина мен Ибн Рошд**

Ибн-халдун (1332-1406жж.) − Шығыс философиясының жұлдыздарының бірі, сонымен қатар – тарихшы, мемлекет қайраткері.

Енді Ибн-Халдунның философиялық көзқарасына келер болсақ Дүние-ретке келтірілген, жетілген, бір-бірімен үйлесімге келген заттардан тұрады. Барлық заттардың негізінде алғашқы 4 элемент жатыр (су, от, ауа, жер). Олар әртүрлі бөлшектік өлшемде бір-бірімен қосылғаныменен, біреуі басым болуы қажет − әйтпесе зат өмір сүре алмайды. Заттың өмір сүруінде шешуші орынды туа біткен жылу алады, ал оның қайнар көзі − отта.

Ибн-Халдун қоғамдағы дамудың негізгі екі сатысын көрсетеді. Оны ол екі ұғым арқылы береді: бірінші сатысы – Бидави, екіншісі – Хидари. Бұл сөздердің этимологиясын (алғашқы берілген мағынасын) қарасақ, онда Бидави көшіп-қону, ауылдық, алғашқы деген мағналарды береді. Ал Хидари болса, ол қалалық, астаналық деген мағынасын береді.

Егер бидави сатысында адамдар мал бағу мен егін егумен айналысса. Хидари сатысында оларға қолөнерлік, сауда, ғылым мен өнер ұсынылады.

Алғашқы бидави сатысынан Хидари (цивилизациялық) сатысына өтудің негізгі себебі өндіріс дамып қажеттіктен артық заттардың пайда болуы. Сонымен қатар, молшылық ой еңбегінің кәсіби түрін тудырады ғылым тез дами бастайды, кітаптар шығарыла бастайды т.с.с.

**Ибн-Халдунның мемлекеттің пайда болуы мен өмір сүруі жөніндегі ілімі**

Ибн-Халдун бойынша, әр мемлекеттің өзінің өмір сүру ғасыры бар. Оның ұзақтығы орташа алғанда 3 ұрпақтың өмірінің ұзақтығына тең. (Кеңес мемлекетінің пайда болып күйреуін алайық, ол үш ұрпақтың шеңберінде болды. С.М.) Бірінші буын сол мемлекеттің негізін қалап, өздерінен гөрі жалпы мемлекеттік мәселелерді шешуге тырысады. Екінші буын жаңа пайда болып берілген мемлекеттің жинаған байлығын пайдаланып рахатқа батуға тырысады. Төртінші буын сол мемлекетті әлсіретіп оның титығына дейін жеткізеді.

Сонымен, мемлекет пен цивилизацияның дүниеге келуінің негізгі себебі-бір. Ол өндірістік дамудың негізіндегі байлықтың, артықшылықтың пайда болуы.

Қайсыбір мемлекет пен цивилизацияның әлсіреп құруының алғы шарты ел басқарған адамдардың аса қымбат заттарға ие болуға ұмтылуы, өмірден барынша ләззат алуға тырысуы өйткені, ол қымбатшылықты туғызып, салықты өзіріп экономиканы күйретеді. Мемлекеттің соңғы сатыларында мораль саласында азғындаушылық ашық көрінеді. Адамдар бұзылады, бірін-бірі алдайды, бір-біріне жау сияқты қарайды, қулық-сұмдық кең етек алады. Соның бәрі- тек байлыққа жетуі үшін жасалады, − дейді Ибн-Халдун.

“Егер адамдар үйлерінің алдына жеміс ағашын отырғызбай Кипарис отырғызса, онда ол болашақ күйреудің нышаны. Өйткені Кипаристің жемісі де, жақсы исі де жоқ, оның тек әсем түрі ғана бар деп ой салады Ибн-Халдун.

**Өзіндік дайындыққа арналған сұрақтар:**

1. Әл-Кинди және Араб тілді философияның бастауы.
2. Әл-Фарабидің онтологиясы және әлеуметтік-этикалық формасы.
3. Ибн-Халдунның әлеуметтік-этикалық формасы.

**Әл-Фарабидің (ақыл-ой) жөніндегі ілімі**

«Бірінші Барлық» (1 БАР) – белсенді ақыл (БА) Дүниеде 4 негізгі интеллекті (ақыл-ойды) тудырады

**АИ**

**ИИ**

**І / Ә И**

**1 БАР**

**ПИ**

1 Потенциалды интеллект (**ПИ**) ақыл-ой (**АО)**-жеке -пәнденің- заттардың бітімін тану,білу мүмкіншілігі;

2 Актуалды (шындық, іс-әрекет) интеллект (**АИ**) – болмыстағы заттардың табиғатында , олардың ақыл-оймен танылып, оның бітімінің ақыл-ойда - өзінің материалдық негізінен бөлініп өмір сүру мүмкіндігі жатыр.

Сонымен тану процесінде – заттардың бітімі – абстракциялау арқылы – ерекше болмысқа ие болып, оймен жететін актуалды интеллектің объектіне айналады.

3 Игерілген интеллект (**ИИ**) – жеке-пәнденің дүниені , заттарды танып, олардың мән-мағынасын өзінің жан-дүниесінің ажырамас бір бөлігіне айнаудыруы жатыр

4 Іс -әрекеттік интеллект (**І/ Ә И)** – Бұл күрделі ұғым. Ол ешқашанда материяда болмаған: ол ол потенциалдық ақыл-ойды – шындыққа айналуына дәнекерлік жасайды. (Мысалы: көз күн сәулесі заттарға түскенде – көз актуалды түрде – дүниені көре бастайды) Сол арқылы Пи -актуалдіке айналады

**6 тақырып. Қайта өрлеу дәуіріндегі философия**

**Жоспар**

1. Қайта Өрлеу дәуірінің ерекшіліктері. Антропоцентризм.

2. Н. Кузанский мен Н.Маклавеллидің философиялық идеялары.

3. Қайта Өрлеу Заманындағы ғылыми (сценистік) жетістіктер (Галилей, Коперник, Бруно)

4. Діни реформация және оның капиталистік қатынастардың қалыптасуы мен дамуындағы рөлі

**Мақсаты:** Қайта Өрлеу Дәуірінің ерекшелігі мен оның философияға тигізген ықпалы, ондағы антропоцентризм, гуманизмі мен сцентистік бағыттағы философиясымен таныстыру.

**Тақырыптағы негізгі ұғымдар:** рационализм, эмпиризм, антропоцентризм, аскетизм, сцентизм, фортуна, деизм, пантеизм, фортуна, фатум, реформация

**Қайта Өрлеу дәуірінің ерекшіліктері**

Қайта өрлеу дәуірі (ренессанс − фр. ) − Орта ғасырдан Жаңа Заманға өту дәуірі болды. Оның шеңберін біз XIV – XVI ғ. ғ. белгілейміз.

Капиталистік экономикалық қатынастардың дамуынан, антропоцентризм (адам) мәселесіне, саяси-әлеуметтік идеялардың тууына, ғылымға бетбұрыс басталды.

**Қайта Өрлеу заманындағы адам мәселесіне жаңаша бетбұрыс**

Сонымен, адамның құдіреттілігі, оның Құдайдың өзімен парапарлығы - Қайта Өрлеу Заманындағы ойшылдардың негізгі идеяларының біріне айналды.

Адам мәселесін қайта қарауға өзінің зор үлесін қосқан келесі ойшы - ол Лоренцо Валла (1407-1457) болды. “Ләззәт алу жөнінде” деген еңбегінде ол адамның дүние-танымы оның ақыл-ойымен қатар сезімдік іс-әрекеті арқылы ғана болады деген пікірге келеді. Ләззат - “жан мен дененің рахатқа батуы” ретінде игілікті іс. Мұндай көзқарастың Орта ғасырлық аскеттікке (asketos, − грек сөзі, − құмартудан бас тарту, адамның өзін-өзі шектеуі) қарсы бағытталғанын байқау қиын емес.

Өзінің ­“Адамның абыройы жөніндегі сөздер” деген адамды жаратылған дүниенің даналығы, ұлылығы мен әсемдігінің айқын көрінісі ретінде қарайды.

Адамның таңдау еріктігі − ол Құдайдың берген ең құнды сыйы. Оны Сократтың айтып кеткен “өзіңді тани біл” деген жолынан іздеу керек,ол өмірдегі күресте шыңдалып, моральдық жетілудің терең тұңғиығына жету керектігін ойшыл асыра көрсетеді.

**Николай Кузанский - Қайта Өрлеу Заманы философиясының ұлы тұлғасы**

Николай Кузанский еңбегін “Ғылыми білімсіздік” деп атады.

Ондағы “ғылыми білімсіздік” деген қайшылықты ұғымның мән-мағынасы бұл белгілі бір нәрселер жөніндегі ақиқатты іздеу жолында біз анықталмағанды анықталғанмен, белгісізді белгілімен т.с.с. салыстырамыз. Шексіздікті біз көз алдымызға елестете алмаймыз, оның көлемі бізге белгісіз, біз оны еш нәрсемен салыстыра алмаймыз. Бұл адамның (әрқашанда шектелген) ақыл-ойы мен шексіздіктің арасындағы қайшылық Н. Кузанскийдің ойынша ғылыми білімсіздікті тудырады.

Адамның шектелген ақыл-ойы шексіздікке, яғни Құдайға қарама-қарсылықтың бірлігін түсіну арқылы жақындай береді. Шектелген заттарды біз шексіздікпен байланыстырып қарауымыз керек. Ал адам оның сыртында ақыл-ой иесі болғаннан кейін өзінің санасында бүкіл болмыстағы шынайы және болуы мүмкін заттардың кейпін сақтайды. Адам сондықтан шығармашылыққа жаратылған пәнде. Олай болса ол – адамдық Құдай (Humanus Deus).

Адам Құдайға әсіресе өзінің ақыл-ойы арқылы жақындайды. Ол күрделі және үш құрамдас бөліктен тұрады. Ол сезім мен елестеу (Sensus), ақыл-ой (ratіo) және зерде (іntellectus). Ақыл-ой сезім мен зерденің арасындағы дәнекер.

Сезіммен тығыз байланысты ақыл-ой ғылымды тудырады.

Зерде арқылы біз Дүниедегі барлықтың ең терең алғашқы негіздеріне дейін жете аламыз, метафизикалық сұрақтарға жауап береміз.

Н. Кузанский Сенім мен Зердені салыстыра келе, сенімді жоғары тұтады. Бірақ ол соқыр сенім емес, өйткені “Зерде сеніммен бағытталады, ал сенім зерде арқылы анықталады”. Тек Зерде арқылы ғана біз шексіз Құдайға жақындай аламыз.

Олай болса, ең терең білімнің тайыздығы айқындала түседі. “Нағыз білетін өзінің білмейтінін біледі”.

**Макиавеллидің адам тұжырымдамасы**

Н. Макиавелли адамның іс-әрекетінің ең терең түрткісі - ол оның *мүддесі* деген тұжырымға келеді. Адамдардың мүдделерінің көптүрлілігіне қарамастан, оның негізгісі -өзінің меншігін сақтау, және оны өсіруге, көбейтуге тырысу. “Патша” деген еңбегінде Н. Макиавелли “Адамдар меншіктен гөрі әкесін өлтіргенді кешіруі мүмкін”, дейді. Меншік жөніндегі мүддеден кейін ғана абырой (onore) және сый-сияпат (onorі ) келеді дейді ұлы ойшыл.

Адам табиғатының өшпес өзімшілдігі қажетті түрде *мемлекеттік ұйымдардың* пайда болуына әкеледі. Тек мемлекеттік *күш, билік* қана адамдардың өзімшіл іс-әрекетіне тосқауыл қоя алады, өмірдегі тәртіп қалай болуы керектігі жөніндегі қағидалар мен нормаларды тудырады. Сонымен, Н. Макиавеллидің ойынша мемлекет − адамдардың өздерінің іс-әрекеттері арқылы дүниеге келеді, ал Құдайдың оған ешқандай қатысы жоқ деген ашық пікірге келеді.

Христиан дінінің моральдық қағидалары өзінің қасиетті киелі адамдары ретінде мүсәпірлерді, өмірдің қызығынан бас тартқан адамдарды, жұмаққа өзінің батыл іс-әрекеті арқасында емес, өзінің көнбістігінің, зардап-азап шегуінің негізінде барғысы келгендерді есептейді. Соңынан XIX ғ. Ф. Ницше христиан дінінің моральдық қағидаларын сынағанда осы Н. Макиавеллидің идеяларына ұқсас пікірлер айтады.

Ал мұның өзі Н. Макиавеллидің айтуына қарағанда кертартпалыққа әкеледі. Ол өткен Грек және Рим тарихында болған көпқұдайлыққа сүйсіне қарайды, өйткені, олар белсенді адамдарды, батырлықты паш еткен.

Дегенмен, қоғамға дін керек, өйткені езілген зардап шеккен халық дін арқылы өзіне рухани сүйеніш тауып өмірдің қиындығына төзе алады, мемлекеттік тәртіп дінсіз мүмкін емес деген ащы пікірге ұлы ойшыл келіп тоқталады.

**Н. Макиавеллидің фортуна (сәттілік) ұғымының мән-мағынасы**

Қайта Өрлеу Заманындағы көп ойшылдар сияқты Н. Макиавелли де өмірге деген самарқаулыққа теріс қарап, оған белсенділікті қарсы қойды. Ал адамның өмірін ол фортунамен тығыз байланыстырды. Макиавелли заманындағы фортуна ұғымы, көне замандағы фатумнан анағұрлым бөлек (fatum-латын сөзі , тағдыр ). Егер фатализм адамның өмірі, жүріс-тұрысы мен іс-әрекеті алдын-ала болжанған, онда ешқандай таңдау, еріктік, кездейсоқтық жоқ, оған қарсы тұруға болмайды деп есептесе, фортуна ұғымы әлеуметтік қажеттілікпен теңелгенмен ол ешқашанда адамның ерікті іс-әрекетін толығынан жоя алмайды. Н. Макиавелли “елу де елу” формуласына жақын- фортуна біздің іс-әрекетіміздің жартысын өзіне көндірсе, екінші жартысы біздің өзіміздің еркімізбен өжеттілігімізбен, қайрат-күшімізбен байланысты дейді. Сондықтан, “абайлаудан гөрі батылдық жақсы”, өйткені “ фортуна − әйел, ал онымен тіл табысу үшін оны оқтын-оқтын сабап алу керек”, неге десеңіз ол “әйел ретінде жастардың досы, ал олар алды-артына қарамай батылды түрде тарпа бас салып оны өз еркіне көндіреді ”.

Алдына үлкен мұрат-мақсаттар қойып, оларды іске асыру жолында адамның батыл тиімді іс-әрекеттер жасауын Н. Макиавелли “вирту” ( vіrtu-лат. сөзі, айбындылық, қайраттық ) деген сөзбен береді.

Алайда, толыққанды виртуды іске-асыру әрбір адамның қолынан келе бермейді. Қарапайым адамдар әлбетте өте жақсы да, жаман да емес, өздерінің жүріс-тұрыстарында “ортаңғы жолды” ұстайды, оның өзі үлкен нәтижелерге ешқашанда әкелмейді. Ал тарихтағы ұлы тұлғаларға келер болсақ, олардың жүріс-тұрысы, іс-әрекеті тіпті басқаша, олар алдына үлкен мақсаттар қойып бүкіл сана-сезімін, еркін, күш-қуатын сол істі өмірге еңгізуге тырысады.

Н. Макиавелли ұлы адамдардың іс-әрекетінің нәтижелігі тек қана олардың айбындылығы, виртумен ғана байланысты деген пікірден аулақ. Ұлы адамдардың қайратты іс-әрекетінің жемістілігі сол заманның қойған талаптарына сай келуінде.

Қорыта келе, “вирту” ұғымы жаңа гуманистік моральдың негізгі көрінісі ретінде Қайта Өрлеу заманының негізгі құндылығына айнала бастады. Өзінің мүдделерін өмірге кіргізу жолында адам фортунаны ауыздықтай алады. Адам – ерікті, саналы, айбынды, күш-қуаты мол пенде, ол алдына қойған мұраттарды іске асыра алады. Бұл Н. Макиавеллидің идеялары Жаңа заманның ой-өрісіне зор әсерін тигізіп, жалпы алғанда, жүре келе Батыс менталитетінің өзегіне айналады.

**Н. Макиавеллидің саяси және моральдық философиясы**

Н. Макивелли көбіне өзінің саясат жөніндегі толғаныстарымен тарихта қалған. Оның негізгі себебі феодалдық-қауымдық қоғамның ыдырап оның орнына ерте капиталистік қатынастардың келе бастауы еді. Егер саясат осыған дейін діннің қолдауында болып, моральдық тұрғыдан әрқашан ақталып отырса, ол негізінен алғанда “ақсүйектердің ісі” болатын болса, енді жаңа заманда төменгі қабаттардан шығып, аз уақытта сауда-саттық жасау арқылы байып билікке ұмтылған адамдар пайда болды. Мұндай жағдайда саясат моральдық-діни шеңберден бірте-бірте шығып, өзінше дербес әлеуметтік құбылыс ретінде өзін көрсете бастады.

Н. Макивеллидің көрегендігі – саясаттың дербес құбылыс ретінде үлкен қоғамды өзгертуші құрал екенін анықтау, оның моральдық құндылықтардан бөлек табиғатын ашу, саяси билік үшін күресін, содан кейін оны ұстап тұру әрекетін (қазіргі тілмен айтқанда – саяси технология) жасау болды.

Енді бұл арада біз макиавеллизм деген ұғымнан Н.Макиавеллидің шынайы көзқарастарын бөліп алып қарауымыз керек. Макиавелизм ұғымы бүгінгі таңда саясаттың арсыз, барып тұрған опасыздық түрін көрсетеді. Саясат құбылысында кездесетін екіжүзділік, алдап-арбау, қорқыту, күш жұмсау, айдап салу, сатып кету т.с.с. бәрін макиавеллизм дейді. Яғни саясаттың толық моральдық шеңберден шығып кетуін, оның талаптарын аяққа басуды біз Н. Макиавеллидің атымен айтамыз.

Алайда, мұндай көзқарас дұрыс болар ма екен, мүмкін мұның өзі шынайы Н. Макиавеллидің өзінің шығармашылығынан туатын көзқарасқа сай келмеуі де ғажап емес болар.

Осы бағалау тұрғысынан алып қарағанда біз расында да үлкен қайшылықты байқаймыз. Әрине, орта ғасыр шеңберіндегі саясат жөніндегі түсінік қайта қаралды, саясаттың моральдан дербес өзінше қажетті құбылыс екені анықталды, ал сонымен қатар Н. Макиавелли қайсыбір саясаткердің зорлық-зомбылығын, опасыз іс-әрекетін ақтаудан, әрине, алшақ болды.

Н. Макиавеллидің ойынша, мемлекет пен саясаттың қоғамдағы негізгі қызметі әр-түрлі таптардың, әлеуметтік топтардың басын біріктіріп бүкіл ұлттық келісімнің шеңберінен шығармау, қоғамды ыдыратып жібермеу, орталық билікті мықты қолда ұстау болды. Ал саясаттың моральдық сипатына келер болсақ, “мүмкіндігінше ізгіліктен алыстамау керек, ал керектік қылса залымдықтан қашпау қажет” деген пікір айтқан болатын. Бірақ, саясатты толығынан моральдық шеңберде ұстау мүмкін емес. Н. Макиавелли “тек қана өзінің ар-ұжданының талабына сәйкес іс-әрекет жасайтын саяси қайраткер өзіне мола қазады”-деген пікір айтады. Оған себеп - қоғам өміріндегі кейбір жағдайда қалыптасатын “ащы шындықтың ақиқаты”. Оны шешу үшін мемлекет басшысы зорлық-зомбылыққа шейін баруы мүмкін. Осындай жағдай қалыптасқанда ол “қаталдықпен көп әуестенбеу керек, қажет болған жағдайда оны тез арада қолданып өзіне қарсылардың быт-шытын шығаруы керек. Халық мемлекеттік билікке бір жағынан қорқынышпен, екінші жағынан сүйіспеншілікпен қарайды дейді. Бірақ таңдауға келген жағдайда халықты қорқынышта ұстау - берігірек”. Саясаткер бір жағынан батыл, екінші жағынан - абай болуы керек. Бірақ, шешуші жағдайда батылдық қажет.

Ел басшысы бір жағынан арыстанға, екінші жағынан түлкіге ұқсас болуы қажет.

Қоғамдағы қайшылық өршіп, адамдардың үкіметке деген сенімі жойылған жағдайда күш қолданбай болмайды. Бірақ, қалай дегенде де, жеңіс-әрқашанда саясаткердің негізгі мақсатына айналуы керек, ал оған жететін құралдар әр-түрлі болуы мүмкін. Сол жолда зорлық-зомбылық жасалса, ол қоғамдағы жағдайды дұрыстауға, тәртіпті орнына келтіруге ғана жұмсалып, тоқталуы керек. Екінші рет зомбылықты қолданудан алшақ болу керек деген пікір айтады ұлы ойшыл.

Н. Макиавелли жөніндегі адамгершіліксіз саясаттың жақтаушысы деген пікір жүздеген жылдар бойы сақталып келді. Тек ХХ ғ. Екінші жартысында ғана бұл ойшылдың еңбектері терең зерттеліп, басқаша пікір қалыптаса бастады. Ағылшын елінің ұлы философы Б. Рассел бұл кісінің еңбектерін жоғары бағалап Н. Макиавелли Ренессанс дәуірінің ең терең ойшысы деген пікір айтты.

Батыс елдеріндегі көп ғалымдар Н. Макиавеллиді қазіргі саяси философияның негізін қалаушы ретінде бағалайды. Біздің ойымызша ХIV ғ. өмір сүрген араб ойшысы Ибн-Халдунды бұл орынға қоюға әбден болар еді, өйткені ол Н. Макиавеллиден бір жарым ғасыр ерте өмір сүрген болатын. Бірақ, қалай дегенде де, біздің ел сияқты ондаған мемлекеттер демократия жолына түсіп қоғамда терең саяси өзгерістерді тудырып жатқан уақытта Н. Макиавеллидің саясат пен моральдың айырмашылығы жөніндегі терең ойлары ешбір адамды жайбарақат қалдырмайды.

**Қайта Өрлеу Заманындағы ғылыми жетістіктер және олардың философиялық-ой пікірге тигізген әсері**

Өз заманындағы схоластикалық ғылымға қарсы шығып Леонардо да Винчи эмпиризмнің алғашқы нышандарын жасады. Тәжрибе арқылы ғана ақиқатқа жақындауға болады. Әрі қарай тереңдеу үшін мақсатты тәжірибе-эксперимент керек. Бірақ табиғат тәжірибеден тыс қалған көп себептерден де тұрады. Сондықтан ақиқатқа жетудің соңғы жолы - теория. “Ғылым -қолбасшы болса, практика - әскер” дейді Л. да Винчи.

Адам жағалай қоршаған Дүниені тек қана ғылыми жолымен танып ғана қоймайды. Өнер - ол да танымның ерекше жолы.

Егер ғылым Дүниенің сандық жағын ғана зерттей алатын болса, онда өнер дүниенің сапалық, қайталанбайтын, әсем нақтылы жағын көрсете алады. Бұл жағынан ұлы суретші өнер ғылымнан биік деген пікірге келеді.

**Н. Коперниктің дүниеге деген көзқарасқа еңгізген төңкерісі**

Н. Коперник негізгі еңбегі -“Аспан аймақтарының айналуы жөнінде”. Бұл еңбектегі негізгі идея - жер ғарыштың ортасы емес - ол біріншіден өзінінің діңгегінен айналады, екіншіден - күнді айналады; күн дүниенің ортасындағы тұрған шамшырақ. (Гелиоцентризм) Бұл жаңа болжам күн мен түннің ауысуын, планеталардың орбиталарын жете түсінуге мүмкіндік берді. Н. Коперник айдың жерді айналатыны жөнінде де алғаш болжам жасады.

Н. Коперник ашқан жаңалығы діни көзқарасқа үлкен соққы жасап, жаңа дәуірдегі ғылымға аттанатын жолды ашты.

**Джордано Бруноның натурфилософиялық ілімі**

Д.Бруно дүниеге деген пантеистік көзқараста болды. “Құдай дегеніміз шексіздіктегі шексіздік, ол барлығында, барлық жерде олардан бөлек, ия болмаса жоғары емес…”. Табиғат дегеніміз − ол заттардың ішіндегі құдай деген пікір таратқан. “Барлық заттар ғарыштың ішінде, ғарыш-барлық заттарда, біз - оның ішінде, ол − бізде” деген Д. Бруно ойы ертедегі философиядағы микро және макрокосмның теңдігін көрсеткендей болады.

Құдайдың өзі сол табиғат болғаннан кейін Д. Бруно бүкіл дүниенің жаны бар деп түсінеді. Дүниежүзілік жан-заттарды қалыптастырады, олардың ішкі күш-қуаты. Олай болса, бәрі де мақсатқа лайықты өмір сүреді (телеологизм). Ал оны білу − ғылымның негізгі ісі деп түсінді Д. Бруно.

**Діни реформация және оның капиталистік қатынастардың қалыптасуы мен дамуындағы рөлі**

Христиан дінінің алғашқы нұсқаларына қайта оралып, оны Орта Ғасырлық схоластикалық бүркемдерден тазарту - өзекті мәселелердің біріне айналады. Осы үлкен көлемді іске барлық жан-тәнін берген неміс теологы **Мартин Лютер** ( 1483 – 1546 ж.ж.) болды.

М. Лютер рим-католик шіккеуінің Құдай мен адамның арасындағы дәнекерлік қызметін теріске шығарып, адамның жалғыз ғана Құдайға деген сенімі оның құтқарылуына жеткілікті деген пікірге келді. Құдайға қызмет ету - ол жалғыз дін қызметкерлерінің ғана ісі емес, бүкіл халықтың, әр адамның борышы деген пікір айтты. Ал мұның бәрі шіркеудің билігін әлсіретіп, оның догматтарын қысқартты. Мысалы, 7 құпиялықтың екеуі ғана қалды ол крестеу мен қатысты болу. (причащение)

Иконалар алынып тасталды.

М. Лютер дін мен философияның, сенім мен ақыл-ойдың ара қатынасына үлкен ор қазып, христиан дінінің негізгі құжаттарын, киелі кітаптарын ақыл-оймен талдаудың мүмкін еместігін айтты. М. Лютердің ойынша, “ақыл-ой - шайтанның жезтырнағы және сенімге қарсы қылмыс” деген сөзге дейін барды.

Олай болса, адам өз ақылы мен еркінің шеңберінде күнәдән құтыла алмайды, өйткені, алғашқы текті күнә оның табиғатын бұзды. Бұл мәселе бойынша, оның пікірі Августиннің ойына жақын болды.

Христиан дінін жаңа өмірге сай етіп өзгертуге өзінің үлесін қосқан екінші ойшыл − ол **Жан Кальвин** (1509 – 1564ж.ж.) “Христиандық Сенімге тәлім” деген еңбегінде “сенгеннің надандығы білем дегеннің өркөкіректігінен жақсы” дейді. Ж. Кальвин адамның өмірінің өркөкіректігінен толығынан құдайдың еркіне, алдын-ала болжауына тәуелді екенін айтады. Ең ақыры Иса пайғамбардың өзі барлық адамзаты үшін емес, тек қана оның кішкентай таңдалған бөлігі үшін зардап шегіп өлді. Ал бірақ ол ешкімге белгісіз.

Ж. Кальвин Қайта Өрлеу заманындағы гуманистердің “фортуна” ұғымына үзілді-кесілді қарсы шығып “фатум” ұғымын биік дәрежеге көтерді, өйткені ол құдайдың адамның тағдырын алдын-ала болжауы.

Ж. Кальвин Библиядағы айтылған “Шақырылғандар көп, таңдалғандар - аз”деген қағиданы толықтырып “тек кім таңдалды - оны ешкім білмейді” деген пікірге келеді. Батыс Европадағы жаңа қалыптасып жатқан капитализмге адамгершілік бағыт берген, әсіресе, Ж. Кальвиннің аскеттік ілімі. Егер сенің істерің саған олжа әкелсе, онда сен масаттанба, тәккәппарланба, керісінше, Құдай қолдағаннан кейін, кем-тарларға көмектес, байлығынды шашпа, жаңа жұмыс орындарын аш, т.с.с..

Сонымен, Кальвинизм капиталдың қорланып өсуіне , кәсіби іскерліктің Құдай қалайтын, адамның абыройын көтеретін, сонымен қатар, өте жауапты іс екеніндігіне, жаңа дәуірдің моральдық құндылықтарын анықтауға ат салысты.

**Өзіндік дайындыққа арналған сұрақтар:**

1. Қайта Өрлеу дәуірінің философиясының ерекшеліктері және негізгі сипаттары.
2. Қайта Өрлеу дәуіріндегі ғылым.
3. Қайта Өрлеу дәуірінің әлеуметтік-саяси философиясы.
4. Қайта Өрлеу дәуіріндегі діни реформация.

**7** **тақырып. Жаңа дәуiр философиясы**

**Жоспар**

1. Ф.Бэконның эмпиризмі. Индуктивтік әдіс.

2. Р.Декарттың рационалдық философиясы

3. Т.Гоббстың философиялық көзқарастары

**Мақсаты:** Ф.Бэконның индуктивтік әдісіндегі тәжірибе мен жалпылаудың бірлігі және Р.Декортың рационализміндегі дедуктивтік әдістік негізгі ережелерінің ғылымның дамуына тигізген ыкпалын көрсету. Т.Гоббстның «Қоғамдық келісім» тұжырымдамасындағы абсолюттік мемлекеттің негіздемесімен таныстыру.

**Тақырыптағы негізгі ұғымдар:** рационализм, эмпиризм, интуиция, пантеизм, индуктивизм, конвенионолизм, дедукция, скептицизм, натурфилософия, материализм, эгоизм.

**1. Ф.Бэкон - Жаңа дәуiрдегi философияның алғашқы өкiлi**

Тәжiрибенi (эмпиризм) талдай келе, Ф.Бэкон оны екiге бөледi. Олар - **жемiстi** тәжiрибе мен **сәулелi** тәжiрибе. Бiрiншi өмiрге пайдалы нәтижелер әкелсе, екiншi табиғаттың терең сырларын ашуға көмектеседi. Сәулелi тәжiрибелер өмiрге дереу пайда әкелмегенiмен, жемiстi тәжiрибелердi жүргiзуге көмек бередi, басқаша жағдайда олар сарқылып қалар едi.

Ғылымның дамуына сондай үлкен мән берген ғалым, оны сала-салаға бөлу мәселесiне (классификацияға) көп көңiл бөледi. Оның ойынша, адамның жан-дүниесiндегi үш қабiлетi ғылымды топтастырудың негiзiнде жатуы қажет. Олар 1. есте сақтау; 2. қиял ; 3. ақыл-ой. Есте сақтау қасиетiне сай ғылым - тарих, қиялға - поэзия, ақыл-ойға - философия.

Тарих ғылымын Ф.Бэкон екiге бөледi. Олар - жаратылыстану тарихы ( historia naturalis ), екiншiсi - азаматтық тарих ( historia civilis ).

Қиялға негiзделген поэзия дүниенi шынайы бейнелемей, керiсiнше, адамның жүрегiнен, сезiмiнен шығатын талаптар тұрғысынан көрсетедi.

Ал ендi философияға келер болсақ, оның пәнi үш мәселенi қамтиды. Олар - Құдай, Табиғат және Адам мәселелерi. Өз заманындағы түсiнiктерге сай, Ф.Бэкон Құдай мәселесiн “қос ақиқат” тұжырымы арқылы қарайды. Философия саласында Құдайды ақыл-оймен танып-бiлу мүмкiн емес. Сондықтан, ол теологияның шеңберiнде сенiм арқылы қаралуы керек.

Ал табиғат философиясына келер болсақ, Ф.Бэкон оны да екiге бөледi. Олар - теоретикалық және практикалық философия. Теоретикалық философия сәулелi тәжiрибелерге негiзделсе, практикалық философия жемiстi тәжiрибелерге сүйенiп, табиғатта бұрынғы-соңды болмаған жаңа заттар мен құбылыстарды тудырады.

Адам мәселесi де екiге бөлiнедi. Табиғат туындысы ретiнде оны философиялық антропология (philosophia humana), ал қоғамның мүшесi ретiнде азаматтық философия (philosophia civilis ) зерттейдi.

**Таным мәселелерi**. **Тәжiрибелiк-индуктивтiк әдiстеме жасау**

Жекеден жалпылыққа өрлеудi - индуктивтi әдiстеменi - алғаш рет Ф.Бэкон дүниеге келтiрдi десек, онда ол шындыққа лайықты болмас едi. Өз заманында ұлы Аристотель жалқыдан жалпыға көшу әдiстемесiн жасаған болатын. Орта ғасырларда да бұл әдiстеме мүлде ұмыт болған жоқ - ты.

Ф.Бэконның бұл әдiстемеге еңгiзген негiзгi жаңалығы - тек қана белгiлi бiр ұғымды дәлелдейтiн деректердi ғана емес, сонымен қатар оған қайшы келетiндердi де зерттеу, олардың себебiн табу болды.

Жалқыдан жалпыға жету жолында үш таблица жасау керек. Олар - tabula presentiae,- деректердiң болу таблицасы, екiншi - tabula absentiae,-деректердiң болмаған таблицасы, үшiншi - tabula graduum,-деректердiң азды-көптi болуының деңгейiн көрсететiн таблица . Зерттеу жолында бұл таблицалар толтырылғаннан кейiн соларды салыстыру арқылы белгiлi бiр ұғымдарды тудыруға мүмкiндiк пайда болады.

Сонымен, Ф.Бэкон жаңа дәуiрдегi қалыптасып жатқан тәжiрибелiк ғылымның дамуына зор әсерiн тигiзген ұлы тұлға.

**2. Р.Декарттың рационалдық философиясы**

**Онтологиялық (болмыс) мәселелер**

Болмыс жөнiндегi көзқарасында Р.Декарт дуалистiк (екiлiк) көзқараста болды. Оның ойынша, жалпы дүние жөнiнде екi субстанцияны мойындауға тура келедi. Олардың бiреуi - материалдық, заттық, денелiк субстанция. Оның негiзгi атрибуты (қасиетi)- созылу, кеңiстiкте белгiлi бiр орын алу. Екiншi субстанция - рух. Оның негiзгi атрибуты - ойлау. Жан-дүние бiр сәт те тоқтамай тұрақты ойлайды.

Бұл екi бiр-бiрiнен тәуелсiз жатқан субстанция адам мәселесiне келген кезде үлкен қиындықтарды тудырады.

“Адамның ақыл-ойы, зердесi - жан-жақты құрал”,- дейдi Р.Декарт. Адамның екiншi ерекшiлiгi - ол сөйлей алатын пәнде. Олай болса, адамның басқа тiршiлiктен негiзгi айырмашылығы - оның рухында.

**Дүниетану мәселелерi. Күмәндану принципi**

Өзiнiң философиясының мықты негiздерiн жасау үшiн Р.Декарт “бәрiне де күмәндану керек” деген шешiмге келедi. Осы тұрғыдан сезiмдiк танымға келсек, ол көбiне бiзге дүние жөнiнде жалған пiкiр тудырады.

Адамның танымдық iс-әрекетi Р.Декарттың ойынша үш идеялар тобынан тұрады. Бiрiншiсi - сырттан қабылданатын сезiмдiк мүшелерге өзiнiң әсерiн тигiзетiн идеялар. Мысалы, күн идеясы, ол әрбiр адамның санасында бар.

Екiншi- адамның ақыл-ойындағы идеялар. Олар сырттан қабылданған әсердi өзгерту арқылы пайда болуы мүмкiн.

Соңғы үшiншi идеялар - олар бiзбен туа бiткен, ең маңызды, таным процесiнде шешушi рөл атқарады. Оған адам интеллектуалдық интуиция арқылы жетедi. Ал оған жеткiзетiн адамның жан-дүниесiндегi табиғи ақыл сәулесi (lumen naturale). Туа бiткен идеяға Р.Декарт “Ойлаймын, олай болса, өмiр сүремiн” принципiн де жатқызады.

#### Рационалдық метод

Негiзiнен алғанда, Р.Декарттың әдiстемесi - ол интеллектуалдық интуиция арқылы алынған негiзгi ұғымдарға сүйене отырып басқа ұғымдарды, тұжырымдарды тудыру. Егер интуицияда ақиқат тiкелей ашық берiлсе, онда дедукцияның дәнекерлiгi арқылы ақиқатқа күрделi жол арқылы жетуге болады. Осы күрделi жолда бiр ұғым байқалмай түсiп қалса, онда нәтижеге жету мүмкiн болмай қалады. Сондықтан, бүкiл дедукция жолын ұқыпты есептеп бақылап отыру қажет. Дедуктивтi әдiстеме арқылы әр-түрлi нәтижелерге жетуге болады. Сондықтан, Р.Декарт оны жасанды тәжiрибе қойып (эксперимент) тексерiп отыру қажет деген пiкiр айтады.

**3**. **Т.Гоббстың философиялық көзқарастары**

#### Мемлекет пен қоғам мәселелерi

Гоббс өзiнiң iлiмiнде мемлекеттiлiктi адамның өзiмшiл табиғатынан шығарады. Әрбiр адам ең алдымен өз мүддесiн алға қояды, олай болса, жалқылық, жекелiк - бiрiншi, ал қоғамдық, мемлекеттiлiк - екiншi орында.

Т.Гоббстың ойынша, әр халық өзiнiң тарихында екi сатыдан өтедi. Олар - мемлекеттiкке дейiнгi табиғи (status naturalis) және мемлекеттiк (status civilis) саты.

Алғашқы табиғи сатыда мемлекет те, жеке меншiк те, мораль да әлi жоқ, тек қана адамдардың табиғи құқы бар. Ол адамның керек қылатын нәрселерiнiң бәрiне деген құқы. Өзiнiң өмiрiн сақтап қалу жолында адам қандай iс-әрекет жасаса да шектелген жоқ. Сондықтан, мұндай жағдайда әр адам өмiрге керек құндылықтарды өзiне тартқаннан кейiн “бәрiнiң бәрiне қарсы соғысы” (bella omnia contra omnies) басталады. Адамдар бiр-бiрiне қасқыр сияқты (homo homini lupus est) болады. Мұндай жағдайда адамдардың өзiн-өздерi құртуының қаупы туып, табиғи жағдайдан азаматтық мемлекеттiк деңгейге көшу қажеттiгi пайда болады.

Сондықтан, адамдар өздерiнiң кейбiр құқтарынан ерiктi түрде бас тартып, оларды күштi орталандырылған билiкке бередi. Сонымен, қоғамдық осындай шарттың негiзiнде,- мемлекет дүниеге келедi.

Т.Гоббстың ойынша, қоғамдық шартқа өту тiлсiз болмас едi. “Тiлсiз адамдарда мемлекет, қоғам, шарт, бейбiтшiлiк те болмас едi”

Адамдардың мемлекеттiкке өтуiнде олардың табиғатында бар заң (lex naturalis) үлкен рөл атқарады. Ол заң - “Өзiңе тiлемейтiндi басқаға да жасама”. Оны бiз моральдың “алтын ережесi” деймiз.

Екiншiден, әрбiр адам өлiмнен қорқады, сондықтан ол бейбiт өмiрдiң қажеттiгiн сезiнедi, ал мұның бәрi оны мемлекеттiлiкке қарай итермелейдi.

Мемлекетке шарттық негiзде өз еркiмен берiлген адамдардың құқтары ендi қайтып алынбайды. Адамдар мемлекет заңдарын бұлжытпай орындаулары қажет. Сонымен қатар, Т.Гоббс құқ пен заңның арасындағы айырмашылықты анық байқаған адам. Бiр жағынан алғанда, мемлекетте заңдылық, тәртiп болуы керек. Екiншi жағынан, заңдар мөлшерден шығып барлық қоғамдағы қарым-қатынастарды ретке келтiруге тырысса - онда адамдардың белсендiлiгiне нұсқан келедi. Бұл жерде Т.Гоббс тоталитаризмнiң болуын болжаған секiлдi. Сондықтан, заңдар ақыл-ой елегiнен өткен қажеттi қатынастарды ғана ретке келтiруi тиiс.

Әрине, мемлекеттiң дуниеге келу мәселесi - өте күрделi құбылыс. Ол жөнiнде әр-түрлi болжамдар бар. Т.Гоббстың жасаған “конвенционалдық” (шарттық) тұжырымы, әрине, бұл мәселенiң мәндi бiр жағын ғана көрсетедi. Осы тұрғыдан алғанда, қайсыбiр мемлекеттi шарттық негiзiнде өмiр сүредi деп әбден айтуға болады. Бiздiң жас мемлекет те өзiнiң екiншi “Ата заңын”(Конституциясын) 1995 ж. Бүкiлхалықтық референдумда қабылдаған болатын. Ал мұның өзiн белгiлi шарт деп айтуға, әрине, болады.

**Өзiндiк дайындыққа арналған сұрақтар:**

1. Ф.Бэкон таным саласында кездесетiн елестердi қалай деп атайды

2. “Жемiстi” тәжiрибелердiң “сәулелi” тәжiрибелерден айырмашылығы қандай

3. Танымдағы индуктивтi методтың маңызы қандай

4. Р.Декарттың философиясының негiзгi принциптерiн есiңiзге түсiрiңiз

5. Р.Декарттың “күмәндану” принципiнiң маңызы неде

6. Дедуктивтi метод қай ғылым салаларында көбiрек қолданылады

**7.** Т.Гоббс “субстанция” ұғымын қалай түсiнедi

8. Т.Гоббс тiл мен ойдың ара-қатынасын қалай анықтайды

9. Т.Гоббс мемлекеттiң пайда болуы жөнiнде қандай теория жасайды

10. Ағарту философиясының негiзгi ерекшелiктерi.

11. Деизм дегенiмiз не

12. Ш.Монтескьенiң “заңдық көзқарас” жөнiндегi ойлары.

13. “Географиялық детерминизм” дегенiмiз не

14. Ж-Ж. Руссоның теңсiздiктiң пайда болуы жөнiндегi идеялары.

**Рене Декарт (1596-1650 гг.)**

Декарттың метафизикалық ортаңғы ұғымы – субстанция - әрбір мән жалпы, өзіне ғана болмаса, өзі үшін өмір сүреді ештеңеге мұқтаж емес

Жаратылған дүниеде субстанцияның 2 түрі бар-рухани (оның негізгі белгісі- ойлау) және материалдық (негізгі белгісі созылу)

Елестету, сезімдік, ерік-ынта – ойлау модустары;

Пішін,орын,қозғалыс – созылу модустары

Декартын дуализмі: денелік және рухани субстанция – екі өзара тәуелсіз бастама

Құдай – денелік пен рухани субстанциялар адам жаны мен тәнінің бірлігінің кепілі

«Мен ойлаймын, демек өмір сүремін»

Күмадану концепциясы: қажеттілік, күманданудың кезеңі мен шегі

Дұрыс және айқын таным туралы Декарт ілімі. Рационализм және туа біткен идеялар ілімі. Дедуктивтік тәсіл мен әдістің негізгі ережелері

Декарттың «физика» философиясы:

-материя туралы ілімі

-қозғалыс механикалық орын ауыстыру ретінде

-Декарт космогониясы: материалдық бөлшектердің бейберекеттігінен планетаның пайда болуы

-Адам денесіне механикалық ереже-тәртібін қолдану

**Б. Спиноза (1632-1677 ж.ж.)**

**Негізгі еңбегі «Этика»**

Бірегей субстанция туралы монистик ілімі (құдай немесе табиғат)

Құдай – шексіз тұлғасыз мән, басты айқындығы өмір сүруіңде болып табылады

Субстанция екі негізгі белгіге ие-ойлау мен созылу

Барлық материя ойлауға қабілетті; еркіндікті саналы қажеттілік ретінде түсіну

Модус – субстанцияның әртүрлі күйлері. Созылу – материя модусында. Ойлау – ақыл-ес модусында

Дүниеде болып жатқанның бәрі – модустардың шексіз дәйекті ілінісі

Абсолюттік детерменизм

**Г. В. Лейбниц (1646-1716 ж.ж.)**

Әлем көрінісі мен метафизика: Лейбництің матеметика, физика, биологияға қосқан үлесі. Декарттың механицизмасына сын және философиялық динамизмді негіздеуі

Монаданың – көпттүрлігі туралы ілімі

Локктың эмпиризміне сын және рационализмді жаңаша негіздеуі

Монадалар үздіксіз өзгерісте болады, сондықтан «қандай да болмасын болмыс ... өзгіріске түседі».

Сананың белсенділігі және адам еркіндігі

Ақиқат туралы ілім. Қажетті ақиқат: немесе «ақыл-ес ақиқаты» және кездейсоқ ақиқат, немесе «факталық-деректі ақиқат»

«Алдында сезімде болмаған, ақыл-есте де ештеңе болмайды» - «ақыл-естің өзінен басқа».

**8 тақырып. Немiс классикалық философиясы**

**Жоспар**

1. И.Канттың гносеологиялық философиясы.

2. Гегельдің диалектикалық философиясы.

3. Фейербахтың философиялық антропологиясы.

**Мақсаты:** Тұлғалық пен гносиялогиялық классикалық неміс философиясының негізгі мәселесі болғанын көрсету. Г.Гегелдің философиялық жүйесіндегі диалектикалық әдісі мен Л.Фейрбахтың антропологиялық философиясының маңыздылығымен таныстыру.

**Тақырыптағы негізгі ұғымдар:** апроирия, феномен, ноумен, диалектикалық әдіс, абсолюттік идея, феноменология, психология, антропология.

**1. И.Канттың өмiрi мен шығармашылық жолы**

И.Кант 1745 ж. Жергiлiктi университеттi бiтiргеннен кейiн жаратылыстану мәселелерiмен айналысады. Тек 1770 ж. бастап өмiрiнiң соңына дейiн философиямен шұғылданады. И.Канттың бұл өмiр кезеңiн “сындық кезең” деп зерттеушiлер атап кеткен. Себебi, И.Канттың бұл уақытта жарыққа шығарған үш негiзгi еңбектерi “сын” деген сөзден басталады. “Таза зерденi сынау” - негiзiнен дүниетаным мәселелерiне арналған, “Практикалық зерденi сынау” - мораль мәселелерiне, ал “Пайымдау қабiлетiн сынау”- табиғат философиясы мен өнер мәселелерiне арналған.

Келесi екi ұғым - ол “зат өз iшiнде”, яғни заттың өзiндiгi - оны И.Кант “ноумен” деген ұғыммен бередi, ол - мән. Ал заттардың сыртқы құбылысын ол “феномен” деген атпен бередi. Оларды бiз сезiмдiк және ақыл-ойдың бiтiмдерi арқылы ретке келтiрiп тани аламыз.

Егер И.Кантқа дейiнгi ойшылдар танымның негiзi табиғатты аңлауда жатыр деп есептесе, ол дүниетануды адамның белсендi iс-әрекетiмен байланыстырып, осы жолда адам **дүниенi** өзiнiң априорлық (тәжірибеге дейін берілген білім) формалары арқылы **ретке** **келтiрiп** **құрады** деген пiкiрге келедi. Философиядағы И.Канттың жасаған коперникандық төңкерiсi деп бiз осыны айтамыз.

Алайда сезiмдiк аңлау, қайсыбiр одан шығатын тәжiрибе әрқашанда кездейсоқты, ал бiлiм жалпымағналық және қажеттiк, заңдылық дәрежесiне көтерiлуi керек. Оған жететiн жол - априорлық ақыл-ой формалары, оларды И.Кант категориялар дейдi. Ол категориялардың қайнар көзiн тәжiрибеден шығармайды - олар да кеңiстiк пен уақыт сияқты априорлық табиғатымен сипатталады. И.Канттың сараптауы бойынша ақыл-ойдың априорлық категорияларына  **сан, сапа, қарым-қатынас, модальдық т.с.с.** жатады.

Ақыл-оймен зерденiң арасындағы айырмашылықты жете көрсету үшiн И.Кант “идея” ұғымын қолданады. Ақыл-ой категорияларды қолданса, зерде - идеяларды басшылыққа алады. “Қайсыбiр адамның дүниетануы аңлаудан басталып, ұғымдарға өтедi де, идеялармен бiтедi”. Яғни идеялардың өрiсi ғылыми категориялардан кең, ол - метафизикалық категориялар. Идеялар арқылы бiз тәжiрибенiң әр жағына өткiмiз келедi, бiрақ ол iс-әрекетiмiз бiздi нәтижеге әкелмейдi. “Идеялар - жетiлгендiк, кемелiне келгендiктi көрсетедi, оған жақындауға болғанмен, бiрақ толығынан жетуге болмайды”,- деп қорытады ұлы ойшыл. Сонымен, зерде ұстай алмайтынды ұстағысы, шешiлмейтiндi шешкiсi келедi.

И.Канттың ойынша, идеялардың үш түрi бар олар жан-дүние, әлем және құдай мәселелерi.

Әлем мәселесiне келер болсақ, ол жөнiнде И.Кант төрт тұжырым жасап, оған қарсы тұрған төрт пiкiр келтiредi. Дүние-мәнді, дүние- мәнсіз т.б. Ойшыл оны **антиномия** (санада қарсыластық бар)дейдi, өйткенi бiрiншi тұжырым мен оған қарсы бағытталған тұжырымның екеуi де тең дәлелденедi. Осының әсерiнен зерде шешiлмейтiн қайшылыққа келiп тiреледi.

Әрине, И.Канттың жоғарыда көрсетiлген антиномияларында iргетасты философиялық мәселелер көтерiлген. Антиномияларда қарама-қарсы жатқан тұжырымдар өте өткiр түрде берiлген, сондықтан, оларды диалектикалық тұрғыдан шешуге итередi. Оның қойған бұл мәселелерiн болашақта Г.Гегель диалектикалық тұрғыдан шешуге тырысады.

**2. Гегель - немiс классикалық философиясының шыңы**

Өзiнiң философиялық жүйесiн жасау жолында Гегель ойлау мен болмыстың теңдiгiнен бастайды.

Екiншiден, Гегель Абсолюттi дамып жатқан субстанция ретiнде қарап, философияға тарихи көзқарасты еңгiзедi. Сонымен қатар, дамудың өзi қайшылықтың негiзiнде, заттың бүгiнгi жағдайының терiске шығарылып, оның қарама-қарсыға өтуi, соңғының өзi жүре келе терiске шығарылатыны т.с.с. ретiнде қаралады.

Осындай диалектикалық көзқарастың негiзiнде Гегель өзiнiң орасан зор философиялық жүйесiн тудырды. Ол Абсолюттiк идеядан басталады. Басқаша сөзбен айтқанда, ол - абсолюттiк бiлiм, таза ұғым - шынайы болмыстың өзi. Оның өз-өзiне келiп тануын, өз-өзiн анықтауын ол “Логика ғылымы” арқылы бередi.

Гегельдiң ойынша, философия ғылымын үшке бөлуге болады.

Бiрiншi, ол - Логика. Ол - өзiнде және өзiне бағытталған идеяны зерттейтiн ғылым.

Екiншi - табиғат философиясы. Ол - өзiнiң өзгеше болмысындағы идеяны зерттейтiн ғылым.

Үшiншi - рух философиясы. Ол - өзгеше болмысынан қайта өзiне оралып жатқан идея жөнiндегi ғылым.

Сонымен, Гегельдiң абсолюттiк идеализм жүйесiнiң қабырғалары осылай қалыптасты.

Гегельдiң философиялық жүйесiндегi ең құндысы - оның рух жөнiндегi ойлары. Ол адамзат рухын тарихи көзқарас тұрғысынан талдап, оның даму сатылары жөнiнде тамаша ойлар мен пiкiрлер айтады.

Гегельдiң ойынша, рух даму процесiнде өзiнiң үш сатысынан өтедi

1. Субъективтi рух, яғни жеке адамның санасы,

1. Объективтi рух, оған ол құқ, мораль, адамгершiлiк, жан-ұя, азаматтық, мемлекеттiктi жатқызады.
2. Абсолюттiк рух - ол өнер, дiн және философия.

Субъективтi рухты Гегель үш ғылымның шеңберiнде қарайды. Олар антропология, феноменология және психология.

Теоретикалық және практикалық рухтың бiрлiгi ерiктi рухты тудырады. Ал соңғы өзiнiң мазмұнын, iшкi сырын дереу объективациялауға (сыртқы дүниеге тануға) тырысады. Осы сатыға жеткен кезде субъективтiк рух секiрiс арқылы объективтiк рухқа айналады.

Объективтiк рух, Гегельдiң түсiнiгi бойынша, қоғам өмiрiндегi құқтық және адамгершiлiк қатынастарды қамтиды. Рухтың терең мәнi ерiктiкте болғаннан кейiн құқтық қатынастардың өзi тiкелей шынайы өмiрге еңген ерiктiктiң болмысы болып есептеледi.

Тарихи абсолюттiк идея өзiнiң абсолюттiк рух сатысына көтерiлген кезiнде өзiн-өзi түбегейлi танып-бiлiп қанағаттанады. Өнер саласында ол өзiнiң толық ерiктiгiн сезiнедi, дiнде - өзiн марқабатты түрде қабылдайды, ал философияда - өзiнiң мәнiн категориялдық (ұғымдық) дәрежеде түсiнiп, таниды. Олай болса, философия дiннен жоғары, өйткенi, дiндегi қабылдау философиядағы ұғымнан төмен. Сонымен, философиямен рухтың дамуы бiтедi, өйткенi ол өзiн-өзi түсiнiп тынышталады.

Диалектика жөнiндегi өзiнiң терең ойларын Гегель былайша қорытады “еш жерде - аспанда, жерде, рухани өмiрде, табиғатта болмасын, ешқандай ақыл-ойдың белгiлейтiн абстрактылы “немесе бұлай - немесе олайы” жоқ. Қай жерде болмасын өмiр сүрiп жатқан барлық - ол нақтылы, олай болса, өз iшiнде белгiлi-бiр айырмашылық пен қарама-қарсылықты қамтиды. Заттың өтпелiгiнiң өзi оның iшкiсiне сыртқы нақты болмысының сай келмеуiнде... Қайшылық - мiне бұл дүниенiң шынайы қозғаушысы, ал қайшылықты ойлауға болмайды деген пiкiр тек күлкiнi туғызады”.

Сонымен, Гегель диалектикалық таным әдiстемесiн жасап, философияның ғылымдық абыройын бұрын болмаған дәрежеге көтердi.

**3. Фейербахтың философиялық антропологиясы**

**Людвиг Фейербах (1804-1872ж.ж.) –** немiс классикалық философиясының соңғы өкiлi. Ол анонимдi (өз атын атамай) түрде 1830 ж. «Өлiм және өлместiк жөнiндегi ойлар» деген еңбегiн жарыққа шығарып, онда жанның өлместiгi жөнiндегi дiни қағидаға қарсы шығады.

Философия өзiнiң қайнар көзiн болмыс ұғымынан емес, **нақ** **болмыстың өзiнен** бастауы қажет. Онда бiз заңды түрде жалпылықтан емес **жалқылықтан** бүкiл философиялық ұғымдарды шығаруымыз керек. Өйткенi қайсыбiр болмыс – ол нақтылы болмыс – дүниеде болып жатқан «**бiрдеңе»**, «**мынау»**, «**анау»**. Болмыс жалқылық пен жекелiктен тұрса, ойлау – жалпылықты тудырады.

Фейербах Дүниенiң көптүрлiлiгiн мойындайды. Материяның өмiр сүру формасы –ол қозғалыс, ал ол қажеттi түрде кеңiстiк пен уақытты талап етедi. Олай болса, олар болмыстың өмiр сүруiнiң негiзгi жағдайлары.

Фейербах дiннiң ғасырлар бойы қалыптасқан екi формасын көрсетедi. Бiрiншiсi – ол мистификацияланған (құпияланған, құдiреттелген) табиғат күштерi. Екiншiсi – ол адамның өзiне ұқсайтын Құдай идеясы. Ол жөнiнде Фейербах былай дейдi: Шексiз де құдiреттi Құдайдың мәнi дегенiмiз – ол адамның өзiнен бөлiп алынып ерекше өмiр сүрiп жатқан сияқты адамның рухани мәнiнiң өзi.

О дүниенi терiстеу дегенiмiз бұл дүниенi орнықтыру деген сөз. Жарқын болашақ - ол сенiмге емес, адамның өзiнiң борышына жатады.

Мiне, ендi бiз Фейербахтың философиясының негiзгi мәселесiне келiп тiрелдiк – ол **адам мәселесi.** Жаңа философия адамды, және соның негiзi ретiндегi табиғатты философияның ең негiзгi универсалды пәнiне айналдырадың. Сондықтан бiз Фейербахтың iлiмiн антропологиялық философия деймiз. Ол адамды негiзiнен психо-физиологиялық пәнде ретiнде қарайды. Фейербахты немiс философтарының адамды тек қана рух ретiнде түсiнуi қанағаттандырмайды. Оның ойынша, адам бiр жағынан материалдық дене болатын болса, екiншi жағынан - ойлайтын рух. Фейербах көбiне адамның табиғи-биологиялық жақтарын қайта орнына келтiруге тырысады. «Мен» дегенiмiз – ол ойлайтын рух қана емес, ол денесi мен ойлай алатын басы бар, нақтылы кеңiстiк пен уақыттың шеңберiнде өмiр сүрiп жатқан тiрi адамның өзi.

Бiрақ, Фейербах христиандықты қатты сынға алғанмен, қоғам өмiрiне бәрiбiр дiннiң керектiгiн мойындайды. Ол дiн Құдайға деген сүйiспеншiлiктiң орнына **адамды сүйудi қойуы керек. «**Христиандықтың мәнi» деген негiзгi еңбегiндегi соңғы тарауында Фейербах «Адам адамға – Құдай» деген пiкiр айтады. Адамзатқа жаңа дін қажет. Фейербах оны адамзатқа ұсынады.Ол – сүйіспеншілік діні.

**Өзiндiк дайындыққа арналған сұрақтар:**

1. Немiс классикалық философиясындағы көрнектi тұлғаларды есiңiзге түсiрiңiз.

2. И.Кант “сынға дейiнгi” өмiр кезеңiнде қандай гипотеза ұсынды

3. И.Канттың танымдағы жасаған “коперникандық төңкерiсiнiң” мәнi неде

4. “Категориялдық императивтiң” негiзгi талабын көрсетiңiз.

5. И.Канттың “диалектикалық антиномияларын” есiңiзге түсiрiңiз.

6. Г.Гегельдiң философиялық жүйесi.

7. Диалектиканың негiзгi заңдарын атаңыз.

8. Г.Гегельдiң рух саласындағы 3 сатысы.

9. Философия рухтың қай саласына жатады

10. Л.Фейербахтың философиясының негiзгi қағидалары.

11. Л.Фейербах дiннiң әлеуметтiк, танымдық, психологиялық түп-тамырлары

жөнiнде.

12. Л.Фейербахтың “сүйiспеншiлiк” iлiмi.

**И. Кант (1724-1804 ж.ж.)**

Кант философиясы – философиядағы коперникандық төңкеріс. Философия қандай да болмасын тәжірибені барынша қалаушы ретінде, дүние туралы ақиқатты табуға тиісті емес, ол сана қызметінің түп-тамырындағы жатқан,тәжірібенің өзін қалаушы және шарт-жағдайы болуы керек

Априоризм – тәжірибеге дейін (априорлық) адам санасында болатын ақыл мен естік сезімнің формалары туралы ілім.

Ол ең алғы танымның қоғамдық сипатын ұғыну формасы

Мәселе: жалпы және қажетті синтетикалық (жинақталған) білімнің болу мүмкіндігі қалай?

Шешімі: Сананы априорлық құрастыру арқасында

«Мен» - трансценденталдық субъектімін Әлем (дүние)

(Адамдағы тұлғалықтан жоғары тұратын бастама)

Ақыл ес сезімдік

«Біздік зат» құбылыс

«Өзіндік зат»

Бірліктің естің

3 идеясы: 12 категориясы

Құдайлық,

әлемдік,

жандық

Ақыл-еспен және сезімді априорлық құрастыру арқасында математика және физика ғылым ретінде заңдылықтарды ашуы мүмкін.

Философияның мүмкіндігі ғылымнан жоғары, өйткені ол тәжірибенің шегінен шығып кеткісі келеді.

**Г.Гегель (1770-1831 ж.ж.)**

Канттың «өзіндік зат» біздің санамыздан тыс «сыртта жатқан» деген сеніміне қарсы болып, «өзіндік зат» танылмайды деген идеясын сынайды

Гегель

Мән мен құбылыстың диалектикалық бірлігін қолдайды

Гегель философиясы – ойлау мен болмыстың бірлігінің философиясы

Барлық қоғам мен табиғат құбылыстарының негізінде – қоғам мен табиғаттың, шынайы дүниенің жаратылысына дейінгі, абсолют, «абсолюттік идея», «әлемдік ақыл –ес» жатыр

Танымды – заттандыру,табиғаттан идеяларды «табу»

«Ақыл ес – ол субстанция, соның арқасында барлығы шынайы өзіндік болмысқа ие»

Абсолюттік идея – ол нақты барлық табиғилыққа ортақ, және сонымен қатар барлық руханиялыққа...

Осылардың шегінен шығып, олардың негізін құрайды

Идея көрінісінің 3 түрі:

1.таза логикалық мәндер түрінде

2. табиғаттың-сыртқы болмыстық түрінде

3. нақты рухтың әр алуан түрінде

Гегель философияның 3 құрамдас бөлігі:

-логика

-табиғат философиясы

-рух философиясы

Рухтан заттың пайда болу, заттануы

Абсолюттік идея

Табиғат

Рух

**Абсолюттік идеяның даму сатысы**

Болмыс сапа – сан - өлшем

Логика - Абсолюттік идея Мән мән – құбылыс - шындық

(«Логика ғылымы»)

Ұғым субъективтік – объективтік -идея

Механизм

Табиғат философиясы - Табиғат Химизм

(«Табиғат философиясы» ) Организм (телеология)

Антропология

Рух феноменологиясы (сана - өзіндік сана – ақыл-ес)

Психология

Субъективтік рух Құқық

Рух философиясы - Рух Объективтік рух Моральдық

(«Рух феноменологиясы») Абсолюттік рух Өнеге-әдептілік (жанұя – азаматтық қоғам – мемлекет)

Өнер

Дін

Философия

**Фейербах (1804-1872)**

Танымды пайымдау, алғашқыда сезімдік, кейін ақыл-еспен, ақылмен келетін, - қоғамдық практикамен байланыссыз ретінде қарастырады

«Фейербах түсінбеді, «діни сезімнің» өзі қоғамдық сана жемісі екенін».

Гегелге сын: идеализм ол қалай болмасын рационалданған дін ретінде. Бірақ философия мен дін бір-біріне қарама-қайшы.

Философияның бірінші міндеті – дінді сынау. Дін мен идеалістік философияның пайда болу себебі – адамдық мәннің жатсынуы; адамға тиесілі қасиеттерді құдайға таңуы.

Фейрбахтың *антропологиялық* материлизмі: «Жаңа философия адам да, *табиғатты да* адам негізі (базисі) ретінде қарастыра отырып, жалғыз да, универсалды және жоғарғы философия пәнін, антропологияға және сонымен қатар физиологияны да универсалдық ғылымға айналдырды».

Тар мағынада адамды – тек дене, сезімдік қана, қоғамдық – тарихи емес *жан* ретінде түсіндіреді.

Өмір сүріп жатқан діндерді жойып, Фейрбах өзгеше «құдайсыз» адамның өзі тұратын «Адам адамға – құдай» болатын жаңа дін болуы керектігін ұсынады».

Дінді сынауы

Адамдағы діни сезімнің болуын жоққа шығаруы. Діннің антропологиялық және психологиялық негізі жоқ екенін ашып көрсетті. Қиял, елестету дәрмені – діннің пайда болуының өзегі мен себебі.

Құдай барма деп қойылған сұрақтың өзі «жалпы ұғым дербес өмір сүре ала ма деген сұраққа алып келеді»

**9 тақырып. Отандық философия**

**Жоспар**

1.Қазақ руханиятының ерекшеліктері. Қазақ мифологиясы. Алғашқы философиялық түсініктер.

2.Орта ғасырдағы Отандық философия. Сопылық философия (Қ.А.Яссауи, т.б).

3.XV-XVIII ғ.ғ. қазақ жырауларының шығармашылығы (Асан Қайғы, Шалкиіз, Бұқар жырау, үш би ).

4.XIX ғ. ағартушылық философия (Абай, Ыбырай, Шоқан, т.б. ).

5.XX ғ.Отандық философия (Шәкәрім, т.б.).ХХ ғ.б. ағартушы-демократтардың философиялық ой-пікірлері (Ж.Аймауытов, А.Байтұрсынұлы, т.б.).

**Мақсаты:** Отандық философиядағы өзіндік ой-сананың ерекшеліктері, ондағы этика-аксеологиялық пен гуманистік руханият мәселелерімен таныстыру.

**Тақырыптағы негізгі ұғымдар:** тәңіршілдік, квинтэссенция, эмансипация, идентификация, автаркия, экология, сопы, деизм.

Қазақ руханиятының ерекшелiктерi

Бiрiншiден, табиғатқа бас иудi, оған табынуды талап еттi. ( яғни экологиялық санасы биiк деңгейде болған)

Екiншiден, ерiктi - бас бостандығын қатты сыйлаған.

Үшiншiден, көшпендiлiк теңдiктi талап етедi, оған тән саяси формалар – соғыс демократиясы. Төртiншiден, теңдiкке негiзделген әдiлеттiлiк құндылығы. - қазіргі (рестратификация) - ауыр жарақаттар қалдыруда;

Бесiншiден, байлыққа таңда ар-намысты жоғары ұстау - қанағат ету қазаққа тән нәрсе;

Алтыншыдан, ұжымдық мүдденi жеке мүддеден гөрi жоғары ұстау - көшпендiлiктер құндылығы;

Жетiншiден, ерлiктi, батырлықты қасиет етудi талап еттi еді.

Сегiзiншiден, өмiрден алудан гөрi болуды жаратқан. “Бiр сырлы, сегiз қырлы болу” - бабаларымызға тән нәрселер болған;

Тоғызыншыдан, риясыз қол ұшын беру - халық қасиеттерiнiң бiрi;

Оныншыдан, - ата-ананы, үлкендердi сыйлауы;

Қазақ философиясының ерекшелiктерi:

Бiрiншiден, онтологиялық және гносеологиялық мәселелерден гөрi адам мәселесiне көбiрек көңiл бөлiнедi;

Екiншiден, адам мәселесi, экзистенциалдық тұрғыдан қаралады.

Үшiншiден, практикалық мәселелерге көбiрек көңiл бөлiнедi;

Төртiншiден, адам болмысының этикалық жақтарына терең талдаулар жасалады;

Бесiншiден, әрқашанда әлеуметтiк әдiлеттiлiкке көбiрек назар аударылады;

Алтыншыдан, аксиологиялық философия. Онда құндылық әлемiне зор көңiл бөлiнедi.

Қазақ мифологиясы. Алғашқы философиялық түсiнiктер

Көне түрiктердiң түсiнiгi бойынша, бұл **Дүние** **жоқтан** **пайда** **болған**. Оны ұстаға ұқсайтын **Жаратқан** тудырды. Дүние негiзiнен **жер, су, от, ауадан** тұрады. Ол неше-түрлi қайшылыққа толы өмiр мен өлiм, адам мен табиғат, жарық пен қараңғы, т.с.с.

Өлгендердiң паналайтын орны - ол **Жер** **асты** әлемi. Бiлге қаған мен Күлтегiннiң ескерткiшінде “Биiкте көк Тәңiрi, төменде қара жер жаралғанда, екеуiнiң арасынан адам баласы жаратылған...” т.б. көп мысалдар келтіруге болады.

Тәңiрге сыйыну елеулi орын алған. Түрiктер тотемi қасқыр-бөрі.

Түрiктер үшiн қайырымды рухтар - **ата**-**баба** **рухтары** (**аруақтар**) болды.

Қазақ топырағында қалыптасқан философиялық ойлардың құрамдас бөлiгi ретiнде, осыдан 2,5 мың жыл бұрын грекияда өзiнiң өшпес iзiн қалдырған **Анахарсистi** (**Анарыс**) айтуға болады.

Грек философиясында **Анахарсистi** өздерiнiң **дана** **жетi** **бабаларының** **бiреуi** деп санайды. Анахарсис «Ең жаман не»,- дегенге “Тiл”,- деп жауап берiптi.

Анахарсис: “Саудагерлер халықты ашықтан-ашық алдап жатқанда қалайша өтiрiкке тиым салуға болады”

Философиялық ой-пiкiр бүкiл дүниежүзiлiк деңгейде б.з.д. VII-V ғ.ғ. пайда бола бастаған кезде, бiздiң бабаларымыз да аса кемеңгер дана тұлғаны - Анарысты тудырды.

**Орта ғасырдағы Отандық философия**

Орта ғасырдағы Отандық философияның айқын жұлдызы - ол Аристотельден кейiнгi “**Екiншi** **ұстаз**” аталған дана бабамыз **Әл**-**Фараби**.

Қорқыт - **Х**III ғ. “**Қорқыт** **ата** **кiтабы**”- түркi халықтарының - эпикалық-тарихи мұрасы.

“Қорқыт ата кiтабындағы” көтерiлген әлеуметтiк мәселелерге келер болсақ - олар: халықтың бiрлiгiн сақтау, әлеуметтiк әдiлеттiлiктi жақтау, әдет-ғұрыпты сақтау, елдi жаулардан қорғау т.с.с. Қорқыт: “Ер жiгiтке қара таудай мал бiтсе, жияр, көбейтер, талап етер, бiрақ несiбесiнен артығын жемес”, “Тәкаппарлықты тәңiр сүймес”, “Ақылсыз балаға ата дәулетiнен қайран жоқ”,- деген нақыл сөздер де өмiрлiк тәжiрибеден алынған.

**Баласағұн** еңбегi **“Құтадғу бiлiг” (Құтты бiлiк) -** түркi тiлiнде жазылған мәдени-эстетикалық, философиялық дастан.

Таным, бiлiм мәселерiн ойшыл жоғары орынға қояды:

Бiлiмсiздiк - ауру...”,- деп қорытады ұлы ойшыл.

Дастанның арқауы ретiнде 4 қағиданы көрсетуге болады. Бiрiншiсi - әдiлеттiлiк, өйткенi, мемлекеттi дұрыс басқару үшiн қара қылды қақ жаратын әдiл заңдар болуы қажет.

Екiншiсi - бақ-дәулет. “Барлық iзгi нәрсеге байқап көр”

Үшiншiсi - ақыл-парасат. “Бiлiк бердi - адам бүгiн жетiлдi.

Ақыл бердi - талай түйiн шешiлдi”.

Төртiншiсi - қанағат-ынсап

Кiмде-кiм дүниеге көңiл байласа,

Тiршiлiгi оған ауыр тауқымет әкеледi”.

Ойшыл осы төрт құндылық - **әдiлет, дәулет, қанағат, ақыл** - бiр - бiрiмен үндескен жағдайда ғана ел бақытқа жетедi деп қорытады.

Өзiнiң дүниеге деген көзқарасында Ж.Баласағұн рухты бiрiншi орынға қояды. Адам - ақыл-парасаты бар ерекше пәнде, ақыл адаммен қоса жаратылады. Адамның ақыл-парасаты құдiреттi:

“Ақыл - шырақ, қара түндi ашатын,

Бiлiм - жарық, нұрын саған шашатын.

Кiсi ұланы қара жерге қол салды,

Көтердi бәрiн, бiлiмiн ол қолданды”.

**Махмуд Қашқаридi** еңбегi - **Диуани лұғат ат-түрiк** (Түркi сөздерiнiң жинағы). Бұл еңбектен түркi тайпаларының қоғамдық-экономикалық, әлеуметтiк жағдайын, әдет-ғұрыптары жөнiнде сан-алуан мәлiметтер аламыз. Кейбiреулерiн келтiрейiк:

“Бақыт белгiсi - бiлiм мен ақыл”, “Әдептiң басы - тiл”.

“Ұлық болсаң - кiшiк бол”, т.с.с.

**А**. **Иугнеки** еңбегi **“Ақиқат сыйы”.** Мұндағы негiзгi мәселе - ол адам өмiрiнiң мәнi. Моральдық мәселелерге көп көңiл бөледi. Адам - саналы түрде iс-әрекет жасай алатын пәнде, ал оның санасын, рухын дамытатын - бiлiм. Ойшыл ол жөнiнде:

“Бiлiмдар “iстi бiлiп, бекiн”,- дейдi,

Ақылмен iс iстеген өкiнбейдi.

Бiлмеген талай жұмыс iстеп жүрiп,

Амал жоқ, түбiнде сол опық жейдi.”

А.Жүйнекидiң ойынша, “бiлiмсiздiк - тiрi өлiк”.

“Сүйекте жiлiк болар, ерде - бiлiк,

Ақыл ғой ердiң көркi, етте - жiлiк.

Жiлiксiз ет секiлдi бiлiмсiздiк -

Қол созбас сүйексiзге бұл тiршiлiк”.

Ғұлама ақын адамның бақытты болуы - бiлiмге, ал бақытсыздық - қараңғылыққа, надандыққа байланысты деп ұғынды.

“Бал бар жерде ара да бар. Ең алдымен араның зәрiн байқап көр”,- деген бабамыздың сөзiнен бiз Дүниенiң қайшылығын байқаймыз.

Қорыта келе, ойшыл адам өмiрге жамандық емес, жақсылық, игiлiктi iстер жасау үшiн келедi деген түйiн жасайды:

“...Iспен тәуiр жұрттың көңiлiн анықтап,

Өз бойыңды парықсыздан аулақ сап.

Әуелi iстер жұмыс иiнiн ойлап ал,

“Керек пе, әлде жоқ па екен”,- деп анықтап”,- деген ғибрат сөздердi айтады.

**Сопылық философия. Қожа-Ахмет Яссауидiң шығармашылық ойлары**

Сопылық философияның өкiлi **Қожа** **Ахмет** **Яссауи** еңбегi “**Диуани** **Хикмет**” (Даналық кiтабы). Бұл еңбектi негiзiнен алғанда адамның рухани даму жолын жарқырытып көрсетiп тұратын шамшырақ ретiнде қарауға болады.

**Негiзгi** **мәселе** - ол **адам** **болмысы**.

Пендешiлiктiң жолында адам өз өмiрiнiң мәнiн ашып адамгершiлiк қасиеттерiн сақтап қалуы мүмкiн емес - ол жалған жолға түседi.

“Нәпсiге сен ерiк берсең не тiлемес,

Еңiресең де Алла саған мойын бұрмас.

Қолға алсаң, жаман құстай қолға қонбас...”,- дейдi ұлы ойшыл.

Сондықтан Алла-тағалаға жақындау жолы - пендешiлiктен арылу, нәпсiнi тию.

Сопылық философияның көрнектi өкiлi Баязиттi де өнеге келтiрiп: “Шайық Баязит жетпiс рет өзiн сатты,

Бұл дүниенiң бар қызығын тастап атты”,- дейдi.

Қ.А. Яссауидiң қойған **пендешiлiктi** **шектеу**, **нәпсiнi** **тиу**, **руханиятты** **жоғары** **ұстау, қанағаттыққа келу** мәселелерi бүгiнгi жер бетiндегi өмiр сүрiп жатқан адамзат қауымына өзiнiң **өзектiлiгiмен** **танылуда**.

**ХV - ХVIII ғ.ғ. қазақ жырауларының шығармашылығы**

**Сыпыра** халықты бiрлiкке шақырған, аңыздар бойынша “тоғыз ханды түзеткен” тұлға болған. “Отырушы едiк жайласып,

Шалғында бие байласып,

Құлын-тайдай ойнасып,

Иiндесiп, сырласып...”

Қандай қиын заманды халық басынан өткiзiп жатса да Сыпыра жырау оның жарқын болашағына сенедi:

“Көп iшiнде сөйлесем,

Жас жiгiт саған қарасам-

Қара лашын тұйғынсың,

Асылыңа қарасам -

Құс алатын қырғисың.

Қызыл тiлге келгенде,-

Сар садақтың оғындай,

Көлденеңдеп зырғисың”,- деп сүйсiне қарайды.

ХV ғ. өмiр сүрген **Қазтуған** **Сүйiнiшұлы** ұлыстарды өмiр бойы бiрлiкке шақырып, ел-жұртына тыныштық, бақ-дәулет тiлеген жырау.

“Алаң да алаң, алаң жұрт,

Ақ ала ордам қонған жұрт”,- деген. Жырау өзiнiң жеке өмiрiн халқының тағдырымен ажырамастық тұрғыдан қарап:

“Кiндiгiмдi кескен жұрт,

Кiр-қоңымды жуған жұрт”,- деп оны биiк бағалайды.

Мұндай әсем табиғатта өмiр сүрiп жатқан елдiң “... Жарлысы мен байы тең,

Жабысы мен тайы тең”

Жары менен сайы тең”,- дейдi ақын. Бұл сөздерден бiз “дала демократиясының” шеңберiнде ерiктi өскен жыраудың қоғамдық қатынастардың қандай болуы тиiстiгi жөнiндегi ой-арманын байқаймыз.

ХV ғ. аса көрнектi жыраулардың бiрi - **Асан** **Қайғы**. Халықтың қамын ойлағаны үшiн оны халық Асан **Қайғы** деп атап кеткен.

“- Ай, Жәнiбек хан

Айтпасам бiлмейсiң,

Жайылып жатқан халқың бар,

Аймағын көздеп көрмейсiң.

Қымыз iшiп қызарып,

Мастанып қызып терлейсiң.

Өзiңнен басқа хан жоқтай

Өзеуреп неге сөйлейсiң ”

Әрине, мемлекеттi құру үшiн халықтың алып жатқан жерiн анықтап, оны қорғай бiлу керек,- оны жырау жақсы түсiнедi.

“Едiл бол да Жайық бол

Ешкiмменен ұрыспа,

Жолдасыңа жау тисе,

Жаныңды аяп тұрыспа”,- деген ақыл айтады ұлы жырау.

Сонымен қатар, Асан Қайғы қоғам өмiрiндегi моральдық қағидаларға да көп көңiл бөледi. Оның ойынша, әдiлдiк - өтiрiк-өсекпен, алдау-арбаумен қабыспайды; даналық - өткен күндегi шындықты iздеу; қорқақтық - жау мен жауыздың алдында қашқақтау; залымдық - әлсiзге жәбiр көрсету; ақмақтық - айтқан ақылға көнбеу; т.с.с.

Асан Қайғы - қазақ жерiнен шыққан **алғашқы** **утопист**. Елдiң ауыр тұрмысы, табиғат қатаңдығы, оқтын-оқтын болатын жұт, аштық т.с.с. оны қатты күйзелтедi. Сондықтан, ұлы жыраудың назары “**жерұйықты**” iздеуге бағытталады. **ХVI** **ғ.** **Доспамбет** жыраудың толғауларынан өткен әскери-демократия кезеңiндегi көшпендiлердiң ерiк пен теңдiк, өз елiн қорғаудағы ержүректiк қасиеттерiн мадақтап мақтаныш еткенiн байқаймыз.

Ел жұрт үшiн ерлiк жасағанын мақтаныш етiп өз өмiрiнiң әрбiр күнiне қанағат етедi:

“Тоғай, тоғай, тоғай су. Тоғай қондым өкiнбен,

Толғамалы ала балта қолға алып,

Топ бастадым, өкiнбен. Бүгiн-соңды өкiнбен,

Ер Мамайдың алдында Шахид кештiм, өкiнбен”.

Жыраудың ойынша, әңгiме бұл өтпелi фәниде ұзақ та солғын өмiр кешуде емес, оны мазмұнды өткiзуде. Яғни, ол қазiргi тiлмен айтсақ, **өмiрде** **алу**, иелену, байлыққа масаттану **емес**, керiсiнше, **болуды** аңсаған ержүрек батыр.

ХVI ғ. көрнектi жырау **Шалкиiз** **Тiленшiұлы** болды.

Шалкиiз **дiни** **бейсаналық** (**иррационализм**) бағытын ұстайды. Жыраудың ойынша, бәрi де Тәңiрдiң жазғанымен болады:

“Жапрағы жасыл жаутерек,

Жайқалмағы желден дүр.

Төренiң кежiгуi елден дүр.

Байлардың мақтанбағы малдан дүр...

Жалаңаш барып жауға ти,

Тәңiрi өзi бiледi,

Ажалымыз қайдан дүр”.

Адамды аспанға көтеретiн де, құзға құлататын да - Тәңiр. “Тең атаның ұлы едiң, дәрежеңдi артық етсе - Тәңiрi еттi”,- дейдi жырау.

**Табиғат** және оның ажырамас бөлiгi - **адам** - Шалкиiздiң шығармашылығының өзектi тақырыбы. Жырау **философиялық** **антропологизм** бағытын ұстаған ойшыл. Адам - табиғаттың төл туындысы, сондықтан ол оның қасиеттерiн табиғатпен салыстырып қарайды.

“Алма мойын сам үйрек,

Ана Едiлден көксiген

Көлдi тастап қырға ұшса,

Бiр тарланға жолығар ...”.

Шалкиiздiң ойынша, адамдар өз табиғаты бойынша жамандар мен жақсыларға бөлiнедi:

“Ағайынның iшiнде бiр жақсысы бар болса,

Қоңқалаған көп жаман, сол жақсыны көре алмас...”

“Құсты жисаң бүркiт жи, қыстауыңды түлкi етер.

Бiр жақсымен дос болсаң, азбас, тозбас мүлк етер.

Бiр жаманмен дос болсаң, күндердiң күнi болғанда,

Жұмыла ғаламға күлкi етер”,- дейдi ақын.

ХVII ғ. - ХVIII ғ. жыр алыбы **Бұқар** **жырау** болды.

Сонымен қатар, жырау Ел басының кемшiлiктерiн әшкерлеп, саяси батылдық көрсетiп, адал ниетпен кейбiр уақытта оны қатты сынай бiлген:

Ай, Абылай, Абылай,

Ал тiлiмдi Аласың,

Егер тiлiмдi алмасаң,

Жалғыз жәутiк қаласың...”

Таңқаларлық нәрсе, Бұқар жыраудың тарихи көрегендiгi, төмендегi жолдар оны айқын дәлелдейдi:

“Күнбатыстан бiр дұспан

Ақырда келер сол тұстан.

Өзi сары, көзi көк,

Дiндәрiнiң аты поп...”.

Мына жыраудың гео-саяси көзқарастарына көз жiберсек, ол бүгiнгi қазаққа да үлкен ой тастайды:

“Шүршiтпенен құлақтас,

Қырғызбенен жұбаптас.

Ортасында ұйлығып,

Кетпейiн десе, жерi тар,

Кетейiн десе, алды-артын

Қоршап бiр алған кәуiр бар.

Ұйлыққан қойдай қамалып,

Бүйiрiнен шаншу қадалып,

Сорлы бiр қазақ қалды, ойла ”.

Жырау дүниенiң қайшылықты екенiн, олардың бiр-бiрiне өтiп жататынын басып айтады:

“...Айнала iшсе таусылмас

Көл суалмас демеңiз.

Құрсағы құшақ байлардан

Дәулет таймас демеңiз...”.

Жыраудың ойынша, бұл дүниеге келiп, уақыты келгенде бәрi де кетiп жатыр. Сонымен қатар өлместiк дәрежеге жететiн бiр-ақ нәрсе бар. Ол - адам:

“...Ай мен күннiң өлгенi -

Еңкейiп барып батқаны.

Айдын шалқар өлгенi -

Мұз болып тастай қатқаны.

Қара жердiң өлгенi -

Қар астында жатқаны.

**Өлмегенде не өлмейдi**

**Жақсының аты өлмейдi,**

**ғалымның хаты өлмейдi”.**,-деп қорытады ұлы ойшыл. Адамның арман-қиялдары, үмiтi таусылмайды - ол шексiздiкке ұмтылған жан:

“Аруды таңдап сүйсе де,

Алтынды үйге кiрсе де,

Аспанда жұлдыз аралап,

Ай нұрын ұстап мiнсе де,

**Арманын қоймас адамзат**

...Қапалы күнi қабарып,

Қайғының күнi төнсе де,

**Үмiтiн жоймас адамзат**

Жақындап ажал тұрса да,

Жаныңа қылыш ұрса да,

**...Өмiрге тоймас адамзат** ,- деп қорытады ойшыл.

ХVIII ғ. қазақ халқының ой-өрiсiне жыраулармен қатар өзiнiң үлесiн қосқан **дана** “қара қылды қақ жарған” **билер** болды. Атақты **Қазыбек**, **Айтеке** мен **Төле** билердi қазақ халқы өз жадында сақтап, олардың қазақ халқының мемлекеттiгiне қосқан үлесiн ешқашан есiнен шығармаған. Сол заманда өмiр сүрген Жаңыл ақын:

“Төле би, ер Қазыбек, тiлдi Әйтеке

Асқартау - Қазықұрттай бiлiмдi едi,

Бiрi күн, бiрi туған айдай болып,

Заманға сәйкесiмен келiп едi”,- деген екен.

Бұл билердiң шешiмдерi адамдардың “табиғи құқтарына”, олардың бiр-бiрiне деген **теңдiгi** мен **ерiктiгiне** негiзделген болатын. Әйгiлi батыр Шақшақ Жәнiбек Төле биден ақыл сұрауға келгенде, соңғының айтқаны:

“ - Өгiздi өрге салма, қанатың талар,

Наданға көзiңдi салма, сағың сынар,

Досыңа өтiрiк айтпа, сенiмiң кетер,

Дүшпаныңа сырыңды айтпа, түбiңе жетер.

...Тұмар түбi құрт болар,

Тұман түбi жұт болар.

Ақылдың түбi құт болар.

Елге бай емес, би - құт...”,- деген екен. Оның мына өсиеті елбасшылардың жадында болуы керек:

“Лауазымың өссе зорайып,

Адалдықты тұншықтырсаң сол айып,

Елдi билеп өскенiңнен не пайда,

Рахатыңды көрмесе,

Ағайын мен халайық

Көпшiл болған ер дана,

Достары болар әр сала.

Өнерлiден үлгi алып,

Салдырар сәндi мол қала...”

Төле би көшпендiлiк өмiр салтының тарихи сарқылысқа түскенiн айқын сезiнедi. Сондықтан, ол халықты **жерге** **тұрақтату** саясатын **алғашқы** **бастаған** тұлға десек артық айтпаған болармыз:

“Шығарсам арық қазып Сырдан бойлап,

Ел болсақ **отырысты** болар едi-ау,

Қыстасақ Алатауды жазда жайлап,

Бiржағымыз **қалалы диқан болсақ,**

Көшпелi, бiр жағымыз бие байлап,

**Елдерден** қатаржатқан **үлгi алайық,**

**Болашақ келер ұрпақ қамын ойлап”,-** деген даналық ойлар айтады.

**ХIХ ғ. ағартушылық философия**

**Уәлиханов (1835-1865 ж.ж.)** болды**.** Қазақ халқының өткен тарихын, әдет-ғұрпын, жалпы руханиятын зерттеп қана қоймай, сонымен қатар, сол кездегi нақтылы өмiршеңдi мәселерге ат салысып, қалың бұқараның мүдделерiн аса батылдықпен қорғап, соның жолында “аққан жұлдыздай”, өкiнiшке орай, ерте жанып кеттi.

Шоқанның **онтологиялық** (болмыстық) көзқарастарына келер болсақ, ол күнбе-күнгi адамның тәжiрибесiнен шығатын, сол кездегi жаратылыстану ғылымдарына сүйенетiн материалистiк бағытта болды.

Ендi ойшылдың **әлеуметтiк** **болмыс** жөнiндегi көзқарастарына келер болсақ, ол “**географиялық** **детерминизм**” бағытын ұстағанын байқаймыз. Шегi жоқ жазық дала мал баққан көшпендiнiң енжарлығын, ерiншектiгiн т.с.с. қасиеттерiн қалыптастырса, тау мен тасқа толы, сарқырап аққан қаһарлы өзен-сулары бар, неше-түрлi қауыпқа толы аймақтар, керiсiнше, адамның жинақтылығын талап етедi.

Шоқанның **әлеуметтiк**-**саяси**, **құқтық** көзқарастарына келер болсақ, ойшыл жан-тәнiмен халықтың қамын ойлап, “әдiлеттi басқару” жүйесi арқылы “парасатты реформалардың” негiзiнде халықтың хал-ақуалын өзгертуге болатынына сендi және оны жақындату үшiн барлық күш-жiгерiн салды. 1862ж. Атбасарда сайлауда сұлтандықты жеңіп алады, бірақ Патша үкiметi оны бұл орынға бекiтпей қойды. Одан кейiн Шоқан “Сот реформалары жөнiндегi жазбалар” атты ғылыми еңбегiн жазады. Шоқан Ресей мемлекетiнiң құқтығына зор күмән келтiредi. Заңдар бұзылған жағдайда жаза әдiл сот арқылы берiлуi керек,- деп қорытады ойшыл.

Ш.Уәлиханов қазақ халқының **рухани** **өмiрiн** зерттеуге де қомақты үлес қосты. Халық туындыларының маңыздылығын ұғып, олардың әр-түрлi **түп**-**нұсқаларын** **қағазға** **түсiрiп**, болашақ ұрпақтарға қалдыру болды. (**«Едіге», «Ер-Қосай» т.б.)**

Ш.Уәлиханов халықтың **дiни** **өмiрiн** де терең зерттеп, оны ағарту жолында көп еңбек етедi. Ол шамандықты (бақсылықты) көшпендiлердiң Табиғатқа табыну жолында тудырған дүниесезiмi ретiнде қарайды. Дүниенi жаратқан “Тәңiрдi”, адамдарды әрқашанда қолдап отыратын бабалардың рухы - “аруақты” табады. Ислам қағидалары шамандықпен араласып, бiр жағынан, Аллаға тағзым етумен қатар, екiншi жағынан отқа табынумен жалғасып жатты,- деп қорытады ойшыл.

Ағартушылық ағымының көрнектi өкiлi **Алтынсарин** халықты аман сақтап қалудың, жаңа қалыптасып жатқан ақуалға сай келуiнiң бiрден-бiр жолы - оның сауаттығын арттыру, бiлiмiн жетiлдiру, орыс мәдениетi мен тiлiн игеру деп есептедi. Сондықтан, ол өзiнiң барлық күш-жiгерiн **жаңа** **мектептер** ашуға, балаларға арналған **қызықты** **оқулықтар** жазуға жұмсады.

“Кел, балалар, оқылық ”, “Жаз”, “Өзен” т.с.с. оның өлеңдерi осы күнге дейiн өзiнiң эстетикалық әсемдiгi, гуманистiк идеялары, тәрбиелiк мүмкiндiктерiмен бiлiм беру саласындағы жас ұрпаққа оң әсерiн тигiзуде.

**Құнанбайұлы** - тек қазақ халқы емес, сонымен қатар бүкiл дүниежүзiлiк руханиятта өзiнiң өшпес iзiн қалдырған ұлы ғұлама. 1995 ж. ЮНЕСКО тарапынан ұлы ойшылдың 150 бүкiл адамзат көлемiнде аталып өтті.

Абайдың **онтологиялық** (болмыстық) көзқарастарын **дiннiң шеңберiндегi философиялық антропология.** **Жаратқан**, **Дүние**, **Адам** - мiне, осы үш категория Абай философиясының iргетасын құрайды. Жаратқанның үшiншi сипаты - **Хаят,** яғни **Тiршiлiк Басар (қырағылық), Сәмiг (сергектiк), Ирада (қалау), Кәлам (сөз), Тәкин (жасампаздық, барлыққа келтiрушi).**

Сонымен, адам - ғарыштың өзегi, ерекше пәнде. Бiрақ, соған қарамастан, ол шектеулi, өлшемдi, ал Алла-тағала өлшеусiз, шексiз. Сондықтан, “бiз алла тағаланы өзiнiң бiлiнгенi қадар ғана бiлемiз, болмаса түгел бiлмекке мүмкiн емес...

Абай “**байлық**” атты ұғымның **адамгершiлiк** жағына аса көп назар аударады. Тапқан малыңды ендi сарып қылып, **ғылым** **табу** керек дейдi. “Ғылымсыз ахирет те жоқ, дүние де жоқ. ғылымсыз оқыған намаз, тұтқан руза, қылған қаж ешбiр ғибадат орнына бармайды.

Абайдың **саяси**-**құқықтық** көзқарастарына келсек. “Болыс болдым мiнеки”,-деген өлеңiнде Абай:

“Бұрынғыдай дәурен жоқ,

Ұлық жолы тарайды,

Өтiрiк берген қағаздың

Алды-артына қарайды.

Тауып алып жалғанын,

Қылмысыңды санайды.

Өзi залым зәкүншiк

Тонап алды талайды.

Көрмей тұрып құсамын

Темiр көздi сарайды”,- деп, Патшалық саяси тәртiптi әшкерлейдi.

Абайдың ойынша, Жаратқанның тудырған бұл Дүниесiнiң кiндiгi - адам. Олай болса, “**Адам** **бол** ”,- дейдi бабамыз. **Алыстық, жұлыстық, айтыстық, тартыстық...** Ендi жер ортасы жасқа келдiк: **қажыдық**, **жалықтық**,... бәрi **қоршылық** екенiн бiлдiк. Ал ендi қалған **өмiрiмiздi** қайтiп не **қылып** **өткiземiз** Соны таба алмай өзiм де **қайранмын**” - деген ойшыл сөздерiнен өмiр философиясын көру қиын емес.

Дегенмен де, “Дүние - үлкен көл, заман - соққан жел”, бәрi де өзгерiсте болғаннан кейiн, ұлы Абай нағыз адам болу үшiн болашақ ұрпақтарына өсиет ретiнде “Бес нәрседен қашық бол, бес нәрсеге асық бол”,- дейдi.

**ХХ ғасырдағы Отандық философия**

**Шәкәрiм философиясы мен ағартушылық идеялары**

Шәкәрiмнiң **онтологиялық** (болмыстық) көзқарастарына келер болсақ, оны **рационалдық** **дiни** **философияға**, нақтылай келе **деизм** бағытына жатқызуға болатын сияқты. Өзiнiң “Тiршiлiк, жан туралы” өлеңiнде ойшыл Дүние жөнiнде былай дейдi:

“Жаралыс басы қозғалыс,

Қозғауға керек қолқабыс.

“Жан” де, мейлiң бiр “мән” де,

Сол қуатпен бол таныс.

Әлемдi сол мән таратқан,

Қозғалмаса көшпейдi,

Көшпеген нәрсе өспейдi.

Өспеген нәрсе өзгермес,

Түрден ол түрге түспейдi”. Бұл шумақтан бiз бүкiл дамудың қайнар көзi қозғалыста екенiн, ол жоқ жерде өсiп-өнудiң де жоқ екенiн байқаймыз. Бiрақ ойшыл сол қозғалыстың өзi бiр қуаттың арқасында болатынын айтады.

“Жанымыз күннен келген нұрдан,

Тәнiмiз топырақ пенен судан.

Күн - атам, анық жер - анам,

Бiрi нұр берiп, бiрi - тамақ,

Бұзады бiрақ қайтадан.

Ер жетем, толам, қайта солам,

Әрi анам - бұл жер, әрi - молам...”- дегені,

Шәкәрiмнiң тiптi деизмнен гөрi **пантеизмге** (Табиғаттың өзiн Құдаймен теңейтiн iлiм) жақынырақ екенiн жорамалдаймыз.

Терең философиялық мәнi бар ерекше мәселе - **жан** мен **тәннiң** арақатынасы, өзара байланысы.

“Жансыз тән қалайша жүрмек

Сол жан емес пе денелердi қозғап өсiрмек.

Бас қозғалыс қой жанның атасы,

Ол жаратады түрлеп.

Сол жаннан талай жан өскен,

Жанына қарай тән өскен.” Сонымен, ақынның ойынша, жан мен тәннiң арақатынасында басымдылық бiрiншiде, тәуелдiлiк екiншiде, яғни, сана, ақыл тәндi билейдi.

Ендi **гносеологиялық**, танымдық мәселелерге келсек, Шәкәрiм өзiнiң **“Анық пен танық”, “Мұсылмандық шарттар” т.б.** еңбектерiнде ол адамдарға қоршаған табиғи ортаның жұмбақ-сырын ұқ, танып-бiл, оның ашылған сырларын мақсат-мұратыңа жарат,- деген ой тастайды. Оның ойынша, тану, бiлу, нану, ұғыну - бәрi ақыл iсi, ал оның iргесi мида жатыр. Бiрақ, ол үшiн адам дүниеден белгiлi ақпараттар алуы қажет. Оны жеткiзетiн түйсiктер.

“Тән сезiп, құлақ естiп, көзбен көрмек,

Мұрын - иiс, тiл - дәмнен хабар бермек.

Бесеуiнен мидағы ой хабар алып,

Жақсы жаман әр iстi сол тексермек”,- деген жолдар ақынның бұл мәселенi өз заманының деңгейiнде шешкенiн көрсетедi.

Ендi ғалымның **этикалық**, **ағартушылық** идеяларына тоқталуға кезек келдi. Ойшылдың еңбегi - “Ү**ш анықта”:**  Бiрiншi - **ғылымдағы ақиқаттар**, оған iзденiп, зерттеп жеттi. Екiншi - **дiннiң берген аяндары.** Бүл, әрине, философия саласында мыңдаған жылдар созылып келген “ақыл-ой мен сенiм ақиқаттары”, олардың ара-қатынасы. Осы екi “аныққа” ойшыл **үшiншi** - **ар**-**ұжданды** қосып оның iргелiлiгiн баса айтады. Шәкәрiм Абайдың “жүрек”, “нұрлы ақыл” категорияларын әрi қарай тереңдетедi. Оның ойынша ар-ұжданға **ынсап**, **әдiлет**, **мейiрiм** кiредi. Шәкәрiмнен кейiн жарты ғасыр өткен шақта австрияның ұлы ғалымы В.Франкл ар-ұжданды “**адамның** **iшкi** **Құдайы**”- деген болатын. Мұның өзi де бабамыздың өз заманын озған ғұлама екенiн дәлелдемей ме

Ақынның ойынша, ар-ұждан - рухтың өзегi, сондықтан, бүкiл **өнер-бiлiм оның сынынан өтуi керек.**

“Еңбекпенен, өрнекпенен

Өнер ойға тоқылса,

Жайнар көңiл, қайнар өмiр

Ар iлiмi қосылса”.

Оның кенеттен жарқ еткен ар-ұждан идеясын мыңдаған жылдарға созылған **қазақ руханиятының квинтэссенциясы (тұздығы)** десек те болар.

**ХХ ғасырдың басындағы ағартушы-демократтардың философиялық ой-пiкiрлерi**

ХХ ғасырдың басындағы аласапыран заманда Ресей империясы терең күйзелiске ұшырап, оның құрамындағы халықтардың ұлттық сана-сезiмi өсiп, олар өзiндiк мемлекет құру, төл мәдениетi мен тiлiн, әдет-ғұрпын сақтап қалу мәселелерiн күн-тәртiбiне қоя бастады. Бұл көштен қазақ зиялылары да қалысқан жоқ. Қазақ халқы ХХ ғ. басында өз iшiнен талай-талай дарынды, өз халқының бостандығын армандаған, сол үшiн жан-тәнiн берген азаматтарды тудырды. (**Ж.Аймауытов, А.Байтұрсынов, Ә.Бөкейханов, М.Дулатов, Х.Досмухамедов, М.Жумабаев)** Бiрақ, олардың көбi қоғамды шынайы түрде **демократиялық** **реформалар** арқылы өзгертудi қалады, 20-шi жылдардан басталған сұрапыл қантөгiс оларды қатты қынжылтты. Ұлы Мағжанға сөз берсек:

“Қыран құстың қос қанаты қырқылды,

Күндей күштi күркiреген ел тынды.

Асқар Алтай, алтын ана есте жоқ,

Батыр хандар, асқақ жандар ұмтылды.

Ерлiк, елдiк, бiрлiк, қайрат, бақ ардың,

Жауыз тағдыр жойды барды, не бардың...”

Оны бiз А.Байтұрсынұлының мына шумақтарынан да көруiмiзге болады:

“Қаз едiк қатар ұшып қаңқылдаған,

Сахара көлге қонып салқындаған.

Бiр **өртке** қаудан шыққан **душар** **болып**,

Не қалды тәнiмiзде **шарпылмаған**”.

Бiрақ, өз өмiрлерiнiң алдына төнген қауыпқа қарамастан халықты **ағарту**, оның өзiндiк **сана**-**сезiмiн** дамыту iсiн олар **тоқтатқан** **жоқ**. Өйткенi, олар халықтың **болашағын** **көздедi**, ертелi-кеш халық **өз** **егемендiгiне** **жететiне** **сендi** және сол үшiн қажымай-талмай қолынан келгенiнiң **бәрiн** **жасады**. Оны бiз мына Ахаң жолдарынан байқаймыз:

“Тән көмiлер, **көмiлмес** **еткен** **iсiм**,

Ойлайтындар мен емес бiр күнгiсiн.

Жұрт ұқпаса, ұқпасын - жабықпаймын:

Ел бүгiншiл, менiкi - **ертеңгi** **үшiн**”.

Ақырында, бәрi де халық азаттығы жолында сол қандыбалақ надан “мырқымбайлардың” оғына шалынып, құрбан болды.

ХХ ғ. ғұлама ойшыл, саясаткер **А.Байтұрсынұлы** кейпi бүкiл сол кездегi ұлттық-демократиялық ағымдағы тұлғалардың бәрiн бейнелегендей. Көп уақыт “ұйқыда жатқан” халықты **ояту** **керек,** ол үшiн басқа амал болмаса, оны “**маса**” сияқты шағу керек, ал М.Дулатовқа келсек, ол тiптi “**Оян** **қазақ**” деген ашық ұран тастаған болатын.

Мұндай жағдайда халықтың бостандыққа жетуi - алыста жатқан, стратегиялық мақсат-мұрат, ал сол кездегi нақтылы-тарихи жағдайға байланысты - Ресей мемлекетiнiң шеңберiнде Қазақстанның **автономиялық** дәрежесiне, **өзiн**-**өзi** **басқару** мүмкiндiгiне жетiп, халықты **ағарту**, мәдениеттi **жаңғырту** арқылы көптен берi созылған халықтың ауруы - **қараңғылық** пен **ерiншектiк**, **енжарлықтан** **құтқару** мақсатын қойды.

А.Байтұрсынұлының ойынша, **демократиялық** **үрдiстi** дамыту, **адам** **құқтарын** сақтау, “Мемлекеттiң Думаның” мүмкiншiлiктерi қандай шолақ болса да бәрiн **заңды** **жетiлдiру** арқылы жету деп есептедi. “Тағы да халық соты жөнiнде” деген еңбегiнде ол “**Сайлау**” деген ұғымның мән-мағнасын егжей-тегжей талдайды - ол **рулардың,** я болмаса, **қалталылардың а**расындағы тартысқа айналдырмай, шеншекпен, жемқорлыққа жол ашпай, халықтың қалаулаларын сайлау керек деп, көпшіліктің саяси санасын оятқысы келеді.

Қазақ жерiн қазнаға өткiзiп, одан жерi жоқ орыс шаруаларына жер беруге байланысты, соның нәтижесiнде әлеуметтiк-саяси ақуал шиеленiсе түстi. Ол ақуалды ұлы жыршы Мағжан:

“Бар жердi күннен күнге алып жатыр,

Бiреулер алып қала салып жатыр.

Қырылысып өздi-өзiне қазақ сорлы,

Жерiнен аузын ашып қалып жатыр”,- деп ашына толғаған болатын. А.Байтұрсынұлы зардап шегуi оның надандығы мен заңдағы белгiленген өз құқтарын қорғай алмауында деген тұжырымға келедi. “Жердi жалға алу жөнiнде” деген мақаласында ойшыл қазақтар **құқтық** **надандығы** мен келтелiгiнiң нәтижесiнде өз **жерлерiнен** **айырылып** жатқаны жөнiнде қамыға, қиналып жазады. **Жаңа** **шаруашылық** түрлерiн игеру керек екенiн айтады. Жер көлемi қысқарған сайын оның мүмкiндiгi сарқыла түсуде,- деп қорытады ойшыл.

Қазақ өмiр салтының күрт өзгеру барысында халықты аман сақтап қалу, оның саны мен күш-қуатын өсiру мәселесiн талдаған да осы ағартушылар болды. (М.Жұмабаев, М.Дулатов.)

Ұлттық демократия бағытын ұстаған ойшылдар қоғам жаңаруы, түлеуiнiң қайнар көзiн **ұлттық интеллигенциядан (зиялылардан)** көрдi. Сондықтан, А.Байтұрсынұлы зиялыларды бiрлiкке, олардың бiлiмi мен жалпы мәдениет деңгейiн көтеруге шақырады. Ол зиялыларды **халық** **мүддесiне** жан аямай **iзгi ниетпен адал қызмет** етуге шақырады. Зиялылар дүниежүзiлiк цивилизацияның қол жеткiзген ғылым мен техника жетiстiктерiн игерiп және оларды мыңдаған жылдар бойы жиналған халықтың рухани байлығымен үйлесiмдi ұштастыруы керек. Бұл үндеу бүгiнгi күнде де өз мән-мағнасын жойған жоқ сияқты.

Патша үкiметiнiң отарлау мен орыстандыру саясаты кеңес заманында да өз жалғасын тапты. Көреген ойшыл ол халықтың **өз**-**өздiгiн** (**идентификация**) **жоғалту** қаупын тудыруын байқап, оған барлық жан-тәнiмен қарсы тұрды - халықтың ана тiлi мен руханиятын дамытуға барынша ат салысты.

Сонымен қатар, ол **екiншi** **қауыпты** да көре бiлдi. Қоғам жүйелi түрде түбегейлi өзгерiстерге түскен кезде **Жаңа** **дәуiрдiң** қойған **Талаптарынан** жасқанған ұлттық сана-сезiм өзiн сақтап қалуды **автаркиалық** (**өзiне**-**өзi** **жеткiлiктi**) бағыттан көруге тырысуы, сол себептi үне бойы өткен “батырлық заманды” көксеуi, оны асыра бағалауы.

Өткен заман келмеске кеттi, оны қайтару мүмкiн емес, сондықтан, алға кеткен халықтардың жетiстiктерiн игерiп, болашаққа қарай жігерлi де табанды ұмтылыс қажет (Ақ жол., 238 б.). Сонымен қатар, бұл үрдiс халықтың өз **болмысын** **жоғалтып** **мәңгүрттiкке** жол салмауы керек. Ол үшiн тек қана өз руханиятына **сәйкес** келетiн (ал оның өзi Абай мен Шәкәрiм көрсеткен “нұрлы ақыл”, “ар-ұждан”) басқа цивилизациялардың құндылықтарын **таңдап** **алу** арқылы iске асуы керек. Сонда ғана ол өз жемiсiн бермек. Қандай ғажап ойлар

Бүгiнгi таңда ХХ ғ. басында өмiр сүрген ойшыл-демократтардың асыл арманы - халықтың бостандығы мен егемендiгi - iске асты. Олардың айтқан көп гуманистiк-демократиялық идеялары бiрте-бiрте өмiрге енуде. Президенттiң халық алдына қойған “Қазақстан - 2030” бағдарламасы 30-шi жылдардағы ұлттық интеллигенцияның қойған өзектi мәселелерiн қамтып, оларды әрi қарай дамытты.

### Өзiндiк дайындыққа арналған сұрақтар:

1. Қазақ дүниетанымының қандай ерекшелiктерiн көрсетуге болады

2. Көне түркi мифологиясындағы әйел Құдайдың аты қандай

3. Көне түркi мифологиясындағы өлiмнен қашып өлместiктi iздеген кiм болды

4. Гректердiң “Жетi даналарының” бiрi болып саналатын түркi бабамыздың есiмi кiм болды

5. “Ақыл, әдiлет, дәулет, қанағат” құндылықтары елдi бақытқа әкеледi,- деген ойшыл кiм

6. “Ақиқат сиын” жазған ойшылды атаңыз.

7. Сопылық философиядағы “фана” деген ұғымның мағнасы неде

8. Сопылықтың қай сатысында адам Алла-тағаламен қауышады

9. Өмiрде алудан гөрi болуды арман еткен жырауларды есiңiзге түсiрiңiз.

10. Қазақ даласындағы алғашқы утопист-жырау кiм болды

11. Абылай ханның кеңесшiсi болған ұлы жырау кiм едi

12. Қазақтың дана билерiн есiңiзге түсiрiңiз.

13. Қазақ болмысындағы шамандықтың қалдықтарын терең зерттеген ағартушы кiм болды

14. “Адам бол“ ұранын тастаған ойшыл кiм едi

15. Жаңа мектептер ашып, қазақша оқулықтарды алғаш жазған ағартушы кiм болды

16. Абай қандай “бес нәрседен қашық, бес нәрсеге асық” бол дейдi, соны есiңiзге түсiрiңiз.

17. Сот билiгiне жыл кесiлмей сайлауды қалаған кiм болды

18. Шәкәрiмнiң танымдық көзқарасын қандай бағытқа жатқызуға болады

19. “Оян, қазақ ” өлеңдер жинағын жазған ағартушы-демократты есiңiзге түсiрiңiз.

20. “Үш анықты” жазған кiм

21. “Маса” жинағын жазған ағартушы.

22. Кеңес дәуiрiнде диалектикалық логика саласын дамытқан философтарды есiңiзге түсiрiңiз.

24. Ұлт-аралық қатынасты зерттеген ғалымдарды есiңiзге түсiрiңiз.

25. Өтпелi кезең теориясын терең зерттеген ғалым.

26. Отандық философиядағы “батысшылардың” көзқарасын сипаттаңыз.

27. “Дiни iргетастық” деп қандай көзқарасты айтамыз

28. Философиядағы “Отаншыл бағыттың” өкiлдерiн есiңiзге түсiрiңiз.

29. Қазақстанның ХХI ғ. болашағына өз дүниетанымыңыздың негiзiнде философиялық болжам жасап көрiңiз.

**Отандық дүниетаным**



1. Заростризм – (Зар)
2. Тотемизм – (Тот)
3. Анимизи – (Ани)
4. Шаманизм – (Шам)
5. Тәңіршілік – (Тәң)
6. Ислам – (Исл)

Діни – мифологиялық тұжырымдар, әдет – ғұрып пен пікір – сайыс ретінде рационалды ойлауға, дүниені танып-білуге тырысады.

**10 тақырып. Орыс философиясы**

**Жоспар:**

 1. Орыс философиясының ерекшелiктерi

2. Орыстың дiни философиясы

3. Орыс философтары еңбектерiндегi евразияшылдық идеялар

**Мақсаты:** Орыс философиясындағы славянофильдік пен батысшылдық көзқарастардың өзіндік ерекшеліктерімен христиандық-діни, экзистенциалистік бағыттармен таныстыру.

**Тақырыптағы негізгі ұғымдар:** славянофильдер, соборлық, софия, космизм, мессиандық.

1. Орыс философиясының ерекшелiктерi

Алғы орыс философиясы 988 ж. Рустiң шоқынуынан басталған христиандандыру процесiмен байланысты болды.

Негізгі қалыптасу кезеңi – XI-XVII ғ., өзiнiң пайда болған кезiнен ол әлемдiк философиямен байланыстылығымен сипатталады.

Жалпы алғанда, философиялық және тарихи ой христиандықтың принципіне негізделді.

Ресейдiң ерекше миссиясы туралы идея XVI ғасырда „Москва - үшiншi Рим” доктринасының пайда болуына алып келдi.

Сонымен орыс философиясындағы ой „орыс идеясының” ағымында қалыптасты.

Өзiнiң айқын теориялық және қоғамдық-саяси тұрғыда қалыптасуы XIX ғ. 40-60 ж. болды. Бiрiншiсiн славянофильдер, екiншiсiн батысшылдар бiлдiрдi. Бұл екi бағыттың да қалыптасуында П.Я.Чаадаев үлкен рөл  атқарды. Өзiнiң көзқарастарын ол атақты «Апологея сумашедшего», «Философиялық хаттарында» баяндады.

Чаадаев католиктiк Батысты дәрiптеп, оны Ресейге үлгi тұтты, ал екiншi жағынан, Ресейдiң Батыстан айырмашылығы оның ерекше „Ғаламдық миссиясында” деп айтты.

Ресейдiң дамуын европалық үлгi бойынша насихаттайтын бағыт – бұл батысшылдық. Бұл бағыттың өкiлдерi: А.И.Герцен, Н.П.Огарев, К.Д.Кавелин, Н.Г.Чернышевский, Т.Н.Грановский сияқты ойшылдар жатады, олармен В.Г.Белинский, И.С.Тургеневтер тығыз қатынас орнатты. Бұлардың барлығы шiркеудi сынап, материализмге сүйендi, бұл ағымнан орыстың революциялық демократтары өсiп шықты.

Батысшылдар Ресейдiң „европаландыру” идеясын насихаттады және қорғады. Олардың пiкiрiнше, ел Батыс Европаға бағдар ұстай отырып, тарихи қысқа уақыттың iшiнде экономикалық және мәдени артта қалушылығын жойып еуропалық және әлемдiк өркениеттiң толыққанды мүшесi болуы тиiс.

Славянофильдiк болса орыстың ерекше филсофиялық-идеологиялық ағымы болып табылады. Славянофилдер Ресейдiң әлемдегi ерекше мессиандық (құтқарушылық) идеясын негiздедi. Славянофильдiктiң өкiлдерi батысшылдарға да, революциялық демократтарға да қарсы шықты. Бұл бағыттан дiни орыс философиясы өсiп шықты.

Славянофильдiктiң негiзiн қалаушылар А.С.Хомяков, И.В.Киреевский, К.С.Аксаков, Ю.Ф.Самариндер болды. Бұл идеялық позицияға В.И.Даль, А.Н.Островский, В.И.Тютчев сияқты ақын-жазушылар жақын болды. Бұл қоғам қайраткерлерiнiң шығармашылығы бойынша философия Ресей  өркениеттi елдермен бiр қатар болу үшiн Батыстан алынған үлгiлердiң бiрi емес, ұлттық дамудың рухани жетiстiктерi шеңберiндегi қажеттi элемент.

Ресей православиелiк рухани негiзге сүйене отырып, оны әлемдiк жетекшiлiкке әкелетiн ерекше жолмен жүруi тиiс.(отаншылдық, қоғамның толықтығын, жан-жақтылығын дәлелдеуге тырысады.) Олардың пiкiрiнше, батыстық мемлекеттер жасанды құрылымдар. Керiсiнше Ресей органикалық тұрғыда қалыптасты, ол „құрылған” жоқ, ол „өсiп шықты”. Ресейдiң бұл табиғи дамуын славянофилдер православиенiң ерекше әлеуметтiк ұйым–селолық (ауылдық) қауымды тудыруымен түсiндiредi. Орыстың қауымдық құрылымы, олардың пiкiрiнше, ерекше тарихи жолды айқындайтын орыс халқының ең маңызды принципi.

Жоғарыда айтылғандай славянофилдердiң бастапқы тезисi Православиенiң шешушi рөлiн бекiту болып табылады. Олардың пiкiрiнше, дәл осы орыс жерiн жаратқан „орыс рухын” қалыптастырды.

Православиенiң өзге дiндерден артықшылығын көрсететiн қандай қасиеттерi бар? Бұл сұраққа жауап беру үшiн славянофилдер әлемдiк тарихтағы әртүрлi дiндердiң рөлiн бағалайтын зерттеулер  жүргiзедi. Христиан дiнi үш iрi бағытқа бөлiнедi: Католиктiк, Православиелiк, Протестанттық. Бұл бөлiнiстен кейiн „еркiндiк бастауы” бұл шiркеулердiң кейбiреуiнде өзiнiң мәнiн жоғалтқан. Славянофилдер католицизимде шiркеу еркiндiгi жоқ деп есептейдi, өйткенi онда Рим папасының күнәсыздығы туралы догма бар. Протестантизм болса шiркеудiң жойылуына әкелетiн адами еркiндiктi, индивидуалдық бастауды абсолюттендiре отырып, өзге бiржақтылыққа ұрынады. Тек православие ғана еркiндiк пен қажеттiлiктi үйлесiмдi түрде үндестiредi.

Еркiндiк пен қажеттiлiктiң үйлесiмдiлiгi мәселесiн шешу үшiн славянофилдер өздерiнiң философиялық көзқарастарындағы маңызды принцип – соборшылдық (еркiн қауымдастық) ұғымын енгiзедi. Бұл ұғымды даярлаған А.С.Хомяков. Ауылшаруашылық қауымын славянофилдер асыра дәрiптейдi. Қауымның экономикалық әрекетi жеке және қоғамдық мүдделердiң үйлесiмдi бiрлiгiн бiлдiредi. Селолық қауымның басты артықшылығы өз мүшелерiн тәрбиелейтiн рухани адамгершiлiк принциптерден көрiнедi: ортақ мүдденi сақтауға дайын болу, патриотизм. Қауым өмiрдiң әлеуметтiк ұйымдасуының ең жақсы формасы және қауымдық құрылым сонымен қатар мемлекеттiк өмiрдiң негiзiн құрауы тиiс, олардың пiкiрiнше ол „Ресейдiң тұрпайы әкiмшiлiгiн” алмастыруға қабiлеттi.

Славянофилдердiң тұжырымдауынша „ресейлiк қоғамда қауымдық принциптiң таралуына байланысты соборшылдық рух беки түседi”. Әлеуметтiк қатынастардың негiзгi принципi „барлығының мүддесi үшiн өзiнен бас тарту” болып табылады. Осының арқасында дiни және әлеуметтiк талпыныстар бiртұтас ағымға құйылады. Нәтижесiнде, славянофилдер „халықтық қауымдық бастаудың шiркеулiк қауыммен жандануы” деп анықтайтын iшкi тарихтың мiндетi атқарылатын болады.

2. Орыстың дiни философиясы

Дiни философия – коммунистiк идеологияның үстемдiгi жағдайындағы кеңестiк философияда бiржақты түсiндiрiлiп келген XX ғасырдың басындағы орыс мәдениетiнiң аса маңызды бөлiгi.

XX ғасырдың бас кезiндегi қоғамдық-саяси ойдың ең басты бағыттарының бiрi дiни философия болды. Бұл бағыттың өкiлдерi – Николай Бердяевтiң, Сергей Булгаковтың, Павел Флоренскийдiң және т.б. ойшылдардың есiмi әлемге белгiлi болды. Олардың шығармашылығына  XIX ғасырдағы орыс философиясының дәстүрлерiмен қатар (славянофилдерден бастап Ф.Достоевский мен Вл.Соловьевқа дейiн), әртүрлi  мистикалық және пессимистiк көңiл-күйлерге толы сол дәуiрдiң өзi де үлкен ықпалын тигiздi.

Киреевский мен Хомяковтың жарияланған бүтiн таным идеясы, яғни органикалық барлығын қамтитын тұтастық ретiндегi таным идеясы көптеген орыстың дiншiл ойшылдары арасында қолдау тапты.

Киреевский және Хомяков бүтiн ақиқат тек бүтiн адамға ғана ашылады деп айтты. Тек өзiнiң барлық рухани күштерiн – сезiмдiк тәжiрибе, рационалды ойлау, эстетикалық перцепция, адамгершiлiк тәжiрибе және дiни парасатты, - бүтiн бiр тұтастыққа жинағанда ғана, адам әлемнiң нағыз болмысын түсiне бастайды және Құдай туралы жоғары рационалды ақиқатты игередi. Дәл осы бүтiндiк тәжiрибе көптеген   орыс  ойшылдарының - кн.С.Трубецкойдың, кн.Е.Трубецкойдың, П.Флоренскийдiң, С.Булгаковтың, Н.Бердяевтiң, Н.Лосскийдiң, С.Франктiң, Л.Карсавиннiң, А.Лосевтiң, И.Ильиннiң және т.б. шығармашылық қызметiнiң негiзiн құрады.

Орыстың дiншiл философтары жоғары құндылықтарды бiзге ашып беретiн адамгершiлiк және эстетикалық тәжiрибелерге, интеллектуалдық интуицияға сенумен қатар, ең алдымен адамның Құдаймен және оның патшалығымен байланыс орнатуға мүмкiндiк беретiн мистикалық дiни тәжiрибеге де сенедi.

XIX ғасыр мен XX ғасырдың басында орыс философиясындағы бұл дiни мотивтер қалыптасып үлгерген „Орыс идеясынан” аңғарылады. Сонымен қатар бұл дiни мотив Чаадаевтың көзқарастарын, провиденциализм принциптерiне негiзделген оның тарих философиясын басшылыққа алған славянофильдер философиясының бүкiл өн бойын алып жатыр. Чаадаев бойынша қоғамдық дамудың анықтаушы факторы „Құдайдың көрiпкелдiлiгi” болып табылады. Тарихтың негiзiнде жатқан Құдайдың еркi христиандықта өзiнiң барлық  бiтiмiмен көрiнедi. Сонымен орыстың дiни дәстүрi  кездейсоқ емес, Ресейдiң ерекше тарихи дамуының нәтижесiнде қалыптасты.

Ресейдiң төлтумалылығы, өз дамуы барысында оның Батыс Европадан түбiрлi айырмашылығы үшiн күрескен славянофильдер Ресейдi христиандықтың, ең алдымен православиенiң аясында көрдi. Славянофильдердiң идеялық жетекшiсi А.С.Хомяков „Қасиеттi Русь” идеологиясын қайта қалпына келтiруге шақыра отырып, мәңгi бастау ретiнде правоославиенi бекiтудi ұсынды. Хомяковтың философиялық көзқарастарына қайта орала отырып, ол үшiн шiркеу „бастапқы нақтылық” болғандығын ескерте кетейiк. Барлық славянофильдер де осы тұрғыда пайымдады, сондықтан олардың көзқарастарында дiни идея алдыңғы орынға шығады.

XIX ғасырдың 60-70 жылдары славянофильдердiң iлiмiн жалғастырған түбiршiлдер болды. Олардың философиялық iзденiстерiнiң басты идеясы - „ұлттық түбiр” Ресей дамуының негiзi. Барлық түбiршiлдердi олардың дүниетанымының дiни сипаты бiрiктiрдi. „Ұлттық түбiр” ретiнде православиенiң идеалдары мен құндылықтары алынды. Бұл бағыттың негiзгi өкiлдерi – А.А.Григорьев, Н.Н.Страхов, Ф.М.Достоевскийлер болды.

Түбiршiлдер арасындағы ең көрнектi ойшылдың бiрi Ф.М.Достоевский (1821-1881) болды. Ол шығармаларында адамның тағдыры мен мәнiнiң әлем және Құдаймен терең байланыстылығы туралы идеясын көтередi. Достоевский бойынша еркiндiктiң „шынайы жолы” – бұл Құдай-адамға жеткiзетiн  жол, Құдайдың жолымен жүру. Ол үшiн Құдай адамгершiлiктiң барлық кепiлiнiң негiзi болып табылады.

Достоевскийдi үрейлендiретiн нәрсе – бiр нәрестенiң болса да көз жасына құрылған әлем мен адамдар әрекетiн жарқын болашақтың атымен ақтап алуға бола ма деген мәселе. Оның жауабы дайын – ешқандай да жоғары мақсат бейкүнә сәбидiң қайғысы мен зорлықты ақтай алмайды. Бұл жолмен Құдай мен Әлемдi келiсiмге келтiру мүмкiн емес. Достоевскийдiң ойынша, Ресейдiң жоғары ұлттық миссиясы халықтарды христиандық тұрғыда бiрiктiру болып табылады.

XIX ғасырдың соңы мен XX  ғасырдың бiрiншi жартысындағы орыстың дiни философиясы философиялық жүйелердiң қалыптасуымен байланысты болды. Бұл дәуiрдiң ойшылдарына М.Ф.Федоровты, Б.Н.Чичериндi, М.О.Лосскийдi жатқызуға болады. Бұл дәуiр философиясының сипаттамалық ерекшелiктерi оның гуманизмi және дiни сипаты болды. Бұл кезеңнiң тағы бiр ерекшелiгi – жаратылыстың дамуымен байланыс және орыс космизмiнiң пайда болуы. Космизм екi бағытқа бөлiнедi: мистикалық (Н.Ф.Федоров, Б.С.Соловьев, П.А.Флоренский) және ғылыми (К.Э.Циолковский, В.И.Вернадский).

Мистикалық бағытта ең алдымен В.С.Соловьевтi бөлiп атауға болады. В.С.Соловьев (1853-1900) дiни орыс философиясының, бiлiмнiң бiртұтастығы мен бүтiндiгi туралы идеяның негiзiн қалаушы, көрнектi орыстың христиандық философы. В.С.Соловьевтiң философиясы дiни философиялық дәстүрдiң бүкiл рухы мен кейпiн бiлдiредi. Көптеген iрi философтар өздерiн В.С.Соловьевтiң iзбасарлары ретiнде санайды. Соловьевтiң дәуiрiне Трубецкойдың шығармашылығы, Флоренский мен Бердяевтiң ерте шығармашылығын жатқызуға болады.

В.С.Соловьев адамның дiни және әлеуметтiк өмiрiнiң сұраныстарын бiртұтастыққа байланыстыратын бүтiндей дүниетанымдық жүйенi құруға тырысты.  Соловьевтiң ойы бойынша мұндай дүниетанымның негiзi христиандық болып табылады. Соловьевқа дейiнгi және кейiнгi дiни ойшылдар да бұл идеяны айтқанымен, бұл дүниетанымның  негiзi ретiнде тек бiр христиандық концессияны ғана (православие, католицизм немесе протестантизм) қалап алды. Соловьев тәсiлiнiң ерекшелiгi, ол барлық христиандық концессияларды бiрiктiрудi жақтады. Сондықтан оның iлiмi тар бағытта емес, концессия аралық сипат алды. Соловьевтiң тағы бiр маңызды ерекшелiгi оның христиандық дүниетанымға жаратылыстанудың соңғы жаңа жетiстiктерiн енгiзiп, ғылым мен дiндi синтездеуге ұмытылуымен сипатталады.

Соловьев философиясының негiзгi идеясы – жалпы тұтастық идеясы. Бұл идеяны дайындауда славянофилдердiң соборшылдық идеясына сүйенгенмен, оған жалпы қамтушы, ғарыштық мағына бередi. Болмыстың төменгi және жоғарғы деңгейлерi өзара байланысты, өйткенi төменгi үнемi жоғарыға тартылып отырса, ал әрбiр жоғары өзiне төменгiнi „енгiзедi”. Соловьевте жалпы тұтастық, „құдайдың қасиеттi Үштiгi барлық құдiреттi жаратылыстармен, оның iшiнде ең бастысы адаммен байланысты” деген тұжырымынан көрiнедi. Жалпы тұтастықтың негiзгi принципi: „құдайда барлығы бiртұтас”. Жалпы тұтастық – бұл ең алдымен жаратушы мен жаратылыстың тұтастығы.

Соловьев болмыстың диалектикалық тәсiлiн қолдады. Оның пiкiрiнше нақтылықты қатып қалған формасында қарастыруға болмайды. Барлық тiршiлiктiң ең жалпы белгiсi өзгерiстердiң алмасуымен сипатталады. Болмыстың үздiксiз динамикасын негiздеу үшiн ол белсендi идеялармен қатар әлемдегi барлық өзгерiстердiң субъектi түрiнде көрiнетiн әлемдiк жан деген белсендi бастауды енгiзедi. Бiрақ ол өз алдына дербес әрекет етпейдi, бұл әрекет құдайдың құдiретiн керек етедi. Бұл құдiрет құдайдың әлемдiк жанға, оның барлық әрекетiн анықтаушы форма ретiндегi жалпы тұтастық идеясын беруiнен көрiнедi.

Соловьев жүйесiндегi бұл мәңгiлiк идеясы София – даналық атауын алды. София - Соловьев жүйесiндегi негiзгi ұғым.  Сондықтан оның iлiмi софиология деп аталады. София ұғымын енгiзгенде  Соловьев бұл әлемнiң тек құдайдың ғана жаратылысы емес екендiгiн айтқысы келедi. Әлемнiң негiзi мен мәнi құдайға, әлемге және адамға жалпылық беретiн жаратушы мен жаратылыс арасын байланыстырушы звено ретiнде қарастырылатын „Әлемдiк жан” – София болып табылады.

Құдайдың, әлемнiң және адамның жақындасу тетiгi Совольевтiң философиялық iлiмiнде құдайадам концепциясы арқылы ашылады. Құдайадамның нақты және толысқан үлгiсi ретiнде христиандық догмат бойынша әрi толық адам болып саналатын Иисус Христос болып табылады. Оның бейнесi әрбiр индивидтiң ұмытылуы тиiс идеалы ғана емес, бүкiл тарихи процесс дамуының жоғарғы мақсаты болып табылады.

Совольевтiң тарихы, Софиясы осы мақсатқа негiзделедi. Бүкiл тарихи процестiң мақсаты мен мәнi адамзаттың рухтануы, адам мен құдайдың бiрiгуi, құдайадамның кейпiне ену болып табылады.

Христос адамға жалпы моральдық құндылықтарды ашып бердi, адамгершiлiктi жетiлдiруге жағдай жасап бердi. Христос iлiмiне құлақ түре отырып, адам өз бойында киелi рухты сезiнедi. Бұл процесс адамзат өмiрiнiң барлық кезеңдерiн қамтиды. Адамзатты бiрiктiрушi бастау ретiнде құдай адам кейпiне енген кезде бейбiтшiлiк пен әдiлеттiлiк, ақиқат пен жақсылық салтанат құрады.

Соловьевте адамгершiлiк философиясы сүйiспеншiлiк философиясына көшедi. Жоғары сүйiспеншiлiкпен салыстырғанда барлығы төменгi деңгейде, сондықтан тек сүйiспеншiлiк қана мәңгiлiктi қажет етедi. Құдiреттi сүйiспеншiлiк арқылы жеке индивидуалдылық  бекiтiледi.

Құдiреттi әлем туралы Совольевтiң ойы мынадай: киелi құдiреттi әлем – бұл ең нағыз нақты әлем, бұл әлем бүкiл дүниенiң ұмытылатын идеалды тұтастығы. Құдаймен сәйкес келетiн ақиқаттың өзi. Шынайы болмысқа заттай болмыс қарсы келедi. Әлемдiк процестiң мiндетi табиғи болмысты идеялардың жалпы тұтастығына және шынайы, құдiреттi болмысқа сәйкес келтiрумен сипатталады.

Совольевтiң ұлттық өзiндiк сананың „орыс идеясы” сияқты феноменiн дамытуға үлкен үлес қосқандығын айта кету керек. Орыс философиялық ойының төлтумалылығын көрсететiн идея ретiндегi „орыс идеясы” туралы жоғарыда айтылды. Және бұл төлтумалылық Христиандықпен байланыстырылады. Совольевтiң тұжырымдауынша, орыс идеясы мен Ресейдiң парызы әлеуметтiк Үштiктi (киелi Үштiкпен ұқсас) – шiркеудiң, мемлекеттiң және қоғамның органикалық тұтастығын жүзеге асырумен сипатталады. Христиандық Ресей Христiң өзiне елiктей отырып, „Ғаламдық шiркеудi” өзiне бағындыруы тиiс. „Орыс идеясының” бұл бейнесiнде Совольев Ресейдiң бүкiл тарихының өн бойындағы бұл концепцияны  бiр мазмұнға бiрiктiредi: „Қасиеттi Русь” идеясы („Москва - үшiншi Рим” концепциясы), „Ұлы Русь” идеясы (Ұлы Петрдiң реформаларымен байланысты) және „Еркiн Русь” идеясы (негiзiн декабристер қалаған).

Ресей есiмi әлемге танымал болған, орыстың дiни философиясының дамуына өлшеусiз үлес қосқан Н.А.Бердяев сияқты ұлы ойшылды дүниеге әкелдi. Бердяев философиясының мәнi – болмыстың мәнiн субъект, яғни адам арқылы тану. Оның  философиясының бастапқы нүктесi еркiндiктiң болмыстан басымдылығы болып табылады. Онымен бiр қатарда  шығармашылық, тұлға, рух, Құдай ұғымдары тұрады. Адамдағы болмыс адам арқылы ашылады. Ол Құдайдың бейнесiне ұқсас жаратылған микрокосмос болғандықтан шексiз және шығармашыл жан болып табылады. Адамдағы шексiздiк құдайға тән құдiреттiлiкпен, ал шолақтық - табиғи қырымен байланысты. Бұл жағдайда Құдайдың өзi табиғи күш емес, әлемнiң мәнi мен ақиқаты ретiнде түсiндiрiледi. Сондықтан, Бердяевтiң пiкiрiнше, Құдайсыз адам жеткiлiктi толысқан жан деп есептелмейдi. Құдай жоқ болса, онда мән де, жоғары ақиқат та, мақсат та жоқ. Онда бұл үмiтсiздiк пен бейшаралық. Осылайша, Бердяев Құдайды терiске шығарып, адамды Құдайға айналдыратын гуманизмге қарсы шығады.

Бердяевтiң ойы бойынша қоғамды әлеуметтiк қайта құру үшiн техникалық қайта құру емес, рухани қайта өрлеу қажет. Ресей үшiн бұл „орыс идеясын” бекiтумен байланысты, оның бұл көзқарасы көбiнесе Соловьевтiң көзқарастарымен сәйкес келедi. Орыс идеясының басты қасиетi Бердяев бойынша, бүкiл қоғамның өн бойын, қамтитын дiни мессиандық болып табылады.  „Орыс идеясының” мәнi - құдай патшалығын жерде орнату.

Бердяев марксизмдi революциялық тұрғыда насихаттаудан дiни философияға дейiнгi үлкен жолдан өттi. Еркiндiк, рух, тұлға, шығармашылықты ол зұлымдық, қасiрет, құлдық үстемдiк ететiн объектiлер әлемiне, қажеттiлiкке қарсы қояды. Тарихтың мәнiне, оның айтуынша, тарихи уақыттан тыс еркiн рух әлемiнде мистикалық жолмен жетуге болады. Бердяев өзiнiң негiзгi идеяларын алғаш рет „Шығармашылықтың мәнi” еңбегiнде жариялап, кейiн онан ары дамытады. Бұл еркiндiк идеясы, шығармашылық пен объективация идеясы, тұлға идеясы және соңғысы тарихтың „метатарихи”, эсхатологиялық (ақырзамандық) мәнi идеялары едi. Бердяевтiң құрған нақтылықтың дуалистiк картинасында бiр жағынан рух (Құдай), еркiндiк, ноумен, субъект (тұлға, „мен”), екiншi жағынан эмпирикалық әлем, қажеттiлiк, феномен, объект бiр-бiрiне қарсы қойылады. Бұл екi әлем де, бiр-бiрiнсiз өмiр сүре алмайды (платонизм iлiмiне сәйкес келедi), бiр-бiрiмен өзара әрекетке түседi: рух пен еркiндiк ноуменалдық әлемнен феноменалдық әлемге өтiп, онда әрекет етедi. Әлемдегi рухтың әрекетiнiң нәтижесi әрқашанда өлi өнiмдер, объектiлер формасында болады және субъекттен бөлiнiп, эмпирияның барлық шектеулерiне – кеңiстiк-уақыттық, себеп-салдарлық байланыс, формалды логика заңдарына бағынышты болады. Бердяевтiң объективация деп атаған бұл еркiндiктiң қажеттiлiкке құлауы қасiреттiң, құлдықтың, зұлымдықтың болмыстық түбiрiн бiлдiредi. Алайда әлемде объективацияға өзге бастау – шығармашылық қарсы тұрады. Шығармашылықпен айналыса отырып субъект бұл әлемдi өзiне тартып алады, оны еркiндiк пен рухты қабылдауға дайын өзiнiң iшкi өмiрiне енгiзедi және осы әрекетiмен оны өзгерте отырып, объективациядан азат етедi. Шығармашылық акт – рухтың объектiлер әлемiне басып кiруi. Құдай Әлемге Өзiн ашады, бiрақ оны басқармайды. Бердяевтiң философиясы – бұл тұлға философиясы, персонализм. Тұлға – бұл эмпирикалық индивидуалдылық емес, объективацияға бағынбайтын шығармашыл және еркiн адам. Өзге адамдарға шығу және олармен бiрiгу, Бердяев бойынша, тұлғаның iшкi әлемiнiң ажырамас бөлiгi ретiнде оған тән қасиет: „қоғам – тұлғаның бөлiгi” („Адамның құлдығы мен еркiндiгi туралы”). Бұл еркiн iшкi әлеуметтiлiктiң iске асуын Бердяев „соборшылдық” деп атайды және оны топтар, партиялар, ұлттар, шiркеулер сияқты тұлғаны ұжымдық, әлеуметтiк институттардың тұлғасыз-универсалды құрылымына қарай алып кететiн күштеп әлеуметтендiруге қарсы қояды. Осыдан Бердяевтiң әлеуметтiк және құқықтық позициясы аңғарылады: „Құқықтың мемлекеттен үстемдiгiн және еркiндiк пен тұлға абыройының максимум мүмкiндiктерiн беретiн салыстырмалы формаларды бекiту керек” („Эсхатологиялық метафизика тәжiрибелерi”).

Бердяев дiнге сене отырып, сонымен қатар заттанған дiни формаларға – догматтарға, шiркеу ұйымдарына, тарихи христиандыққа объективациядан жеңiлгендiктен сын көзбен қарады: оны шығармашылық тұрғыда игеру Құдай мен адам туралы ауыспайтын аян түрiндегi „эсхатологиялық христиандықтың” рухани мәнiн айқындауы тиiс.

Николай Бердяев философиясының гуманистiк бағытта екендiгiн ескеру қажет, өйткенi оның барлық ойы тек бiр ғана объектке – адамға, оның абыройы мен еркiндiгiне бағытталған.

Орыс философиясы – бұл әлемдiк мәдениеттiң ажырамас бөлiгi. Философиялық таным үшiн де, жалпы мәдени даму үшiн де оның маңызы осында.

Сонымен, XIX және XX ғасырлар аралығындағы орыс философиясының ерекшелiктерi түбiрi орыс дәстүрлерiнiң негiзiнде әуел бастан Ресей дамуының төлтумалылығы идеясын жариялауымен сипатталады. Орыс философиясының тағы бiр сипаты оның Ресей төлтумалылығын „орыс идеясы” арқылы көрсетуiнде, яғни бүкiл христиан әлемiн православиенiң негiзiнде бiрiктiруге тиiс Ресейдiң ерекше мессиандық рөлiн жариялау арқылы бiлдiруiнде болды. Басқаша айтқанда орыс философиясы өз ерекшелiгiнiң алғышарты ретiнде, оның дiни бастауы ретiнде төлтумалылық идеясын дамытты.

3. Орыс философтары еңбектерiндегi евразияшылдық идеялар

Қазан төңкерісінен кейін әлем тарихындағы Ресейдің орны туралы тағы бір ерекше көзқарастар пайда болды. Бұл көзқарастарды «Шығыстың шеруі» (София, 1921) жинағында орыстың философ-эмигранттарының бір тобы негіздеді және кейінірек бұл концепция евразияшылдық деген атпен кеңінен танымал бола бастады.

Дәлiрек айтқанда евразияшылдық Софияда да, Берлинде де емес, Ресейде революцияға дейiн пайда болды. Бұл „алғы евразияшылдық” кезең евразияшылдардың алдыңғы буыны – Г.Вернадскийдiң, Л.Карсавиннiң, Н.Трубецкойдың ғылыми iзденiстерiмен байланысты болды. Кейiнгi буын—П.Савицкий, Г.Флоровскй кейiнiрек эмиграцияда қосылды. Л.Карсавин жасөспiрiм кезiнен Ресей тағдырындағы далалық азияның рөлiн зерттеумен айналысып, 1914 жылдың өзiнде-ақ Ресейдi шығыспен салыстыра отырып мақала жазды. КСРО-дан қуылғанға дейiн 1922 жылы Карсавин -“Батыс, Шығыс және орыс идеясы” деп аталатын жеке кiтабын жариялады. Бұл еңбекте автор В.Соловьевтiң күштi ықпалында болғандықтан Батыс-Шығыс мәселелерi дiни тұрғыдан қарастырылады және евразияшылдың шығыстық басымдылықтары айқын көрiнбегенiнен ойшыл өзiнiң антибатыстық  көзқарасын былайша жеткiзедi: ”Бiздiң тарихи өмiр сүруiмiздiң болашағы европаландыруда емес және европалық империя бiзге болашақтың кепiлi бола алмайды”. Сол кездiң өзiнде Карсавин евразияшылдар қозғалысының кейбiр өкiлдерiмен таныса отырып “батыстық эмпиризмнiң шектеулiлiгiн игеру прогресс идеалы деп аталатын жалпытұтастық суррогатынан бас  тартуды талап етедi” деп тұжырымдайды. Шығыстың рөлі туралы толғаған Трубецкой лингвистикалық үйірмелерде батыстық руханилықтың дағдарысы және «әлемдік тарихта европалық және азиялық үрдістердің жақындасу қажеттілігі» туралы да сөз қозғалады. Революцияны 200 жылдық европаландырудың заңды нәтижесі ретінде қабылдаған жас ойшылдарды онан кейінгі қуғын-сүргін біріктіріп, олар енді құтқарылудың анық бағдарларын «Шығысқа бет бұрудан» көре бастайды.

Ал қазiргi кезде, Ресей мен бұрынғы КСРО геосаяси кеңiстiгiнiң посткеңестiк жағдайының тарихи дамуының жаңа этапында евразияшылдық идеясы мемлекеттiк-саяси деңгейде жаңа қарқын алды. ТМД қатысушы елдердiң саяси және экономикалық интеграциясының жаңа стратегиялық тетiгi ретiндегi конструктивтi геосаси доктринасын Н.Назарбаев ұсынады. Бұл доктринаның ТМД территориясында тұратын халықтардың түбiрлi мүдделерiне сай келерiн-келмесiн тарих көрсетедi.

Рух саласында ғасырлар бойы орыс идеясы сыртқы шабуылдар мен iшкi дағдарыстарға қарамастан орыс адамына рухани бағыт сiлтей отырып, ұлттың өмiрiн ұйымдастырды.

Тарихтың шеңберінде Пушкин мен Илья Муромец бейнелері орыстылықтың, орыс рухын бірдей білдіре алады. Орыс идеясы XIX ғасыр әдебиеті сияқты құбылысты тудырып әлемді таң қалдырды. Мысалы, А.СПушкин, Н.В.Гоголь, Ф.М.Достоевский, Л.Н.Толстой, А.ПЧехов және т.б.

Пушкин туралы Гоголь былай деді: «Өз дамуындағы орыс адамы. Онда орыс табиғаты, орыс тілі, орыс мінезі... өзінің мінсіз таза сұлулығында көрінеді».

Сонымен бұл мәселені П.Флоренский сөзімен қорытындылауға болады: «Нигилизм өзінің жұтандығы мен бейшаралығын толық дәлелдеп, сарқып біткеннен кейін, мен адамдардың ақылы мен жүрегі орыс идеясына, Ресей, қасиетті Русь идеясына бұрынғыдай жалқаулықпен емес, қомағайлықпен қайта оралады деп үміттенемін және сенемін... Мен бұл дағдарыс орыс атмосферасын, тіпті әлемдік атмосфераны да тазалайды деп сенемін».

**Орыс философиясы**

**(XIX ғ. б.және орт. әлеуметтік-философиялық идеялар)**

Орыстық консерватизм

Негізгі қағидалары:

- православтық

- самодержа-

виялық

-халықтық

Самодержавияны қорғайды (апологетика) (монархистер-дің әлеуметтік-саяси және философиялық көзқарастары)

С.С. Уваров (1786-1855)

М.Н. Катков (1818-1887)

Н.И. Карамзин (1766-1826)

К. П. Победоносцев (1827-1907) және т.б.

Орыстық либерализм

Славяно-филдер

Негізгі қағидалары «Биліктің күшін – патшаға,пікірдің күшін – халыққа»

Ресейдің қоғамдық дамуын, Батыс Еуропалық тарихи жолмен жүруіне қарсы қояды.

А.С. Хомяков (1804-1860)

И.В. Киреевский (1806-1856)

К.С. Аксаков (1817-1860)

И.Д. Беляев (1810-1873)

И.С. Аксаков (1823-1886)

Батыс-шылдар

- Ресейдің еуропалық жолмен дамуын қолдады.

- әрбір халық «бүкіл әлемдік-тарихи өмірге» қосылуына болады деп есептеді

В.П. Боткин (1811-1869)

П.В. Анненков (1812-1887)

К.Д. Кавелин (1818-1885)

Т.Н. Грановский (1813-1855)

Н.В. Станкевич (1813-1840)

С.М. Соловьев (1820-1879)

Халықты басыбайлықтан босату идеясын қолдады

Орыстық радикализм

60-80 ж.ж халықшылдар

Халықшыл-насихатшылар (негізгі

тәсіл әлеуметтік – революцияға дайндалу деп, халық арасында революциялық идеяларды насихаттады)

П.П. Лавров (1823-1900)

Халықшыл-анархистер (халық революцияға дайын деп, бүлікке және көтеріліске шақыру себебі сондықтан болар

М. А. Бакунин (1814-1876)

П. А. Кроткин (1842-4921)

Халықшыл – қаскүнемдер (азғана қаскүнемдік ұйымға үміттерін иек артты)П.Н. Ткачев (1844-1885)

**11 тақырып. 19 ғасыр философиясы**

**Жоспар**

1. Маркстiк философия.

2. ХIХ ғ. бейклассикалық философия. А.Шопенгауердiң Әлемдiк Еркi.

3. С. Кьеркогердiң философиясы.

**Мақсаты:** Марксизм философиясының тарихты материалистік тұрғыда түсіндіруінің маңыздылығымен таныстыру. 19 ғасыр Батыстық философиясының иррационаолизмге бой ұру себебін түсіндіріп, А. Шопенгауердің «Әлемдік Еркі» тұжырымдамасы мен С.Кьеркогердің экзистенциалистік философиямен таныстыру.

**Тақырыптағы негізгі ұғымдар:** практика, тап, әлеуметтілік, бейксалликалық, Әлемдік ерік, үрей, эстетикалық, этикалық, парадокс, дискурсивтік, абсурд.

**Маркстiк философия**

Маркстiк философияның негiзiн қалаған екi немiс ойшылдары  **К. Маркс (1818-1883 ж.ж.)** пен **Ф. Энгельс (1820-1895 ж.ж.)**болды. Оның негiзгi өзегi - дүниенi түсiнiп қана қоймай, оны **қайта** **құру**, **өзгерту** **қажеттiгi**, ал философияға келер болсақ, ол осы мақсатты рухани тұрғыдан негiздеуi қажет.

К.Маркс адамдардың сана-сезiмiнiң өзi олардың өмiр сүру жағдайларымен тығыз байланысты, соларға тәуелдi екенiн ашады. “Болмысты анықтайтын олардың санасы емес, керiсiнше, қоғамдық болмыс олардың санасын анықтайды”, - деген тұжырымға келедi.

Бүгiнгi таңдағы қиындықтардың түп-тамыры, мiне, тарихтағы солшыл саясатқа барып тiреледi, оған Маркс кiнәлi емес. Қоғам өмiрiндегi саяси, құқтық, моральдық, дiни т.с.с көзқарастардың рөлi қаншалықты үлкен болғанымен, олардың өзi белгiлi бiр сатыдағы өндiрiс тәсiлiнiң нәтижесi ретiнде қаралуы керек.

Маркс дамудың қайнар көзiн сол материалдық дүниенiң **iшкi** **қайшылығынан** көредi - заттың iшкi қайшылығы оны бүгiнгi болмыс шеңберiнен шығарып, басқа затқа айналуына әкелiп соғады. Олай болса, қоғам өмiрiнiң де негiзгi қайшылығы - материалдық өндiрiстегi өндiргiш күштер мен өндiрiс қатынастарының арасында жатыр.

Егер Гегель қоғамдағы диалектикалық өзгерiстiң бәрiн ұлттық iс-қимылдан көрсе, Маркс оны әлеуметтiк **таптан** көредi.

Маркс Фейербахтың “адам-толығынан биологиялық-табиғи туынды” деген пiкiрiн қатты сынға алғанмен, оған қарама-қарсы бiржақты “әлеуметтiлiк” тұжырымға өтiп кеткенiн аңғара алмай қалған болатын. Сол себептi, Маркстiң ойынша, болашақ коммунистiк қоғамда жаңарған әлеуметтiк ақуалға сай “жаңа адам” дүниеге келеді. Адам - биологиялық, я болмаса - әлеуметтiк пәнде емес, ол - био-әлеуметтiк, тек осы жолда ғана оны терең түсiнуге болады.

**А.Шопенгауердiң Әлемдiк Еркi**

**Артур Шопенгауер**  негiзгi еңбегi **“Дүние ерiк пен елестету ретiнде”**. Сонымен, Шопенгауердiң ойынша, Дүниенiң негiзiнде жатқан Ерiк - ол бiреу және одан басқа ешнәрсе жоқ, бiрақ ол өзiнiң өмiрдегi құбылуында шексiз сан-алуан болып көрiнедi. Ол - өзiнiң толық еркiмен теңелетiн бейтұлғалық орасан зор құдiреттi күш. Ол бейсаналы болғаннан кейiн өзiнiң мәңгiлiк қалыптасу, мақсат-мұратсыз өмiрге ынтық болу барысында неше-түрлi залымдықты тудыруы мүмкiн. Тiрi табиғатта - тiршiлiктер формаларының өмiрге деген еркi, сол үшiн өзара бiр-бiрiмен күресi, өмiрдi жалғастыруға бағытталған жыныс инстинктерi, адам өмiрiндегi ешқашан да ойдағы нәтижелерге әкелмейтiн саналы талпыныстар, бейсаналық түрде пайда болатын әр-түрлi сезiм толқындары т.с.с.

Мiне, дүниенiң ажырамас бiр бөлiгi ретiндегi адамдардың өзi ғана сол Әлемдiк Ерiкке қарсы шығып оны таратуы керек, сонда ғана дүниенiң зардабы тоқтатылады. Ол үшiн адам өзiнiң өмiрлiк күш-қуатын, өз бойындағы еркiн сол дүниенi тудырған Әлемдiк Ерiкке қарсы қойуы қажет. Ал мұның өзi ең алдымен адамдардың философиялық таным арқылы Әлемдiк Ерiктiң терең мәнiн зерттеп- бiлуiмен тығыз байланысты. Содан кейiн адам екi сатыдан өтуi керек. Алғашқысы - эстетикалық аңлау, соңғысы - моральдық жолмен жетiлу.

**С. Кьеркогердiң философиясы**

**Серен Кьеркогер**  Гегельдiң объективтiк диалектикасына өзiнiң субъективтi, жеке тұлғаның өмiр сүру (экзистенциалдық) диалектикасын қарсы қояды. Оның ойынша, қайсыбiр дүние жөнiндегi жаратылыстануға негiзделген ғылыми көзқарас - залымдықтың нышаны. Жаратылыстану ең соңында адамзаттың құруына әкелуi мүмкiн,- дейдi Кьеркогер. Сондықтан, философияның негiзгi мәселесiне нақтылы адамның өмiр сүруi, оның өзiндiк санасы, iшкi рухани өмiрi жатуы керек. Егер Сократ дүниенi түсiну үшiн ең алдымен “өзiңдi тани бiл” деген болса, Кьеркогер тек қана адамның iшкi өмiрiн танумен қанағаттанып, сыртқы дүниенi, болмысты танудан үзiлдi-кесiлдi бас тартады. “Шындық, сыртқы өмiр бар ма“,- деген сұраққа ол терiс жауап бередi. “Шындық - ол iшкi дүние (innerlichkeit), Меннiң өз Менiне деген қатынасы”.

Өмiр сүру дегенiмiз -ол тебiрену, зардап шегiп, соның шеңберiнен шығуға бағытталған адамның iңкәрi.

Бұл арада “әлде-әлде” принципi таңдау мәселесiн шешпейдi, өйткенi екi сатының да үлкен кемшiлiктерi бар, сондықтан “ол да емес, бұл да емес” деген тұжырымға өмiр диалектикасы әкеледi. Олай болса, адам үшiншi соңғы сатыға өту шешiмiне келiп трагикалық секiрiстен өтедi. Бұл саты дiни шеңберде өтпек. Кьеркогер өз заманындағы адамдарға ренжiп, олар ғылыми танымның кереметтiгiне сенiп, адамның өмiр сүруi мен iшкi рухани тебiренiстерiнен пайда болатын мәселелердi ұмыт қалдырғаны жөнiнде айтады.

Сонымен “парадокс” ұғымы Кьеркогердiң өмiр сүру диалектикасының негiзгi категорияларының бiреуiне айналады. Парадокс дегенiмiз - адамның iшкi өмiрiнiң қайшылығынан шығатын өмiр сүру зардабы. Егер эстетикалық өмiр сатысының негiзгi категориясы - **ләззат** алу, этикалық сатыда - **парыз** болатын болса, дiни сатыда ол - **зардап** шегумен тең. Адам - зардап шегуге жаратылған пәнде. Өмiр - зардапқа толы. Өмiр сүру дегенiмiз - зардап шегу.

Әрине, адамның бұл өмiрде зардап шегуi - сонау көне заманнан осы уақытқа шейiн талданып келе жатқан мәселелердiң бiрi. Бiрақ, Кьеркогер оны өте өткiрлеп күшейтедi. Оның ойынша, зардап шегу тек өмiрдiң өзiнен шығып қана қоймайды, ол - **қажеттi**, **керек** **қылатын** нәрсе. Егер бiз зардап шегудi мойындап қана қоймай, сонымен қатар, оны **сүйетiн** болсақ, сонда ғана бiз өмiр сүру деңгейiмiзде бақытсыздықтан биiктеп, бақыттың өзiнен асып түсемiз,- дейдi ұлы ойшыл. Олай болса, адам өзiнiң өмiрiн жеңiлдетiп, зардап шегуден қашудың орнына, оны, керiсiнше, ауырлату, күрделендiру қажет - сонда ғана бiз бақытсыздық пен бақыттылықты аттап өтiп, олардың арасындағы қайшылықты жоя аламыз.

Сенiм дегенiмiз - парадокс, ол жекелiктi жалпылықтан, жердегiнi аспаннан, өтпелiнi мәңгiлiктен, жеке сенiмдi моральдық қағидалардан жоғары ұстауды талап етедi. Сенiм - жеке адамның таңдауының iсi, ерiктiң шешiмi, секiрiс, тәуекелдiк, ғажайып, абсурд.

**Өзiндiк дайындыққа арналған сұрақтар:**

1. Маркстiк философияның негiзгi қағидасы қандай

2. Қоғамды материалистiк тұрғыдан түсiну дегенiмiз не

3. Марксизмдегi “қоғамдық болмыс” пен “қоғамдық сана” ұғымдарын салыстырыңыз.

4. Маркстiк философия таным мәселесiне қандай жаңалықтар еңгiздi

5. К.Маркс дамудың қайнар көзiн неден iздейдi

6. Әлеуметтiк мәселелердi таптық тұрғыдан қарау қандай салдарларға әкелуi мүмкiн

7. К.Маркстiң қоғамды формациялық жолмен талдауы дұрыс па

8. Марксизмдегi адам мәселесiнiң ерекшелiктерi.

9. Маркстiң коммунизм теориясын сынай аласыз ба

10. Марксизмнiң гуманистiк-адамгершiлiк жақтарын көрсетiңiз.

11. ХIХ ғ. екiншi жартысында неге классикалық философияға қанағаттанбаушылық пайда болады

12. А.Шопенгауер философиясының негiзiнде не жатыр

13. С.Кьеркогер не үшiн Гегельдiң философиясын сынға алады

14. Әлемдiк ерiкке қарсы күресiнде адам қандай сатылардан өтедi

15. С.Кьеркогер философияға қандай ұғымдарды еңгiзедi

16. С.Кьеркогердiң экзистенциалдық диалектикасының маңызы неде

17. Адам өмiрiнiң дiни сатысының ерекшелiгiн С.Кьеркогер неден көредi

**12 тақырып. ХХ ғасырдағы философия**

**Жоспар**

1. Позитивизм және оның тарихи түрлері.
2. 20ғ. өмір философиясы.
3. 20ғ. кейбір діни көзқарастар мен экзистенциализм философиясы.
4. 20ғ. діни философия

**Мақсаты:** 20 ғ. философиядағы сцентизм мен антисцентизм бағыттары арасындағы тартыс мен неопозитивизмнің бағытындағы ғылыми және экцизстенциализмдік философиясымен таныстыру.

**Тақырыптағы негізгі ұғымдар:** неопозитивизм, бисаналық, инстинк, сублимация, интеллект, фалибилизм, парадигма, лингвистика, верификация, компенсация.

**Кiрiспе сөз**

20ғ. пайда болған өндiргiш күштердiң қуаты бұрынғы бүкiл адамзат өркениетiнiң (45 мыңж.) жасағанынан асып түстi. Бұдан болашаққа деген оптимистiк өмiр сезiм – бәрiн игеремiз деген көзқарастарды тудырды.

Хиросима АЭС, т.б., К. Маркс, Ф. Энгельс коммунистiк теориясы iске аспады (70 жыл) II дүниежүзiлiк соғыс (Наполеон, т.б.).

Осы барлық жағдай – адам өмiрiнде терең тебiренiстер тудырып “Өмiр философиясы” (экзистенциализм) бағытын күшейтiп, оның дiни және “атеистiк” бағыттарын дүниеге әкелдi.

20ғ. II жартысында батыс (капиталситiк) елдер “постиндустриялдық цивилизациялық” халыққа бай өмiр салтын ұсынды. Демократия жетiстiктерге жетiп “адам құқықтарының” сақталуына көңiл бөлдi. Байлық рухани өрлеуiн жетiлдiруiн әкелген жоқ.

Бұл 20ғ. ортасында болашақтық жарқын идея сөнiп 20ғ. аяғында писсимистiк дүние сезiм бой көтердi. Терез-ана мен М. Гандидiң гуманизмiне қарама-қарсы, Гитлер мен Пол-поттың антигуманистiк iстерi, т.с.с. Бәрiне керектiгi әлемдiк әсем, өмiрдi сақтап қалу ғылыми жетiстiктерiн адамгершiлiкпен ұштастыру халықтар арасындағы бақталастық емес, адам өмiрiнiң мән-мағынасын арттыру керектiгi.

Батыс философиясындағы қазiргi ғылымның даму барысындағы пайда болған философиялық-танымдық мәселелердi шешуге бағытталған ағым – неопозитивизм болады. Негiзiн қалаған француз О.Конт – ғылымның негiзiнде – дүниеде белгiлi бiр тәртiп пен өрлеу барлығын көрсететiн тәжiрибелiк ғылыми деректер және соларды – теоретикалық деңгейге көтерiп – талдау iс-әрекетi жатыр. Адамзат ой-өрiсi – даму тарихында 3 сатыдан өттi. 1. теологиялық (жалғандық) – құдай арқылы түсiндiрiледi (көне з/м – 14ғ. дейiн) 2. метафизикалық (14ғ.-18 ғ.д.) – бұрынғы терiстеле, барлығына күмән, сенбеушiлiк алғашқы негiздердi iздеу (методология, рух, т.с.с.) 3. позитивистiк (19ғ.) өндiрiске негiзделген қоғам пайда болып, альтруизм эгоизмдi жеңгенде нағыз ғылыми сатыға өрлеуге болады.

Социология ғылымының негiзгi мақсаты –тәртiп пен өрлеудi бiр-бiрден ұштастыру қажеттiлiктен шығарады.

Адамзатты бiрiктiретiн – жаңа ағарған дiн керек. Ол – адамзаттың өзi (табыну керек). Ия рухани дiн керек (табиғат тәңiр).

ХХғ. басында жаратылыстану ғылымындағы ашылған жаңалықтар (реактивтiк сәулелер, электрон, т.с.с.) осыған дейiнгi механистiк классикалық физиканың негiзi қағидаларына үлкен соққы жасады.

Электрон бөлшектерiнiң тұрақты салмағы жоқтығы ғалымдарды таңдандырды. Француз ғалымы – математигi А. Пуанкаре: “Олай болса- материя жойылды” дейдi т.б.

П/з II с. – эмпириокритицизм – тәжiрибенi сынға алу деген ұғымды қайта қарап Оларша бұл – материя мен сананың, физикалық пен сихикалықтың қарама-қарсылығын жояды. “Субъектiсiз – объект жоқ, объектiсiз субъект жоқ” деп Оны танымдағы “принципиалдық сәйкестiк” деп аталады.

Эмпириокритицизмнiң негiзгi қағиданың бiрi – “ойлаудың тиiмдiлiгi” мен ғылымда тек суреттеу идеалына жету.

“Ойлаудың тиiмдiлiгiн” – организм өз-өзiн сақтау үшiн – биологиялық қажеттiлiктердi өтеу жолында бейiмделу дегендi бiлдiредi.

“Ғылымдағы ойлау тиiмдiлiгi” – “субстанция”, “себептiлiк”, “алғашқы негiз” т.с.с. мазмұнсыз категориялардан бас тарту керек. Олардың байланыстарын ғана суреттесе болғаны.

ХХғ. 20ж. Пайда болған неопозитивизм болды. Негiзгi өкiлдерi: Мориц Шлик, Рудольф Карнап, Людвиг Витгенштейн, Бертран Рассел.

Б. Рассел: э/м-гi – сезiмдi тәжiрибенi асыра түсiндiрудi (сенiмге негiздейдi) қолдамай, оны – математикалық логика – тұрғысынан толықтыру керек дейдi. Философия – дегенiмiз тәжiрибелiк қағидаларды – логикалық талдаудан өткiзiп қорытатын пәнге айналады. Бұны – логикалық позитивизм де дейдi. Келесi өкiлi Р.Карнап - математикалық логика арқылы – бiлiмдегi негiзгi ұғымның – мазмұнын, мән-мағынасын тексеру керек. Оның құралы- верификация – (дәлелдеймiн) (яғни сезiмдiк тәжiрибеден шығатын деректермен салыстырып тексеру қажет). Верификация – тiкелей айтсақ- ғылыми қағиданың - өмiрдегi тәжiрибеге сәйкестiгiн анықтау едi. Кемшiлiгi: Қоғамдық- гуманитарлық пәнге (этика, психологияға т.б.) – верифиакция қағидасы әлсiз, келе бермейдi. әлеуметтiк философиялық көзқарастар: Б.Рассел: Қоғам өмiрiнде – белгiлi бiр даму заңдылықтары жоқ дейдi. Iс-әрекеттерге – ықпалды институттар мен iңкәр тәрiздi, ол адам - еркiн бағалап фашизм, сталинизм – халықты (м/м-тi) құрсауға алғаны үшiн қатты сынайды.

Неопозитивизм – лингвистикалық философия – тiлдегi сөздердi, ғылыми сөйлемдi логикалық жолмен талдау керек дейдi. Л.Витгенштейн: “философия – тiлге сын – ретiнде ғана өмiр сүредi” .

Жаңа ғана көз алдымыздан өткен ХХ ғасыр тарихтың қойнауына кiрiп тыныштыққа ие болып жатыр. Болашақта оның адамзат тарихына тигiзген ықпалы терең түрде талданып анықталады. Дегенмен, бүгiнгi таңның өзiнде бiз оған көз жiберiп, оның адамзат тарихына тигiзген орасан-зор ықпалын, терең де үшкiр қайшылықтарын, жетiстiктерi мен кемшiлiктерiн т.с.с. талдауымызға әбден болады. Сонда ғана бiз осы ғасыр тудырған философиялық ой-пiкiрлердi жете түсiне аламыз.

ХХ ғасыр адамзаттың дүниетану мүмкiншiлiгi мен соның негiзiнде оны қайта өзгертудiң тамаша жетiстiктерiн көрсете бiлдi. Изиданың жапқышының үстiндегi “ Мен - Солмын, болғам, болып жатырмын және болашақта болам да, өтпелi пәнде менiң жапқышымның етегiн ешқашанда көтере алмайды”,- деп жазған сөздердi адамзаты ХХ ғасырда терiске шығарған сияқты. Осы ғасырда табиғаттың ең терең құпиялары ашылып, адам игiлiгiне жұмсала басталды. Мысалы, бүгiнгi Францияда қоғамға қажет электр қуатының 68 пайызын атомдық электростанциялар бередi Бүгiнгi адам ми далада жүрiп, ұялы телефонмен ғарыш арқылы мыңдаған шақырым алыстықта өмiр сүрiп жатқан жолдасымен, я болмаса әрiптесiмен сөйлесе алады, компьютер арқылы неше-түрлi ақпаратты қабылдап, өзiнiң бiлiмiн өсiрiп, өмiрде пайдаланады. Лондонның “Хитроу” аэропортынан “Конкорд” деген дыбыстан да жүйрiк ұшаққа мiнiп, бiрнеше сағаттан кейiн жердiң ана жақ бетiндегi “Кеннеди” атындағы аэропортқа қонып, АҚШ-тан бiрақ шығуға болады Бүгiнгi таңда ғарыштағы жасанды серiктер мұхиттағы балықтардың жиналған жерiн анықтап, сол жерге кемелердi жiбередi, қай жерде қандай табиғи байлықтар барын болжай алады, ауа-райы жөнiнде мәлiмет берiп, т.с.с. ақпараттар жеткiзедi. ХХ ғасырда жасалып бүгiнгi миллиардтаған адамдардың өмiрiне кеңiнен кiрген заттардың iшiнен машиналар мен ұшақтарды, неше-түрлi байланыс жүйелерiн, радио мен телевидениенi, компьютерлердi, жасанды материалдарды т.с.с. атап өтуге болар едi. Бұлардың бәрi де тек ХХ ғасырда пайда болып өмiрдi күрт өзгерттi ХХ ғасырда пайда болған өндiргiш күштердiң қуаты бүкiл адамзат цивилизациясының бұрынғы 4-5 мың жылдардағы жасағанынан анағұрлым асып түседi Бұл айтылған деректердiң бәрi де болашаққа деген оптимистiк өмiрсезiмiн тудырып, табиғаттың барлық стихиялық күштерi ертелi-кеш игерiледi деген **сциентистiк** көзқарастарды тудырды.

Бiрақ, бiз бұл жерде “шыңға қарай өрлеу - құлдырауды тереңдете түседi”,- деген нақыл сөздi естен шығармағанымыз жөн. Атомдық электростанциялармен бiрге өмiрде атомдық бомбалар пайда болып Хиросима мен Нагасакидiң трагедиясына, Семей полигоны сияқты радиациямен уланған жерлердiң көбейуiне, ол жердегi өмiр сүрiп жатқан адамдардың геноцидке ұшырауына әкелiп соқты. Чернобыль атомдық станциясындағы жарылыс адамзаттың ғылыми тәкәппарлығын су сепкендей басып “Тоқта, сен Құдай емессiң, аяғыңды байқап бас”,- деген сияқты болды.

ХХ ғасырдағы қоғамдық өзгерiстерге келер болсақ - олар да қайшылықтарға толы. Бiр жағынан адамзаттың мыңдаған жылдар армандаған “жерұйығын” - коммунизмдi дүниеге еңгiзуге бағытталған орасан-зор батыл да қайғылы әлеуметтiк тәжiрибе ХХ ғ. 70 жылдан артық уақытын алды. Ақырында, ол тарихи тұйықтыққа әкелiп тiредi. Дүниенiң байлығын қайта бөлу әрекетi екi бұрынғы-соңды болмаған Дүниежүзiлiк соғыстарға әкелiп, миллиондаған қыршын жастардың өмiрiн алып кеттi. Гитлер мен Сталиннiң жасаған залымдықтарымен салыстырсақ, Калигула мен Неронның, Атилла мен Шыңғысханның, Иван-Грозный мен Наполеонның жасағандары баланың ойыншығы сияқты Мұндай жағдай философиядағы адам өмiрiне деген терең тебiренiстердi тудырып “**өмiр** **философиясын**”, әсiресе, **экзистенциализм** бағытын күшейтiп, оның “дiни” және “атеистiк” бағыттарын дүниеге әкелдi.

ХХ ғ. екiншi жартысында дамыған капиталистiк елдер “постиндустриалдық цивилизацияның” шеңберiне кiрiп өздерiнiң халықтарына жеңiл де бай өмiр салтын ұсынды. Демократия бiршама жетiстiктерге жетiп, “**адам** **құқтарының”** сақталуына көп көңiл бөлiне бастады.

Бiрақ байлықтың өсуi адамзаттың рухани-адамгершiлiк жолындағы өрлеуiн тездеткен жоқ, тiптi, керiсiнше, оны тоқыратып тастағандай болды. Бiр жағынан жер бетiнде өмiрдiң қызығына тоймай, күнбе-күнгi өмiрден ләззат iздеген дамыған елдердегi “**алтын** **миллиард**”, екiншi жағынан, күнбе-күн аштықтың зардабын көрген тағы да “миллиард”, ал ол екеуiнiң ортасында аласапыран қиындықтарды басынан өткiзiп, жақсы өмiрге ұмтылып жатқан кедей елдердегi адамзаттың қалған 4 миллиарды Бүгiнгi таңда ХХ ғ. орта кезеңiнде пайда болған адамзаттың жарқын болашағы жөнiндегi идеялар бiршама сөнiп, ғасырдың аяғына қарай пессимистiк **антисциентистiк** дүниесезiм бой алып келе жатқан секiлдi.

Ал ендi ХХ ғасырдың рухани мәдениетiне тоқталсақ, ол да неше-түрлi шытырман қайшылықтарға толы. Бiр жағынан, орасан-зор ғылыми жетiстiктер, мәдениет құндылықтарын миллиондаған данамен басып халыққа тарату мүмкiншiлiктерiнiң өсуi т.с.с., екiншi жағынан, адамның техника, өлi байлық, дене ләззатының құлына айналуы. Бiр жағынан, ХХ ғ. бүкiл адамзат тарихының беттерiнде сирек кездесетiн ұлы гуманистер - Тереза-ана, А.Сахаров, А.Швейцер, Махатма Ганди т.с.с. өмiр сүрсе, екiншi жағынан, бұл ғасыр Гитлер, Сталин, Муссолини, Пол-Пот т.с.с. залымдарды дүниеге әкелдi.

Бүгiнгi адамзатына керектi нәрсе - жер бетiндегi ғарыштың әсем гүлi - өмiрдi сақтап қалу, ғылымның жетiстiктерiн адамгершiлiкпен ұштастырып, жаңа жағдайда “мәңгi сұрақ”- адамның өмiрiнiң **мән**-**ма**ғ**насы** мен **не** **үшiн** жаратылғанына - жаңа шешiм iздеу, осы жолда бақталастық емес, халықтардың бiр-бiрiн **толықтыруы**, өзара бiр-бiрiн **ақтауы**, **көмектесуi** қажет сияқты.

Әрине, мұндай талдауларды әрi қарай жалғастыра беруге болар едi.

Бiрақ, жоғарыда көрсетiлген сиппатамалар ХХ ғ. пайда болған философияның ағымдарын жете түсiнуге мүмкiншiлiк бередi деген ойдамыз. Олай болса, өткен ғасырда пайда болған көп философиялық ағымдардың негiзгiлерiн талдауға көшейiк.

**Неопозитивизм (** neo - жаңа, positivus - латын сөзi,- оң, дұрыс деген мағна бередi)ағымы.

Алдындапозитивизмнiң негiзiн қалаған француз ойшылы **О. Конттың** болатын.

Конт адамзат ой-өрiсi өзiнiң даму тарихында 3 сатыдан өттi деген пiкiрге келедi. Олар 1. теологиялық (жалғандық) саты - көне заманнан ХIУ ғ. дейiн 2. метафизикалық саты - ХIУ-ХУIII ғ.ғ. 3.позитивтiк саты - ХIХ ғ. бастап пайда болады.

Позитивизмнiң екiншi сатысы дүниеге келедi. Оның аты “**эмпириокритицизм**”, яғни тәжiрибенi сынға алу деген мағна бередi. Негiзгi өкiлдерi -  **Мах, Авенариус т.с.с.**

Эмпириокритицизмнiң негiзгi қағидаларының бiрi “ойлаудың тиiмдiлiгi” мен ғылымда тек суреттеу идеалына жету. Ойлау тиiмдiлiгiн олар организмнiң өз-өзiн сақтау үшiн биологиялық қажеттiктердi өтеу жолындағы бейiмделуiнен шығарады. Ғылымдағы ойлау тиiмдiлiгi “субстанция”, “себептiлiк”, “алғашқы негiз” т.с.с. мазмұнсыз категориялардан бас тартуды қажет етедi,- дейдi олар. Олардың орнына ғылымдағы ашылған элементтердiң өзара байланыстарын суреттесе болғаны.

Ендi мiне, бiз ХХ ғ. 20-шi жылдарында пайда болған позитивизмнiң үшiншi сатысы - **неопозитивизмнiң** өзiне келiп тiрелдiк. Негiзгi өкiлдерi - **Мориц Шлик (1882-1936 ж.ж.), Рудольф Карнап (1891-1970 ж.ж.), Людвиг Витгенштейн (1889-1951 ж.ж.), Бертран Рассел (1872-1970 ж.ж.) т.с.с.**

Б.Рассел тек қана сезiмдiк деректердiң шынтуайттығын мойындайды. Объективтi дүниенiң өмiр сүруiн мойындағанмен, ол оның негiзiн тек қана сенiмге негiздейдi - оны ғылыми жолмен дәлелдеу мүмкiн емес. Сонымен қатар, Б.Рассел эмпириокритицизмдегi сезiмдiк тәжiрибенi асыра түсiнудi қолдамай, оны **математикалық** **логика** тұрғысынан толықтыру керек деген пiкiр айтты. Олай болса, философия дегенiмiз тәжiрибеден алынған негiзгi қағидаларды логикалық талдаудан өткiзiп қорытатын пәнге айналады. Осы **логикалық** **позитивизмнiң** келесi өкiлiн - Р.Карнапты алатын болсақ, ол математикалық логика арқылы бiлiмдегi негiзгi ұғымдардың мазмұнын, мән-мағнасын тексеруге шақырды. Ал оның негiзгi құралы - **верификация** (verificatio,- латын сөзi,- дәлелдеймiн деген мағна бередi) принципi. Тiкелей верификацияға келер болсақ, ол ғылымдағы белгiлi бiр қағидаларды өмiрдегi тәжiрибеге сәйкестiгiн анықтау болып табылады.

Б.Расселдiң әлеуметтiк философиялық көзқарастарына келер болсақ, ол қоғам өмiрiнде белгiлi бiр даму заңдылықтары жоқ деген пiкiрге келедi. Адамдардың iс-әрекеттерiне шешушi ықпалды көбiнесе олардың инстинктерi мен iңкәрлерi тигiзедi. Сонымен қатар, ол адамның ерiктiк өмiрге деген ынтасын терең бағалап, тоталитаризмнiң қай-түрiн болмасын (сталинизм, фашизм) тұлғаны мемлекеттiң құрсауына алғаны үшiн қатты сынады.

Неопозитивизмнiң екiншi түрi - **лингвистикалық** **философияның** өкiлдерiне келер болсақ, олар философияның айналысатын негiзгi iсiн тiлдегi сөздердi, ғылыми сөйлемдердi логикалық жолмен талдаудан көредi. Л.Витгенштейннiң ойынша, философия тек қана “тiлге сын” ретiнде ғана өмiр сүре алады. Өзiнiң “Логикалық-философиялық трактаттар” деген еңбегiнде ол “Менiң тiлiмнiң шеңберi менiң Дүниемнiң шеңберiн құрайды”,- дейдi. Л.Витгенштейннiң негiзгi идеясы - тiлдегi сөздердi ұқыпты пайдалану, басқа жағдайда ол бiздi неше-түрлi абстрактылық ұғымдардың құрсауына қамап алдастырады.

ХХ ғ. 50 жылдарынан бастап позитивизмнiң соңғы сатысы дүниеге келдi - оны **постпозитивизм** (соңғы позитивизм) деп атайды. Негiзгi өкiлдерi - **Поппер , Томас Самюэль Кун, Лакатос, Пауль Фейерабенд т.с.с.**

**К**.**Поппер** ғылымның дамуындағы верификация принципiнiң жеткiлiксiз екенiн көрсетедi. ғылымның дамуындағы пайда болған ешқандай теория “соңғы ақиқат” емес, күндердiң бiр күнiнде ол терiске шығарылуы мүмкiн. Олай болса, ғылымдағы қағидалардың терең табиғаты - олардың болжамдығында, қателiк кету мүмкiндiгiнде. Оны ол **фаллибилизм** (қателiк) дейдi. ғылымдағы бiлiмнiң дамуы негiзiнен алғанда неғұрлым әртүрлi **гипотезалардың** көбiрек ұсынылуымен бiрге оларды **фальсификациялаумен** (терiске шығаруға тырысу, оған қарсы бағытталған пiкiрлердi ұсыну) байланысты. Сонда ғана ғылым дүниетану жолында тереңдей түседi.

Өзiнiң жалпы Дүниеге деген көзқарасында ол “үшінші әлем” теориясын ұсынады. Олар **физикалық** **әлем**, яғни бiздi жағалай қоршаған дүние. Келесi - **ментальдық** **әлем** (Платонның “идеялар әлемiне ұқсас). Үшiншi әлем - адамзат жеткен шынтуайтты өмiр сүретiн **бiлiм** **әлемi** (Орта ғасырдағы Ибн-Роштың адамзат интеллектiне ұқсас).

К.Поппердiң ойынша, философия ғылым емес, өйткенi оның негiзгi қағидаларын фальсификациялауға болмайды. Бiрақ, ол адамға өмiрдiң мән-мағнасын ашып, сондағы адамның алатын орнын көрсетуге тырысады. Сол үшiн ол философияны биiк бағалайды.

Өзiнiң әлеуметтiк философиясында К.Поппер адамзат тарихында ешқандай заңдылықтар болған емес деген пiкiрге келедi. Осы тұрғыдан ол марксизмдi, әсiресе “коммунизм” идеясын қатты сынға алады.

К.Поппердiң идеялары **И**.**Лакатосқа** зор әсерiн тигiздi. ғылымның тарихи дамуын зерттей келе ол “**ғылыми зерттеу бағдарламасы”** атты танымдық методологияны ұсынады. Қайсыбiр кемелiне келген ғылымда үне бойы жаңа теориялар пайда болып бiр-бiрiн ауыстырып жатады. Ал оның өзi сол ғылымдағы қабылданған “зерттеу ережелерiмен” тығыз байланысты. Олардың бiреуi (оң эвристика) болашағы бар зерттеу жолдарына сiлтесе, келесiлерi (терiс эвристика) қай зерттеу жолдарынан аулақ болу керек екенiн көрсетедi.

Қайсыбiр “ғылыми-зерттеу бағдарламасының” iшкi бұзылмайтын “қатты өзегi” болады - оған iргетасты терiске шығарылмайтын қағидалар ғана кiредi. Ал оны қоршап тұрған “қорғайтын шеңберге” келер болсақ, ондағы гипотезалардың негiзгi функциясы - бағдарламаның өзегiн қорғау болып табылады. Бiрақ гипотезалар фальсификацияланып жартылай, я болмаса толығынан жоққа шығарылуы мүмкiн. Онда оның орнына жаңа гипотеза келедi.

Постпозитивизмнiң келесi iрi өкiлi - **Томас** **Кун**. Ол **ғылым** **философиясы** ағымына жатады. Өзiнiң “ғылыми революциялардың құрылымы” деген еңбегiнде Т.Кун “парадигма деп мен ғылыми қауымдастыққа белгiлi бiр уақыттың шеңберiнде ғылыми мәселелердi шешу жолдарын көрсететiн барлығының мойындаған ғылыми жетiстiктерiн айтамын”,- дейдi.

Т.Кун парадигмаға соңынан екiншi ат бередi - ол дисциплинарлық (пәндiк) матрица (өзек). Оның негiзгi элементтерi ретiнде ол символдық жалпылау үлгiлерiн, концептуалдық (тұжырымдық) моделдердi, ғылыми қауымдастықтың мойындаған құндылықтарды және ғылыми тұрғыдан шешiлген үлгiлердi қарастырады.

Т.Кунның екiншi жетiстiгi - ол тәжiрибелiк деректердiң неопозитивизмдегi басымдылығын терiске шығарып, ғылымда парадигмаға тәуелсiз деректердiң жоқ екенiн дәлелдедi. Парадигманы игерген ғалым деректердiң бәрiн соның “сәулесi” арқылы көредi. Деректер теорияны сынамайды, керiсiнше, теория қандай деректердi тәжiрибеге еңгiзу керек екенiн пайымдап анықтайды.

**Феноменология**

Дүниетаным мәселелерiмен айналысқан ХХ ғ. келесi ағым -феноменология. Өз заманындағы таным теорияларын сынға алғанда Э.Гуссерль тағы да келесi екi ұғымды бiр-бiрiне қарсы қояды. Олар **бiлiм** мен **пiкiр.** Тек қана теорияға бағышталған философия дүниенiң универсалдық көкжиегiн көре алады,- деп қорытады Э. Гуссерль.

Ойшылдың өз алдына қойған негiзгi мақсаты - сананы тазарту, оның адамзат тәжiрибесi, тарихи процестен тыс өмiр сүретiн алғашқы құрылымын анықтау болып табылады.

Таза сананың iргетасты ерекшелiгi - оның **интенционалдығы** (intentio,- латын сөзi,- ұмтылу), яғни бiрдеңеге әрқашанда бағытталғаны, соның санасы. Қабылдау, еске сақтау, қиялдау, еске түсiру, тiлеу, ой формалары т.с.с. бәрiнiң де заттық мазмұны бар. Интенционалдық - сананың құрамдас бөлiктерiн неше-түрлi мән-мағнаға толықтырады.

Бұл арада, бiр жағынан, дүние тануға бағытталған iс-әрекет- **ноэзис** бар, екiншi жағынан, осы таным процесiнде ашылған мазмұн - **ноэма** бар.

Ол үшiн сананың алғашқы негiзiнде жатқан таза формаларын зерттеу қажет. Оған жету үшiн Э.Гуссерль “эпохе” әдiсiн қолданады. “Эпохе” дегенiмiз феноменологиялық редукция (қысқарту) арқылы заттардың кеңiстiк пен уақыттың шеңберiндегi барлық өмiрдегi байланыстарын “жақшаға алу”, “сөндiру” құралы. Осының арқасында, заттың “эйдосы”, яғни таза идеясы, мәнi ғана қалады да, ол таза санаға ашылады.

Сонымен, таза сананы ашқанда, бiз одан “Абсолюттiк Мендi” (субъективтiк ағымды) табамыз. Дүниедегi адамның iс-әрекетке түсетiн барлық заттары мен құбылыстарына сана мән-мағна бередi екен. Олай болса, санадан тыс өмiр сүрiп жатқан объективтiк шындық жоқ. Ал сана өзiн өзi арқылы түсiнiп, өзiн феномен ретiнде қарайды.

**Герменевтика**

**Герменевтика (**germeneon,- грек сөзi,- түсiндiремiн) - сонау көне грек заманында жазылған тарихи мұраларды түсiну өнерi ретiнде пайда болды.

В.Дильтей герменевтиканы тарихи оқиғалардың iшкi сырын ашатын пән ретiнде қарады. Ол адамзат тарихын табиғат заңдылықтарынан бөлек алып қарайды. Феноменология ағымының негiзiн қалаушы Э.Гуссерльге келер болсақ, ол белгiлi-бiр дәуiрдi жете түсiну үшiн сол кездегi қоғамның “**өмiрлiк** **дүниесiнiң”** ерекшелiгiн зерттеу қажет деген пiкiрге келедi. Сонда ғана сол дәуiрде өмiр сүрген адамдардың өмiр сезiмiн, мәдени мұраларының мән-мағнасын ашуға болады.

М.Хайдеггердiң ойынша, “**болмыстың** **үйi** - **тiл**”. Олай болса, герменевтика iлiмiн тiлдi талдау, тарихи ұмыт қалған сөздердiң сырын ашу, оны қайта өмiрге еңгiзу, сол арқылы өткен ғасырлардағы адамзат болмысын зерттеуге теңейдi.

Герменевтика ғылымына аса зор үлес қосқан немiс ойшылы **Георг** **Гадамер** болды. Ол герменевтика iлiмiн тек қана гуманитарлық пәндерде қолданылатын әдiс ретiнде түсiнiп қана қоймай, оның онтологиялық (болмыстық) жағын негiздедi. Оның ойынша, түсiну дегенiмiз - адамның дүниетанымының негiзгi жағы ғана емес, ол оның өмiр сүруiнiң анықтаушы себебi, болмысының тәсiлi.

Г.Гадамердің негiзгi мақсаты - өткен оқиғаны ой өрiсте қайта құру (реконструкция) емес, керiсiнше, жаңа мән-мағнаны тудыру (конструкция) болып табылады. (сұхбат арқылы ақиқатқа жету.)

Г.Гадамердiң еңгiзген тағы бiр жаңалығы - тұлғаның тебiренiсiн зерттеуден гөрi оның ойының мән-мағнасына өту керектiгi. Олай болса, тiлге ұқыпты қарау, оны тыңдай бiлу, ондағы ұмыт қалған сөздердi жандандыру арқылы герменевтика өзiнiң негiзгi мақсаты - мәдениеттегi дәнекерлiк қызметiн iске асыра алады.

**Өмiр философиясы**

Егер позитивизм ағымы ХХ ғ. ғылым саласында болып жатқан күрделi процестердi зерттеп, танымның жаңа жолдарын ашуға барлық күштерiн салса, “**өмiр философиясы”**, керiсiнше, өмiрдi ақтау мен түсiнуге шақырып, ақыл-ой, логика, дүниетаным, экономикалық, саяси т.с.с. зерттеулер адамның жан-дүниесiн, өмiр сезiмiн кедейлетедi деген пiкiрге келедi.

“Өмiр философиясының” алғашқы өкiлдерi **Вильгельм** **Дильтей** **(1893-1911 ж.ж.) мен Георг Зиммель (1858-1918 ж.ж.)** өмiрдi ерiк пен iңкәр, сезiм мен тебiренiс деректерi деп анықтайды. Өмiр - хаосты тәртiпке келтiредi.

“Өмiрлiк тәжiрибе” - зердеге тең емес, ол ақыл-ойға симайды. Өмiр - ағым, өзгерiс, шығармашылық,- онда жалпылық деген жоқ. Өмiрдi тек қайталанбайтын жекелiк арқылы ғана суреттеуге болады. Осы арада “шығармашылық трагедия” дүниеге келедi.

Оны В.Дильтей **герменевтика** деген ұғыммен бередi. Тарихшы өткен оқиғаларды шынайы қайта суреттеп қана қоймай, сонымен бiрге оны қайта тебiренiп, оның өмiршеңдiк жақтарын түсiндiре бiлуi керек.

**Анри Бергсон**  - “өмiр философиясының” шеңберiнде “шығармашылық талпыныс” ағымын жасайды. А.Бергсон адамның интеллектiнен басқа да таным құралының бар екенiн мойындайды - ол **интуиция**. **Интуиция** дегенiмiз - ол затқа деген сүйiспеншiлiктiң негiзiнде оның iшкi, интеллектке ашылмайтын, жағына өтiп оның **өмiрлiк** **өзегiн** **сезiну** болып табылады. Интуиция дегенiмiз - рухтың алғашқы негiзi. Ол - өмiрдiң өзi. Танымдық тұрғыдан алып қарағанда, алғашқы интуиция инстинкт пен интеллектке бөлiнедi. Сол сәтте инстинкт өзiндiк санасынан , интеллект заттың iшкi сырын ашу қабiлетiнен айырылады. Адамның интуициясы толығынан интеллектке бағынышты. Алайда, кейбiр “шекаралық жағдайда”, адамның өмiрiне қауып түскен, я болмаса оның басына “тағдырлық” ақуал келген кезде, **интуиция** интеллектiң құрсауынан босап, адамға **нағыз** **шындықты** **көрсетiп**, оның ғарыштағы орны мен тағдырын анықтауға көмектеседi.

Адам - шығармашылық пенде, өйткенi “өмiрлiк талпыныс” оның iшiнен өтедi. Алайда, өмiрдi терең сезiну интуициясы тек қана таңдаулы адамдарға ғана тән нәрсе. Сонымен, А.Бергсон шығармашылық пен мәдениет жөнiнде элитарлық көзқарас ұстайды.

А.Бергсонның **әлеуметтiк** **философиясына** келер болсақ, ол адамның өмiр сүруiнiң екi түрiн мойындайды. Көп жағдайда адам “сыртқы” өмiрдiң шеңберiнде - өзiне емес, басқа адамдар үшiн өмiр сүредi. Тек қана өзiмiздiң iшкi өмiрiмiзге терең үңiлiп, бiз өзiмiздiң ерiктiгiмiз бен биәлеуметтiгiмiздi анықтай аламыз. Бiрiншi өмiр формасын ол “жабық”, екiншiсiн “ашық” қоғамға жатқызады. Жабық қоғамда тұлға ұжымның құрсауынан шыға алмайды, ашық қоғамда тұлғаның өмiрi мен шығармашылық қызметi үстем болып келедi.

**Ф.Ницше және оның “билiкке деген еркi”**

“Өмiр философиясының” шеңберiндегi немiс философы **Фридрих** **Ницшенiң (1844-1900 ж.ж.)** еңбектерi ерекше орын алады. Егер А.Шопенгауер Әлемдiк Ерiктi болмыстың алғашқы негiзiне жатқызса, Ф.Ницше Ерiк категориясына әлеуметтiк-моральдық мән-мағна берiп, оны “билiкке деген ерiк” ретiнде түсiнедi. Оның ойынша, өмiр билiктi неғұрлым жете сезiнгiсi келедi.

Ф.Ницшенiң ойынша, иудео-христиандық моральды толығынан “қайта қарап”, “мырзалардың моральдық құндылықтарын” тағы да өмiрге еңгiзу керек. Оның негiзiнде мынандай қағидалар жатуы қажет: 1. “Өмiрдiң құндылығы” - сөзсiз негiзгi құндылық; 2. Адамдар бiр-бiрiмен табиғи түрде теңсiз болып жаратылған; 3. Күштi адамдар моральдық борыштан бос, ешқандай моральдық талаптармен байланысты емес.

Оның “Құдай өлдi”,- өйткенi, құдайға сенудiң өзiне сенбеушiлiк пайда болды деген тұжырымға келуiне (өзінің де және ағартушылардың дінге қарсы болғаны) себеп болды. Болашақта, Құдайдың орнын “адамнан жоғары” пенде алады деп қорытады Ф.Ницше.

**Фрейдизм ағымы. Сана мен бисаналық мәселелерi**

“Өмiр философиясының” ХХ ғ. беделдi ағымдарының бiрi - фрейдизм болып табылады.

З.Фрейдтiң ойынша, адамның психикасының үш деңгейi бар: оның ортасында “**Ego**” (латын сөзi,- “Мен” деген мағна бередi), яғни адамның өзiндiк сана-сезiмi орналасқан. Екiншi құрамдас бөлiгiн “**Super** **ego**” (өзiндiк сана-сезiмнен жоғары) деп атайды. Адам психикасының iрге тасы ретiнде ең терең жатқан және өте көне құрамдас бөлiгi - ол “**Libido**”(латын сөзi,- құштарлық, iңкәр, зауықтану,- деген мағна бередi), я болмаса оны қысқаша “**Id**” деген екi әрiппен бередi. З.Фрейдтiң ойынша, оған адамның барлық бисаналық түрде өтiп жататын психикалық құбылыстарының бәрi де кiредi. Бисаналықтың өзегiне З.Фрейд жыныс күш-қуатын (сексуалдық энергия) жатқызады. Ол бүкiл адамның психикалық жан-дүниесiне өзiнiң ықпалын тигiзiп, адамның “Өздiгiн”, ерекшелiгiн құрайды.

З.Фрейдтiң ойынша, егер адам психикасының ең терең қабаты ләззат алуға тырысса, сана, керiсiнше, сыртқы дүниеге, жағалай ортаға бейiмделуге асығады. Осы себептi сана мен бисаналықтың арасында әрдайым қайшылық пайда болады. Егер тәрбие барысында адамның жан-дүниесiне еңгiзiлген әлеуметтiк нормалардың талаптары өте күштi болса (Super ego), онда ләззат алуға бағытталған жыныс күш-қуаты сыртқа шыға алмай, бiр жағынан адамды невроз ауруларының түрлерiне әкелсе, екiншi жағынан, ол белгiлi бiр жағдайда сублимацияланып (sublimatio,-латын сөзi, - “биiкке көтеремiн”,- деген мағна бередi) , яғни жыныс энергиясы мәдени шығармашылыққа айналып, тұлға үлкен рухани туындыларды дүниеге әкелуi мүмкiн.

Жүре келе, З.Фрейд бисаналықтың шеңберiнен екi негiзгi инстинктердi бөлiп алады. Олар - “өмiр инстинктi” - **эрос**, “өлiм инстинктi” - **танатос**. Егер эрос инстинктi өмiрге деген сүйiспеншiлiктi, достықты, iңкәрдi тудырса, танатос - адамды өлiмге қарай итерiп, оның агрессивтiк, қанiшерлiк, қиратуға деген құмарлығын, адамдарды қорлауға бағытталған iс-әрекетiн тудыруы мүмкiн.

Қоғам өмiрiнде адамның күңгiрт инстинктерiн ауыздықтайтын құралы бар. Ол - мәдениет. Сонымен, екi негiзгi инстинктер әрдайым бiр-бiрiмен күресте болып, мәдениеттiң дамуының негiзгi бағыттарын анықтайды.

Сонымен, бисаналықтың екi негiзгi инстинктiн мойындау, бiр жағынан, шығармашылық жолмен дүниенi қайта құру, екiншi жағынан, жасалған мәдениетке қарсы шығу, қирату - З.Фрейдтiң iзiн қуған ғалымдардың еңбектерiнде неше-түрлi қайшылықтарды тудырды. Олардың көбiн З.Фрейдтiң бисаналықтың өзегiн жыныс энергиясына теңеуi қанағаттандырмайды.

**Карл Густав Юнг** егер жеке адамның бисаналық формалары сол адамның тәжiрибесiнен шыққан неше-түрлi психикалық, уақытында ұмытылып, я болмаса ығыстырылған тебiренiстерден тұратын болса, “ұжымдық бисаналық”- бүкiладамзаттық тәжiрибенi қамтиды. Олардың көбiн халықтардың мифологиясы, т.с.с. көркем бейнелерден байқауға болады. Оқтын - оқтын бұл бейнелер адамның түсiне келедi. Олардың бәрiн К.Юнг “**архетиптер**” деген ұғыммен бередi. Олардың нақтылы мазмұны жоқ символикалық бейнелер, тiрi тұлға өзiнiң өмiр шеңберiнде алған тәжiрибесiн сол символдарға толтырып, өз тұлғалық қасиеттерiн қалыптастырады.

Архетиптер халықтың әдет - ғұрыптары арқылы ұрпақтан - ұрпаққа берiлiп отырады. Сонымен қатар, олардың көбi тiптi **тұқым** **қуу** механизмдерi арқылы созылып, әдет - ғұрыптар жойылып кеткеннiң өзiнде де өмiрде қайталана берiледi.

**Э.Фромм (1900-1980 ж. ж. )** фрейдизмнiң негiзгi идеяларына сүйене отырып, қоғам өмiрiн зерттеуге тырысты.

**А**.**Адлер** фрейдизм iлiмiне “**компенсация**” (толықтыру) ұғымын кiргiзедi. Қайсыбiр адамның психикасында өзiнiң дене кемшiлiктерiн сезiнудiң негiзiнде “өзiне деген сенiмсiздiк” бишаралық сезiм пайда болады. Тұлға оны аттап өту жолында өзiнiң барлық шығармашылық мүмкiндiктерiн сыртқа шығаруға тырысады. Осы адамның өз - өзiн өмiрде нағыз болуға итерген iс - әрекетiн А.Адлер компенсация дейдi. Ал адам осы жолда “компенсациядан да үстем” iс -әрекет жасаса, онда ол ұлылық дәрежесiне көтерiлуi мүмкiн (мысалы, Наполеонның денесiнiң кiшiлiгi, Гитлердiң аяғын сылтып басуы т.с.с. - олардың дене кемшiлiктерiн ұлы iстер арқылы компенсациялау әрекетiн тудырды деген пiкiр әдебиетте бар).

**К**.**Хорни** тұлғаның дамуының екi жолын көрсетедi - ол **норма** мен **паталогия**. Бiрiншi жолда адам өз табиғи дарындарын өзiнiң қабiлеттерiне айналдырып, оларды дамытуға тырысады. Екiншiде адамның мiнез - құлқында терiс өзгерiстер қорланып невроз ауруына әкеледi. К.Хорни оны әлеуметтiк себептермен (“ауру” қоғамның салдарлары) генетикалық (өзара тұлғалық және әке-шеше мен бала арасындағы терiс қарым - қатынастардың қалыптасуы) және “мәндiк” (тұлғаның өз мүмкiншiлiктерiн iске асыру жолында жалған жолға түсiп кетуi) өзгерiстермен ұштастырады.

Неофрейдизмнiң ұлы өкiлi есебiнде американың ұлы философы **Эрих** **Фроммды** айтуға болады. Оның ойынша, тұлғаның ешқандай туа бiткен психикалық қасиеттерi жоқ. Тұлғаның барлық психикалық өзгерiстерi мен өмiрдегi көрiнiстерi оның қоғам өмiрiндегi қатынастарға тереңдеу деңгейiмен байланысты. Қазiргi қоғамдағы қатынастар “машиналанған”, “компьютерленген” т.с.с. түрде болғандықтан, ол адамның шынайы мәнiн “жаттандырып” оны неше-түрлi невроз ауруларына әкеледi. Қазiргi қоғам адамның осы дүниедегi “болуының” орнына оған “алуды” ұсынады. Сол себептi ол тұлғаның “жинаушылық”, “нарықтық”, “енжарлық” т.с.с. мiнез -құлқын тудырады. Тұлғаның жаттануының ең айқын көрiнiстерi - ол адамның **ерiктiктен** бас тартып **қашуы**, нашақорлықтың, iшiмдiктiң жолына түсiп батуы, қылмыстық т.с.с. Ал осы көрсетiлген кемшiлiктердi тудырған “ауру” қоғамды қалайша “емдеуге” болады Э.Фроммның ойынша, ол үшiн ең бiрiншi қажет нәрсе - “**гуманистiк** **жоспарлауды**” қоғамға еңгiзу, дүниедегi байлықты жинау, қорлау, **алу** психологиясынан бас тарту, қоғамды басқару жүйесiндегi қалыптасып қалған шен иелерiнiң жаттанған басқару формаларының орнына “гуманистiк басқару” жүйесiн еңгiзу, соның арқасында қарапайым адамдардың әлеуметтiк өмiрге деген ынтасын ояту, дүниеде **болуға** бағытталған құндылықтар жүйесiн тудыру т.с.с. қажеттiктердi көрсетедi. Әрине, ұлы философтың бұл ойлары өтпелi кезеңдi өз басынан өткiзiп жатқан бiздiң қоғамға аса қажет ойландыратын нәрселер.

Сонымен қатар, Э.Фромм адамның өмiр сүру диалектикасына тоқталып, оның ешқашанда жойылмайтын трагедиялық жағын да көрсетедi. Бiрiншiден, адам бұл өмiрге өзi сұранып келмейдi - ол белгiлi бiр кездейсоқты жерде, уақытта дүниеге келiп, алғашқы сатыдан өмiрiнiң соңына шейiн “өмiр мен өлiмнiң екi ортасында” болып iс-әрекет етедi. Екiншiден, осындай шектелген өмiрдiң шеңберiнде адам өзiнiң бойындағы барлық дарындарын iске асырып, алдына қойған өмiрлiк мақсат-мұраттарын орындап үлгiрмейдi, сондықтан олардың көбi, қазақ дүниесезiмiндегi терминдермен айтсақ, “жалған, жеткiзбейтiн арман” болып қала бередi. Э.Фроммның бұл ойлары бiздi фрейдизмнiң шеңберiнен шығарып экзистенциализм философиясына өткiзiп жiбередi.

**Экзистенциализм философиясы**

Экзистенциализм философиясында “**шекаралық** **ақуал**” деген категорияға көп көңiл бөлiнедi.

Экзистенциализм философиясы адамның **ерiктiлiгiне** ерекше көңiл бөледi. Ерiктiк - “қажеттiктi тану”, я болмаса, “табиғи дарынды iске асыру” емес, ол экзистенциямен, яғни, өмiр сүрумен тең. Ал ерiктiк дегенiмiздiң өзi - таңдау. Адам ерiктi пенде ретiнде ойына не келсе, соны iстей алады. Бiрақ, сонымен қатар, ол өз iстерiне жауапты өзi ғана беруi қажет. Сондықтан, Ж-П. Сартр “ерiктiк дегенiмiз - адамға артылған адамгершiлiктiң ауыр жүгi”,- деген болатын. Адам тек өз iсiне ғана емес, басқаларға да жауапкершiлiктi. Ол өз -өзiн жете түсiнудiң арқасында басқалардың да терең сырын өзiне аша алады.

Адам экзистенциясының iргетасты ерекшелiктерiнiң бiрi - **трансцендiлеу,** яғни өз шегiнен өтiп кету. Н.Бердяевтiң айтуына қарағанда, “адам табиғи дүниедегi үзiлгендiк”, екi жақты, қайшылық пен қайғылыққа шомылған пәнде. Сондықтан, оны түсiну - одан да жоғары тұрған - Қүдайды талап етедi.

Ал атеистiк бағытқа келсек, оның өкiлдерi - Ж-П. Сартр мен А. Камю - оны **еште**ң**еге** теңеп, ол экзистенцияның ең терең құпиясы деген пiкiрге келедi. Сонымен, экзистенция дегенiмiз өзiнiң шектелгенiн, яғни уақытша екенiн сезiнетiн, ештеңеге бағытталған адам өмiрi.

Өзiнiң “Болмыс пен уақыт” деп аталатын көлемдi еңбегiнде М.Хайдеггер адамның өмiр сүруiн “Dasein” деген ұғыммен бередi. (оның қазақшаға тiкелей аудармасы “осы арадағы болмыс”). Мұндай ұғымды философияға еңгiзiп, ол адам болмысы - тарихи болмыс екенiн, ол яғни “қазiр және осы арада” өмiр сүрiп жатқанын көрсеткiсi келдi. Бұл М.Хайдеггердiң жасаған жаңа онтологиясы едi. Яғни, ол уақытпен шеңберленген адам болмысы, осы арада өмiр сүрiп, басқалармен бiрге коммуникацияға (қатынасқа) түсу.

Адамдар бiрiн-бiрi ауыстыра алатындықтан “басқа”, ол “нақтылы басқа тұлға” емес, “қайсыбiр басқа”, “жалпы бiр басқа”. Мұндай жағдайда “ол да”, “мынау да”, менiң “өзiм де” шынайы субъект емеспiн. Мұндай тобыр адамын М.Хайдеггер “**das** **Man**” деген терминмен берсе, Н.Бердяев оны “**объективациялан**ғ**ан** **дүние**” дейдi.

Бишынайлы болмысты аттап өту үшiн адамдар бiр-бiрiмен қосылып “абсурдтық дүниеге”, оның шектелгенiне, өлiмге, жалпы дүниенiң жетiлмегендiгiне, мәнсiздiгiне қарсы шығып көтерiлуi керек, - дейдi француз ойшылы А.Камю. Алайда, мұндай дүниеге түңiлуден туған бiрiгушiлiк бiрде-бiр адам болмысының мәселесiн, әрине, шешпейдi.

Дiни экзистенциализм бұл мәселенiң басқа шешiмiн ұсынады. Г.Марсельдiң ойынша, адамдар шынайы болмысты заттардың болмысымен теңейдi. Ал шынайы болмыс, негiзiнен алғанда, әрқашанда тұлғалық болмыс. Болмыс - “Ол емес”, “Сен”, сондықтан адамдардың Құдай алдындағы бiр-бiрiмен iштесуi, ең құпия тереңде жатқан тебiренiстерiмен бөлiсуi - шынайы болмыстың алғышарты. Ол үшiн, яғни басқа адамның терең сырына жетiп шынайы болмыстық дәрежеге көтерiлу тек махаббат арқылы ғана iске асады.

Г.Марсельдiң бұл ойларын дамытқан М.Бубер, Э.Левинас сияқты еврей ойшылдары болды. Олардың ойынша, адамның дүниеге деген қарым - қатынасы екi жақты, өйткенi оның сөздiгiнде екi негiзгi сөз бар. Олардың бiреуi “Мен мен Сен” болса, екiншiсi “Мен мен Ол”. Дүние адамзат тәжiрибесi ретiнде “Мен мен Олға” жатады. “Мен мен Сен” адами шынайы қарым - қатынасты тудырады. Олай болса, адам алдында дүниеде болудың екi мүмкiндiгi бар. “Мен мен Сен” шынайы болмысты тудырса, “Мен мен Ол” - адами қарым-қатынастарды заттандырады. “Сен” деп қарым - қатынасқа түскен адам - ол заттардың арасындағы зат емес. Мен оны тануға, зерттеуге тырыспаймын, өйткенi мен онымен қарым - қатынастамын. Егер ол қатынастардан шыққанда ғана, мен оны тани бастаймын. Тану, бiлу - “Сеннiң” алшақтауына әкелiп соғады.

“Мен мен Сеннiң” қарым-қатынасын махаббатпен теңеуге болады.

Алайда, адам болмысының трагедиясы “Мен мен Сеннiң” қарым-қатынасының сарқылу, я болмаса, құралға айналу мүмкiндiгiнде.

Экзистенциализм философиясының iрi өкiлiнiң бiрi - Виктор Франкл. Ол қазiргi қоғамдағы адамдардың қасiретi - ноогендiк (nous,-грек сөзi, - ақыл-ой, зерде, рух; genesis,-грек сөзi,- дүниеге келу, пайда болу;) невроздарда, яғни, адамдардың өмiр сүрудiң мән-мағнасынан айырылып қалуында деген пiкiрге келедi. Соңғыны В.Франкл “**экзистенциалдық** **вакуум**” деген ұғыммен бередi. Өз болмысының мән-мағнасынан айырылып қалған кейбiр адамдар, рухани жүдеулiктен арылу үшiн “Құдайды iздеу” жолына түссе, екiншiлер - нашақорлық пен iшiмдiктiң сағымында, үшiншiлер - қоғамдағы тәртiпке қарсы бағытталған қылмыстық iс-әрекеттерге, төртiншiлер суицидке (өз-өзiн өлтiру) дейiн барады. Өзiнiң гуманистiк көзқарасынан таймайтын В.Франкл өмiрдегi ақуал қандай қиын болса да, тiптi жазылмайтын сырқат, өлiмнiң өзi болмасын,- адам өз өмiрiнiң мән-мағнасын жоғалтпау керек деген терең ойға келедi. Өзiнiң екiншi Дүниежүзiлiк соғыс кезiндегi Бухенвальд концлагерiнде болған экзистенциалдық тәжiрибесiн сараптай келе, В.Франкл тек қана өз өмiрiнiң мән-мағнасын сақтап қалған адамдар ғана сол тозақтан құтылғанын, ал өмiрдiң мән-мағнасын жоғалтқан көпшiлiктiң “малға ұқсайтын тобырға” айналып құрығанын айтады.

**ХХ ғ. христиандық философия**

Христиандық философияның негiзгi мәселесi - ол **болмысты** **тану** болып есептеледi. Е.Жильсон оны былайша тұжырымдайды : “егер екi философ болмысты түсiнуде екi жақта болса, онда барлық жағынан да олар бiр-бiрiне қарама-қарсы.

Бұл философия “болмыс” (esse) және “дүниедегi бар”, өмiр сүрiп жатқанды (ens) бiр-бiрiнен айырады. Болмыс категориясы тек қана мәңгi, абсолюттi, құдiреттi өмiр сүрiп жатқан Құдаймен теңелсе, нақты бұл дүниеде өмiр сүрiп жатқан заттар - жаратылған, өтпелi, олардың болмысқа тек қана қатысы ғана бар, яғни уақытша келген.

Жак Маритеннiң айтуына қарағанда, әрбiр болмыс өмiр сүру мен мәндiлiктен тұрады. Мәндiлiк “Бұл зат не”,- деген сұраққа жауап берсе, мысалы, - тас, “өмiр сүрудiң” қоятын сұрағы тiптi басқаша: “Ол бар ма”, яғни, дәл қазiр өмiр сүрiп жатыр ма, әлде жоқ па Олай болса, бұл дүние кездейсоқты, оның шеңберiнде әрбiр заттың болуы да, болмауы да мүмкiн. Нақтылы дүние тәуелдi, өз-өзiне жеткiлiксiз, тек қана Құдай толыққанды кемелiне келген болмыспен тең , -деп қорытады өзiнiң ойын Ж.Маритен.

Христиандық философияның негiзгi мәселелерiнiң бiрi - **сенiм** мен **бiлiмнiң** ара-қатынасы. Бұл мәселенiң дiни шешiмiн алғаш рет Орта ғасырда Ф.Аквинский тапқан болатын. ХХ ғ. дiни философия осы шешiмдi бұлжытпай орындап, қадағалап отыруға тырысады. Ол шешiм - бiлiмге қарағанда **сенiмнiң** **басымдылығы**. Дiни сенiм мен ақыл-ой арқылы дүниетану - бiр-бiрiне қарсы емес, бiрiн-бiрi ығыстырмайды, керiсiнше, бiрiн-бiрi толықтырады, олар бiр өзенге құятын екi бұлақ сияқты. Егер ұлы И.Кант уақытында “дiндi ақыл-ой арнасының шеңберiнде қарау қажет”, - деген болса, қазiргi дiни философтар, керiсiнше, “ақыл-ойды дiннiң шеңберiнде қарау керек”,- деген пiкiр айтады. Олардың ойынша, ол, әсiресе, ХХ ғ. ғылыми-техникалық революцияның жетiстiктерiн сараптау үшiн аса қажет.

Ойлап қараңызшы: күннiң iшiне 1млн. жуық жер сияқты планеталар сиып кетуi мүмкiн. Ал күн - қарапайым орта жұлдыз. Ал олардың саны 200 млрд. артық Ал осының бәрi “нүктеден” пайда болды

Ал христиандық философияның бұл ғылыми жаңалыққа берген бағасына келер болсақ, олар бұл ашылған жаңалық Құдайдың “**жоқтан**” **бар** **дүниенi** **жаратқаны** жөнiндегi дiни қағиданы ғ**ылыми** түрде **дәлелдейдi** деген пiкiрге келедi. Олай болса, бұл теорияның ақиқаттығына күмән келтiруге болмайды.(М:клоналды”Долли”,”Ева” қабырғадан)

Шындығында, христиандық философияның қойған мәселесi өте өзектi, бiрақ, оны сәл өзгертсек, онда ол адамның **дүниетану** мүмкiндiгi **моральдық** **сананың** **бақылауында** болып, бүкiладамзаттық құндылықтардың шеңберiнде даму қажеттiгiне келiп тiреледi. ХХ ғ. бiр жағынан ақыл-ой арқылы дүниетанып, оны қайта өзгертудiң орасан-зор мүмкiндiктерiн ғана көрсетiп қоймай, сонымен қатар, “ғылыми өр көкiректiктен” **сақ** **болу** қажеттiгiн көрсеттi. Ғалымдар ашқан жаңалықтарын дереу дүниеге еңгiзiп, адамзат пайдасына жаратуға тырысады. Бiрақ, ол жаңалық бiзге пайдасымен бiрге, көп ойламаған терiс салдарын өмiрге әкелiп, қоғам алдында неше-түрлi жаңа қауыптердi тудырады. Адамзат алдындағы көп экологиялық мәселелердiң пайда болуының терең себептерiнiң бiрi, мiне, осында.

ХХ ғ. христиандық философия туғызған iрi тұлғаның бiрi - **Пьер** **Теяр де Шарден (1881-1955 ж.ж.).** Негiзгi еңбегi “**Адам** **құбылысы**” деп аталады.

Дiни философтың қойған негiзгi мәселесi: “Адам Құдайдың жаратқан Дүниесiнiң қонағы ма, я болмаса, сол жүрiп жатқан жаратылысқа өз үлесiн қосып оны әрi қарай дамыта ма” - Егерде, бұл Дүние дайын күйiнде адамға берiлсе, онда адамға тек қана оның ғажаптығына таңғалып, оған табынудан басқа ешнәрсе қалмайды. Ал егерде Дүниенiң басы да, аяғы да болмай, бiрақ ол үне бойы жаңару, өзгеру (эволюция) үстiнде болса, онда адамның бұл Дүниеге келуiнiң негiзгi мақсаты - оны әрi қарай дамытып, көркейтiп, өзгертуiнде болса керек деп қорытады П. Т. де Шарден.

П.Т. де Шарденнiң ойынша, ғарыштың өмiр сүруi мен әрi қарай өрлеуiнiң негiзiнде екi энергияның (күш-қуаттың) тiкелей қатысы бар. Олар - **тангенциалдық**, яғни физикалық күш-қуат және **радиалдық**, яғни психикалық, рухтық. Егер тангенциалдық күш Дүниенiң элементтерiн бiр-бiрiне тартып, оның бiртұтастығын қамтамасыз етiп отырса, радиалдық энергия оларды **ал**ғ**а** және **жо**ғ**ары**ғ**а,** **күрделенуге** әкеледi.

Дүниенiң тарихи дамып күрделенуi, негiзiнен үш ғарыштың өткен сатыларымен байланысты. Олар: **өмiр** **алды;** **өмiр;** **ой**.

Бiрiншi - “өмiр алды” сатысында галактиканың қалыптасуы мен оның химиялық күрделенуi басталады. Жер бетiндегi жылы неше-түрлi минералдар мен тұздар ерiген суларда күннiң сәулесiнiң энергиясы арқылы неше-түрлi күрделi химиялық қосындылар пайда болып, ақырында өмiрдiң алғашқы тұрпайы микро түрлерi дүниеге келедi.

Екiншi - өмiр сатысында жер бетiнде тiршiлiктiң миллиондаған түрлерi дүниеге келiп биосфера қалыптасады, оның ең әсем гүлi - адам дүниеге келедi.

Үшiншi - ой сатысында адамның қалыптасуы мен дамуы басталып бүгiнгi күнге дейiн жетедi. П.Т. де Шарденнiң ойынша, қазiр бiрiккен адамзаттың қалыптасуы жүрiп жатыр. Адамзатпен бiрге жер бетiнде жаңа қабат - **ноосфера**, яғни **ақыл-ой** **қабаты** қалыптасып жатыр. Адамзаттың әлеуметтiк өрлеуi - материя мен тiрi табиғаттың өрлеуiнiң, күрделенуiнiң, дамуының жалғасы.

Осы тұрғыдан П.Т. де Шарден кейбiр христиан дiнiндегi моральдық қағидаларды сынға алады. Әсiресе, енжарлық, мойын ұсынушылықты. Адам өмiрге белсендi түрде қатысуы керек, яғни оның өмiрдегi негiзгi мақсат-мұраты - **жасампазды** **еңбек** дәрежесiне көтерiлу болмақ. “Жақсы христианин Дүниенiң жаратылу процесiне белсендi қатысады, цивилизациялық ағымның белсендi мүшесiне айналады”. Жамандық - енжарлық, жақсылық - белсендiлiк.

Сонымен бiрге П.Т. де Шарден ұжымдық өмiр сүруге шақырады. Жалғыздықтағы адам рухани жетiле алмайды. “Менiң” жетiлуiм ұжымдық сана арқылы ғана жүрмек.

Қазiргi қоғамдағы дағдарыс - өрлеудiң дағдарысы. Адамзат Дүниенiң әрi қарай өрлеуiнiң негiзгi күшiне айналғанын сезiнедi, екiншi жағынан, осы сезiмнен қорқып, оған күмәндана бастайды. Ал осы iзгiлiктi iстi әрi қарай жалғастыру үшiн адамзатқа белгiлi бiр рухани тiрек қажет. Ол тек “**өмiрден** **де** **жоғары**” құдiреттi күш болуын талап етедi. Ол адамзаттың алдында әрқашанда шамшырақтай жанып тұруы керек. Ол оны аспандағы ең күштi жарқыраған жұлдызға теңеп, оған “**Омега**” нүктесi деген ат қояды.

Ойшылдың ойынша, Омега кеңiстiк пен уақыт шеңберiнен тыс, Дүниенiң алдында тұрып өзiнiң психикалық радиалдық энергиясы арқылы бүкiл өмiр сүрiп жатқанның бәрiне де өз әсерiн тигiзiп жатқан құдiреттi күш. Ол күш, негiзiнен алғанда, **сүйiспеншiлiк,** ал оның ең кiшкентай ұрығы - ол молекуланың iшкi **тарту** күшi. Сонымен, П.Т. де Шарденнiң Омегасы христиан дiнiнiң Қүдайына ұқсамайды - ол таза рух, сананың жиынтығы, сонымен қатар, дүниенiң әрi қарай дамып күрделенуiнiң негiзгi себебi.

П.Т. де Шарденнiң философиясы ХХ ғ. адамзат ой-өрiсiне өзiнiң зор ықпалын тигiздi. Оның себептерiнiң бiрi - ғылымның жетiстiктерiне сүйене отырып Дүниенiң дамуы жөнiндегi бiртұтас iлiмдi тудыру қажеттiгiн көрсеткенiнде болса керек. Екiншiден, оның адамзатты жасампаздық еңбекке, соның негiзiнде жер бетiнде ноосфераны тудыруға шақырған шабытты ойлары да көп адамдарға өзiнiң зор әсерiн тигiздi. Үшiншiден, оның адамға деген зор сенiмi, гуманизм мен өрлеудiң бiр-бiрiмен байланысты екенiн көрсеткенi де бүгiнгi дағдарыстағы адамзатқа шынайы сабақ болды. Ал, ендi осы ХХ ғ. тудырған орасан-зор қайшылықтар мен тебiренiстер қазiргi Шығыс философиясында қалай шешiледi Ендi осы сұраққа жауап беруге тырысайық.

**ХХ ғасырдағы Шығыс дiни философиясы**

ХХ ғ. ғылыми-техникалық революция, соның негiзiнде пайда болған орасан-зор өндiргiш күштер, мемлекеттер арасындағы экономикалық, мәдени, саяси қатынастардың күрт өсуi Шығыс елдерiнiң ақуалын “батыстандыра” бастады. Шығыс елдерi заманның қойған талабына сәйкес келетiн жауаптар iздей бастайды. Бiр жағынан, әрине, олар өздерiнiң өндiргiш күштерiн Батыс дамыған елдерiндегiдей қылып дамытып, халықтарының өмiр сүру деңгейiн өсiргiлерi келедi. Екiншi жағынан, Батыс елдерiндегi рухани тоқыраушылық оларды үрейлетiп, мыңдаған жылдардағы жиналған мәдениет құндылықтарына, өмiр салтына, әдет - ғұрпына соққы тигiзе ме деген алаңдаушылықты тудырады.

Сонымен, бiр жағынан, сыртқы ықпал, екiншi жағынан, ұлттық-мәдени мұраны сақтап қалу мәселесi Шығыс елдерiндегi рухани өмiрде, негiзiнен, үш ағымды тудырды.

1. **Кертартпа** ағымдағы күштер (**регрессизм**) ұлттық рухани-мәдени құндылықтарды сақтап қалу қажет, Батыстан келгеннiң бәрi - шайтандық нәрселер деген пiкiр айтады. Батыстың ықпалына қарсы тұратын ең күштi құрал - ол дiнБұл бағыттағы ойшылдардың ойынша, “тағдыр - алдын-ала анықталған”, әлеуметтiк өрлеу дегенiмiз - жалған, алдайтын нәрсе. Адамның негiзгi мақсаты - әлеуметтiк дамудың биiк сатысына көтерiлу емес, карманы (туа бiткен тағдырды) тазартып келесi дүниеге келгенде бұрынғыдан жоғарырақ, таза рухқа ие болу. Осындай көзқарастарды тарататын саяси-дiни ұйымдар “Джан-Сингх”, “РСС” (Индияда), Джамағаат -и- ислами (Пакистан, Афганистанда) т.с.с. Бүлардың бәрi де дiндi “таза ұстауға”, тек қана Құранның негiзiнде өмiр сүруге шақырады, “Құран - бiздiң конституция” деген ұран көтередi. Олардың ойынша, мемлекеттi **Имам** (қоғамның дiни басшысы) **Шариатты**ң негiзiнде басқаруы керек, ал барлық қайшылықтарды шешетiн дiни сотшы - **Қади** болуы қажет. Жер бетiндегi бүкiл халықтардың арманы - теңдiк пен әдiлеттiлiк - тек қана саясат пен дiн бiр-бiрiне қосылғанда ғана келедi деген пiкiр ұстайды.

2. “**Батысшылар**” ағымындағы (**вестернизм**) күштердiң ойынша, ұлттық құндылықтар дегенiмiз - артта қалушылықтың, надандықтың, ыдыраудың символдары. Сондықтан, тезiрек Батыс құндылықтарын өмiрге еңгiзiп, қабылдау қажет. Сонда ғана, Шығыс елдерi дәуiрдiң қойған талаптарына сай келiп “жалпыадамзат цивилизациясына” қосылады. Ал соңғыны олар Батыстың жетiстiктерiмен теңестiредi.

Ал дiн мәселесiне келер болсақ, олар оны “әр адамның ар-ұжданының iсi, таңдауы”,- деген пiкiрге келедi. Қазiргi уақытта дiн мемлекеттен бөлiнуi керек. Бiлiм беру саласында жастарға “ағарған тәлiм-тәрбие беру қажет”. Осының негiзiнде қазiргi ғылым мен техниканың жетiстiктерiн игерiп, өмiрде кеңiнен қолдануға мүмкiндiк алуымыз керек деген пiкiрдi таратады.

3. “**Прогрессистер**” ағымындағы ойшылдар Шығыс елдерi бұрынғыдай өмiр сүре алмайтынына көздерi жетiп, **өзгерiс**, **жаңару**, **реформаларды** қолдайды. Ол үшiн Батыс қоғамында пайда болған көп жетiстiктер кеңiнен **таратылып** қолданылуы қажет. Ол, әсiресе, экономика саласында керек ақ. Бiрақ, сонымен қатар, ұлттық рухани құндылықтар жаңа өмiрге бейiмделiп **сақталуы** қажет. Олай болса, оларды бiр-бiрiмен **ұштастыру** керек. Сонымен қатар, олардың ойынша, дiни құндылықтарды жаңа өмiрге сай етiп өзгерту қажет. Шығыс елдерiндегi мыңдаған жылдар iшiндегi философия саласындағы қалыптасқан дәстүр - ол сенiм шеңберiндегi ойлау мен тебiрену. Сондықтан, Шығыс философиясын дiннен бөлiп алып қарау тiптi мүмкiн емес.

Ендi Шығыс елдерiндегi дiни-рухани ақуалға келер болсақ, онда “Құдай ашылған” дiндермен қатар (Христиандық, Ислам) “Құдайды ашпаған” дiндер де бар (Конфуциандық, даосизм, буддизм). Бiрiншi дiндерге келер болсақ, ондағы Құдай трансцеденттi, абсолюттi, кеңiстiк пен уақыттың шеңберiнен әрi жатқан мәңгiлiктi. Ол адамзатқа өзiнiң “**сөзiмен**” ашылады.

Екiншi дiннiң түрлерiне келер болсақ, ондағы Құдай - дүниенiң рухани алғышарты болғанымен, бiрақ ол тұлға емес. Құдай **болмысты**ң ең **биiк** сатысы, ол табиғаттан бөлiнбеген, бiрақ Ол ұғымның тозағына түспейдi, Оны сөзбен жеткiзе алмаймыз. Мұндай жағдай Құдай жөнiндегi арнаулы iлiмдi (теологияны) талап етпейдi. Сонымен қатар, Табиғатқа деген табыну сезiмiн тудырып, оны қайта өзгертуге бағытталған iс-әрекеттердi терiске шығарады. Егер христиандық дiн Құдай өзi жаратқан жетiлмеген табиғатты тарту ретiнде адамға берiп, оны танып-бiлiп, қайта өзгерту, өз мүддесiне жарату, оған өз билiгiн жүргiзу құқын берген болса, “Құдай ашылмаған” дiндерде Табиғатқа адам өз билiгiн жүргiзе алмайды, оған табыну қайсыбiр үстемдiктi терiске шығарады - адам табиғатқа тиiспей, тек қана өз-өзiн ғана өзгертiп үне бойы жетiлу үстiнде болуы керек.

ХХ ғ. аяғына қарай дүниедегi ең жас дiн - исламның рухани ықпалында өмiр сүрiп жатқан елдерде дiни сананың күрт өсуi байқалады. Оның негiзгi себебi - осы дiннiң ерекшелiгiнде жатса керек. Ислам - тек қана адамның жан-дүниесiн баурыйтын дiн ғана емес, сонымен қатар, ол қоғам болмысының әлеуметтiк, саяси, құқтық салаларын да бақылауға алып отырады. Мысалы, аятолла Хомейни (Иран революциясының көсемi) өзiнiң “Исламдық басқару” деген еңбегiнде “Исламдық құқтық мемлекеттiң” қазiргi Еуропа елдерiндегi құқтық мемлекеттерден артықшылығын Құран арқылы көрсеткiсi келедi. Оның ойынша, Еуропа елдерiнде заңдарды шығаратын арнаулы мекемелер, заңгерлер, депутаттар т.с.с. Олардың қол астынан шығатын заңдар әрқашанда жетiлмеген, кемелiне келмеген, өйткенi, әр-түрлi әлеуметтiк топтар өздерiнiң мүдделерiн қорғау жолында заң қабылдайтын мекемелерге өздерiнiң ықпалын тигiзiп заңның бұрмалауына әкеледi. Мiне, осындай ғасырлар бойы Шариаттың негiзiнде қалыптасқан ислам елдерiндегi қоғамдық сана модернизация барысындағы өзгерiстердi қабылдай алмайды, өйткенi олар Шариаттың көп нормаларына қайшы келедi. Олай болса, “дiни фундаментализмнiң” терең түп-тамырын бiз осы тұрғыдан түсiнуiмiз қажет.

Ал ендi ХХ ғ. ислам ойшылдарына келер болсақ, олардың қозғаған негiзгi мәселелерi - ол ислам цивилизациясының ерекшелiктерi мен ислам дiнiндегi адам жөнiндегi қағидалар.

Мысалы, Иран философы **Сеид** **Хосейн** **Наср** ислам цивилизациясының символы ретiнде өзеннiң ағысы емес, Каабадағы алты қырлы тасты көрсетедi. Яғни, ислам қоғамы үне бойы өзгерiсте емес, ол тұрақты да бiр қалыпты. Алайда, Батыста тараған “исламның тұрақтылығы iрiп-шiрумен тең”,- деген пiкiрге ол үзiлдi-кесiлдi қарсы шығады.

Екiншi ерекшелiк - Құдай, ғарыш және адамның бiрлiгi мен өзара байланысын мойындау болып табылады. Оның үлгiсi ретiнде табиғаттағы заттардың бiрлiгi мен өзара байланысын алуға болады.

Үшiншi ерекшелiк - исламның тазалығы, Мухаммед пайғамбардың аяндарының қатаң сақталуы.

Соңғы өте маңызды ерекшелiк исламның “Алладан басқа құдай жоқ, Мухаммед оның пайғамбары” деген өзектi қағидасы.

Исламның негiзгi қағидаларына тоқтала келе, С.Х.Наср Құран дегенiмiз - сөзбен, символдармен берiлген табиғаттың сыры”, - деген пiкiрге келедi.

Адам мәселесiн талдай келе, өзiнiң “Бiлiм және киелiлiк” деген еңбегiнде С.Х.Наср “архирейлiк” және “прометейлiк” адамдарды бiр-бiрiмен салыстырады. Архирейлiк адам - жер мен аспан арасындағы көпiр, ол Құдай алдында жердегi iстерiне жауап беруге тиiстi. Ол кеңiстiк пен уақыттың шеңберiнде щектелгенмен, негiзiнен алғанда, рухани пәнде.

Ал прометейлiк адамға келер болсақ - ол жердегi дүниенiң туындысы, оның негiзгi қамы - Құдайды ұмыт қылу. Киелiлiк сезiмдi жоғалтып, ол өз табиғатының ындынының құлына айналады. Ол - өз қажеттiктерiн өтеймiн деп табиғатты ойрандатады, ең жоғарғы қазiргi технологиялар оның тәкәппарлығын әрi қарай өсiредi. Ф.Ницшенiң “Құдай өлдi” дегенi ол прометейлiк адамның рухани өлiмiн көрсетедi.

Екiншi Иран философы **Али** **Шари**-**ати** ислам бiрiншi болып халықтың тарихтағы, қоғам өмiрiндегi шешушi рөлiн көрсеттi, - деген пiкiрге келедi.

Ал ендi оның адам мәселесiне деген көзқарасына келер болсақ, бiрiншiден, адам табиғат пен табиғаттан жоғары пәнделерге қарағанда бiрiншi орын алады, өйткенi,

оның өзiндiк санасы мен iзгiлiгi бар;

екiншiден, оның өзiндiк дербес ырқы, еркi мен таңдауы бар;

үшiншiден, ол саналы пәнде, ол оның ең құнды қасиетi;

төртiншiден, ол жасампаз пәнде;

бесiншiден, адам идеалға табынады;

алтыншыдан, адам - моральдық, ар - ұжданы бар пәнде. Бiрақ, тек қана өзiнiң Құдайға деген махаббатының арқасында ол өзiнiң биiк дәрежесi мен жетiлуiне мүмкiндiк алады, яғни адам идеалдық дәрежеге көтерiледi.

А.Шари-Атидiң ойынша, идеалды адамның үш жағы бар. Олар: ақиқат, iзгiлiк, әсемдiк,- басқаша сөзбен айтқанда - дүниетану, этика, өнер. Құдайдың ырқының негiзiнде адам табиғат жұмағынан, өзiн оятатын шөлге түстi, -деп қорытады ойшыл.

Ал ендi мәселенi нақтылай түсiп ХХ ғ. Шығыс елдерiнiң ұлы ойшылдарына келер болсақ, онда үндi дiни философы **Свами** **Вивекананданы** келтiруге болар едi. Оның ойынша, егер “Азияның дауысы әрқашанда **дiннiң** дауысы болған болса, Еуропа дауысы - **саясаттың** дауысы”. Еуропа цивилизациясының түп-тамыры - көне гректерге кетедi. Олар тек қана жағалай ортаны жақсартуды ойлаған, сыртқы өмiрдi басым ұстап, армандауды елемеген. Ал Азияға келер болсақ, Шығыс философиясы адамның iшкi рухани өмiрiн талдауға бағытталған. Мiне, Шығыс ой-өрiсiнiң артықшылығы осында, өйткенi, “көз алдымыздағы **қазiргi** - өтпелi, сағым, ол, шынына келгенде, **еште**ң**е”**, сондықтан, шығыс ойы оны тесiп өтiп одан әрi жатқан, өзгермейтiн, өлмейтiн, бұл дүниедегi өлiм мен бақытсыздықтың әржағындағы өлместiк пен құдiреттi **бiрде**ң**енi** көргiсi келедi. Шығыс данасы бұл идеалдан ешқашанда бас тартпайды,- деп қорытады С.Вивекананда. Оның ойынша, Христостың өзi - нағыз Шығыс пайғамбары, өйткенi, ол сыртқы дүниеге байланбаған болатын.

Адамның Қүдайға бағытталған өмiр жолы, негiзiнен, үш сатыдан тұрады. Алғашында, адам Құдайды аспандағы қатал құдiреттi күш ретiнде қабылдайды. Келесi сатыда, өзiнiң рухани деңгейi өскен сайын ол Құдайдың барлық жерде екенiн сезiнедi. Ең соңғы сатысында, адам Құдайды өз iшiнен тауып, Құдай мен ол - бiр екенiн аңғарады. С.Вивекананданың ойынша, барлық дүниедегi дiндердiң негiзгi ақиқаты, мiне, осы. Олай болса, дүниежүзiндегi дiндердi бiр-бiрiне қарсы қоймау керек.

С.Вивекананда дiн мен ғылымның үйлесiмдi дамуын көрсетедi. “Бүгiнгi таңда ғылым ғарыштың бiртұтастығын дәлелдедi. Метафизиктiң (яғни философтың) “болмысын” физик “материя” дейдi. Шынына келгенде, осы екi ұғым - бiр ұғым. “Атом” мен “атманды” алсақ, оларда бүкiл ғарыштың потенциалдық күш - қуаты берiлген. Олай болса, қазiргi ғылым мен Веданта (Үндi дiни құжаты”) өз - өзi арқылы дамып жатқан алғашқы себептi мойындайды.

Егер ғылым неше-түрлi деректердi жинап, зерттейтiн болса, метафизика оларды жалпылап бiр арнаға құяды. Ал дiнге келер болсақ, оның күшi нақтылы деректер мен жалпылықты қамтып бiртұтас етiп қарайды. Олай болса, бұл үш рух туындылары бiр-бiрiн толықтырып отырады. Дегенмен, олардың iшiндегi дiннiң басымдылығын көрсеткен жөн. Тек дiн ғана ең биiк рухани ләззат әкелмек.

Адамның сыртқы дүниемен қарым-қатынасы үш түрге бөлiнедi. Бiрiншi түрi - **тамастықтар**, яғни дүниеге байланғандар, олар оған тәуелдi. Екiншiлер - **раджастар**, өзiмшiл адамдар, олар оқтын-оқтын басқа адамдарға да көмектесуi , рухани жетiлуде бiршама биiк жетiстiктерге де жетуi мүмкiн. Бiрақ, ең құнды сатыдағылар - **саттвалықтар**, “нағыз iшкi рухани тереңдiктi көргендер”,- деп қорытады С.Вивекананда.

ХХ ғ. үндi халқының көрнектi саяси қайраткерi, ойшылы **Сарвепалли** **Радхакришнан** болды. Оның айналысқан негiзгi мәселесi - үндi және Еуропа мәдениеттерiнiң қарым-қатынасы. Оның ойынша, үндi халқының мыңдаған жылдар бойы жинаған рухани қазынасы мол. Бiрақ, бай мұра ешқашанда бiздiң ой-өрiсiмiздi торға қамап тастамауы керек. Керiсiнше, ол Батыс мәдениетiмен диалогқа түсiп, оның құнды элементтерiн игеруi керек. “Еуропоцентризм” мен “Азиацентризм” деген ұғымдар бiржақтылықты көрсетедi, өйткенi, дүниежүзiндегi бiрде-бiр дiн Абсолюттi айқын бiлдiре алған жоқ. Олай болса, бiрдi-бiр дiннiң басқалардың алдында артықшылығы жоқ.

Үндi елiнiң рухани мұрасын үш құрамдас бөлiкке - дiн, философия және психотехникаға бөлiп, оның өзегiн С.Радхакришнан дiннен көредi. Оның негiзгi себебi - “абсолюттiк ешқашанда таным арқылы жеткiзбейдi, өйткенi, бiз шектелген мен салыстырмалыны ғана тани аламыз. Бiздiң шектелген ақыл-ойымыз кеңiстiк пен уақыт, себептiлiктiң шеңберiнен шыға алмайды... Ой өрiсi осы салыстырмалы дүниенiң бiр бөлiгi ретiнде абсолюттi тани алмайды. Бұл арада ғылым мен логиканы, метафизиканы да сәтсiздiк күтедi”,- дейдi С.Радхакришнан. Тек қана осы дүниедегi болмысқа өз болмысыңмен, жан-тәнiңмен берiлiп қана абсолюттi сезiнуге болады. Олай болса, абсолюттiк болмысқа жету жолы абстрактылық ой-өрiсi арқылы емес, өз болмысыңмен соған берiлуде, ал философияның шыңына тек қана жан-дүниесi таза адамдар ғана жете алады.

Адам мен адамзаттың рухани жетiлу мәселелерiмен айналысқан келесi үндi философы **Шри** **Ауробиндо** **Гхош** болды. Оның ойынша, Еуропа мен үндi елдерiнде рухани дамуды тежейтiн көп нәрселер бар. Еуропалықтар сыртқы дүниедегi заттарға көп көңiл бөлiп, өздерiнiң рухани өмiрiн жоғалтып алса, индустар өмiрге деген күш-қуаттарын басып тастаған тәрiздi. Шынына келгенде, рухани өмiр адамзаттың материалдық өмiрiн өзiне ұқсатып өзгертуi қажет. Иогамен айналысатын адамның рухы биiк те таза болғанымен, ол қарапайым өмiрден бас тартуға мәжбүр болады, оның iшкi ерiктiгi сыртқы өлiммен теңеледi. Егер ол Құдайды тапса, онда өмiрден айырылады, сыртқы өмiрге қызықса, онда Құдайдан айырылады. Бұл қайшылықты шешу үшiн жаңа **интегралдық** (integratio,- латын сөзi,- толықтырамын, шашылғанды жинаймын,- деген мағна бередi) **иога** қажет деп қорытады Ауробиндо. Оның негiзгi мақсаты - өмiрден қашпау, Құдай мен Табиғатты ерiктi де жетiлген адам өмiрi арқылы бiр-бiрiне қосу болып табылады. Ол үшiн адам белгiлi бiр жүйеге келтiрiлген қызу iс-әрекет арқылы өз iшiндегi құпия жатқан дарындарды сыртқа шығарып жетiлу жолында универсалдық трансценденттiк болмыспен қосылуы қажет.

Жоғарыдағы көрсетiлген тұрғыдан Ауробиндо “Мая” iлiмiн сынға алады. Көне үндi философиясында “бұл дүние - Мая -ұлы сағым” деген iлiм болатын. Шынына келгенде, Табиғат - сағым емес, ол Құдайдың күш-қуаты арқылы жүрiп жатқан шығармашылық болмыс. Сондықтан, адамның жан-дүниесi өзiнiң бөлек болмысын қолдаудан гөрi өзiнiң Құдiреттi күшпен бiрге өмiрмен де байланысын көрсетiп, оларды өз табиғатында бiрiктiруi қажет. Рухани өмiр мәңгiлiктiң аясында болғандықтан ол өтпелi дүниеден де қашпай, материалдық өмiрге қайтып оралып, оны өзiнiң толыққанды өмiр сүруiнiң құралы етуi керек.

Егер “Хатха-иога” дененi жетiлдiруге бағытталса, “Раджа-иога” адамның iшкi өмiрiн жетiлдiредi. “Үштiк жолы” - Еңбек, Махаббат, Бiлiмнен тұрады, ол iшкi рухани өмiрдiң құрамдас бөлшектерiн пайдаланады. Олар ерiк, жүрек, ақыл-ой.

Ауробиндоның “интегралдық иогасында” дәстүрлi иогадағыдай қатаң тәртiп, iс-әрекеттердiң бiрiнiң артынан екiншiсiнiң келуi т.с.с жоқ, сондықтан, әр адам өз табиғатына сәйкес әдiстердi қолдана алады. “Интегралдық иогамен” қайсыбiр адам, қандай төменгi дәрежеде болса да, айналыса алады.

Сонымен, Ауробиндоның негiзгi идеясы - руханиат пен материалдық өмiрдi бiр-бiрiмен ұштастырып, қазiргi дүниеден ләззат алуға ұмтылған, соның бiтпейтiн жарысына түскен адамзаттың көпшiлiгiне алаңдаушылықпен қарап, оны Құдайдың жолына сiлтеу болса керек.

ХХ ғ. Шығыс философиясының құрамдас бөлiгi ретiнде Африка континентiнде пайда болған философиялық тебiренiстердi де келтiруге болады. “Оянып жатқан” континенттiң iрi ойшылы ретiнде “**негритюд**” iлiмiнiң негiзiн қалаған **Леопольд** **Седар** **Сенгорды** келтiруге болады. Оның бүкiл шығармашылық жолын қамтитын негiзгi ой - Африка мәдениетiнiң адамзат рухына қосқан үлесi, қара адамдардың ерекше дүниесезiмi мен дүниетанымын көрсету болды. Оның бәрiн ол негритюд ұғымымен бередi. Оның ойынша, негритюд дегенiмiз қара адамдар әлемi құндылықтарының жиынтығы. Оларға ол интуиция мен эмоция (сезiмдер), ритм мен ұжым сезiмiн және диалогты жатқызады. Осы көрсетiлген құндылықтар өнер мен өмiр салтында, ой өрiсiнде байқалады. Сенгордың берген екiншi анықтамасы, негритюд дегенiмiз - ұжымдық негро-африкандық тұлға, дүниеге деген аффективтiк қарым- қатынас, яғни ақыл-ойдан гөрi дүниеге деген сезiм серпiлiсiнiң басым болуы. Сенгордың ойынша, Африканы бодандап, ондағы халықты құл ғылып сатқан елдерде қара адамдар өзiнiң мәдениетiмен, дүниесезiмiмен сол елдердiң рухани өмiрiне, жалпы өмiр салтына зор әсерiн тигiздi (Португалия, Бразилия, Чили сияқты елдерде). Сондықтан, халықаралық қатынастарда мұны естен шығармауымыз керек.

Тарихқа көз жiберiп, Сенгор Африка елдерiнiң антикалық грек цивилизациясына тигiзген үлкен әсерiн айтады (Нубия мен Мысыр арқылы). Олай болса негритюдтiң тарихы 2000 жылдың әржағына кетедi ,- деп қорытады ол. Әрине, ойшыл Африка мәдениетi мен өмiр салты, дүниетаным ерекшелiктерiн жақсы көрсете бiлдi. Бiрақ, оны асыра бағалап, басқа елдер мен жерлердiң мәдениетiнiң бүкiладамзат рухына қосқан үлесiн ескермеу де шындыққа жатпаса керек.

Сенгор Еуропа ой-өрiсiнiң рационалдық, дискурсивтiк жолмен дамуын терiске шығармайды. Ол - керек, әсiресе, қазiргi ғылымды дамытуда, жаңа технологияларды жасауда. Сонымен қатар, адамзатқа интуитивтiк таным да қажет, өйткенi, ол дiн мен философияның, әдебиет пен өнердiң негiзiнде жатыр. Олай болса, бүкiладамзаттық цивилизацияның дамуына осы екi таным жолы бiрдей керек.

Қорыта келе, Шығыс философиясының ХХ ғ. бiршама жетiстiктерге жеткенiн байқаймыз. Рухани дағдарыстағы Батыс Шығыс философиясындағы “**Табиғатқа** **қайта** **оралу**” қажеттiгiне, “**антроптық**” қағиданы, яғни философияның негiзгi мәселесi ретiнде адам мәселесi болу керектiгiне, “**ортаңғы** **жол**”, “**ымыраға** **келу**”, **“ақыл-ойдың шектелгенi”,** сондықтан, **оны** **ар** - **ұждан** **талаптарымен** **ұштастыру** жөнiндегi ойларына, ең соңында, жеке адамның қоғамнан тыс болмысының құндылықсыздығы жөнiндегi т.с.с. идеяларына шынайы қызығушылықпен қарайды.

**Өзiндiк дайындыққа арналған сұрақтар:**

1. ХХ ғасырдың адамзат тарихындағы ерекше орны және оның философиялық ой-пiкiрге тигiзген ықпалы.

2. О.Конт адамзат ой-өрiсiнiң дамуын қандай сатыларға бөледi

3. Эмпириокритицизм бағытының дүниеге келуiне қандай себептер өз әсерiн тигiздi

4. Верификация дегенiмiз не

5. Лингвистикалық философияның негiзгi қағидасы

6. К.Поппердiң фальсификация принципiнiң маңызы неде

7. И. Лакатостың “ғылыми-зерттеу бағдарламасы”

8. Парадигма дегенiмiз не

9. Феноменологиядағы сананың интенционалдығы дегенiмiз не

10. “Өмiрлiк дүние” танымға өз әсерiн қалай тигiзедi

11. Герменевтика дегенiмiз не

12. М.Хайдеггердiң “болмыстың үйi - тiл” деген ойын қалай түсiнесiз

13. А.Бергсонның “шығармашылық талпыныс” ұғымы.

14. Ф.Ницше философиясының негiзгi ұғымы.

15. “Адамнан жоғарыға” Ф.Ницше қандай мiнездеме бередi

16. Ф.Ницшенiң “Құдай өлдi” деген сөзiн қалай түсiнесiз

17. З.Фрейд адам психикасын қандай қабаттарға бөледi

18. Сублимация дегенiмiз не

19. К.Юнгтың “архетип” ұғымы

20. А.Адлердiң “компенсация” ұғымы ненi көрсетедi

21. Э.Фромм: дүниеде болу, я болмаса, алу керек пе

22. Экзистенциализм адамның өмiр сүру ерекшелiгiн неден көредi

23. “Шекаралық ақуал” дегенiмiз не

24. Экзистенциализмдегi ерiктiк мәселесi

25. М.Хайдеггердiң “das Man” деген ұғымының мәнiн көрсетiңiз.

26. В.Франклдiң “экзистенциалдық вакуум” ұғымы

27. Христиандық философияда “сенiм” мен “бiлiмнiң” ара-қатынасы қалай шешiледi

28. Т. де Шарденнiң “тангенциалдық” және “радиалдық” энергия ұғымдарының мән-мағнасы.

29. “Ноосфера” дегенiмiз не

30. “Архирейлiк” және “прометейлiк” адам.

31. “Негритюд” iлiмiнiң негiзiн жасаған кiм

32. Батыс философиясы Шығыс ой-пiкiрiнде сомдалған қандай құндылықтарды ала алады

**Постклассикалық философияға дейнгі материализм мен идеализм**

**XIX-XX ғғ.**

Антикалық Орта ғасыр XVII-XVIII ғғ. XIX ғ.

Метафизикалық тұрпайы антропологиялық материализм

Материалист.бағыт

Тұрпайы, анайы материализм

Материа-лизм элементтері

А. Герцен

В. Белинский

Н. Чернышевский

Диалектикалыққа дейінгі материализм

Метафизикалық материализм \_\_\_\_\_\_

Механицизм -

механицизм қалдықтары\_\_\_\_\_\_\_\_

Диалектаның элементтері

Ибн-Сина (Авиценна) О.Хайям, У. Оккам

Ф.Бэкон,

Т. Гоббс, Дж. Локк,

Б. Спиноза

Д.Дидро, П. Гольбах, К. Гельвеций, М. Ломоносов

Фалес. Гера-клит Демо-крит

Л. Фейербах

Метафизикалық тұрпайы антрополо-гиялық матери-ализм

Жаратылыстану білімінің дамуы

Постклассикалық философияның теоретикалық және жаратылыстанулық алғы шарттары

Жаратылыста-ну ілімінің негізі, арқауы

Медици-на

Матема-тика

Астрономия

Классика-лық

механика.

Математика Г.Галилей И.Кеплер

И. Ньютон

Физика. Химия. М. Ломоносов

А.А.Лавуазье

П.С. Лаплас

Геология.

Физиоло-гия

Эмбриология

Платон. Пифагор.

Сократ

Патристика-

Г.Ф. Лейбниц

Д. Беркли Д.Юм

И. Кант

Ф. В. Шеллинг - Гегель

Идеалистік бағыт

Об. идеа-лизм.

Идеалистік диалектикака

Субъективтік идеализм

Объективтік идеализм

Идеализм

Схоластика

Идеализм.

Идеалистік диалектика

**П**

**Постклассикалық философия (XIX-XX ғ.б.)**

Материализм Идеализм

Марксизм философиясы

К. Маркс (1818-1883)

Ф. Энгельс (1820-1895)

Позитивизм

О.Кани (1798-1857)

Д. Милль (1806-1873)

Г. Спенсер(1820-1903)

Эмпириокритицизм

Э. Мах (1838-1936)

Р. Авенариус (1843-1896)

А. Пуанкаре (1854-1912)

Иррационализм

Волюнтаризм

А. Шопенгауэр (1788-1860)

Экзистенциалық диалектика

С. Кьеркегор (1813-1855)

Неокантианство

Марбургтік мектеп

Г. Коген (1842-1918)

П. Наторп (1854-1924)

Бадендік мектеп

В. Виндельбанд (1848-1915)

Г. Риккерт (1863-1936)

Өмір философиясы

Волюнтаризм

Ф. Ницше (1844-1900)

Мәдениет морфологиясы – О. Шпенглер (1880-1936)

Интуитивизм –

А. Бергсон (1859-1941)

**13 тақырып. Болмыс туралы философиялық түсінік**

**Жоспар**

1. Болмыстың философиялық және физикалық түсiнiктерi.
2. Онтологияның категориялары.
3. Адам болмысының экзистенциалдық негiздерi.

**Мақсаты:** Болмыс ұғымы, оның мәні және ерекшелігімен таныстыру.

**Тақырыптағы негізгі ұғымдар:** мән, бейболмыс, субстанция, монизм, дуализм, плюрализм, интраверттік, экстраверттік, «Мая» т.б.

Болмыс туралы ілім — онтология — (гр.онтос — болмыс, логос — ілім) философияның негізгі мәселелерінің бірі болып келеді. **Болмыс дегеніміз -әлемде нақты бар болып табылатын, өмір сүріп жатқанның бәрін қамтитын кең көлемді философиялық категория.** Осы тұрғыдан алып қарағанда, болмыс ұғымының қайнар көзі дүниеде "бар болу", "өмір сүруге" келіп тіреледі. Бірақ, олардың бәрін біріктіретін қасиет — олардың **бар болуы, өмір сүруі**, яғни, - **болмысы.** Бұл — философиялық **бастама.**

Алайда, философия тарихына жүгінсек, бұл арада ойшылдардың үлкен қиындыққа тап болғанын байқаймыз. Өйткені, жағалай қоршаған дүниеге зерделі кезбен қараған адам бірде-бір мәңгі өмір сүріп жатқан нәрсені таба алмайды. Яғни, **болмыс бейболмысқа** ауысып жатады. Мұны байқаған біздің бабаларымыз Дүниені "жалған" деп түсінген. Үнді ойшылдары да бұл дүниені **"Ұлы сағым - Мая"** деп атаған. Ал ұлы Гегельге келер болсақ, ол болмысты "жоғала,- бастаған болмыс", дүние дегеніміз - мәңгілік қалыптасу,- деп түсінді.

Болмыс категориясын жете түсінудегі негізгі қиындық - бір жағынан, дүниенің ағымдығы, екінші жағынан, ол қанша өзгеріске түссе де **өмір сүріп қала беруі**.

Болмыс ұғымы ең мейлінше кең ұғым болғаннан кейін, оған қарсы тұрған ұғым — **бейболмыс**, яғни, **ештеңе, жоқтық**.

Бір қарағанда, болмыс ұғымы мейлінше кең болғаннан кейін мазмұн жағынан алғанда мардымсыз болып көрінеді. Бірақ, соған қарамастан, сонау көне заманнан бастап оған әр-түрлі мағна беріліп Батыс пен Шығыс дүниесезімі мен дүниетанымы екіге бөлініп, осы күнге дейін созылып келе жатқан айырмашылықты тудырды. Мұның өзі де философияның **өмірмен тығыз байланысты** екенін, Адамзат **өркениетінің түп-тамырында жатқанын** көрсетсе керек.

Көне Қытай философиясындағы Даосизм ағымында болмыс **"дао"** ұғымы арқылы беріледі. Дао ұғымы көп мағналы: бір жағынан ол аспанның құдіретті заңдылықтары ретінде түсінілсе, екінші жағынан, болмысты бейнелейді. Ал соңғының өзі екі мағнаға бөлінеді - ол **"бірінші дао"** - абсолютті болмыс, және **"екінші дао"**, я болмаса **"дэ"** - көз алдымызда өмір сүріп жатқан өтпелі дүние.

Грек ойшылы Парменид: - **Тек қана болмыс өмір сүреді, бейболмыс тіпті де жоқ.** Яғни, Дүниеде бар нәрсе — бар, жоқ нәрсе — жоқ.. Олай болса, Парменид **бұл Дүние нағыз болмыс емес**, оған — ой елегі арқылы ғана жетуге болады,- деген пікір айтады. Яғни, **ойлау мен болмыс бір-біріне тең**. Сонымен, Парменидтің болмысы ой арқылы жететін **идеалды, ешбір мінсіз, кемеліне келген, мәңгі, дөңгелек, өз-өзіне тепе-тең, бөлінбейтін** болмыс болып шықты.

Сонымен, сонау көне заманнан бастап, Батыс пен Шығыс болмысты әр-түрлі түсініп, соған негізделген әр-түрлі Дүниеге деген көзқарасты қалыптастырды.

Шығыс бейболмыстың өмір сүруін мойындап оның іргетастығын анықтағаннан кейін, бұл Дүниені сол бейболмыстың көмескі бейнесі ретінде ғана түсініп, оның өтпелігіне аса назар аударады. Осы тұрғыдан алып қарағанда, бейболмысқа өтетін Дүниені адамның өз еркіне көндіруі тіпті **мүмкін емес**, оны өзгерту, жетілдіру де мағнасыз нәрселер. Сондықтан, негізгі мақсат — адам **өз ішкі өміріне** үңіліп, тек соған назарын аударып, соны ғана **жетілдіруі** қажет. Осындай көзқарастың негізінде Шығыста **интраверттік** (intra,-лат. сөзі — ішкі деген мағна береді) мәдени бағыт қалыптасты.

Ал енді Батысқа келер болсақ, Парменидтің бейболмысты теріске шығаруы, **жетілген, мәңгілік**  Болмыстың бар екенін **мойындауы** — бүкіл Батыс өркениетінің қалыптасып, бүгінгі күнге дейін дамуының **астарында жатқан іргетасты көзқарас** екеніне оқырманның **ерекше назарын** аударғымыз келеді. Соңынан пайда болған христиан дінінің негізгі қағидаларының бірі — адамды Құдай өз бейнесіне ұқсатып жаратты да осы жаратылған Дүниенің әміршісі қылды деген қағиданың өзі де Парменидтің болмыс ілімімен ұштасып жатқан жоқ па? Ал енді марксизмнің өзін, осы тұрғыдан алып қарағанда, Батыс Еуропа ой-өрісінің **кисындық шегі** деп бағалауға болатын сияқты, өйткені, коммунизм — кемеліне келген, адамдардың барлық қажеттіктері толығынан өтелген, соның негізінде әлеуметтік біркелкілік орнаған қоғам. Яғни, ол - жер бетінде адамның шығармашылық іс-әрекеті арқылы орнатылған идеалдық қоғам.

Сонымен, егер нақтылы өмір сүріп жатқан сезімдік, кемеліне келмеген Дүние мен қатар идеалды болмыс болса, ал бейболмыс тіпті болмаса, онда жағалай қоршаған мінді ортаны идеалды болмысқа сай етіп өзгертуге, жетілдіруге болады. XX ғ. Еуропа ойшылы Теяр де Шарденнің "Дүние әлі жаратылып біткен жоқ, - ол жаратылу үстінде. Оны әрі қарай жетілдіретін негізгі күш - адамзат",-деген ойының да Парменидтің болмыс түсінігімен ұштасып жатқанын байқауға болады. Сонымен, Батыс мәдениеті **экстраверттік** (extra,- латын сөзі,- сыртқа бағытталған деген мағна береді),- жағалай қоршаған ортаны танып-біліп, соның негізінде жетілдіруге бағытталған болып шықты.

Бұл арада **"Шындық қайда, кімнің қолында,- Батыста, я Шығыста ма? "**,- деген заңды сұрақ пайда болады. Батыс Рухы мыңдаған жылдарға созылған өркениеттік тарихында жағалай қоршаған ортаны жетілдіру жолында сан-алуан жетістіктерге жетті — оның айқын көріністері: (жасанды Жердің серіктері, Интернет жүйесі, клональдау эксперименттері, млн. әр-түрлі техникалық құралдар мен жабдыктар т.с.с.)

Бірақ, сонымен қатар, өмірді нәзік те терең сезінетін ойшылдар XIX ғ.а - XX ғ. шеңберінде Батыс өркениетінің шытынай бастағанын ашық айтқан болатын (О.Шпенглер, Х.Ортега-и-Гассет, Э.Фромм, Г.Маркузе т.с.с.). Материалдық Дүниені өз еркіне көндіріп оны өзгерту барысында Батыс адамы өзінің Құдай еместігіне бүгінгі таңда әбден көзі жетті. (М: екі Дүниежүзілік соғыстар, экологиялық апаттар мен дағдарыстар адамның материалдық жағынан бай болғанымен рухани-адамгершілік тұрғысынан жүдеуі т.с.с. бәрі де — Батыс өркениетінің тұйықтыққа келіп тірелгенін көрсетеді.)

Ал Шығыс елдеріне келер болсақ, ғылыми-техникалық жетістіктерді игеріп, оны өз мәдениеті, дүниесезімімен ұштастыра білген елдерді саусақпен ғана санауға болады (Жапония, Малайзия, Сингапур, Оңтүстік Корея). Бір жағынан алғанда, Шығыс елдеріндегі халықтар **Батыс mass media** туындыларын **қабылдамайды,** өйткені, олардың рухани болмысына олар қайшы келіп қалың бұқараның наразылығын тудырады. Батыстың зорлық-зомбылық, порнографиялық т.с.с. мәдени үлгілерінен сақтануы: вахабизм т.б сияқты саяси экстремизмнің қайнар көзіне айналып жатқанын байқауға болады.

Олай болса, **шындық Батыста да, Шығыста да толығынан жоқ** сияқты. Бүгінгі таңдағы адамзат болмыс тірегін бір жағынан ашынған, қорқынышты үрейлік сезіммен, екінші жағынан, бітпейтін үмітпен іздестіруде...

Болмыс мәселесін талдау дегеніміз тек әлемнің құрылымын ғана емес, сонымен бірге, оның негізінде жатқан алғашқы бастаманы, демек, материалдық пен руханилықтың ара-қатынасын айқындау болып табылады. Кез-келген философиялық мәселені талдау барысында алдымен осы философияның негізгі сұрағын шешіп алу өте маңызды.

Адамзат баласының тіршілік әрекеті жүзеге асып отырған қошаған ортаны, бүкіл әлемді біз жүйе ретінде қарастырамыз. Демек, ол құрамдас бөлшектердің тұтастығы ретінде көрініс береді. Тұтас дүние өзіндік ерекшеліктерімен дараланатын, бірақ өзара бір-бірімен тығыз байланыста болатын әр-алуан заттар мен құбылыстардан тұрады. Оларды жүйелі түрде біз мынадай түрлерге бөлеміз:

1) заттар мен құбылыстар болмысы, ол өз кезегінде табиғи және адам қолынын шыққан заттар мен құбылыстар болмысы болып екіге бөлінеді.

2) адам болмысы, ол да заттар әлеміндегі адам болмысы мен жекелеген адамның өзіндік болмысы болып бөлінеді.

3) рухани болмыс, ол индивидуалды, яғни, жеке адамдық рухани болмыс пен объективтендірілген, демек, жалпылық сипатқа ие болған рухани болмыс түрлеріне бөлінеді.

4) әлеуметтік болмыс, бұл да өз кезегінде қоғамдық қатынастар жүйесі мен тарихи үрдістегі адам болмыс және қоғамның өзіндік болмысы болып бөлінеді.

**«Бірінші табиғат»** заттары мен құбылыстары болмысы деп адамнан, оның санасынан тыс, тәуелсіз табиғи түрде пайда болған заттар, үрдістер, құбылыстар сияқты материалдық денелердің өмір сүруі түсініледі. Оларға мысал ретінде жер мен бүкіл ғаламды, яғни, өзендер мен теңіздер, орман мен таулар, жердің флорасы мен фаунасы және пайдалы қазбалары, т. б. айтуға болады. Олар адам мен оның санасына қарағанда бірінші болып табылатын объективтік шындықты құрайды, өйткені адамның өзі табиғаттың төл туындысы болып келеді.

«Бірінші табиғат» заттарына қарағанда **«Екінші табиғат»** заттары мен құбылыстарының болмысы адамның іс-әрекетімен тығыз байланысты. «Екінші табиғат» заттары деп отырғанымыз адамның қолымен жасалынып, материалдық сипатқа ие болған, яғни, объективтендірілген адам идеяларының нәтижелері. Оларға: еңбек құралдары, қару-жарақтар, зәулім ғимараттар, темір жолдар мен автомобильдер, ұшақтар мен кемелер, бұқаралық ақпарат құралдары мен көркем өнер туындылары т.б. жатқызамыз. Демек, «екінші табиғат» дегеніміз - өздері жасалған табиғи материалдың, «заттанған» адам ойының және «заттанған» адам іс-әрекетінің синтезі болып табылады. Оларды басқаша объективтік шындықтың **табиғи-рухани-әлеуметтік** түрі деп те атауға болады.

**Табиғи және әлеуметтік тіршілік иесі ретіндегі адам болмысы** оның заттар мен процесстер арасында өмір сүретіндігін көрсетеді. Адамды физикалық дененің иесі, табиғаттың туындысы ретінде ерекше бір құбылыс, яғни, ойлауға қабілетті зат деп те қарастыруға болады. Адам бойындағы бұл екі жақтылықты былай түсіндіруге болады.

Адам — шын мәнінде саналылығы арқылы өзін табиғаттан, бүкіл әлемнен бөліп қарастыра отырып өз іс-әрекетіне баға беретін, құндылықтар жүйесінде реттеулер жүргізіп, өзінің физикалық денесі мен рухани жан дүниесін қалыптастыратын «ойлайтын зат».

Адам болмысының тағы бір ерекшелігі оның физикалық денеге деген тәуелсіздігі жануарлар секілді абсолютті емес салыстырмалы екендігі. Кез-келген биологиялық қажеттілікті қанағаттандыру барысында, адам аталған мұқтаждықтарды реттеуге және қадағалауға мүмкіндік беретін белгілі-бір әлеуметтік нормалар мен қағидаларды басшылыққа алады.

Адам болмысының негізгі ерекшелігі оның қоғамдық қатынастармен тығыз байланысты болуы. Адам әлеуметтік қатынастарды жасаушы болса, олар өз кезегінде адамды қалыптастыру үрдісінде өте маңызды.

Адамның бір-бірімен қарым-қатынасқа түсуін қамтамассыз ететін құрал -тіл. Тіл коммуникативтік қызметтің ғана құралы емес, ол сонымен бірге индивидтің әлеуметтенуі үрдісінде де маңызды рольге ие. Тілсіз адам өзінің адамдық мәнін жоғалтады.

Сонымен, адамның ең жоғарғы қасиеті - оның жасампаздығы, яғни, адамға «екінші табиғат» заттарын дүниеге келтіру қабілеті тән. Кез-келген адам қолынан шыққан жасанды нәрсе оның өмір сүру барысында туындаған өзіндік қажеттіліктерін қамтамассыз етуінің нәтижесі болып табылады.

Адам тек материалдық қана емес сонымен бірге рухани құндылықтар жүйесін де қалыптастырады. **Рухани болмыс** ұғымына саналылық пен санасыздық сияқты психиқалық құбылыстарды, және да олардың нәтижелері болып келетін идеяларды, принциптар мен нормаларды, қалыптасқан қағидалар мен жинақталған білімдер жүйесін жатқызуға болады.

Индивидуалды рухани болмыс деп отырғанымыз адамның жеке санасы, ойы болып келеді. Ал жалпылық сипатқа ие болған рухани болмыс түрлеріне қоғамдық сана мен оның негізгі формаларын жатқызамыз. Сананың бар екенін бәріміз де мойындаймыз, ал оның қызметінің жемісі болып табылатын идеялар мен ойлар объективтік сипатқа ие болып, нақты шындыққа, яғни, барлық сипатқа ие болады. Демек, олар бар болса міндетті түрде әлемнің құрылымына еніп, оның бір бөлшегі болады.

Болмыс категорияларын талдай келе енді бүгінгі таңдағы ғылымға мәлім ең күрделі дәрежеде ұйымдасқан - қоғам болмысына келіп тірелдік. Өйткені, біз білетін Ғарыштағы Жер бетінде өмір сүріп жатқан саналы пенде — адамдар - бір-бірімен бірігіп, сан-қилы қарым-қатынастарға түсіп қоғамды құрайды.

Қоғам - әлемнің ерекше бөлігі, ол табиғаттың ұзақ уақыт эволюциялық дамуының нәтижесінде пайда болды. Қоғам — адамдардың әлеуметтік-экономикалық, рухани мұқтаждықтарын бір-бірімен қоғамдық қатынастар жүйесіне түсе отырып қанағаттандыратын өмір сүру ортасы. Адам тек қоғамда өмір сүріп, әрекет етеді, ол қоғамның ажырамас бөлігі және де оның даму заңдылықтарына тәуелді.

**Өзiндiк дайындыққа арналған сұрақтар:**

1. Заң қажеттiлiк ретiнде, заң және мән.
2. Дүниенiң бiрлiгi және көптүрлiлiгi.
3. Монизм. Дуализм. Философиялық плюрализм.
4. Интраверттік және экстраверттік мәдениет деп нелерді айтамыз?
5. Болмыстың негізгі екі түрін есіңізге түсіріңіз;
6. «Екінші табиғат» болмысына нелер жатады?
7. Субъективті рух болмысы дегеніміз не?
8. Объективті рухани болмыс қалайша өмір сүреді?
9. Рухтың заттануы мен қайта жандануы қалайша жүреді?

**Болмыс**

Болмыс

Материалдық болмыс

Идеалдық болмыс

Адам болмысы

Объективтік рух

«Бірінші табиғат»

Әлеуметтік болмыс

Субъективтік рух

«Екінші табиғат»

**Материя құрылымы**

**14 Тақырып**. **Философиядағы сана мәселесі**

**Жоспар:**

1. Материя мен сана — шегіне жеткен қарама-қарсылық

2.Сана шындықты бейнелеудің жоғары психикалык формасы Сана мәселесінің пайда болуы. Сана жоне тіл. Сана және кибернетикалық машиналар.

3. Сана мәселесінің пайда болуы.

4. Сана және тіл.

5. Сана және кибернетикалық машиналар.

**Мақсаты:** Сана – адамның өмір сүру формасы, рухани бағытын анықтау мен дүниені өзгерту құралы екенін көрсету.

**Тақырыптағы негізгі ұғымдар:** субстанция, эйдос, идея, монада, трансцендентальдық, априорлық, реализм, энтелехия, модус, сингулярлық, радиалдық, тангенциалдық.

**Материя мен сана — шегіне жеткен қарама-қарсылық**

Болмыстың өмір сүру формаларын талдай келе, біздің алдымызға келесі сұрақ келеді: осы сан-алуан себептілік пен қажеттілік, мүмкіндік пен кездейсоқтық т.с.с. жақтарымен құбылып жатқан болмыста не бар? — Оның шеңберінде әр-түрлі заттар мен құбылыстар, соның ішінде ішкі рухани өмірі бар адам да бар. Ең көп - шегіне жеткен - түрде алып қарағанда, әрине, оны материя мен санаға, рухқа теңеуге болады.

Адам саналы пәнде ретінде өзіндік санасын тудырады, сол себепті ол бүкіл Дүниені өзіне қарсы қойып қарайды (соның ішінде басқа адамдарды да өзінен бөлек санайды ). Осы арада көп сұрақтар пайда болады: «Бұл Дүние не?», «Мен неге бұл Дүниеге келдім?» т.с.с. Оларға жауап беру барысында біз қажетті түрде материя мен сана категорияларына келіп тіреліп, олардың ара-қатынасын зерттеуге мәжбүр боламыз. Міне, осы арада философияның негізгі мәселесі пайда болады.

Негізінен алғанда, сана мен материяның ара-қатынасын анықтауда **3 бағыт** бар. Оның бірі — **матсриализм**, екіншісі — **идеализм,** үшіншісі — **реализм**. Материализм бағытының негізгі категориясы — материя ұғымы (materia,-латынша,-зат).

Бұл бағытты ұстайтын ойшылдар алғашында Дүниенің негізін заттардан көрді (Фалестің - суы, Гераклиттің - оты т.с.с.). Мұндай көзқарастың көне замандағы шыңы — Демокрит пен Левкиптің атомдық теориясы. Біз дүниетану жолында заттардың бетінде орналасқан дөңгелек формалы ең жеңіл атомдарды қабылдаймыз. Сонымен, рух дегеніміз - қозғалыстағы жеңіл атомдар.

"Ештеңеден ештеңе пайда болмайды", сондықтан, атомдар мәңгілік өмір сүреді, олар ешқайда жоғалмайды. Дүниедегінің бәрі қажетті де себепті. (Демокрит)

Жаңа дәуірдегі ғылым мен техниканың дамуына байланысты ғалымдар материяны **табиғаттың заты**, оның **қасиеттерімен**  теңеді. (Ламетри, Гоббс, Гольбах т.б.) Бұлардың ойынша, рухани өмір — материалдық элементтерден тұрмайды, ол материяның жалпы қасиетіне жатады. Бұл, әрине, алға жылжулықты көрсетті.

Т.Гоббс "зат адамның санасында өзінің тікелей ізін қалдырмайды, оның тигізетін ықпалы адамның миына жеткенше біршама сатылардан өтеді...",- деген пікір айткан болатын.

XX ғ. басында материя жөнінде жаңа гносеологиялык (танымдық) тұжырым пайда болады. Ол негізінен алғанда, ғылыми-техникалық прогресспен, ескі атомистиканың күйзелісімен байланысты болатын. Материяны заттық субстратқа (негізге) теңеуге болмайды. Материя дегеніміз — объективті шындықты біздің санамызда бейнелейтін философиялық категория, яғни, үғым.

Соңғы кездегі көзқарастарға келсек, олар біржақты гносеологизмге қарсы, - материяны субстанциялық- аксиологиялық (құндылық) тұрғысынан сипаттағысы келеді. Бұл тұрғыдан алып қарағанда, материя — тек қана физикалық реалдық емес, сонымен қатар, рух та — мәңгілік материяның көп қасиеттерінің бірі болып есептеледі.

Ал енді **идеалистік** бағытқа келер болсақ, олар өмірдің **рухани** жағын **негізгі** деп есептейді. Заттардың **субстанциясы**  (алғашқы негізі) — **рухани болмыста** жатыр.

Идеализмнің дүниеге келуінің алғы шарттарына адамның өмірлік практикалық мүдделері жатқаны сөзсіз. Сондықтан, бұл ағым құндылықтар әлеміне көбірек көңіл бөледі. Егер **материализм**  негізінен **сыртқы Дүниені тануға** бағытталған философия болса, **идеализм**, керісінше, адамның **ішкі рухани** өміріне көбірек көңіл бөледі. Адам, оның өмірі мен бақыты, үміті мен қайғысы т.с.с. сұрақтар идеалистік

философияның негізгі мәселелеріне айналады.

Неміс классикалық философиясында идеалистік философия әрі қарай дамиды. И.Кант өзінің трансцендентальдық философиясында шынайы болмыс бізге танылмайды,- деген пікірге келеді. Біздің танып білетініміз - тек құбылыстар әлемі. Біз өзіміздің априорлық, тәжірибеге дейін берілген сезімдік және ақыл-ой категориялары арқылы тәжірибеде берілген мазмұнды ретке келтіреміз. Бірақ, адамның осы априорлық категорияларға тәуелсіз бір қасиеті бар — ол адамньің **ішіндегі ар-ұжданы, адамгершілік заңы**. Ол **ерікті** ырықты, адамның шексіз жетілуін, олай болса, өлместікті, ал онымен бірге Құдай идеясын талап етеді. Олай болса, шынайы болмысқа таным арқылы емес, оған тек діни сенім арқылы ғана жетуге болады.

Алайда, Канттың бұл идеялары оның әріптестерін қанағат етпей, олар ғылыми деректерге сүйене отырып, бүкіл Дүниені ақыл-ойдың қисынына сәйкес дамуы ретінде түсінгілері келді (Фихте, Шеллинг, Гегель). Осы идеяға сүйене отырып, ұлы Гегель философия тарихында бұрын-соңғы болмаған үлкен жүйе жасады. Оның негізінде Абсолюттік Идеяның өз-өзін тану жолында басқа болмысына, яғни, Дүниеге айналып, өзін соның шеңберінде ширатып, адамның санасы мен объективті рухты тудыруы, соның нәтижесінде Абсолюттік Рухтың сатыларына көтерілуі жатты. Яғни, болмыс пен құбылыстың арасында қазылған ешқандай ор жоқ, олар бір-бірімен диалектикалық байланыста деген тұжырымға келді. Маркстік философияда бұл мәселе керісінше шешілгенмен, сол нәтижеге келді. Дүниені ешқандай Абсолюттік Идея тудырған жоқ. Ол мәңгілік өзінің ішкі қайшылықтары арқылы дамып жатқан **материалдық Дүние**. Өз даму барысында ол тіршілікті тудырып, соңынан тарихқа саналы пәнде — адам табиғи түрде келсді. Ол өз санасында Табиғаттың заңдылықтарын **бейнелеп, құбылыстарды** зерттеу арқылы объективті дүниедегі үрдістердің **мән-мағынасын** аша алады. Соның нәтижесінде ғылым мен философия Дүниеге келіп, адам жағалай ортаны өзінің шығармашылық іс-әрекеттері арқылы өз өміріне лайықты қылып қайта өзгертеді. Маркстік философия сана мен рухты материалдық болмыстан шығарғанмен, олардың **салыстырмалы дербестігін, тәуелсіздігін,** өзі туғызған материалдық дүниеге **қайта әсерін** тигзетінін мойындайды.

Қорыта кел, айтайын дегеніміз, материализм мен идеализмнің екеуі де өз дамыған фрмаларында **реализм бағытына** толығынан қосылмағанмен,- **жақындай түседі**. Енді **реализмге** келер болсақ, бұл бағыт Шындықтың **екі жағын** да толығынан **мойындап**, я болмаса, оларды **Болмыстың** құндылығы жағынан тең **екі жағы** ретінде түсінеді. Олай болса, бұл бағыт материализм мен идеализмнің біржақтылығын мойындамайды.

Философия тарихында алғашқы реалистік жүйе жасаған «бірінші мұғалім»- Аристотель болған-ды. Ол грек философиясының натурфилософиясындағы негізгі жетістіктерді Платонның идеалистік идеяларымен ұштастырып «материя» мен «форманың» екеуінің де тең құндылықтығын айтады. Оның формуласы: «матриясыз-форма, формасыз — материя жоқ". Бұл формуланы нақтылай келе, материяны "мүмкіндік" (dynamis), форманы "шындық" (energeia), іске асушылық ретінде түсінеді. Форма мақсатқа лайықтылық арқылы өмірге енеді. Оны ол **энтелехия**, яғни, рухани күш ретінде қарайды, бұл жағынан ол Платонның "эйдостарына" жақын. Бірақ, Платонның идеялары ерекше Әлемді құрайтын болса, Аристотельдің рухани күштері материямен бірге берілген. Өйткені, Шындық, материя мен форманың бірлігінен туады, соның негізінде жеке заттар мен құбылыстар өмір сүреді.

Жоғарыдағы көзқарас "жан-дүние" категориясын талдауға да үлкен жаңалық енгізеді. Ол Платонның философиясына сәйкес "сезімдік" өтпелі Дүние мен "Эйдос әлемі" екі ортасындағы дәнекер емес, ол — белсенді рухани өмірлік күш-қуат.

Реализм өзінің жалғасын Орта ғасырлардағы схоластика ағымында тапты. Бірақ, олар рухани күштің басымдылығын Құдай идеясынан іздеді.

Жаңа дәурірдегі Декарттың философиясында **реализм** бағыты **ашық дуализмге** айналады. Өйткен себебі, Декарт екі бір-біріне тәуелсіз субстанцияны — дене мен жанды мойындайды. Мұндай қайшылықты шешу жолында ол оларды бір-бірімен біріктіретін Құдайды мойындауға мәжбүр болды. Құдай- мәңгілік Абсолютті субстанция, ал дене мен жан субстанцияларына келсек, оларды жаратқан сол Құдайдың өзі.

Декарттың философиясына қанағат тұтпай, голландия ойшылы Б.Спиноза монистік реализм бағытын тудырады. Оның ойынша, бір ғана субстанция бар — ол Құдай, немесе Табиғат, - шексіз субстанция. Ал, дене мен жанға келер болсақ, олар осы субстанцияның негізгі атрибуттары, яғни, қасиеттері. Сонымен, тағы да Аристотельге кайтып оралғандай болдық. Бірақ, "материя" мен "форманың" орнына "созылу" мен "ойлау" принциптері келеді. Осындай көзқарасқа сәйкес, енді материя мен формадан тұратын **жеке зат** — субстанция емес, ол жоғарыдағы шексіз қасиеттердің **шектелген көрінісі — модустары** ғана. Өйткені, созылған заттың шегі бар, ол кеңістіктің шектелуі деген сөз, қабылдау болғаннан кейін ойлаудың да шектелуіне әкеледі.

Сонымен, реализм бағытында пайда болған "материя мен форма" категориялары. "дене мен жанға", соңында "созылу мен ойлауға" ауысты.

XX ғ. ұлы философы П.Т. де Шарденді де реалистік бағыттың үлкен тұлғасы ретінде қарауға болады. Оның ойынша, жаратылған Дүниенің екі күш-қуаты бар: бір жағынан, ол тангенциалдық, яғни физикалық энергия болатын болса, екінші -осы Дүниені біріктіріп даму жолына итеретін радиалдық, яғни, психикалық, рухани күш. Адамзат тарихының Дүниеге келген сатысынан бастап радиалдык, рухани күш толығынан ашылып, адамның саналы іс-әрекеті арқылы Жаратылған Дүниені әрі қарай жетілдіріп болашақта Жер бетінде ноосфераның қалыптасуына әкеледі, - дейді ұлы ойшыл. (қараңыз: П.Т. де Шарден. Феномен человека. М.,Прогресс., 1988)

Қорыта келе, реализм бағытының бүгінгі таңдағы философиядағы болашағының басымырақ екенін айтқан жөн.

Енді "материя" мен "рух" жөніндегі қазіргі ғылымдағы тұжырымдарға тоқталған жөн сияқты.

**а)материалдық болмыс**

Бүгінгі таңдағы ғылыми деректерге сүйенсек, материалдық Дүние осыдан 20 млрл. жыл бұрын болған "Ұлы Жарылыстың" нәтижесінде пайда болды. Оған дейін материя өзінің сингулярлық, яғни бірнүктелік орасан-зор қысымдық жағдайында болған (нүкте көлемі — атомдай — 10 - минус 8 дәрежедегі

см., болса, қысымдығы 10 — 94 дорежедегі г./см!!!). Мұндай жағдайда өмір сүрген материяның ішінде қандай үрдістердің болғаны жөнінде ешкім ешқандай болжам айта алмайды.

"Ұлы Жарылыстың" нәтижесінде негізінен материяның құрылымының үш деңгейі пайда болды:

1. Макроәлем, ондағы заттардың көлемі адамзат тәжірибесімен салыстырмалы; кеңістік - мм., см., км., ал уақыт — сек., мин., сағ., жыл ұзақтығымен беріледі;

2. Микроәлем — көзге көрінбейтін ұсақ бөлшектерден тұрады. Олардың көлемі 10 минус 8 —ші ден 10 минус 16 дережедегі см. болса, өмір сүру ұзақтығы — 10 минус 24 дәрежедегі сек. дейін.

3. Мегаәлем — орасан-зор Ғарыштағы объектілер. Олардың бір-бірінен қашықтығы сәуле жылымен есептелсе, өмір сүру уақыты миллиардтаған жылдарға созылады.

Әрбір әлемнің шеңберінде өз өмір сүру заңдылықтары бар. Сонымен қатар, олар бір-бірімен өте тығыз байланыста екенін айтып кеткен жөн.

Бүгінгі таңда ашылған материяның екі түрін келтіруге болады. Оның бірі — табиғаттың заты болса, екіншісі — физикалық өрістер. Олардың бір-бірінен айырмашылығы :

1. зат бөлшектерден — атомдардан тұрады, ал өріс — бөлінбейді;

2. заттың бөлшектерінің тұрақты салмағы (массасы) бар, өрісте — жоқ;

3. заттың өткізбейтін, я болмаса аз өткізетін қасиеті бар, өріс - өткізгіштігімен танылады;

4. Өрістің тарауы сәуленің жылдамдығына тең болса, заттың жылдамдығы бірнеше дәрежеде одан төмен.

Егер бізді жағалай қоршаған макроәлемді мыңдаған жылдар бойы адамзат зерттеп келсе, микроәлем мен мегаәлем соңғы ғасырларда ғана танылуда. Бүгінгі таңда микроәлемнің құрамында 300-ге жуық элементарлық бөлшектер ашылып, олардың қасиеттері зерттелуде.

Соңғы жылдары мегаәлемді зерттеуде де қомақты нәтижелер бар. Олардың бірі -Ғарыштың үне бойы **кеңейуідегі** үрдісі болса, екіншісі — реликтік ( relic,- лат.,-қалдық) **радиотолқындардың таралуы** болды. Осы екі жаңалықтың негізінде "Ұлы Жарылыс" теориясы жасалған болатын — оны бүгінгі таңдағы ғалымдардың көпшілігі мойындады.

Ғарышты зерттеудегі келесі жаңалық - **"қара нүктелер"**, ғалымдардың пайымдауынша, олар сөнгеннен кейін коллапсқа (collapse,- ағылш. сөзі, -құлдырау) ұшыраған алып жұлдыздар. Біздің галактикадағы "Магеллан тұмандығындағы" жақында ашылған "үлкен жарылыс" — жаңа жұлдыздардың Дүниеге келуінің айғағы. Сонымен, бір жағынан жұлдыздар уақыты келгенде сөніп коллапсқа ұшырап "қара тесікке" айналып жатса, екінші жағынан жарылыстың негізінде жаңа жұлдыздар Дүниеге келіп жатыр.

Қорыта келе, материалдық Дүние үне бойы өзгерісте, қозғалыс пен даму үрдісінде екенін қазіргі жаратылыстану ғылымдары көрсетіп отыр. Біздің білетініміз - өте аз. Ғылым әрі қарай дамыған сайын әрі талай-талай ғажап жаңалықтар ашылатыны сөзсіз.

**б)сана болмысы**

Болмыстың екінші таңғажайып түрі — ол сана, рух, жалпы алғанда, адамның психикасы. Гносеологиялық (танымдық) тұрғыдан қарағанда, сана — Дүниені бейнелеудің ең биік, тек адамға ғана тән идеалдық формасы. Оны біз болашақ "танымға" арналған тарауда көлемді түрде талдаймыз.

Сана — материя емес, оны қолға ұстап сындырып, я болмаса, ауызға салып дәмін байқап, мұрынға жақындатып иісін анықтауға т.с.с. болмайды. Болмыстық тұрғыдан кең түрде қарағанда, сана — адамның **ішкі жан-дүниесі, адам** белсенділігінің психикалық деңгейі. Ал оны нақтылай келсек, ол, әрине, адамның **ой толғаулары.** Бірақ, ол онымен бітпейді. Ойлау, рационалдық таным — сананың өзегі болғанмен, оған адамның **сезім толқындары** да кіреді: адам қуанады, ренжиді, ашуланады, шаттанады, сүйеді, жек көреді т.с.с. Егер де біз кең түрде адамның психикасын алатын болсақ, оған санамен қатар **бейсаналық** та кіреді. З.Фрейдтің уақытында ашқан бұл жаңалығының қазіргі өмірдегі маңызы өте зор. Соньмен қатар, санаға тең емес адамның **ырқы** да (воля) бар. Кейбір жағдайларда адам санаға сыймайтын, оған қарсы нәрселерді жасауы мүмкін. Ф.Ницше уақытында айтқандай "нағыз адам" толқынмен бірге емес, оған қарсы жүзеді. Адам Дүниені саналы түрде бейнелеп қана қоймай, сонымен қатар, өз ішкі жан-дүниесіне сараптау жасайды — міне, осы сәтте оның **рухы** оянады. Рух категориясы біздің жақында өткен тарихымызда дінмен байланыстырылып, ал "кеңес тоталитаризмі" соңғыға қарсы болғаннан кейін, философиялық әдебиетте өте аз қолданды. Негізінен алғанда, рухқа ғылымдағы жетістіктер, қоғамдық сана формалары жатқызылды. Тек бүгінгі таңда ғана бұл категорияның маңызы өсуде ( рух жөнінде көлемді түрде қараңыз: "Мырзалы С.К. Модернизация общества: взаимосвязь политики и морали., Костанай, 1988, стр.220-264).

Жалпы алғанда, рух дегеніміз — адамның өзіндік сана-сезімі, өз-өзіне "сырттай қарап" баға беруі, өз өмірінің мән-мағынасы мен қатар, жалпы Дүние жөнінде ойлауы-толғауы, тебіренісі жатады. Бұл тек дамыған адамға ғана тән нәрсе. Қайсыбір жануарды алсақ, ол өз-өзін бұлдыр сезінеді, өзін жағалай ортадан бөлек алып, оған қарсы қойып қарай алмайды. Оған қабілетті — адам ғана. Жеке адамның рухымен қатар, белгілі бір халықтың рухы жөнінде де айтуға болады. Мысалы, қазақ халқының руханияты, демек, оның өзіне тән дүниесезімі, құндылықтары. Оны әдебиетте "объективті рух" деген категория арқылы береді. Сонымен қатар, рухтың жетістіктері ғылыми, көркем шығармалар арқылы өмір сүруі мүмкін. Оны "объективизацияланған рух" дейміз. Мысалы, қайсыбір ұлы суретшінің туындысын қабылдағанда, біздің рухани өміріміз үлкен тебіреністе болып, сан-алуан сезімдер мен ойлар жан-дүниемізге келеді. ("Венера" мүсіні, Симфония т.с.с.)

Дегенмен де, рухтың "негізгі үйі" — нақтылы өмір сүріп жатқан тірі адамның ішінде. Оған ақыл-ой, парасат, борыш, ар-ұждан мен ұяттық аяныш, адалдық, махаббат пен сүйіспеншілік, ізгілік пен ақиқат, әсемдік, үміт пен сенім, еріктік пен әділеттілік т.с.с. жүздеген категориялар жатады. Мысалы, Н.А.Бердяевтің айтуына қарағанда, "рух дегеніміз ақиқат, ізгілік, әсемдік, еріктік пен мән-мағына... Рух дегеніміз — адам ішіндегі оның құдайлығы" (қараңыз: Н.А.Бердяев. Философия свободного духа., М.,Мысль, 1994). Олай болса, адам руханиятының өзегі неде?,- деген сұрақ пайда болады. Бұл талай ойшылдарды тебіренткен сұрақ болатын.

Орыстың ұлы ойшылы Ф.М.Достоевский "Дүниені сақтап қалатын **Әсемдік** қана", -дейді. Әрине, көбісінде, әсемдікке ұмтылған адам зұлымдыққа бармайтыны хақ. Сонымен қатар, біз өмірде "салқын лебі" бар — адамды адамнан алшақтататын -әсемдікті көріп жүрген жоқпыз ба?

Рухты **білім, ғылыммен** де теңеуге болмайды. Ядролық физиканың жетістіктерін пайдалану жолында адамзат атомдық электр стансаларынан басқа неше-түрлі жан түршігерлік қару-жарақ жасаған жоқ па ? Қазақтьң ұлы ойшылы Шәкәрімнің XX ғ. басында-ақ ар-ұжданың бақылауынан шыққан ғылымның адам түршігерлік салдарларға әкелуі жөніндегі идеяларын еске алсақ-та болғаны. Сондықтан, Шәкәрім рухтың өзегін ар-ұжданнан көрген болатын. Бұл пікірді ұстаған философия тарихындағы И.Кант, Абай, С.Л.Франк сияқты ойшылдарды келтіруге болады. 20.ғ. экзистенциализмнің көрнекті өкілі В.Франкл «ар-ұждан-адамның ішкі Құдайы»,-деген болатын.

**С) сана мен ми**

Сана қаншалықты идеалдық құбылыс болғанмен белгілі-бір материалдық негізсіз өмір сүре алмайды. Осы арада психо-физиологиялық мәселе пайда болады. Бүгінгі деректерге сүйінсек, сананың физиологиялық негізі адамның миында жатыр. Ол негізінен алғанда екі жарты шарды құрайды құрайды. Оның үсті өте нәзік қабықтан – нейрон клеткаларынан тұрады. Орташа есеппен алғанда олардың саны 14,5 млрд.!!!

Адам өз түйсіктері арқылы сыртқы Дүниедегі құбылыстарды қабылдап алынған ақпаратты жүйке жүйелерімен арнаулы ми бөлімдеріне жеткізеді – міне осы сәтте оларды сараптау басталады. Қазіргі деректерге сүйенсек, ол өте күрделі биоэлектрлік «кванттық өрістер» негізінде жүреді.

Ал мидың ішкі құрылымдарына келер болсақ, олар әлі дұрыс танылмаған, өте күрделі де көне болып танылады. Олар бүкіл физиологиялық үрдістерді бейсаналық жолмен ретке келтіріп отырады деп болжауға болады. Мысалы, сіздің жүрегіңіз минутына 60 рет соқса, оны басқаратын мидың бөлігі сіздің жүрегіңізге 60 рет электроимпульс жіберіп оны соқтырады... Адамның бауыры әсіресе интенсивті түрде таңғы сағат 4-тен 6-ға шейін істейді екен. Бұл үрдістің уақытын анықтап басқаратын мидың арнаулы бөлігі бар т.с.с.

Миды зерттеудегі негізгі қиындық – адамның ең биік құндылық екендігі, олай болса, оған ешқандай эксперименттер жасауға болмайтындығы. Сондықтан, адамның миы тек жанама түрде ғана зерттеледі. Мұндағы зерттелмеген нәрселер – шаштан да көп.

**Д) Сана және оның әлеуметтік табиғаты**

Ми – сананың өмір сүруінің физиологиялық негізін құрғанына қарамастан, ол-тек құрал ғана. Сондықтан да, тарихта өмір сүрген ұлы адамдардың миының ерекшелігі зерттелген кезде, онда ешқандай ерекшелік байқалмады. Мысалы, француз жазушысы А.Франстың миының салмағы 1100 г. болса, И.С.Тургеневтікі — 2200 г. болган. Лениннің миынан да ешқандай ерекшелік табылмаған. Адам ми арқылы ойлағанмен, оның негізгі органы - қоғамның өзі болып табылады. Адам басқа адамдар, жалпы қоғаммен, кітаптар арқылы өткен ұрпақтармен сан-қилы шым-шытырық байланысқа түсудің негізінде өз ойын дамыта алады. Сана — адамдар жасаған әр затта, жағалай оны қоршаған "жасанды табиғатта" сөнген. Өзінің өмірінің барысында сол заттарды айналдырады.

"Ұлы мәртебелі Табиғаттың" жасаған "аянышты тәжірибелеріне" тоқталсақ, жоғарыда айтылған ойдың ақиқаттығына көзіміз жетеді. 1920 ж. Үнді еліндегі орманда қасқырдың соңында төртаяқтап жүгіріп бара жатқан екі егіз қыз ұсталады. Олар қасқыр алып кетіп өсірген Амала мен Камала болып шығады. Оларды адами өмірге қайтару мақсатында Дели университетінің психология факультетінде зерттейді. Ақырында, адами қатынастарға шыдай алмай Амала өледі де, Камала 16 жасқа дейін өмір сүріп, не бары 30-ға тарта сөздің мән-мағынасын ұғады.

Екінші ғылыми экспериментті Кеңес Одағының көрнекті ғалымдары В.Мещеряков пен Э.Ильенков 60-ші жылдарда жасайды. Олар көзі көрмей, құлағы естімей туған 4 баланы тәрбиелеп, адами өмірге әкеледі. Ең алдымен оларды кеңістікті сезінуге үйрету керек болды. Ол үшін балаларға емізікпен тамақ берген кезде, оны бірте-бірте аузынан алшақтатады, - бала болса оны қолымен ұстап жібермеуге тырысады, яғни ол кеңістікті сезіне бастайды. Жүре келе олардың қолына қасық ұстатып, тәрілкеден тамақ алып, аузына жақындатып салуға үйретеді т.с.с. Сонымен, адами заттарды игерудің арқасында олардың сана-сезімі оянып, олар адамдардың қатарына қосылып, тіпті сөйлеу дәрежесіне дейін көтеріледі. Бұл теңдесі жоқ, ғылыми эксперимент И.Канттың кеңістік жөніндегі априоризмін теріске шығарды, сонымен қатар сананың әлеуметтік табиғатын шынайы көрсетті. Бұл айтылған деректердің бәрі де сананың әлеуметтік адами құбылыс, ал мидың өзі - ойлау құралы екенін көрсетеді.

**е)сана және тіл**

Ойлау үрдісін тілсіз көзге елестету - өте қиын шаруа. Егер ми сананың физиологиялық негізі болатын болса, тілді шынайы ойдың "материясы" ретінде түсінуге болады. Айтылған сөз — дыбыс толқындары — материалдық құбылыс екені ешкімнің дауын тудырмайтын жәйт. Тіл дегеніміз ойды, адами қатынастарды қамтитын белгілі бір белгі жүйесі. Тіл — ойдың сыртқы материалдық қабығы, соның арқасында адамдар бір-біріне неше-түрлі ақпараттарды, өз ойларын жеткізе алады. Сонымен қатар, адамның өзіндік санасының өзі тілмен берілген — тілсіз ойлау тіпті мүмкін емес. Тіл мен сана — күміс ақшаның оңы мен астары сияқты — бір-бірінсіз өмір сүре алмайды. Тарихи қоғамның Дүниеге келуі — тіл мен сананың да пайда болуымен тең. Тілдің Дүниеге келуінің биологиялық алғышарттары ретінде жоғарғы жануарлардың неше-түрлі дене қозғалыстары мен дыбыс сигналдарын айтуға болады. Алғашқы тобырда бірігіп аң аулау барысында ең алдымен «ымдасу тілі», дене қозғалыстары арқылы адамдар әр-түрлі хабарларды бір-біріне жеткізеді, сонымен қатар, неше-түрлі сезім толқындары (қуаныш, я болмаса, қайғы, ауыру т.с.с.) олардың аузынан неше-түрлі дыбыстарды шығарады. Соңында, еңбек құралдарын жасауға көшкен кезде, ой мен тіл шынайы тез қарқынмен дами бастайды.

Әр халық өзінің дүниеге келуі мен даму барысында өзіне тән тілін қалыптастырады. Тілде мыңдаған жылдар бойы жасалған өмір тәжірибелері қорытылып, халықтың рухани байлығына айналады.

Бүгінгі таңда жер бетінде 2000-ға жуық ұлттық тілдер бар, бірақ адамзат ой өрісі бірегей, сондықтан да халықтар арасында түсіністік пайда болады. Оның негізгі себебі — ой арқылы Дүниенің заңдылықтарының бейнеленуі. Адамзатты жағалай қоршаған орта бір болғаннан кейін, ойлау формалары да бір.

Бүгінгі таңдағы дамыған адамзат неше-түрлі тілдің жүйелерін жасады. Әрбір ғылымның өзінің категориялық аппараты бар. Ғылыми ұғымдар бір-бірімен өте тығыз байланыста болып, сол пәннің жүйесін құрайды. Мысалы, биология ғылымын "тұқымқуалаушылық", "өзгерушілік пен тұрақтылық", "ассимиляция мен диссимиляция", "табиғи таңдау" т.с.с. категорияларсыз көзге елестету мүмкін емес. Философия пәнін құрайтын жүздеген категориялардың ішінен "материя", "сана", "кеңістік пен уақыт", "қозғалыс", "даму", " терістеу" т.с.с. атап өтуге болар еді. Жолдағы қозғалысты ретке келтіретін ережелерді алсақ, оның тілі - өзгеше т.с.с. Бірақ, қалай дегенде де, барлық ғылым, өнер мен өндірістегі жасанды тілдер тек халықтық тілдің негізінде ғана өмір сүре алады. Егер ұлттық тілді көркемдеп үлкен ағаштың діңі ретінде көрсетсек, онда басқа жасанды тілдер — оның бұтақтарын құрайды. Ал бұтақтарда өсіп тұрған жапырақтар — сол саланы құрайтын ұғымдар болып табылады.

Өз тәуелсіздігін алған Қазақ елінде қазіргі уақытта ана тілімізді дамытуға көп көңіл бөлінуде. Соның бір кішкентай айғағы ретінде осы оқулықты алсақ та болғаны. Ана тілі — зор рухани байлық. М.Хайдеггер айтқандай "тіл — болмыстың үйі". Ал оның әріптесі Г.Гадамерге келер болсақ, ол "тіл дегеніміз алдын-ала түсіндірілген Дүние",- деген терең ой тастаған екен. Олай болса, тек ана тілін терең игеру арқылы ғана адам өз ұлтына тән дүниесезім мен қабылдау, көзқарасты өз бойында қалыптастыра алады.

Бір дәуір екіншіге ауысқан жағдайда жаңа мәдени ахуал дүниеге келіп, бұрынғы көзқарасты, құндылықтарды сынға алған жаңа саяси, моральдық, эстетикалық т.с.с. идеялар пайда болады. Бірақ, сонымен қатар, әрқашанда белгілі-бір **тұрақты ой-өріс қала бермек**. **Ол — тіл** және оны күрт өзгерту ешкімнің де қолынан келмейді. Тілдегі қалыптасқан мәдениет үлгілері ұрпақтан-ұрпаққа өтіп, олардың өткір салтына, іс-әрекетіне, ой-өрісіне өз ықпалын тигізіп, адамдардың өзара қарым-қатынасына үлкен әсер етеді. Сонымен қатар, тіл де, басқа әлеуметтік құбылыстар сияқты, үне бойы өзгерісте, дамуда. Тілді тазарту, тарихи ұмыт қалған сөздерді өмірге қайта енгізу, жаңа сөздерді тудыру — бұлардың бәрі де керек нәрселер. Бұл жағынан алып қарағанда біршама жұмыстардың беті қайтарылған

тәрізді.

Мысалы, "цивилизация" деген бүкіл жер шарына кең тараған ұғымның орнына "өркениет" деген сөз енгіздік. Ал, олардың мазмұндары бір-біріне сәйкес келмейді. "Цивилизация" ұғымы негізінен алғанда қоғамның заттық, материалдық деңгейін көрсететін ұғым болса, "өркениет" (түбірі — ниет) адамның, қоғамның рухани өмірін бейнелейтін, "мәдениет" деген ұғымға жақын сөз. Соңғы жылдары "тексті" -"мәтінге" (түркі емес араб сөзіне ауыстырғанда не пайда таптық?), "классты" — "сыныпқа", "архивті" — "мұрағатқа" т.с.с. ауыстырдық. Біз мұндай "тазартулардың" пайдасынан гөрі зияны көп болмас па екен деген күдіктеміз.

**ж)сана және кибернетикалық құралдар**

Электрондық-есептеу құралдары пайда болысымен-ақ оларды адамның миымен салыстыру, олардың бір-бірінен айырмашылығын зерттеу үрдістері басталып кетті. Бұл сала өте тез қарқынмен дами бастаған сайын бұл мәселе де философиядағы өзекті салаға айналды. Бүгінгі таңда неше-түрлі роботехника пайда болып, тіпті толығынан автоматизацияланған адамның қатысуынсыз жұмыс істейтін цехтар, тіпті заводтар дүниеге келді. Бүгінгі таңдағы адам электрондық әуенді тыңдай алады, жобалау институттарын компьютерлік жабдықтарсыз көзге елестету өте қиын. "Genius" деген өте күрделі компьютер Әлем чемпионы Г.Каспаровтың өзін жеңіп кеткені бүкіл адамзат қауымын таңғалдырған болатын. Аса күрделі компьютерлік бағдарламаларда шығармашылық тұрғыдан ізденіс жасай алатын жасанды интеллекті де байқауға болады. Олай болса, мәселе тікелей қойылып, жасанды интеллект алдағы уақытта адамның өзін ауыстыруы мүмкін бе?,- деген ашық сұрақ пайда болады.

Әрине, адамның миы — бүгінгі таңдағы ашылған ең күрделі биік дәрежеде ұйымдасқам материя — ол кванттық деңгейде жұмыс істейтін өте нәзік ойлау құралы. Сонымен қатар, электрондық-есептеу құралдары да жартылай өткізгіштердің негізінде жұмыс істейтін сандық құрылымдармен байланысты материалдық үрдіс.

Міне, осы жақтарынан ми мен компьютерді салыстыруға болады. Әрине, тірі организмде болып жатқан нәзік физика-химиялық, үрдістерді өлі табиғаттағымен толығынан тепе-тең салыстыру мүмкін емес. Бірақ, соған қарамастан олардың ұқсас жақтары да болғандықтан, математика ғылымының негізінде оларды модельдеуге болады.

Бүгінгі таңда компютерлік техниканың (жасанды интеллектің) мүмкіндіктері жыл сайын өсуде. Мүмкін, болашақта адамның миын толығынан модельдеуге де жетерміз. Дегенмен де, жасанды интеллект адамның көмекшісі ретінде кеңінен пайдаланылса да, оны толығынан ешқашанда ауыстыра алмайды,- деген үзілді - кесілді пікір айтуға болатын сияқты. Енді осы пікірімізді дәлелдеп көрелік. Бүгінгі таңда кибернетикалық құралдар өте күрделі өндіріс жүйелерін басқаруға көмектеседі. Бірақ, сол **басқару бағдарламасын** компьютердің "жасанды санасына" енгізетін сол **адамның өзі** емес пе? Компьютер миллиондаған ақпараттан ең тиімдісін бірнеше секундта талдап алып адамға ұсынады. Ол адамның миын тұрпайы есептеу үрдістерінен босатып оның шығармашылық мүмкіндіктерін іске асыруға жағдай тудырады. Әрине, кейбір аса күрделі компьютерлік бағдарламаларда шығармашылық ізденістердің элементтері енгізілген. Дегенмен де, жасанды интеллект шынайы шығармашылық ізденіс жасай алмайды. Бұл мәселеге толығырақ тоқталайық.

Шығармашылық ізденіс шабыттың, сезімдік толғаудың негізінде пайда болатыны сөзсіз. Адам тек қана ойлай алатын пәнде емес, сонымен қатар ол сүйінеді, күйінеді, шабыттанады, ізгілікке, әсемдікке ұмтылады т.с.с. Осы факторлардың бәрі келіп адамның шығармашылық ізденісін тудырады. Ал ол -компьютерде **мүмкін емес.**

Еріктік негізіндегі шығармашылық - адамның тектік өзіне ғана тән қасиеті. Егерде ол компьютерге берілсе, онда адам не істемек? Ол іске асқан жағдайда, расында да, адам өз-өзін терістеп, тарихтың соңғы беттері жазылып бітер еді. Әрине, ол ешкімге керек емес.

Соңғы кездерде компьютерлік техника мен жаңа білім беру технологиялары мектептер мен жоғарғы оқу орындарына кеңінен еңгізілуде. Қанша қиындықтар болса да, жас мемлекет қомақты қаржы шығарып жастардың компьютерлік бағдарламаларды игеруіне жағдай туғызуда. Оның, әрине, маңызы өте зор.

Бұл арада біз бір нәрсені ойдан шығармауымыз керек. Ол — білім беру мен тәрбие жүйесіндегі **оқытушының тұлғасының рөлі** — оны ешқандай компьютер ауыстыра алмайды. Ол әрқашанда негізгі үлгі болып қала беруі керек. Адамға білім беру дегеніміз — оның тұлғасының қалыптасуына жан-жақты әсер ету деген сөз. **Жалаң** **информация**, ол қанша көп болса да, адамның моральдық қасиеттерін қалыптастыра алмайды — ол тек **технократизмге** ғана әкеліп тіреуі мүмкін. Ал ол болса, адамзатты бүгінгі рухани дағдарысқа әкелген жол.

Батыс білім беру жүйесіндегі көп жетістіктерімен қатар, үлкен кемшілігі -біржақты бейімделген, тек өз мамандығын ғана игерген "бірөлшемді" адамды (Г.Маркузе) дайындауы. Оның салдары ретінде "дүниеқуушылық", "сезімдік ләззатқа ұмтылушылық", адамдардың бір-бірінен жаттануы, материалдық байлық қанша өссе де өмірдің рухани жағының азғындауы, соның нәтижесінде "әлеуметтік аномияның" (нашақорлық, ішімдікке салыну, қылмыстык, т.с.с.) өсуін айтсақ, та болғаны. Бұл айтылған ойлардан компьютерлік білім беру жүйесінің керек еместігі туындамайды. Ол, әрине, қажет. Бірақ, оның мүмкіндіктері асыра бағаланбауы керек. Ол бұрынғы дәстүрлі білім беру жүйесін толықтыру, оның тиімділігін арттыру және өмірде кеңінен қолдану үшін қажет.

**Өзіндік дайындыққа арналған сұрақтар:**

1. Материя дегеніміз не?
2. Сананың құрылымы қандай?
3. Рух дегеніміз не?
4. Сана мен мидың айырмашылығы неде?
5. Ойлау формалары бір болса да неге көптілдік бар?
6. Кибернетикалық құралдар адамды ауыстыра ала ма?

**Сана**

*Сана*

Заттанған сана

Сана құрлымы

Өзіндік сана

Сана – елегізу мен уайымдау ретінде

Сананың қайнар көзі

Сыртқы заттанған және рухани әлем: табиғаттық әлеуметтік, рухани құбылыстар

Әлеуметтік мәдени орта: жалпы ұғым. этикалық, эстетикалық ереже-қондырғылар, әлеуметтік идеалдар, заңдылық ережелері,қоғамның қорланып жиналған білімдері; құралдар, тәсілдер, танымдық іс- әрекет, қызметтің түрлері

Инивид (тұлғаның) барлық рухани әлемі:өзіндік ерекше-бірегей өмірлік тәжірибесі мен елегізуі мен уаймдауы

Ми – көптеген нейрондармен, оның байланыстарынан тұратын макроқұрылымдық табиғи жүйе ретінде

Ғарыштық ақпаратық-мән-мағыналы орта, өріс (поле)

**Сананы зерттеу әдістемесі**

Онтологиялық жағынан қарастыру мәселесі

Болмыс пен сана, бейнелеу мен бейнелер арасындағы қарым-қатынастарының мәселесі

Әлеуметтік жағынан қарастыру мәселесі

Әлеуметтану ілім-білімдері

әлеуметтік ғылымдар;

әлеуметтік моралдар;

әлеуметтік діндер;

әлеуметтік өнер

т.б.

Сананың табиғаты

Нейрофизиология Кибернетика

Бионика

Семиотика т.б.

Сананың мәні туралы ілімдер

Бейнелеу теориясы

Гносеология

Информатика

(ақпараттар) т.б.

Гносеологиялық жағынан қарастыру мәселесі

**Материя құрлымы (заттар)**

МЕГОДЕНЕ ЖҮЙЕСІ

**Метагалактика**

**Жер-геосфера, галактикалар**

МЕГОДЕНЕ

МИКРОДЕНЕ

**Ұсақ денелер және болымсыз денелер, атомдық ядролар,атомдар,молекулалар, плазма**

Ақуыз (белки) денелер, нуклеин қышқылы. Микроорганизмдер (вирустар, микробтар, бактериялар). Клеткалар.

МАКРОДЕНЕ

**Газобейнелер, сұйық, қатты денелер**

Бір жасушалы, көп жасушалы ағзалар. Өсімдектер. Жануарлар ағзаларының түрлері. Биоценозы. Биосфера

Адамдар. Адамзат қоғамы. Әлеуметтік сала. Коғамның табиғатты түрлендіргендегі заттанған құралдар. Техносфера. Қоғамның жасаған, екінші табиғат. Ноосфера

**Қозғалыс түрлерін жіктеу**

Заттық (материалдық)

Қозғалыс – объектілердің өзгеруі, олардың қасиеттері және қарым-қатынысы мен өзара байланыстары

Заттардың үдерістері (материалдық процесстер)

Руханилық

Идеалдық үдерістер

Механикалық форма (түр)

Химиялық форма (түр)

Физикалық форма (түр)

Биологиялық форма (түр)

Әлеуметтік форма (түр)

Эмоционалдық (әсершеңдік) сезімдердің қозғалысы

Ақыл-еспен және ой-пайымдаудың интеллектуалдық қозғалысы

Жігер-еріктік-батыл шешімді іс-әрекетті қалыптастыру

**15 Тақырып. Диалектика**

**Жоспар:**

1. Диалектика философия және даму туралы ілім ретінде
2. Диалектиканың негізгі категориялары
3. Қарама-қарсылықтың бірлігі мен күрес заңы
4. Мөлшерлік және сапалық өзгерістердің өзара ауысу заңы
5. Терістеуді терістеу заңы

**Мақсаты:** диалектика –дүниенің және оның жалпы заңдарының дамуы туралы көзқарас және диалектика - таным процесіндегі оның жалпы заңдарының көрінісі мен әлемдегі жалпы байланыс пен қозғалыс және дамуы туралы түсінік беру.

**Тақырыптағы негізгі ұғымдар:** негізгі заңдар, негізгі емес заңдар, онтология, гносеология, логика, методология, метафизика.

Дүние – табиғат, заттар дүниесі болсын, рухани дүние болсын – үздіксіз өзгерістерге, қозғалыста, дамуда бола ма, жоқ, онда тыныштық, тепе-теңдік, өзгермеушілік басым ба деген сұрақ философиясының көкейтесті, оның сананың материяға қатынасын қарастыратын негізгі мәселесімен қатар қойылатын дүниетанымдық, методологиялық маңызы зор мәселелердің бірі болып табылады. Бұл мәселе төңірегінде де философия тарихында диалектикалық және метафизикалық әдістердің арасында үздіксіз күрес-тартыс жүріп келе жатқанын айтқан жөн. Диалектика – табиғаттың және әлеуметтік дүниенің дамуы туралы терең де жан-жақты ілім, ол тұтас философиялық дүниетанымның түп қазығы, алтын өзегі. Ғылым мен практиканың сан алуан проблемаларын нақты шешу, олардың мәселелерін одан әрі зерттеп білу диалектиканы шығармашылық тұрғыдан меңгеруге және шебер қолдануға байланысты екенін өмір сан рет дәлелдеп берген. Бұл, әсіресе біздің дәуір үшін, дүниедегі процестер өте кең, аумақты және жоғары қарқында жүріп жатқан кезең үшін аса маңызды.

Кез-келген философиялық ілімнің ғылыми жүйесіне теория мен әдіс кіреді.

Ғылыми теория (ертедегі гректің «зерттеу, ілім» деген сөздерінен алынған) заттарды, процестерді талдайды, шын мәнінде олардың қандай екендігін түсіндіреді. Теория – белгілі бір білім саласында басшылыққа алатын идеялар жүйесі, адамдардың жинақталған тәжірибесі.

Айналадағы дүниені тану процесінде немесе практикалық ісімізде барлық уақытта да алдымызға белгілі бір мақсаттар мен міндеттер қоямыз. Оның үстіне бұл міндеттерді тиімді шешудің мақсатқа жетудің жолдары айтарлықтай маңызды рөл атқарады. Алға қойған мақсатқа жетудің жолдары, белгілі бір әдістердің жиынтығы, ғылыми танымның немесе практикалық істің принциптері **тәсіл** немесе ғылыми тілде **әдіс, метод** (грекше – белгілі бір нәрсеге жетудің жолы, іс-әрекеттердің бейнесі деген сөз) деп аталады.

Әрбір ғылымның және практикалық іс-әрекеттер саласының өзінің ережесі, әдістері болады, өйткені белгілі бір әдісті қолданбайынша нақты ғылыми және практикалық міндеттерді шешу мүмкін емес. Мұндай ережелер мен әдістерде танып-білудегі жинақиалған тәжірибенің және практиканың нәтижелері қорытылған. Сондықтан да олардың артықшылықтары мен кемшіліктері ғылымның, адамның практикалық еңбегінің даму дәрежесіне байланысты анықталып отырады.

Өзінің тарихи дамуында философия бір-біріне түбірінен қарама-қарсы екі методологияны – метафизика мен диалектиканы өмірге келтірді.

Ертеде диалектика қарсылас адамның пікірлдеріндегі қарама-қарсылықты табудың және оны жою арқылы ақиқатқа жетудің, яғни айтыса білудің, әдісі деп түсінілген. Кейіннен даму жөніндегі философиялық екі көзқарастың бірі – таным әдісі мен болмыстың өзгеруін диалектика деп атады.

Метафизикалық крнцепцияның (тұжырыдаманың) классикалық мысалы – кең тараған «тепе-теңдік теориясы». Ағылшын философы Г.Спенсердің пікірінше, дүниедегі өмір сүріп отырған барлық құбылыстардың негізі – тепе-теңдік жағдай. Белгілі бір әсерлерге байланысты объектінің тепе-теңдікте тұрған жағдайы өзгеріске ұшырайды. Ол өзгерістің мәні – ұлғаю немесе кішірею. Сөйтіп тепе-теңдік бұзылады. Бұдан әрі тепе-теңдікті іздеу, оны қалпына келтіру процесі жүреді. Қозғалыс, өзгеріс, даму деген осыған келіп саяды.

Революциялық сын-сипат тек материалистік диалектикаға ғана тән. Философия тарихында диалектиканың басқа да формалары болған.

Диалектика даму жөніндегі, жалпыға бірдей байланыс жөніндегі ілім ретінде ерте кезде пайда болған. «Ертедегі барлық грек философтары туа біткен диалектиктер еді, ал олардың ішінде Аристотель жан-жақты білімдар, кемеңгер ойшыл болды, ол диалектиканың ерекше белгілерін зерттеді». Деп көрсетті Ф.Энгельс. Алайда, **ертедегі диалектика стихиялы, тұрпайы** еді.

Диалектиканың екінші тарихи формасы **Гегель диалектикасы болды.** Гегель, бұрын айтылғандай, диалектиканың негізгі заңдарын тұжырымдап, оның категорияларының негізгі жүйесін бұл заңдар мен категорияларды объективті дүниенің емес, керісінше, абсолютті идеяның өзіндік дамуының заңдары мен категориялары ретінде қарастырды.

Материалистік диалектика тек табиғат пен қоғамның болмысы туралы онтологиялық ілім ғана емес, соынмен қатар таным туралы гносеологиялық ілім, дүние дамуын ойда бейнелейтін заңдар мен формалар туралы ғылым ретіндегі логика В.И.Ленин диалектиканың осы ерекшелігіне сүйене отырып, диалектика, логика және таным теориясының сайма-сай, бірлігі жөніндегі атақты тұжырымын ұсынды.

Материалистік диалектика құрылымындағы тұтас, топтасқан теория ретіндегі басты принцип – даму принципі. В.И.Лениннің диалектиканы «дмау туралы нағыз жан-жақты, мазмұнға бай және терең ілім ретінде» сипаттағаны мәлім. Біз даму мәселесінің қай жағын алып қарасақ та: даму детерминациясы, не оның қайнар көзі туралы болсын, дамудың мәні мен сипаты, не оның бағыты туралы болсын, олардың бәрінің де өмірлік маңызы бар, қазіргі адамзат болмысының барлық түрі солармен байланысты екенін көреміз. Сондықтан даму теориясы ретіндегі диалектикаға өте жауапкершілікпен көңіл бөлген жөн.

Енді диалектика даму арқылы нені түсінетіндігі туралы сұраққа жауап беру қажет. Даму – матриалдық және идеялық объектілердің заңды сапалық өзгерістерінің тұрлаулы процесі.

Дамудың диалектикалық теориясы – жойылудың регрессивті қозғалысы және ол жаңарудың нашар түріне көшу «теориясымен» сыйыса алмайды.

Дамудың диалектикалық теориясында ғылым мен практика үшін ең маңыздысы – даму процесінің қайнар көзі, сипаты және тенденциялары жөніндегі мәселе.

Сонымен, материалистік диалектика дегеніміз дамудың жалпы философиялық теориясы. Ол табиғаттың, қоғамның және адам ойлауы дамуының ең жалпы заңдарын зерттейтін ғылым. Диалектика адам ойлауының, оның болмысына қатынасын және соны бейнелейтін заңдар мен категорияларды қарастырады. Оның зерттейтін пәні,негізгі мәселесі заңдар мен категориялар жүйесінде бенеленеді. Заң – құбылыстардың арасындағы жалпы, қажетті, тұрақты, маңызды, қайталанып отыратын байланыс.

Диалектиканың негізгі заңдары мен негізгі емес заңдарын ажырата қарастырамыз. Дамудың диалектикалық тұжырымдамасының терең мәнін ашатын негізгі үш заңға кейінірек тоқталамыз. Олар: **қарама-қарсылықтардың бірлігі мен күресі, сан және сапа өзгерістерінің өзара ауысуы, терістеуді терістеу.**

Диалектиканың негізгі емес деп аталатын заңдары дамудың және өзіндік дамудың жеке жақтарын ашып көрсетеді. Оларға **мән мен құбылыс, жеке мен жалпы, мазмұн мен форма, себеп пен салдар, мүмкіндік пен шындық, қажеттілік пен кездейсоқтық** арасындағы диалектикалық өзара байланыстар жатады.

Диалектиканың негізгі үш заңы да белгілі бір категориялар арқылы тұжырымдалады, солар арқылы өзінің бай мазмұнын анықтайды. Мәселен, сан және сапа өзгерістерінің өзара ауысу заңында сан, сапа, өлшем, секіріс сияқты категориялар әрекет етеді.

Сонымен, категориялар дегеніміз не? Категория – болмыс пен ойлаудың ең жалпы түрлері, адамның дүниені тануы мен іс жүзінде өзгертуінің сатылары, ғылымның ең жалпы ұғымдары, адам ойлауының оның болмысына қатынасының сипаттамалары, ғылымының қалыптасуы мен дамуныңы жалпы шартары. Адамның ойлауы өзінің табиғаты жағынан категориялары, ал категорияларсыз ол ойлай алмайды. Сондықтан адам ойлауының категориялық құрылымы оның күнделікті практикалық қызметінде ғана қалыптасып, дамиды.

Философия тарихында категориялар туралы алғашқы еңбекті Аристотель жазған еді. Оның пікірінше, категориялар болмыстың негізі және олардың ақиқаттылығы болмыспен байланыста болып табылады. Категориялар былай орналасқан: мән, сан,сапа, қатынас, орын, уақыт, жай, күй (немесе қалып), әсер, күйіну. Аристотель «Категориялар» деген еңбегінде жалпы ұғымдарды, категорияларды терең зерттеп, мән категориясы басқа категориялардың негізі екенін ашып берді. Дегенмен, Аристотель категорияларды байланыссыз, жүйесіз қарастырды және олардың таным мен практикалық қызметтегі маңызын ашып бере алмады.

Категориялар туралы ілімді одан әрі жаңа дәуір заманында классикалық неміс философиясының негізін қалаушы И.Канта дамытты. Оның тұжырымдауы бойынша, категориялар – адамның сезімдік тәжірибесін жүйеге салатын ережелер. Кант олардың арасындағы сабақтастық байланысты ашуға тырысты. Ол 12 категорияны төрт топқа бөліп, олардың арасында диалектикалық байланыс бар екенін байқалды. Егер Аристотель категория болмыстың негізі және оның бейнесі десе, Кант оны шындық бейнесі емес, сезімдік пайымдаудың априорлы (яғни тәжірибеге дейінгі) формасы деп түсінді. Сөйтіп, Кант Аристотель берген дұрыс материалистік түсініктен бас тартып, идеализмге бой ұрды. Ол да категориялар арасындағы ішкі диалектикалық байланысты аша алмады.

Жаңа дәуірде категориялар туралы диалектикалық түсінікті идеалистік негізде ұсынған Гегель болды. Оның пікірінше, болмыс пен ойлау тепе-тең және осы тепе-теңдіктегі негізгі қозғаушы күш – ойлау. Осы тұрғыдан категориялар, танымның бай тарихын жалпылау арқылы пайда болады, ойлаудың жалпы фомалары және абсолюттік идеяның өздігінен қозғалуының сатылары. Гегель категориялар арасындағы ішкі диалектикалық өзара байланысты анықтады. Даму принципін қолдана отырып, ол категориялардың жүйесін, диалектикасын идеалистік негізде ашып көрсетті. Сөйтіп, Гегель «Логика ғылымы» атты еңбегінде категорияларды диалектикалық тұрғыдан түсіндіріп, берді. Бұл философия тарихындағы үлкен жетістік еді. Гегель ұғымдар диалектикасынан заттар диалектикасын байқады.

**Категориялар** дегеніміз табиғаттағы, қоғамдағы және ойлаудағы жалпы байланыстарды бейнелейтін ең жалпы ұғымдар, практикалық қызметтің идеалдық формалары.

Логикалық категориялар нақтылы жалпы сипатта, бірі екіншісіне диалектикалық тұрғыдан өтіп, жылжымалы, қозғалмалы қайшылықта болып отырады.

**Мән** заттардың, құбылыстар мен процестердің, тұтас дүниенің ішкі жағын, терең де біршама тұрақты байланыстарын сипаттайды. **Құбылыс** – мәннің сыртқы көрініс табуы, ол, мәнге қарағанда, қозғалмалы әрі өзгертіп. Мәнсіз құбылыс, құбылыссыз мән жоқ. Яғни, мән мен құбылыс – материяның ішкі жіктелу қатынасы, жіктелу жолы, оның әр түрлі жақтарының өзара бірлігі, тұтастығы әрі бір-біріне қайшылығы, қарама-қарсылығы. Ол қатынасты материалдық қайшылығы, қарама-қарсылығы. Ол қатынасты материалдық процестердің ішкі және сыртқы жақтарының арақатынасы деуге болады. И.Кант «өзіндік заттың» мәні объективті өмір сүреді, бірақ оны еш уақытта танып-білуге болмайды, біздің білетініміз заттардың құбылысы, яғни, «біздік зат» қана, ол субъективті дей отырып, мән мен құбылысты ажыратып қарастырады. Д.Юм үшін мән де, құбылыс та субъективті, олар тепе-тең. Мән мен құбылыстың мағынасын, өзара байланысын субъективті идеализм өкілдері осылайша түсіндіреді.

Мүмкіндік пен шындықтың өзара диалектикалық байланысы арқылы **қажеттілік** пен **кездейсоқтықтың** мәнін ашуға болады. Өйткені, дамудың өзі, ең алдымен, шындықтың сыртқы, «жалаң болмыс» жағы болатын кездейсоқтықтан басталады. Содан соң біз қажеттілік мүмкіндік пен шындықтың бірлігі екенін білеміз. **Қажеттілік** мүмкіндіктің шындыққа өтуінің әрі заңды, әрі объективті негізі. Олай болса, қажеттілік даму тенденциясының мәнін ашады. Ал **кездейсоқтық** осы процестің белгілі бір сәті ғана.

Диалектикалық материалихзмнің басқа категорияларына қарағанда, қажеттілік пен кездейсоқтық философия тарихында ерекше рөл атқарады. Өткен заман философиясында бұл категориялар бір-бірінен бөлініп, көп жағдайда жеке-жеке қаралып, тіпті кейде бір-біріне қарсы қойылды. Қоғамның даму процесін зерттеу кезеңінде кейбір ойшылдар қажеттілікті заңды объект деп қарап, кездейсоқтықты дамуға ешқандай қатысы жоқ, тек сырттан таңылған құбылыс деп көрсетуге тырысты. Сондықтан да бұлардың арасындағы байланыс үзіліп, олардың мәндері ашылмай қалды.

3. Қарама-қарсылықтың бірлігі мен күрес заңы диалектиканың негізгі өзегі болып табылады. Ол табиғаттың, қоғамның, адам ойлауының жүйелі дамуының жалпылық, әмбебаптықүш заңының бірі, айқындаушысы. Қарама-қарсылықтың бірлік және күрес заңы даму процестерінің ішкі қайнар көзін ашады,ескінің жойылып, жаңаның пайда болу себептерін көрсетеді. Дамуды қай жағынан алып қараса да, оның негізінде ішкі қайшылықтар, қарама-қайшылықтар күресі жатыр. Ол заттардың, құбылыстардың өздігінен қозғалуының, ескіні жаңаның терістеуінің көзі, сапалық өзгерістерді ашудың кілті.

Қарама-қарсылықтардың бірлігі мен күрес заңын жан-жақты толық зерттеген Гегель болатын, бірақ, оның ойынша, табиғат та, қоғам да бұлайша дамымай, тек адам санасы, абсолюттік идея ғана солайша дамиды. Бұл идеалистік пікір еді. Кейбір идеалистік философтар өмірде ешқандай қайшылық жоқ, ол тек адам санасында болады дейді.

Ал диалектикалық материализм адам санасындағы қайшылық өмір қайшылығының бейнесі екенін дәлелдейді.

Ал енді қарама-қарсылықтың бірлігі деген не? Қарама-қарсылықтың бірлігі – қарама-қарсы жақтардың бірінсіз-бірі өмір сүрмейтіндігі. Ал қарама-қарсы жақтардың бірлігі жойылмаса, онда қарама-қарсылықтың өзі де мән-мағынасынан айырылады. Біз қарастырып отырған диалектикалық заң да осыны дәлелдейді. Айталық, ақ пен қара қарама-қарсы. Ал ақ болмаса, қараны түсіну мүмкін емес.

Қайшылықтардың түрлері көп: ішкі және сыртқы қайшылықтар, негізгі және негізгі емес қайшылықтар, антагонистік және антагонистік емес қайшылықтар.

**Ішкі қайшылықтар** – бір процестің, бір жүйенің, бір заттың, бір құбылыстың ішіндегі қарама-қарсылықтардың күресі.

**Сыртқы қайшылықтар** - әр түрлі құбылыстар, заттар, процестер арасындағы қайшылықтар, мәселен, организм мен табиғат, қоғам мен экологипялық жағдай арасындағы қайшылықтар.

**Негізгі қайшылықтар** – дму үшін шешуші рөл атқарады. Мәселен, салық төлеушілер мен үкімет арасындағы, әр түрлі партиялар арасындағы, т.б. қайшылықтар. Бірақ солардың ішіндегі ең бастысы, негізгісі еңбек пен капитал арасындағы қайшылықтар. Бұл қайшылық қоғамның түр сипатына, бүкіл болмысына әсер етеді.

**Негізгі емес қайшылықтар** – дамудың барысына тікелей емес, жанай ықпал жасайды.

**Антагонистік қайшылықтар** – еш уақытта ымыраға келмейтін, келісімді білмейтін таптар мен әлеуметтік топтар арасындағы қайшылықтар.

**Антагонистік емес қайшылықтар** – түпкі мақсаты бір, бірақ уақытша айырмашылықтары бар әлеуметтік топтардың, таптардың арасындағы қайшылықтар.

Сөйтіп, қарама-қарсылықтардың бірлігі мен күресі заңы қозғалыстың көзі неде, қозғаушы күш қандай деген сұрақтарға жауап береді. Әрине, қозғаушы күш сырттан келмейді, іштен туындайды. Оны қарама-қарсылықтардың бірлігі мен күресі туындатады.

САПАЛЫҚ ЖӘНЕ МӨЛШЕРЛІК ӨЗГЕРІСТЕРДІҢ АУЫСУЫ

19 ғасырдың 40-жылдарында пайда болған марксизм де қоғамдық және философиялық ойдағы мөлшерлік өзгерістердің сапалық өзгерістерге ұшырауының нәтижесі.

Мөлшерлік және сапалық өзгерістердің өзара ауысу заңы – болмыс пен ойлаудың жалпы түрі, адамның практикалық және танымдық қызметінің жалпы шарты.

Осыған орай әлеуметтік дамудың екі сатысын қарастырайық. Мұндай сатылар теориялық дамуға да тән. Мұның екеуінің де негізінде мөлшерлік және сапалық өзгерістер жатыр.

Әлеуметтік даму – **экстенсивті** және **интенсивті** – екі сатының бірлігі. Егер экстенсивті саты жаңа объектілерді игеруге, жаңа заводтар мен фабрикалар салуға, өндіріске қосымша материал және еңбек ресурстарын көптеп тартуға, мөлшерлік көрсеткіштерге басымырақ мән берсе, онда интенсивті саты экономикалық, жаңа сапалық өсу резервтерін іске қосуға, сапа мен тиімділікті барынша арттыруға, ғылыми-техникалық прогресс жетістіктерін мейлінше кең пайдалануға, сайып келгенде, сапалық көрсеткіштерге бағытталған. Әлеуметтік даму процесіндегі экстенсивті және интенсивті жақтардың диалектикасын зерттеу даму ұғымын одан әрі байытуға, мөлшерлік және сапалық өзгерістердің өзара ауысу заңын тереңірек түсінуге жәрдемдеседі.

**Секіріс** – ескі сападан жаңа сапаға өтудің жалпы түрі, ішкі қайшылықты шешу әдісі. Диалектикалық өтудің диалектикалық емес өтуден негізгі ерекшелігі секірісте, қайшылықта, бірте-біртеліктің үзілісінде, болмыс пен болмыс еместің бірлігінде болып табылады. Табиғатта, қоғамда, адам дамуында, оның ойлауында да ескі сападан түбірлі жаңа сапаға көшу секіріс арқылы жүзеге асады.

5. Даму процесі барысында оның әр түрлі кезеңдері, ескі мен жаңа өзара қалай бпайланысқан, дамудың тенденциялары мен бағыты және жалпы сипаты қандай деген сұрақтарға жауап бермей тұрып, даму туралы түсінікті терең әрі жан-жақты деп айтуға болмайды. Аталған сұрақтарға диалектиканың үшінші заңы – **терістеуді терістеу заңы** – жауап береді. Яғни бұл заң дамудың мәнін, жалпы тенденциясы мен бағытын анықтайды. Біз дамудың метафизикалық және диалектикалық тұжырымдамаларын білеміз. Осыған сәйкес терістеудің де **метафизикалық** және **диалектикалық** түсініктері болады. Жалаң теріске шығару ретінде, **метафизикалық терістеу** дамудың қажетті шарты емес. Ал **диалектикалық терістеу**, керісінше, табиғаттағы, қоғамдағы және адам ойлауындағы құбылыстар дамуның ең жалпы және объективті шарты. Кез келген зат өзінің бұрынғы тіршілік түрлерін теріске шығаримайынша, еш уақытта дами алмайды. **Диалектикалық терістеу** – дамудың қозғаушы күші, зат дамуының қажетті басқышы.

Бұл заң алғашқы рет Гегель философиясында тұжырымдалып, идеалистік негізде болса да, көптеген ұтымды мәселелер тудырды. К.Маркс, Ф.Энгельс, В.И.Ленин ерекше назар аударып, өз шығармаларында толық пайдаланған диалектиканың бұл заңы елімізде әкімшілік-әміршілдік жүйе билеп-төстеп тұрған кезеңде теориялық ойлаудың мешеулігінен, әрі практикада толық қолданылмай, әрі терең зерттелмей елеусіз қалып келді. Тек соңғы жылдары ғана таным процесінде маңызды рөл атқара бастады.

**Диалектикалық терістеу** – дамудың шарты, әрбір сәті, сондай-ақ ескі мен жаңаның арасындағы дәнекер. Мәселен, арпаның дәні көктемгі егіс кезінде ылғалды жылы топыраққа түссе, біраз күн өткен соң одан көк өсіп шығады, ол сүттеніп қатая, толыса келе, сабаққа айналады. Бұл диалектикалық терістеу.

Ендеше, **терістеу** - әрбір зат пен құбылыс дамуынан туындайтын диалектикалық процесс. Сондықтан да мұндай терістеу диалектикалық, әрі өзін-өзі терістеу, әрі ішкі қайшылықтар дамуының заңды нәтижесі.

Терістеу – белгілі бір зат пен құбылыстың қайшылықтарын ашу, оларды шешу жолдарын анықтау, жаңа сапаның пайда болуына мүмкіндік туғызу. Былайша айтқанда, ескі сападан сан өзгерістері арқылы жаңаға өту терістеудің негізгі мәні.

Гегель таным процесіне өзінің традициясын енгізгенін және оның терістеуді терістеу заңымен тығыз байланыстырғанын айту қажет. Расында, Гегельдің триадасы тезис, антитезис және синтез деп аталып, таным процесінің ішкі логикасын ашуға едәуір үлес қосты. Өйткені, қандай болса да таным процесі, ғылыми танымның логикасы әуелі тезис ретінде қалыптасып, содан соң бірте-бірте оның қарама-қарсылығы – антитезис пайда болады. Ал синтез – танымның бастапқы тезисі мен оның қарама-қарсы антитезисінің етене ішкі бірлігі. Бұл триада даму жолдарын көрсетіп, диалектиканың заңдарын түсінуге мүмкіндік берді. Шынында да, Гегельдің ойынша, мөлшер өзгерістерінің сапаға өту заңы тезис болса, қарама-қарсылықтардың бірлігі мен күрес заңы антитезис бейнесін береді. Ал терістеуді терістеу заңы осылардың бірлігі – синтезі болып шығады. Олай болса, бұл триада терістеуді терістеу заңының логикалық, танымдық жағын дәл бейнелейді. Алайда, бұл триада Гегель философиясында идеалистік негізде қалыптасқандықтан, объективті өмірді үш кезеңнен тұратын схема деп түсіну қате болар еді. Бұл кезеңдер адамдардың материалдық, өндірістік, практикалық қызметінен туындайтын таным процесінің қайшылыққа толы бай мазмұнын толық ашып бере алмайды. Сайып келгенде, бұл триада дамуды шектеуге, оны аяқтауға қарай бағытталған. Сондай-ақ, триада даму процесі мен дүниені өзгерту мәселесін теориялық жағынан ғана негіздеп, адамдардың практикалық қызметін шектейді.

Қорыта айтқанда, терістеуді терістеу заңы диалектикалық терістеудің мәнен және мағынасын аша объективті заңы, адамның практикалық қызметінің жалпы шарты мен принципі болады. Диалектиканың бұл заңы осыған дейінгі өзімізге таныс екі заңды өзіне қоса қамти отырып, дамуды оның тұтастығында және жалпы нақтылығында анықтайды.

**Өзін-өзі тексеруге арналған сұрақтар**

1. Әмбебап байланыс принципі және даму принципі қалай болып көрінеді?
2. Диалектика, метафизика және сопылық ұғымдарының арасында қандай айырмашылықтар бар?
3. Диалектиканың категорияларын неге танымның сатылары деп атайды?
4. Форма мен мазмұн арасында бірлік пен айырмашылық неде?
5. Қарама-қарсылықтардың бірлігі мен күресінің мәні неден тұрады?
6. Бір сападан екінші сапаға көшу қай формада өткізіледі?
7. Диалектикалық және метафизикалық терістеудің айырмашылығы неде?
8. Диалектикалық қайшылықтың логикалық қайшылықтан айырмашылығы неде?
9. Танымға және дүниенің өзгеруіне диалектика қандай мән береді?

**Материалистік диалектиканың құрылымы**

Материалистік диалектика

Диалектика принциптері

Жекелік

Өзгешелік

Жалпы қозғалыс пен даму

Жалпы байланыс

Заңдар

Категориялар

Қарама-қарсылықтардың бірлігі мен күрес заңы

Сандық және сапалық өзгерістердің ауысу заңы

Терістеуді терістеу заңы

Себеп

Салдар

Кездейсоқтық

Қажеттілік

Мүмкіндік

Шындық

Мазмұн

Форма

Мән

Құбылыс

Жеке

Жалпылық

**16 тақырып. Таным – философиялық талдау пәні ретінде**

**Жоспар**

1. Таным дегеніміз не?
2. Танымның практикалық табиғаты.
3. Таным құрылымы.
4. Танымдағы ақиқат мәселесі.
5. Ғылым. Таным методологиясы.

**Мақсаты:** Таным – адамның дүниеге деген тарихи дамып отыратын әлеуметтік-мәдени қатынасы екенін көрсету.

**Тақырыптағы негізгі ұғымдар:** дискурсивтік, сцентистік, онтогенез, филогенез, синергетика,синтез, интуиция, метафизика, теория, гипотеза, абстракция, методология, дедукция, конвенционализм, индукция, верификация, фальсификация.

1. **Таным дегеніміз не?**

**Таным** деп біз адамның жағалай ортаны зерттеудегі **ерекше рухани іс-әрекетін** айтамыз. Ол әрқашанда **даму үрдісінде**.

Адамның мыңдаған жылдарға созылған тарихы танымның өте **күрделі көпдеңгейлі** құбылыс екенін мойындайды. Сондықтан, **нақтылы-тарихи**

қоғамның **сұранысына** байланысты «табиғи таңдауға» ұқсас үрдістердің негізінде жеке адамның санасындағы ойлар қоғамның **рухани байлығына** айналады. Ол үшін адамдар өз білімдерімен бір-бірімен бөлісуі қажет. (университеттер, кітаптар т.с.с.) Адам дүниеге өз санасы арқылы **универсалды, яғни, жан-жақты** қарай алады. Дүниені зерттеп игеру жолындағы шексіз мүмкіндіктерін тудырады.

Дүниетанудағы негізгі **мақсат** – зерттеліп жатқан заттар мен құбылыстардың **ішкі сырын** ашу, яғни, оларды білу. **Білім** әрқашанда шындықтың идеалдық бейнесі, өйткені, бірдемені білу дегеніміз – сол жөнінде **идеалдық түсініктің** болуы.Олай болса, танымды – күрделі **үрдіс**, ал білімді – белгілі бір **нәтиже** ретінде қарауымыз керек.

(**қарапайым күнбе-күнгі білім** , **ғылыми білім)**

Ғылыми **зерттеудің** пәніне байланысты білімнің әр-түрлі салалары пайда болады: астрономия, механика, физика, химия, геология, биология т.с.с Олардың басын біріктіріп **жаратылыстану** ғылымдары дейміз. Адам мен қоғамды зерттейтін білім салалары **гуманитарлық, қоғамдық,** пәндерді тудырды. (философия, психология, саясаттану, мәдениеттану т.с.с.) Гуманитарлық білімдердің **ерекшеліктері** — олардың мазмұнында нақтылы-тарихи өмір сүріп жатқан әлеуметтік топтардың **мүдделері мен мақсат-мұраттарының** бейнеленуі. Сондықтан, белгілі бір қоғам өміріндегі құбылысқа әрбір әлеуметтік топ **өзіндік баға** беруі мүмкін. Сонымен қатар, бұл пәндердің бәрінің басын біріктіретін құндылықтарға келер болсақ, олар — **адамды сүю, ізгілік, жақсылық, жетілгендік, әсемдік, әділеттілік, еріктік, теңдік т.с.с.**

Сонымен қатар, бүгінгі адамзаттың рухани-адамгершілік дағдарысқа түсуіне байланысты **дінтану** мәселелері ерекше өзекті болып отыр.

Дүниетану - өте күрделі құбылыс, ол үшін адам барлық жан-тәнінің мүмкіндіктерін пайдаланады. Нақтылы-тарихи өмір сүріп жатқан қоғамдағы құндылықтар, солардың негізінде қалыптасатын қоғамдық қатынастар, өндіргіш күштердің деңгейі т.с.с. таным үрдісіндс өз орнын алады.

Олай болса, дүниетану негізінде жатқан іргетасты құбылысты анықтамай болмайды, сонда ғана оның терең мәнін ашуға болады. Сана, рух болмысының өзегі білімде болғаннан кейін, мыңдаған жылдардың шеңберінде ойшылдар танымның негізін адамның санасымен көрді : "таным үрдісін дамытатын ақыл-ой жаттығуы, жетілуі", "шығармашылық ізденіс", "білімге деген құмарлық", "туа біткен табиғи дарын" т.с.с. Бірақ, олардың негізінде толыққанды таным теориясын жасау мүмкін емес. Ол үшін біз адамның басқа тіршіліктерден бөлек, тек **өзіне ғана тән** өмір сүру тәсілін анықтауымыз керек. Ал, оның өзі бізді адамның "таза табиғатқа" қанағаттанбай, оны қайта құру, өзгерту іс-әрекетіне әкеліп тірейді. Оны философия тілінде "**практика**" дейді.

**2. Танымның практикалық табиғаты**

Практика (practikos,- грек сөзі,- белсенділік, іс-әрекет) ұғымы жағалай қорғаған ортаны өзгертудегі адамның саналы, мақсатқа лайықты іс-әрекетін бейнелейді. Әрине, адам да қайсыбір тіршілік секілді жағалай ортасыз өмір сүре алмайды. Қайсыбір жануар өзінің дене құрылысы табиғатына байланысты жағалай қоршаған ортаның шеңберінде өзінің орнын тауып өмір сүреді. (оның **мүмкіндіктері** әрқашанда шектелген.)Танымның негізгі мақсат-мұраты тек қана білімді жетілдіру ғана емес, сонымен қатар, қоғам мен адамның үне бойы өзгерістегі материалдық, және рухани қажеттіктерін өтуде болса керек.

Осы тұрғыдан алып қарағанда, **ғылымның** қайнар **көзінің** өзі осы адамзат практикасының қажеттіктерінен шыққанын байқауға болады. (егін егу, геометрия, математика т.б. негіздері жасала бастады.)

Мысалы: АҚШ Невада штатында жақында орасан-зор синхрофазатронды іске қосты. Ол осы мемлекетке 6 млрд. долларға түсті.

**Микробиология саласында:** клональды, яғни, бейжыныстық, жолмен тудыру, өмірдің ең терең сырларын алу — қазіргі адамзатқа ауадай қажет нәрселер. Ақпарат жүйелері — интернетті - өмірге еңгізу, т.с.с. ғарыштағы жасанды серіктерсіз мүмкін болмас еді.

Дүниетаным адамзаттың ерекше рухани іс-әрекеті болғанымен, оның терең табиғаты практикада, оның әлеуметтік-тарихи мән-мағнасында жатқаны сөзсіз.

**3. Таным құрылымы**

Таным - өте күрделі үрдіс, оған адамның бүкіл жан-дүниесі — түйсіктері, ақыл-ойы, ырқы, сезім тебіреністері, ішкі көкей көзі (интуиция) — бәрі де өзара бір-бірімен байланысты түрде қатысады. **Сезімдік танымның** негізгі формалары — **түйсіктер, қабылдау және елестету** — болып табылады. **Түйсіктер** — бізді дүниемен байланыстыратын, сол жөнінде деректер беретін бейнелеудің ерекше түріне жатады. Олар, әрине, қоғамдық-тарихи дамудың нәтижесі, адамзат практикасымен тығыз байланысты.

Затты қабылдау дегеніміз — оның ащы-тұщылығын, түрлі-түсін т.с.с. қасиеттерін бөлек-бөлек ажырату емес, оның **біртұтас бейнесін** тудыру болып табылады.

Әр адам дүниедегі заттарды өз жасына, өмірден алған тәжірибесіне, білімі мен кәсіби іс-әрекетіне, тіпті мінез-құлқына байланысты сана-сезіміндегі қалыптасқан категорияларды (ұғымдарды) пайдаланып қабылдайды. Мысалы, жеңіл машинамен әуестенетін адамның санасында неше-түрлі солар жөнінде ақпараттар бар.

Енді **елестетуге** келер болсақ, оның санаға тіпті жақындығы байқалады. Өйткені, көзге елестетін зат, я құбылыс көз алдында жоқ, бірақ сіз оны елестете аласыз. Мысалы жақсы көретін досыңызды, я болмаса, ауылдағы туысыңызды дәл қазір жаныңызда болмағанмен көзге елестетуге болады.

Адамның сана-сезімінің тағы да бір керемет ерекшелігі - өткендегіні **есте сақтау**. Физиологиялық тұрғыдан келгенде, ол адам жүйкесінің өткендегі болғанды ақпарат ретінде сақтау қасиеті болып табылады. Оның негізгі екі түрін көрсетуге болады. Біріншісі — сезімдік бейне болса, екіншісі — сөздік-ұғымдық түрі.

Сонымен, **сезімдік таным** бізге заттардың айнадағыдай бейнесін бермейді, оның қалыптасуына адамның қажеттігі мен мүддесі, мақсат-мұраты мен идеалдары, неше түрлі сезім толқындары, қысқасы. бүкіл жан-дүниесі қатысады.

Жалпы алғанда, ойлау дегеніміз ұғымдарды ретімен байланыстырып белгілі бір пікірге келу, пайымдау болып табылады. Мысалы, адам — ойлай алатын пенде,- десек, оның негізгі қасиеттерінің бірін көрсетеміз.

Бірнеше бір-бірімен байланысты пікірлерді салыстырып белгілі бір қорытындыға келуге болады. Мысалы:

1. адам- ойлай алады;

2. Нұрлан — адам;

3. Нұрлан — ойлай алады.

Алғашқы екі пікірді қорытудан үшінші пікір пайда болды.

Сонымен, адам ойланған кезде белгілі бір зат жөніндегі сезімдік деректерді ұғыммен қамтуға тырысады. Соның нәтижесінде сезімдік әртүрліктің **бірлігі** анықталады, яғни зат жөнінде **жаңа білім** пайда болады. Егер **сезімдік** деректер **әр алуандықты** көрсетсе, **ұғым** олардың **бірлігін** алға тартады. Мұны біз ғылыми тілде **категориалдық** (ұғымдық) **синтез** (біріктіру) дейміз. Кейбір әдебиет беттерінде оны **дискурсивтік ойлау** әдістері дейді.

Сонымен қатар, адам таным қабілеттерінің бірі ретінде **интеллект** деген ұғымды келтіруге болады. Ол адамның ең жоғарғы, бүкіл Дүниені біртұтас ретінде қамтуға бағытталған, яғни, философиялық дәрежеге көтерілген ойлау қабілеті болып есептеледі.

Енді **интуиция** **(көкей көз)** мәселесіне келер болсақ, ол тікелей шындыққа жету оның ақиқаттығын анық та айқын көру, ешқандай дәлелдеуді талап етпеу. Мәселенің қиындығы — сол саған ашылған шындықты басқаға жеткізу болса керек. Ол үшін оны тағы да ой елегінен өткізу қажет. Ал мұның өзі интуиция адамның бүкіл сана-сезімімен тығыз байланысты екенін көрсетеді. Қайсыбір көкей көз арқылы берілген шындық сол мәселемен талай күндер, я жылдар бойы айналысқан, оның бүкіл жан-тәнін бойрап алған адамға келеді. Ал оның өзі -сол мәселенің шешілуі тіпті адамның саналы түрде ғана емес, сонымен қатар, бисаналық жолмен жүріп шешілгеннің көрінісі емес пе?

Таным үрдісі адамның **ырқымен** (воля) де тығыз байланысты екенін байқаймыз. Ол адамды таным жолында белгілі бір мақсаттарға, нәтижеге жеткізуге көмектеседі. Адам өз ырқы арқылы бүкіл күш-жігерін жинақтап, оны зерттеуге ұмтылдырады. Алайда, ырық әрқашанда сананың, ең алдымен, моральдық құндылықтардың бақылауында болуы қажет. Ол, әсіресе, бүгінгі таңдағы жаратылыстану ғылымдарында қажетті. Өйткені, адам дүниеге тереңдеген сайын табиғаттың орасан-зор күштерімен кез болып, ар-ұжданы дамымаған ғалымды сол күштерді өз мүддесіне жаратуға бағытталған пейілі мен іс-әрекетін тудыруы ғажап емес.

**Таным үрдісінде** аса бағаланатын нәрсе — ол адамның **таланттығы**. Біріншіден, ол адамға берілген табиғи дарынмен тығыз байланысты екенін байқауға болады. (көркемөнерге, математикаға, физикаға.) **Танымның** негізгі **мақсаты** — ақиқатқа жету, соның нәтижесінде ғана оны практикалық өмірде пайдалануға жол ашылады.

**4. Танымдағы ақиқат мәселесі**

Практикамен тығыз байланысты келесі мәселе — дүниетану жолындағы ашылған **білімнің ақиқаттығы**.

Сонымен қатар, онда дүниедегі зерттеліп жатқан заттар мен құбылыстардың ішкі бізге тәуелсіз **мәндік**  жағы ашылады. Осы тұрғыдан алғанда, **ақиқат** деп дүниедегі заттар мен құбылыстардың адамның санасында **сәйкес бейнеленуін** айтамыз.

Сонымен қатар, біз мына нәрсені ұмыт қалдырмауымыз керек. Дүниені зерттеуде адамзат шегіне жеткен ақиқатқа ешқашанда жете алмайды, өйткені, ол шексіз үрдіс. Сондықтан да, ақиқат жөніндегі ілімде оның объективтік, салыстырмалы, абсолютті, прагматистік, когеренттік т.с.с. жақтары ерекше бөлініп алып талданады.

**Объективтік ақиқат** деп адам, я болмаса, адамзатқа тәуелсіз, яғни, заттың өзіндік қасиеттерін бейнелейтін білім мазмұнын айтамыз. Мысалы, айдың жерді айналып тұрғаны — объективтік ақиқат.

**Абсолютті ақиқат** деп дүние жөніндегі толық сарқылып шегіне жеткен білімді айтуға болады. Алайда, Дүниенің іш және сырт жағына да шексіздігі бізді абсолюттік ақиқатқа жеткізбейді.

Негізінен, адамзат қолы жеткен білім әрқашанда **салыстырмалы** десек те болғаны. (бірақ, **жаңылуды жалғаннан ажыратуымыз** қажет.) **Когеренттік** ақиқатқа келер болсақ, ол ғылымда ашылған жаңа деректердің негізінде жасалған белгілі бір тұжырымдардың бұрынғы өмір сүріп жатқан **теорияға сәйкес** келуі.

Батыс философиясында **прагматистік** (pragma,- іс, іс-әрекет) ақиқат деген де ұғым бар. Егер белгілі бір тұжырымды, я болмаса, көзқарасты басшылыққа алып жақсы, өзімізге пайдалы нәтижелерге жетсек, онда оны прагматистік ақиқатқа жатқызамыз,- дейді осы ағымның өкілдері.

**Ақиқат** мәселесін талдай келе, оның әрқашанда **нақтылығын** ұмыт қылмаған жөн. Дүниеде абстрактылық, барлық жағдай мен уақытта пайдалануға болатын ортақ ақиқат жоқ.

**5. Ғылым. Таным методологиясы**

**Ғылым — дүниетану**, жалпы алғанда, **рухани өндірістің** қалыптасқан **ерекше түрі**. (мекемелер, ғылыми **қауымдастықтар**, зерттеу жабдықтары т.с.с) Ғылымның негізгі мақсаты — адамзат қажеттіктерін өтеу жолында соған керек **білімді өндіріп**, оны іс жүзінде өмірде пайдалануға болатындай ғылып қайта өзгерту. Екіншіден, барлық ғылым салаларынан шығатын деректер мен тұжырымдар, теориялардың басын біріктіріп, олардың өзара байланыстарын анықтап **"Дүние жөнінде ғылыми сурет"** жасау болмақ. Соңғының негізінде адамдардың дүниеге деген **көзқарасы** қалыптасады. Әрине, ғылым дамыған сайын "дүниесурет" те өзгеріске түседі.

Мыңдаған жылдар бойы ғылым ұрықтары философияның ішінде пайда болып дамыды.

**Табиғатты өз еркіне көндіру** — талай ғасырлар бойы жаратылыстану ғылымдарын дамытудағы бағыт болды десек,-ақиқаттан алмақ болмайтын сияқтымыз. Өйткені, біршама Батыс ойшылдарының сөзі-ақ бүгінгі таңдағы Еуро-Атлантикалық цивилизациясының терең дағдарысын осы себептен көруде.

Табиғатқа бет бұрып, оның заңдылықтардың ашу арқылы ғана жаңа құрал-жабдықтар, технологиялар жасау мүмкін еді. Ғылымның ерекше салаға айналып дамуының негізінде жатқан негізгі себеп осы болса керек. Сонымен қатар, жоғарыда көрсетілген (рухани себептерді де ескеру қажет.)

Ғылым мен техниканың даму сатылары:

1. Ғылымға дейінгі саты (көне заманнан ХУ ғ. дейін)

2. Қазіргі ғылымның қалыптаса бастауы (ХУІ — XIX ғ. 70ж.ж.)

3. Классикалық ғылым мен техника сатысы (XIX ғ. 70ж.ж. бастап ХХғ. ортасына дейін)

4. XX ғ. ортасынан бастап осы күнге дейін (постклассикалық саты)

соңғы сатыда ғылым мен техниканың дамуы "үлкен жарылысты" еске түсіреді. (интернет, теледидар, ұялы телефондар, 2,5 дыбыс жылдамдығына жеткен ұшақтар (Конкорд), т.с.с.) Осы жетістіктерге таңырқап сүйене қараған ойшылдар болашақта адамзаттың барлық, қайшылықтары ғылымның даму негізінде шешіледі,- деген көзқарас ұстады. Мұны біз сциентистік (scientia,- лат. сөзі,- ғылым), я болмаса, **техно-оптимистік** көзқарас дейміз.

**Танымдағы** сезімдік және ақыл-ой сатылары ғылымда зерттеудің екі деңгейін құрайды. Олар — **эмпирикалық** және **теоретикалық** білім. Олар, әрине, бір-бірімен өте тығыз байланысты.

Қайсыбір зерттеу эмпирикалық сатынан, яғни, ғылыми деректерді жинаудан басталады. Ол үшін зерттелетін зат (объект), я болмаса, құбылысты (феномен) бақылау қажет. Аса назар аударатын нәрсе - ғылымдағы бақылаудың ерекшелігі, өйткені, ол - "tabula rasa",- таза тақта емес. Таным субъектісі (ғалым, я болмаса, ғылыми қауымдастық) зерттелетін объект жөнінде белгілі бір пікір, тұжырым, идеяға ұқсайтын көзқараспен мақсатқа лайықты бақылауға кіріседі. Тәжірибелік таным барысында ғылыми деректер жиналып, салыстырылып, белгілі бір жүйеге келтіріледі.

Әрі қарай ғылым **теоретикалық** деңгейге — тәжірибелік білімді ұғым, тұжырым, заң т.с.с. ғылыми құралдар арқылы өндеуге көтеріледі. Теоретикалық таным арқылы біз зерттелетін заттың ішкі тұрақты байланыстары мен заңдылықтарын аша аламыз.

Енді теоретикалық білімнің құрылымына (структурасына) келер болсак, оларға **проблема** (мәселе), **гипотеза** (болжау), **теория**, **заңды** жатқызуға болады.

**Теория** - зерттелетін заттар, я болмаса, құбылыстардың ішкі мән-мағынасын ашатын, практика арқылы дәлелденген, қайшылықсыз бір-бірімен байланысты ұғымдар жүйесі. Мысал ретінде А.Эйнштейннің "салыстырмалы теориясын", Ч.Дарвиннің "эволюциялық теориясын", К.Маркстің "формациялық теориясын" т.с.с. келтіруге болады.

Теорияның коғам өміріндегі негізгі қызметіне (функция) — түсіндіру, алдын-ала болжау, іс жүзінде пайдалану (практика) жатады.

Қайсыбір теория сол саладағы неше-түрлі деректерді тәртіпке келтіріп, өзара байланыстырып, зерттелген заттың **идеалдық моделін** (үлгісін) жасайды, сондықтан, адам оның терең мәнін түсінуге мүмкіндік алады.

Жақсы сарапталған теория алдын-ала болжауға, өлі де болса ашылмаған заттың қасиеттерін ашуға мүмкіндік береді.

**Заң** - зерттелген заттар, я болмаса, құбылыстардың ішкі, қажетті, мәнді, қайталанатын, тұрақты байланыстарын көрсетеді. Әрбір ғылым саласы өз заңдылықтарын ашып, оларды өзара байланыстырып, теориялық дәрежеге көтеруге тырысады.

Ғылымдағы таным методтарын үшке бөлуге болады:

1. Жеке ғылым методтары

2. Жалпы дүниетану методтары

3. Ең жалпы (универсалды) методологиялар

Әрбір жеке ғылым саласы дами келе өз таным үлгілерін (методтарын) жасайды: (археология, физика т.с.с.)

Ғылымның эмпирикалық (тәжірибелік) сатысында қолданылатын жалпы методтарға келер болсақ, оларға бақылау, экспериментті жатқызуға болады. Экспериментке келер болсақ, ол зерттелетін заттың әлі де болса ашылмаған қасиеттерін білу үшін оны жасанды жағдай жасау арқылы зерттеу болып табылады. Оны кейбір кезде "табиғатты тергеу" дейді.

**Теоретикалық** деңгейде қолданылатын **жалпы** методтарға абстрактылау, жалпылау, анализ бен синтез, индукция мен дедукция, экстраполяция, моделдеу, тарихтық және қисындық, абстрактылықтан нақылыққа өрлеу т.с.с. жатады.

**Абстрактылау** дегеніміз зерттеліп жатқан объектінің кездейсоқтық мәнсіз жақтарын ой арқылы "жақшаға алып", мәнді, керектілерін жинақтап, сақтау болып табылады.

**Жалпылау** — жинақталған жақтардың жалпы, бәріне бір ортақ қасиеттерін табу, сол арқылы олар жөнінде ұғымдану.

**Анализ** — зерттеліп жатқан заттың құрамдас бөліктерін ашып, олардың қасиеттерін зерттеу.

**Синтез** — заттың зерттелген құрамдас бөліктерін ой арқылы қайта біріктіріп, олардың бір-бірімен байланысын анықтау.

**Индукция** — белгілі бір текке жататын -заттардың қасиеттерін зерттеу арқылы жекеліктен жалпылыққа өрлеу. Дүние шексіз болғаннан кейін индукция әрқашанда толық емес.

**Дедукция** — жалпылықтан жекелікке өту. Кеңінен математика, юрисприденция, қисында қолданылады.

**Экстраполяция** — белгілі бір жеке ғылымның әдістемелерін, я болмаса, тұжырымдарын соған жақын ғылым саласына тарату, сол арқылы жаңалықтар ашу. Мысалы, этика мен құқық ғылымдары нормативтік пәндер болғаннан кейін бірінің нәтижелерін екіншіге пайдалануға болады (әрине, салыстырмалы түрде).

**Моделдеу** — кеңінен жаңа техника, я болмаса, технологиялар жасағанда қолданылады. Мысалы, жаңа ұшақтың ең алдымен қуыршақ моделін жасап, аэродинамикалық трубадан өткізіп, оның ұшу қасиеттерін тексереді. Содан кейін барып шынайы жаңа ұшақтың сынағы басталады.

**Тарихтық** және **қисындық** методтар да бірге қолданылады. Белгілі бір заттың қалайша дүниеге келгенін, қандай нақтылы сатылардан өткенін, сол жолда басқа заттардың оның даму жолын қалай бұрмалағанын т.с.с. біз тарихи метод арқылы зерттейміз. Ол, әрине, ең алдымен қоғам өмірін зерттегенде кеңінен қолданылады. Мысалы, тарихи метод арқылы Қазақ елінің дербестік алғаннан бері қандай сатылардан өткенін, оның даму жолында қандай кедергілердің болғанын, бүгінгі таңда қандай деңгейге көтерілгенін тарихшылар егжей-тегжей зерттеуде.

**Қисындық** деп заттың ішкі табиғатынан, Аристотельдің сөзімен айтсақ, энтелехиясынан шығатын түзу жолды айтамыз. Яғни, қисындық дегеніміз қысқартылған тарихтық. Соңғы -қисындықтың өзге болмысы.

**Абстрактылықтан нақтылыққа өрлеу** методы - "сезімдік нақтылық", "ой нақтылығы" арқылы іске асады.

Көз алдымызда күнбе-күн кездесетіннің бәрін біз түйсіктеріміз арқылы біртұтас зат ретінде қабылдаймыз. Оны біз сезімдік нақтылық дейміз. Ол бізге заттың терең ішкі мәні жөнінде ештеңе айтпайды.

Енді танымдағы ең жалпы (универсалды, яғни, философиялық) методологияға келер болсақ, ол:

1. барлық ғылым саласында қолданылады

2. оның негізгі қағидалары нақтылы жүріп жатқан зерттеудің басынан аяғына дейін басшылыққа алынады.

Ғылымда **универсалдық** методология қағидаларының болуы Дүниенің

біртұтастығымен байланысты. Өлі, тірі табиғат, қоғам өмірі, ойлау үрдістері — бәрі де белгілі бір ең жалпы даму заңдылықтарына бағынады. Осы тұрғыдан алып қарағанда, сонау көне заманнан бастап Дүниетану саласында екі бір-біріне қарсы тұрған көзқарас пайда болды. Олар — **диалектика** және **метафизика.**

Жаңа дәуірде неміс философиясының ұлы өкілі Г.Гегель адамзат рухани өрлеу тарихын ұқыпты зерттеп диалектикалық ойлау методологиясын жасады.

XIX г. марксизмде Гегельдің идеялары әрі қарай дамытылып, тек ой өрісі ғана емес, бүкіл Дүниедегі барлық даму үрдістері диалектикалық заңдар мен категориялардың негізінде жүретіні, олай болса, таным мен қисынның өздері де соларға сәйкес келетіні жөнінде терең ойлар айтылды. Бүкіл XX ғ. жаратылыстану мен әлеумет тану нәтижелері — диалектикалық методологияның салтанатты өрлеуі болды десек асыра айтпаған болармыз. Ең алдымен диалектикалық идеялар қоғамтану пәндеріне, содан кейін биология саласына, ХХғ. физика, астрофизика, химия, геология т.с.с. ғылымдарға кірді.

Дүниедегі барлық заттар мен құбылыстар бір-бірімен **сансыз** неше-түрлі **байланыста** болғаннан кейін, диалектикалық методологияның зерттеуші алдына қоятын келесі талабы — заттың неше-түрлі байланыстарын **жан-жақты зерттеу**. Әрине, ол байланыстардың шегіне жетіп барлығын қамту мүмкін емес. Дегенмен де, мейлінше көбірек қамту - бізді қателіктерден сақтайды.

Метафизика дамуды "заттың **бірте-бірте үлкейуі**, я болмаса, **кішірейуі**" теңейді: (ұрық- 9 айда үлкейіп - өсіп дүниеге келеді; сәби- 3 жасқа шейін «Мендік» сезімге жетеді.) Мұны ғылыми тілде **онтогенездің** (нақтылы организм) **филогенезді** (тектің дүниеге келіп, өмір сүруі) қайталауы дейді.

Метафизика дамуды **өткен сатыны қайталаумен** теңейді. "Бұл ай астындағы дүниеде еш жаңалық жоқ, бәрі де өз шеңберіне оралады. Қыстан кейін тағы да көктем, жаздан кейін келетін күз тағы да қыс мерзіміне әкеледі",- дегендей. Қорыта келе, табиғаттың өзі үне бойы даму үстінде екенін, метафизикалық "бір шеңбердегі қайталаудың" жалғандығын байқауға болады.

**Эклектикаға** (eklektikos- грек сөзі, таңдау,) келер болсақ, ол адамның саналы түрде белгілі бір саладағы әр-түрлі ымыраға келмейтін құбылыстарды таңдап, бір арнаға құю әрекетімен пайда болады. Мысалы, қауымдықтың негізінде мыңдаған жыл өмір сүрген халыққа жекелік философиясын тарату (индивидуализм), бұл бағытты жалғыз ғана дұрыс жол деп есептеу -эклектиканың бір түріне жатады. Шығыс елдерінің біршамасы (Сингапур, Жапопия Қытай т.с.с.) Заманның қойған Талабына қауымдастық жолмен-ақ **Жауап** берді.

XX ғ. 80 ж.ж Батыста "синергетика"(бірге іс-әрекет жасау мағнасын береді) ілімі пайда болды. Оның негізін қалаған **И.Пригожип** мен **Г.Хакен** болды. **Синергетика — ашық және өз-өзіне толығынан тән емес жүйелердің өзіндік ұйымдасуы мен өзгеру, даму заңдылықтарын зерттейтін ілім.** Бұл Дүниеде бәрі де бір-бірімен байланысты болғаннан кейін **"жабық жүйе"** болуы тіпті де мүмкін емес. (Кеңес қоғамы, Албания)

Ашық жүйе, әрине, ешқашанда өз-өзіне толық **тепе-тең болмайтыны** да айдан анық өйткені, ол жүйеге неше-түрлі басқа заттар мен құбылыстар **өз әсерін** тигізбей қоймайды. Бірақ, бүкіл Дүниені біртұтас "Үлкен Жүйе" ретінде қарасақ, онда оның тепе-тендігін кім, я болмаса, не бұзады?,- деген сұрақ пайда болуы мүмкін. Қазіргі ғылым оны **вакуумнан** көреді.

Енді **"өзіндік ұйымдасу"** ұғымына келер болсақ, бұл идея философия тарихында көптен бері бар. Материяның ішкі өзіндік күші арқылы дамуға мүмкінгі бары жөнінде уақытында Б.Спиноза, К.Маркс сияқты ойшылдар айтқан болатын. Бірақ, әлі табиғатты зерттейтін жаратылыстану ғылымдарында көпке дейін "теормодинамиканың екінші бастамасы", яғни, табиғатта болып жатқан энтропия (ыдырау, хаосқа айналу) заңы "өзіндік ұйымдасу" идеясына өз кедергісін тигізген болатын. Сондықтан, **биология** саласына Ч.Дарвин еңгізген "эволюция, күрделену" заңдылықтары, жалпы жаратылыс тану ғылымында **үлкен қайшылықты** тудырды. Бір жағынан **энтропия** зандылығы Дүние бара-бара суып, тұрпайланып хаосқа айналады десе, екінші жағынан, биология ғылымы тіршіліктің үне бойы **күрделенуін** мойындады. Міне, синергетика ілімі осы қайшылықты шешеді.

Синергетика ғылымы **хаостың жасампаздық бастамасын**, эволюциялық үрдістегі **конструктивтік, тәртіпті тудыру** мүмкіндігін көрсетеді. Бір жағынан Дүниеде ыдырау, шашылу, тарау үрдістері жүріп жатса, екінші жағынан, күрделену, тәртіпке келу, дамуды байқауға болады.

Енді **өзгеру, даму заңдылықтарына** келер болсақ, ол Дүниедегі барлық заттар мен құбылыстарға (өлі, тірі табиғатқа, қоғам өміріне, ой өрісі дамуына) ортақ болып шықты. Синергетика ілімі бойынша, даму барысындағы ашық та тепе-теңдікте емес жүйе алғашында бірте-бірте күрделене және тәртіптене түсіп, ақырында өзінің бейтұрақтық бифуркациялык, (әр тараптық) нүктесіне келіп тіреледі де, оның алдында, практикалық түрде, әрі қарай тұрақты дамудың сан-қилы жолдары ашылады. Жүйенің қай жолға түсетіні — **белгісіз** тек оны **анықтайтын "Ұлы Мәртебелі Кездейсоқтық".** Ол даму механизмінің қажетті кілті. Сонымен, бұл теорияның "ақылға симайтын" ғажап жағы — кездейсоқтықтың дамудағы ерекше рөлі. Шексіз кездейсоқтықтардың біреуі "таңдалғаннан" кейін, жүйе жаңа тұрақты даму барысына көшеді (келесі бифуркациялык нүктеге дейін).

Әңгіменің қиындығы мынада. Мұндай жүйенін әрі қарай даму жолын алдын-ала анықтау тіпті де мүмкін емес. Әрине, компьютерлік бағдарламалар арқылы біршама даму жолдарын анықтауға болады. Дегенмен де, жүйенің қай жолмен әрі қарай дамитыны әрқашанда белгісіз болып қала береді. Сонымен, даму барысындағы кептінділік мойындалды да, бұрынғы классикалық біртінділік даму заңдылықтары (заттың дамуының бастауын, қазіргі ақуалын зерттеп болашақта не болатынын болжау) сирек кездесетін құбылысқа айналды.

Синергетика іліміндегі флуктуация ұғымының (болар-болмас нәрсенің бейнақтылық дәрежеге көтерілген үлкен күрделі жүйені жаңа даму жолына түсіріп жіберу мүмкіндігі) қоғамтануда, саясаттағы рөлі зор. Қоғам өміріндегі даму үрдістері бифуркациялык, нүктеге жақындаған кезде, қайсыбір кездейсоқтық оқиға, тіпті жеке адамның іс-әрекеті, ойламаған жерде үлкен әлеуметтік дүмпулерге әкелуі мүмкін.

Сонымен, синергетика - философиялық-методологиялық дәрежеге көтерілген соңғы жылдардағы теория десек қателеспейтін болармыз. Осы теорияның арқасында біршама диалектикалық категориялар — мүмкіндік осы шындық, кездейсоқтық, біртінділік пен көптінділік, ақпарат, қайшылық, себептік т.с.с. - өздерінің жаңа жақтарымен көрініп. ғылымда басқаша елеулі мағнада қолданыла бастады.

**Өзіндік дайындыққа арналған сұрақтар:**

1. Сезімдік танымның формаларын келтіріңіз.
2. Интуиция (ішкі көкей көз) дегеніміз не?
3. Ақиқат дегеніміз не?

4.Ақиқатқа жетудегі жаңылу мен жалғанның айырмашылығын көрсетіңіз.

5.Танымдағы методтардың қызметі қандай?

6.Теория дегеніміз не?

7.Экспериментті кейбір кезде неге «табиғатты тергеу» дейді?

8.Категориалдық синтез дегеніміз не?

9.Дедукция кеңінен қай ғылымдарда қолданылады?

10.Қазіргі ғылымдағы моральдық құндылықтар маңызының өсуінің себебі неде?

**Таным және оның түрлері**

Сезімдік таным

Ақыл-оймен тану (рационалдық таным)

Түйсіну

Қабылдау

Пікір (пайдалау)

1. Бейнелеу туралы ілім

2. Адамның шынайы дүниені тануы туралы ілім.

3. Танымның тууы және дамуы туралы ілім

4. Практика танымның негізі туралы ілім

5. Ақиқат және оның анық, дұрыстығының өлшемі туралы ілім

6. Қоғам мен адамның өзіндік таным қызметін іске асыра алатын әдістері мен қалпы туралы ілім

Елестету

Танымның бейсаналық түрлері (интуиция – пайымдау, зер салу т.б.)

Ұғым (түсінік)

Ой тұжырымы

Философияның бір бөлімі ретінде, танымның табиғаты мен мүмкіншілік мәселесін зерттейді, білімнің шындыққа қатынасы, танымның бәріне(жалпыға) ортақ алғы шарттары зерттеледі, оның ақиқаттағы мен анық, дұрыстығының жағдайы айқындалады

1. Ойлау мен болмыстың бірлігі (дүниенің танымдылық қағидасы)

2. Таным үдерісінің диалектикасы

3. Қоғамдық практика (таным негізі, қозғаушы күші, ақиқат өлшемі, таным мақсаты)

**17 тақырып. Адам болмысы және мәселесі**

**Жоспар**

1. Адам ұғымы.
2. Адамның дүниеге келу мәселесі.
3. Адамның биологиялық және әлеуметтік табиғаты.
4. Адам өмірінің мән мағынасы.

**Мақсаты:** Адамды әлеуметтік-биологиялық түсіну концепциясымен таныстырып, адам- дүниедегі ең жоғарғы құндылық екенін көрсету.

**Тақырыптағы негізгі ұғымдар:** рух, болмыс, экзистенциализм, теология, антропосоциогенез, архантроп, редукционизм, дарвинизм, ломброзиандық, социобиология, физиология.

**Адам ұғымы**

Адам – ғарыштың тудырған ғажап пендесі. Өйткені, оның денесі болса да, ол ең алдымен – рух. Осы тұрғыдан алып қарағанда адмның басқа тіршілік әлемінен айырмашылығы – шексіздікке кетеді. Сондықтан, ғасырлар бойы қайсыбір дін «адамды Құдай жаратты» деген қағиданы осы уақытқа дейін ұстап отыр.

Философияның көп мәселелері ішіндегі ең өзектілерінің бірі – адам мәселесі. Бүгінгі таңда тек гуманитарлық ғалымдар ғана емес, сонымен қатар, жаратылыс танушылар да **«антроптық принципті»** қолдап отыр. Осыдан 13 млрд. жыл бұрын «Ұлы Жарылыстың» негізінде пайда болған Дүние – Ғарыш Әлемі – қажетті түрде сан-алуан кездейсоқтар тоғысының барысында тіршілікті, содан кейін саналы пендені – адамды тудырады екен.

Философия тарихында мыңдаған жылдар шеңберінде адамға деген сан-алуан анықтамалар жасалды. Солардың ішіндегі ең көп таралғаны – **«Homo Sapiens» -** саналы адам, яғни, ол – рухани пенде.

Американың саяси қайраткері Д.Франклин адамға **«Homo Faber»** - құралданған адам,- деген анықтама берді.

Уақытында ұлы Аристотель адамды **«Zoon Politikon»** - қоғами жануар – деген болатын. Ол да адамның тестік қасиеттерінің бірі. И.Кант адамның ішкі ар-ұжданына таңғалып, оған **«Homo Morales»** деген анықтама берген болатын. Уақытында ұлы Абай оны «нұрлы жүрек» , - десе, Шәкәрім «үш анықтың» біреуіне жатқызды. Егер де адамның ар-ұжданы болмаса, ол жануарлардан қулық-сұмдығы жүздеген есе асатын нағыз жан түршігерлік сайтанға айналар еді. Австрия ғалымы В.Франклен Құдайды Ғарыштан, тіпті оның әр жағынан іздеу керек емес, ол – адамның ішіндегі оның ар-ұжданы деген ғажап ой айтады.

**«Homo Aesteticus»** - сұлулыққа ұмтылған адам – деген анықтама да адамның ғажап жағын бізге көрсетеді. Адам дүниедегі кез келген нәрсенің әсем жағын байқап одан ләззат алатын пенде.

Голландия ойшылы И.Хейзинга адамға **«Homo Ludens»** - ойнайтын адам – деген ат қойып, сол жөнінде көлемді еңбек жазды. Адам өз өмірінің шеңберінде жүздеген әлеуметтік рөлдерді ойнайды.

**«Homo Erectus»** - тік жүретін адам – деген анықтаманың да терең мазмұны бар екенін байқаймыз.

Француз ойшылы Э.Кассиер адамға **«Homo Simbolicus»** - нышан, белгі жасайтын адам – деген анықтама берген болатын. Кең түрде алғанда символға қайсыбір халықтың тілі, бабалардан қалған аңыз-дастандар, дін, өнер қағидаларын, неше - түрлі өмірдегі кездесетін белгілерді (мысалы, машинамен келе жатып, алдымыздан ортасында қызыл кірпіш көрсетілген дөңгелек белгіні көргенде, біз тоқтап әрі қарай жүрмейміз ) т.с.сс жатқызамыз. Қайсыбір нақыл сөздер, көркем әдебиеттегі салыстырма, бейне, мысалдардың т.с.с. әр жағында неше-түрлі мән-мазмұнның жатқанын байқауға болады. Мысалы, Прометей бейнесі бізге нағыз адамды сүйу (гуманизм), ал Сизиф болса нәтижесіз зардапқа әкелетін еңбек, Қозы-Көрпеш пен Баян-Сұлу – мөлдір махабаттың символдары ретінде көрінеді.

Ф.Ницше адамға «уәде беретін жануар», Ж.ЖРуссо «бұзылған жануар» деген анықтама береген болатын.

Адам сондай күрделі, сан-қилы пенде болғаннан кейін оған беруге болатын анықтамаларда жалғастыруға болады. Мысалы, адам «күлге алатын» т.с.с пенде. Бірақ, У.Оккамның ұстарасы «күле алатын», «жылай алатын», «өлетінін білетін» т.с.с. пенде. Бірақ, У.Оккамның ұстарасы «мән-мағнаны қажеттіктен тыс көбейту керек емес», - дейді. Олай болса жоғарыда көрсетілген адамның қасиеттеріне негізделе отырып, оған біршама көлемді анықтама беруге мүмкіндік келген сияқты. Адам – санасы арқылы Дүниені танып-білетін, соның нәтижесінде еңбек құралдарын жасап өзара бірігіп, қоршаған жағалай ортаны өзгертіп, сан-алуан қажеттіктерін өтей алатын пенде,- дер едік. Ал жоғарыда көрсетілген және басқа да адамдардың сан-алуан қасиеттерін осы анықтамадан бірте-бірте шығаруға болады.

**Адамның дүниеге келу мәселесі**

Адамның Дүниеге келу мәселесі – ғылымдағы ең терең құпиялардың бірі. Біз оны Дүние, болмыстың өзінің пайда болу мәселесі мен жалпы тіршіліктің жер бетіне келумен пара-пар келетін мәселе дер едік. Осы аталған үш тұңғиықтың біреуіне тереңдеп көрелік.

Философия тарихында мыңдаған жылдар бойы кең таралған теологиялық тұжырым – адамды Құдайдың жаратқан пендесі ретінде түсінеді. Христиан діні тіпті адамды Құдай өз бейнесі мен ұқсасты ғылып жаратты деген тұжырым айтады. Сондықтан, оның санасы, рухы бар және сол себепті ол табиғаттың әміршісі болуы керек,- дейді. Әрине, соңғы қағида адамның тәкаппарлығы мен өркөкіректігін тудыруы ғажап емес. Бүгінгі Еуро- Атлантикалық цивилизацияға көз жіберсек- ол соның дәлелі болмақ.

Ислам діні Алла-тағала адамды саналы ғылып жаратқанмен, осы фәниде басқа тіршіліктердің арасынан өз орнын табуға шақырады. Ол оған табиғат әміршісі бол демейді.

Буддизмге келер болсақ, ол адамды тек қана рух ретінде түсініп, олай болса, материалдық құндылықтардан үзділі-кесілді бас тартуға шақырады, өйткені, рух- материядан жоғары.

Әрине, адам жөніндегі теологиялық көзқарасқа осы уақытқа дейін миллиондаған адамдар сенеді, сондықтан, онымен санаспауға болмайды.

Екінші мутациялық тұжырым – осыдан 5 млн. Жыл бұрын болған шынайы оқиғаға сүйенеді – ол Еуро-Азиялық құрылық пен Африканың бір-біріне соқтығысуы, соның нәтижесінде жердің жоғарғы қабатына радиоактивті заттар шығып бүкіл тіршілікті өз сәулелерімен улап, тұқым қуу механизмдеріне залалын тигізуі.

Үшінші – Ғарыштық тұжырым – адамды бізден де жоғары «ғарыштық зерде» жаратты,- деген дәлелдеуі жоқ қиял айтады.

Енді ғылыми адамның маймылдан эволюциялық үрдістің нәтижесінде жаратылғаны жөнінде айтқан болатын оны дамыған теоретикалық қағидаға айналдырған Ф.Энгелс болды. Ол адам мен қоғамның біруақытта бір-бірімен байланысты түрде дүниеге келгенін айтады. Философиялық тілде оны антропосоциогенез деген ұғыммен береді. Бұл үрдістің шын мәні – билогиялық қозғалыс формасынан әлеуметтікке секіріс арқылы өту болатын-ды.

Ең тұрпайы еңбек құралын жасаудың өзі адамның сана-сезімін, назарын, ырқын, керек десеңіз, тіпті оның эстетикалық сезімін оятады екен.

Еңбек құралдарын жасап, бірге еңбек ету барысыснда, әсіресае, аң аулауда бір-біріне ақпарт жеткізу кажеттігі пайда болады. Олай болса, тілдің алғашқы формасы – ымдау, дене, қол қимылы арқылы байланыс жасау дүниеге келеді.

Адамның санасы мен дене құрылысының өзгеруіне, әсіресе, оның миының өсуіне отты игеріп пайдалану үлкен әсерін тигізді. Отқа пісіріп жеген тамақ, әсіресе, отқа қақталған ет мидың тез дамып көлемінің өсуіне әкелді. Екінші жағынан, піскен тамақ женіл қорытылғаннан кеін оның іш-қазаны өзгеріп, жақ сүйегі мен азу тістері де кішірейді. Үшіншіден үңгірдің іші отпен жылынып дене үстіндегі жүндердің азайуна әкелді.

Сонымен, еңбек құралдарын жасау және оны пайдаланып еңбек ету – басқалармен бірігіп қана іске асатынын байқадық. Миллиондаған жылдар бойы үйір – негізгі қауымдасу формасы болғанын білеміз. Әрине, ол жартылай биологиялық, жартылай әлеуметтік құбылыс болса керек. Антропологтардың пайымдауы бойынша, осыдан 40-50 мың жыл бұрын үлкен секіріс болып – үйір руға айналады, нағыз таза әлеуметтік дүниеге келеді. Міне, осы уақыттан бастап қазіргі адам толығынан қалыптасып (кроманьон адамы), оның жер бетіндегі тарихы басталады.

Тек рудың шеңберінде ғана нағыз адами махаббат сезімі дүниеге келеді, (қиял-арман, әсемдік, жақсы көру, шығармашылық шабытын оятады.)

Моральдық қағидалар мен құндылықтар да рудың шеңберінде қалыптаса бастайды. Рудың шеңберінде өзара көмек беру, аяу, жақсы көру, қорғау, қамқорлық көрсету т.с.с. моральдық құндылықтар мен сезімдер пайда болады.

Үйірдің руға айналуын түсіну – қоғам тану ғылымдарындағы ең қиын мәселелердің бірі. Уақытында Ф.Энгелс «гносеологиялық тұжырымды» ұсынған болатын.(жыныстық қатынастарға тиым салу) Сол себепті үйір руға айналады.

Біздің ойымызша, шындыққа жақын «бейбіт өмір қажеттігі» жөніндегі тұжырым болса керек. Ол және де біршама тарихи деректерге негізделген.

Міне, қисындық жолмен, кейбір тарихи дректерге сүйене отырып біз адамға ұқсас маймылдардың (архантроптардың) адамға айналу жолын көрсеткен тәріздіміз. Әрине, көп нәрселер әлі күңгірт екенін жасыруға болмайды. Мысалы, сонау Зинджантроптан бастап (2 млн. Жыл бұрын өмір сүрген, Оңтүстік Африкадан табылған)) Синантроп (қытай адамы), Явандық (Ява аралынан табылған), Еуропада Гейдельберг, Неандерталь адамымен Кроманьонға (қазіргі адам) дейінгі уақыттың шеңберінде өмір сүрген көп өтпелі түрлердің сүйектері әлі табылған жоқ. Дегенмен де, жоғарыда көрсетілген болжамның өміршеңдігіне сенгіміз келеді.

**Адамның биологиялық және әлеуметтік табиғаты**

Адамның – қайшылықты пенде. Оның бір жағынан- денесі, екінші жағынан- сана, рухы бар екенін әркім біледі. Десек те, адамның бұл ішкі қайшылығы философияда әр-түрлі шешіледі. Мысалы, Орта ғасырлардағы діни философияда адамды рух ретінде өте биік деңгейге көтеріп, дене ретінде құлдыратып, тіпті жануарлардан да төмен қояды.

Жаңа дәуірдегі философияда бұл мәселе жөнінде бір-біріне қарсы тұрған биологиялық және әлеуметтік редукционизмді (негіздеу) келтіруге болар еді.

Бірінші тұжырымда адам дене құрылысының ерекшеліктері асыра бағаланып, олар оның ішкі мән-мағнасын анықтайды деген пікір қалыптасқан. Оған **нәсілішлдік, ломброзияндық, әлеуметтік-дарвинизм, әлеуметтік биология бағыттары жатады.**

**Нәсілшілдікке** келер болсақ, оның тарихи пайда болған ең біріншісі – ақ түсті адамдарды асыра бағалап, қалғандардың бәрін – артта қалған, табиғи дарындары мен қабілеттері төмен,- деп түсінеді.

Қара нәсілшілдік – отарланған Африка континенті халықтары өз бостандығын алғаннан кейін олардың ұлттық сана-сезімі өсуімен байланысты «негритюд» сияқты ілімдерде кездеседі. Ол қара адамдардың дүниені ақыл-оймен емес, сезім, инстинкт арқылы терең игеруі, әуендегі ритм мен спортқа деген басқалардан гөрі қабілеттерінің молдығы т.с.с. мақтан етеді.

Сары нәсілшілдік те ақтарды «піспеген», қараларды «күйіп кеткенге» теңейді.

Өткен **Ломброзо** деген итальяндық психиатр, антрополог,- түрмедегі адамдардың биологиялық табиғаты қазіргі адамның деңгейінен төмен болуымен байланысты,- деген пікір айқан болатын. Мұндай көзқарас уақытында біршама заңгерлер, дәрігерлер мен психиатрлар расында қызу айтыстарға әкеліп, **ломброзиандық** деген ағымды тудырды.

**Әлеуметтік дарвинизм** бағыты да қоғам өмірін адамдардың өмір сүру үшін күресінен, табиғи таңдау, тұқым қуушылықтан көреді, яғни **биологиялық эволюционизм** заңдылықтарын қоғамға таңады.

Социобиологияға келер болсақ, олар жоғарғы дәрежеде ұйымдасқан жануарлардың да әлеуметтік қасиеттерінің бар екенін айтады. Мысалы, жануарлардың альтруистік инстинктері (баласын қорғап қалу жолында өз өмірін беруге дайындығы, оған деген қамқорлығы, үйір шеңберіндегі өзара көмек беру т.с.с.) Ч.Дарвиннің ашқан биологиялық эволюцианизм принциптеріне қайшы келеді. Расында да, тек қана жеке организмнің жағалай ортаға бейімделіп өмірін сақтап қалуынан үйір шеңберіндегі өзара бірігіп іс-әрекет жасау туындамайды. Бұл пікірмен келісуге болады. Сондықтан, олар эволюциялық үрдіс тиімді жүру үшін жеке организм мен қатар үйір болып жағалай ортаға бейімделу қажеттігін көрсетеді. Олай болса, олар әлеуметтіліктің алғашқы негіздері үйірдің шеңберінде пайда болатыны жөніндегі қорытындыға келеді. Мұндай көзқарас даму тұжырымына қайшы келмейді, өйткені қайсыбір жаңаның ұрығы ескінің ішкі шеңберінде пайда болады. Бірақ, мұндай қорытудан қоғамдағы құбылыстардың іргетасты негізгі биологиялық үрдістерде жатыр деп есептеу жалған болар еді.

Енді әлеуметтік редукционизмге келер болсақ, оның шынайы өкілі ретінде **марксизмді** келтіруге болады. Бұл ілімдегі түсінік бойынша адамның терең мәнін нақтылы түрде қалыптасқан «қоғамдық қатынастар жиынтығы» құрайды, яғни, ол – оның әлеуметтілігінде. К.Маркстің жасаған коммунизм ілімінің негізгі іргетастарының бірі ретінде осы адам жөніндегі тұжырымнама жатыр. Коммунистік қоғамда тек қана биік дәрежеге жеткен өндіргіш күштер ғана емес, сонымен қатар, **«жаңа адам»** дүниеге келеді, өйкені, қоғамдық меншікке негізделген адамдар арасындағы қатынастар мен байланыстар оны қажетті түрде тудырады, Сондықтан да, ол қоғамда саяси-құқтық сала (мемлекет, құқық, түрме, тергеу мекемелері т.с.с.) керек болмай қалады, адамдар тек моральдық құндылықтарды басшылыққа алып өмір сүреді.(бірақ, адам әлі де пенде.)

Бүгінгі таңдағы ғылымда адамның био- әлеуметтік табиғаты мойындалды. Адамның дене ретіндегі өмір сүруі биологиялық заңдарға тәуелді. Күнбе-күнгі өмірімізде адамдардың (табиғатқа, биологиялық заңдарға, генезиске(өмірге келу, кету т.с.с) тәуелді)

Сонымен қатар, адамның өмір сүруі мен қалыптасуы, дамуында әлеуметтік факторлардың орасан-зор рөлін көрсетпесе тағы да болмайды. Алғашқы қауымдық қоғамда адамның орта жасы 25-те болса, қазір ол көрсеткіш 75-78-ге келді.

Оқытып, тәрбиелесе, математик, композитор т.с.с болуы мүмкін. Бірақ, ондай жағдай жасалмаса, оның дарыны сөніп, ең дегенде «ауылдың домбырашысы» ғана болып қала береді.

Адамзаттың ғылыми-техникалық орасан – зор қарқынмен дамуы бүгінгі таңда адам өміріне бұрынғы-соңды болмаған қауып-қатерді тудыруда.( Ғ.Т.Р-ң өрлеуі, АЭС т.с.с қару-жарақтардың жаңа түрлерінің пайда болуын әкелді.)

Үлкен қауып – экологиялық апаттың бүкіл жер бетінде етек алып кету мүмкіндігі. Адамзаттың өзі осы **«Үлкен Жүйе»** ішінде белгілі бір орын алады. Сондықтан, адамзат ғылым мен техниканы пайдаланудың жаңа сратегиясын жасамай, өз-өзін құртып алуы мүмкін.

Қоғамдық сананың назарына әлі дұрыс ілікпеген үлкен мәселе – адамның тұлға ретіндегі био-әлеуметтік табиғатын сақтап қалуы болып отыр. Кейбір ғалымдар оны **«антропологиялық дағдарыс»**,- дейді. Оның терең мәні – адамзат жыл сайын ғылым мен техниканың жетістіктеріне сүйене отырып, өз Дүниесін күрделентуде. Бүгінде соншалықты теріс әлеуметтік факторларлар пайда болып оның өмір сапасын төмендетеді. Дүниенің тез қарқынмен дамуы адамды өз ұлтының әдет-ғұрыптарынан айырып, басқа мәдени үлгілерді игеруге, «ол жақта, я болмаса, бұл жақта да емес» маргиналдық ақуалға әкелетінін бүгінгі таңдағы реформа барысында көріп жүрміз.

Қорыта келе, адамның биологиялық және әлеуметтік жақтарын ажыратпай бір-бірімен байланыстырып қарау керектігін баса айтуымыз қажет.

**Адам өмірінің мән-мағнасы**

Адам дүние жөнінде неше-түрлі ұғымдар мен бейнелерді тудырып, солар арқылы кеңістік пен уақыттың шектеуінен ой арқылы шығып кету дәрежесіне көтеріледі. Ол заттар мен құбылыстардың ішкі сырын аша алатын рухани – пенде. Егер жануарлар өз табиғатына сай өмір сүрсе, адам алдында **«мен неге дүниеге келдім?», «не үшін өмір сүруім керек?», «қалай өмір сүруім керек?»** , - деген т.с.с сұрақтар пайда болады. Оның себебі жоғарыда көрсетілген адамның ішкі рухани өмірінде жатыр. Міне, бұл қойылған сұрақтар адам өмірінің мән- мағнасын анықтауға итереді.

Л.Н.Толстой «адамның ішінде екі «мен» бар сияқты және олар бір-бірімен сыйыспай күресіп жатқан сияқты»,- дейді.(Бір «мен»:) «Бүкіл дүниенің мән-мағнасы маған, оған деген жақсылықтың болуында»- дейді. Екінші «мен»: «Бүкіл Дүние саған емес, өз мақсаттарына сондықтан, саған бұл өмірде жақсы ма әлде жаман ба, ол оны білгісі де келмейді»,- дейді. Бұл өмір сүруге қорқыныш сезімін әкеледі»,-деп қорытады ұлы ойшыл.

А.Маслоу адам қажеттіктерінің төменнен жоғары көтерілетін тізбесін жасаған болатын. Ең төменгі – іргетасты физиологиялық (тамақтану,киім, баспана т.с.с) жыныстық (дүниеге ұрпақ әкелу) қажеттіктер. Екінші – экзистенциалдық қажеттіктер (қауіпсіздік, ертеңгі күнге деген сенімдік, өмір сүру жағдайларының және қарым-қатынасқа түсетін қоршаған адамдардың тұрақтығы т.с.с). Үшінші - әлеуметтік қажеттіктер (басқа адамдармен бірігіп, қарым-қатынасқа түсіп, солардың сый-сияпатына ие болу). Төртінші – престиждік, яғни, беделді басқалардың назарына ілігу, еңбек сатыларымен жоғарылау, жоғары тұлғалық бағаға ие болу т.с.с. Бесінші – рухани қажеттіктер – шығармашылық арқылы өз мүмкіндігіңді өмірге еңгізу, іске асыру.

Адам өмірінің мән-мағнасы жөнінде арнайы еңбек жазып құнды пікірлер айтқан ХХ ғ. өмір сүрген австрияның ұлы ойшылы В.Франкл болды. Ол бүгінгі адамның өмір ақуалына тоқтала келе оның қиындығы жөнінде сыр шертеді. Бүгінгі адам жануарлар сияқты инстинкттің, кешегі қоғамдағы сияқты әдет-ғұрыптың талабына сай өмір сүре алмайды, Сондықтан, ол басқалар сияқты болғысы келеді (конформизм), я болмаса, басқалардың айтқанын істейді (тоталитаризм). Ол оның рухани дағдарыста екенін, өмірдің мән-мағнасын әлі таба алмағанын көрсетеді. Нәтижесінде, адам **«экзистенциалдық вакуумға»** (өмір сүрудегі мәнсіздікке) келіп тіреледі. Ондай адам әлеуметтік аномияға (ауытқуға) ұшырауы мүмкін. (нашақорлық, ішімдік, қылмыстық, құдай іздеу жолына түсу, өз-өзін өлтіру(суицид) т.с.с) Батыс қоғамында кең тараған жалған көзқарас ретінде В.Франкл өмір мәнін байлықтан іздеуді келтіреді. (тұлға өзі іздеп тауып алуы керек.)

В.Франклдің ойынша, жалпылай келе, өмірлік мән-мағнаны үлкен үш топқа бөлуге болады. Оның ең биігі – **шығармашылық құндылықтарына** жету, яғни, тарихта бұрынғы-соңғы болмаған жаңаны тудыру. Ол – адамның тектік қасиеті. Ол элитарлық топқа тән нәрсе.

Көп жағдайда өз өміріңнің мән-мағнасын жоғалтып алмас үшін белгілі бір алдыңа қойған мақсатқа жете алмасаң, соған деген көзқарасыңды өзгертсең болғаны. Оны В.Франкл **«құндылықтарға деген көзқарас»** деген ұғыммен береді. (Құндыз киімді елемей қарапайымға қанағат ету.)

Адамның өмірінде тіпті ойға келмейтін қиын жағдайлар туып (соғыс, жер сілкінуі, түрмеге түсу, қатерлі ісіктің пайда болуы т.с.с.) қолынан еш нәрсе келмей, тағдырдың тәлтігіне түскен кезде ол өмірінің мән- мағнасын жоғалтып түңілу мүмкін. Ондай жағдай болмағанның өзінде әр адам өз өмірінің аяғында **«қайғылы үштіктен» (зардап, күнә, өлім)** өтеді. Осындай жағдайдың өзінде адам өз өмірінің мән-мағнасын жоғалтып алмауы керек,- дейді В.Франкл. Ол **«ой-толғау құндылықтарына»** көшу керек, сонда зардап шегудің өзінен жан-дүниені тазартатын, көп нәрселерге жаңа баға берілетін мән-мағнаны табуы мүмкін.

Осы араға келгенде біз үлкен экзистенциалдық мәселеге - өлім мен өлместікке келіп тірелдік.

**Өзіндік дайындыққа арналған сұрақтар:**

1. Адамның басқа тіршіліктен негізгі айырмашылығы неде?
2. Адамның дүниеге келуі жөнінде қандай гипотезалар бар?
3. Адамның биологиялық дене ретіндегі құрылымы қандай?
4. Адамның әлеуметтік мәнін сипаттаңыз;
5. Адам жөніндегі қандай ілімді «әлеуметтік редукционизмге» жатқызуға болады?
6. Адамның әлеуметтік ауытқу жолына түсуінің себептері қандай?
7. Адам шығармашылығын қалай түсінесіз?
8. Адамның жан-жақты дамуы дегеніміз не?
9. Адамның өлместігі неде?
10. Адам тұлғаға қалай айналады? Ұлы адам дегеніміз кім?

**Әлеуметтік ілім жүйесіндегі адам**

**(адам феномені – құбылысы, ерекшелегі )**

«Тұлға» түсінігі

- қоғам өмірінің нақты тарихи жағдаймен анықталған, таным мен қарымқатынастар, еңбек субъектісі ретіндегі қоғамдық дамудың жемісі

- адамдағы әлеуметтік қасиеттің бүтін мәнділігі

Адамдық индивид (адами даралық) түсінігі:

Адам тегіне жататынын білдіреді және нақты, айқын әлеуметтік немесе психологиялық мінез-сипатқа енбейді, қосылмайды

Адам феномені

(құбылысы,ерекшелігі)

«Адам» түсінігі

Қоғамдық қатынастардың жиынтығы

«Ерекшелікті адам» түсінігі

Даралықтың басқалардан өзіндік айырмашылығы, тұқымынан берілген және онтогенез (тәжірибе нәтижесі арқасында өзіндік болмысын қалыптастыру) үдерісінде физикалық (дене құрылымдық пен психологиялық) жағынан көрінетін ерекшелігінің жиынтығын білдіреді

**18 Тақырып. Қоғам: формациялық және өркениеттік тұрғыдан талдау. Қоғамның өмір сүру саласы.**

**Жоспар:**

1. Қоғам ұғымы. Қоғам түсінігін материалистік және идеалистік тұрғыдан қарастырудың мәні.

2. Қоғамды формациялық тұрғыдан талдау. Коммунистік қоғамдық - экономикалық формацияға сын.

3. Қоғамды өркениетік тұрғыдан талдау.

4. Қоғамның өмір сүру саласыңың түсінігі: экономикалық, саяси құқықтық және рухани сала.

5. Табиғат және қоғам**.**

**Мақсаты:** Қоғам - өздігінен дамитын жүйе және оны жетілдірудегі адамзат талпыныстарымен таныстыру.

**Тақырыптағы негізгі ұғымдар:** биогеоценоз, инвестиция, рестратификация, экология, формация, цивилизация, аграрлық, постиндустриалдық, информациялықдық, электрондық, демонстративтік, технократизм т.б.

**I. Қоғам ұғымы**

Кең түрде алғанда, қоғам деп адамдардың арасында қалыптасатын сан-алуан **байланыстар мен қарым - қатынастардың жиынтығын айтамыз.**

Екінші үлкен сұрак, - қоғам өміріндегі сан-алуан байланыстар мен қарым-қатынастардың ішіндегі негізгі - **оның іргетасын** құрайтындар қандай болмақ?

Сонау көне заманнан бері созылып келе жатқан үрдіс - қоғамдағы **рухани, саналы** байланыстарды **негізгі** деп есептеу.

Орта ғасырдың ұлы ойшылы Аль-Фарабиге келер болсақ, ол қоғамның ақуалын Халифтің адалдығы, әділеттілігі, керегендігімен байланыстырады. Сол замандағы Еуропа ойшылдары А.Августин, Ф.Аквипский қоғамның дамуын алдын-ала болжанған Құдайдың өмірімен ұштастырады.

Жаңа дәуірде өмір сүрген француз ағартушысы Ш.Л. де Монтескье қоғамның өрлеуін "ағарған монархтың" іс-әрекетімен байланыстыра отырып, қоғам өміріндегі **заңдарды жетілдіруді** бірде-бір шешуші фактор ретінде қарайды (мұны "құқтық көзқарас" деп әдебиетте атап кеткем болатын). XX ғ. ұлы ойшылы К.Ясперс те тарихтағы рухани төңкерістерді қоғамның дамуының негізіне жатқызады. Оның ойынша, "адами ақуал - әрқашанда рухани ақуал". Мұндай көзқарастарды қорыта келе, **қоғамды талдаудағы идеалистік жол** десек те болғаны.

Сонымен қатар, ХІУ ғ. өмір сүрген араб ойшылы Ибн-Халдун қоғамды талдауға жаңа үлгі еңгізеді. Оның ойынша, әр-түрлі қоғамдардың бір-бірінен айырмашылықтары негізінен алғанда материалдық игіліктерді қалай **өндіру, болу, тұтынуымен** байланысты,- деген қорытындыға келеді. Алайда, ұлы ойшылдың көзқарастары соңынан ұмытылып, тек қана 5 ғасырдан кейін К.Маркстің еңбектерінде жаңадан негізделеді.

К.Маркс қоғамтану саласына, негізінен алғанда, екі жаңалық еңгізеді. Оның бірі - **қосымша құн теориясы**. ал екіншісі — **тарихты материалистік тұрғыдан түсіну** қағидасы. Ең алдымен, бұл екі жаңалықтың да дүниеге келуі капиталистік қоғамның қалыптасып, дамуымен байланысты болғанын атап өту қажет.

Ол — капиталистің байлығын өсіретін косымша құн. Оны халықтың жалпақ тілімен айтсақ - **қанау** дейміз. Әрине, К.Маркстің ашқан бұл теориясының уақытында қоғамның саяси саласы мен жұмысшы қозғалысына тигізген үлкен әсерін айтпай кетпесе болмайды. Өйткені, ол бұл құбылысты **жеке меншікке** негізделген шаруашылыққа ғана **тән**, - деген тұжырымға келеді.

(қанау, **мемлекеттік** (яғни, қоғамдық) **меншікке** негізделген Кеңес қоғамының тарихы айқын көрсетті.)

Ал К.Маркстің ашқан екінші — **тарихты материалистік тұрғыдан түсіну** қағидасына келер болсақ, қоғамтану саласында оған пара-пар тұжырымдама әлі жасалған жоқ, - деп айтуға болатын сияқты.

Сан-алуан қоғам өміріндегі байланыстар мен құбылыстардың ішінен К.Маркс **материалдық** қарым-қатынастарды **басымдық** түрінде бөліп алып олардың іргетастығын көрсетеді. Оның себебі қарапайым да табиғи күнбе-күнгі адамдардың өмір сүру қажеттіктерін өтеу керектігінде жатыр. Ол үшін материалдық игіліктерді өндіру қажет. Оны өндіру барысында адамдардың санасы мен еркіне тәуелсіз **өндірістік қатынастар** пайда болады. Соңғы - қоғамның іргетасын құрайтын шынайы **базис** болып есептеледі. Ол адамдардың санасы мен еріктеріне тәуелсіз қалыптасады да оның үстінде **қондырма** ретінде оған **тәуелді** мемлекет, саяси, құқтық, моральдық, эстетикалық, діни т.с.с. құбылыстар орналасады.

Ол **өндіргіш күштерді** (машиналар, неше-түрлі жабдықтар, байланыс жүйелері т.с.с.) жаңа ұрпақ өз еркімен ысырып тастап, өмірді "таза беттеп" әрі қарай жалғастыра алмайды. Ол сол материалдық игіліктерді игеруге және өз өмір шеңберінде оны әрі қарай **дамытуға мәжбүр** болады. Сол өндірістік қатынастарды игеруде жаңа ұрпақ өз сана сезімін соған сәйкес қалыптастырады. Яғни, **қоғамдық болмыс қоғамдық сана-сезімнің** қалыптасуына **шешуші ықпал** жасайды.

К.Маркс өндіргіш күштер мен өндірістік қатынастардың қайшылықты бірлігін **өндіріс тәсілі** деген ұғымды қалыптастыру арқылы түсіндіреді.

**2. Қоғамды формациялык және цивилизациялық түрғыдан түсіну жолдары**

Қоғамды материалистік тұрғыдан түсіну жолында К.Маркс қоғамдық-экономикалық формация теориясын жасайды. Оның ойынша, ол — нақтылы-тарихи сатыдағы белгілі бір өндіріс тәсіліне негізделген қоғам. Формация тұрғыдан бүкіл адамзат тарихын талдай келе, К.Маркс келесі қоғамдарды ашады: алғашқы қауым, құл иеленушілік, феодалдық, капиталистік формациялар. Алайда, адамзат тарихы болашақта коммунистік формацияны заңды түрде тудырады. Өйткені, оның ойынша, **капиталистік қоғамның негізгі мақсаты — заттық байлықты жинау, капиталды өсіру**, ал тарихи сахнада өмір сүріп жатқан тірі адам — сол мақсаттың құралы ғана. Осы себепті К.Маркс капиталистік қоғамды қатты сынға алады. "Капитал ең тәтті шырынның өзін адамдардың бас сүйегіне құйып ішеді", ..."адамдардың бір-біріне деген нәзік те жылы қатынастарын капитал мұзды суға батырады,..."бұл қоғамда кәртайып қайраты кеткен шал гүлденген жас әйелге үйленеді, өйткені бұл қоғамда бәрі де сатылады",- деп қорытады К.Маркс. Әрине, мұндай ақуалдың мәңгілік сақталуы мүмкін емес. И.Канттың "адамды әрқашанда мақсат тұт" деген талабын жақсы білген К.Маркс, болашақта

адамды негізгі мақсатқа айналдыратын қоғам дүниеге келеді, ол – коммунизм (communitas – латын сөзі,- қауымдық) деген тұжырым жасайды.

Бұл қоғамда әр адамның барлық қажеттіктерін толығынан өтеу үшін шексіз байлық өндірілуі қажет, ал оның ешқашанда болуы мүмкін емес.

Бірақ, бұл дүниеде шектелмейтін бір ғана нәрсе бар – ол адамның **рухани-шығармашылық жетілуі.**

Екіншіден, марксизмді сынаушылар «егер адамның барлық қажеттіктерін өтей алатын ақуал дүниеге келсе, онда дереу қоғам іріп-шіри бастар еді»,-

деген пікір айтады.

Мұндай ақуалды бүгінгі таңда біз кейбір материалдық жағынан дамыған елдерден байқаймыз. Өкінішке орай, сонау Қайта Өрлеу заманынан басталған Батыс елдеріндегі өмірдегі **материалдық-сезімдік бағыт** бүгінгі күнге шейін созылып, терең рухани-адамгершілік дағдарысқа әкелгенін дүниежүзілік зайырлы қауым көріп отыр.

Бірақ, адамзаттың әр-түрлі заманда өмір сүрген барлық кемеңгерлері – Сократ пен Анарыстан бастап, Абай мен К.Ясперске дейін – адамның рух екенін шаршамай айтып келген болатын. Өкінішке орай, бүгінгі таңға шейін рухани-адамгершілік жолында адамзат өте қабілетті оқушы болып отырған жоқ. Алайда, болашақта тек осы жолда ғана адамзат өзін-өзі сақтап қалуы мүмкін.

Алайда, бүгінгі таңдағы әлеуметтік мемлекет орнатқан кейбір елдерге көз жіберсек (Швеция, Финляндия, Голландия т.с.с) ол елдерді К.Маркстің заманындағы капиталистік қоғаммен толығынан салыстыруға болмайды. Мемлекет тарапынан жасалған көлемді әлеуметтік бағдарламалар әлсіз топтарға біршама көмек көрсетіп олардың өмірден өз орнын табуға көмектеседі. Сонымен, дамыған капиталистік елдер ешқандай революция, қантөгіс төңкерістерсіз-ақ бірте-бірте әлеуметтілікке қарай жылжып бара жатыр. Ал, социализм дегеніміздің өзі **әлеуметтілік** деген мағна береді. Олай болса, К.Маркстің тарихи болжамы бірте-бірте іске асып келе жатқанға ұқсайды.

Бүгінгі таңдағы қоғамды зерттеудің кең тараған әдістемесі- **цивилизациялық талдау.** Оның негізгі үлгісі XX ғасырдың 60-ж.ж. аяғында жасалған болатын. Осы кезде К.Маркстің жасаған формациялық теориясына қанағаттанбаушылық байқалды. Өйткені, Кеңес Одағындағы мемлекеттік меншікке негізделген жоспарлық экономика Батыстағы капиталистік қоғамның жеткен жетістіктерін басып озып, одан да гөрі асқан өндіргіш күштерді тудыруы керек еді. Осы ақуалды ескере отырып Д.Бэлл, Р.Арон, У.Ростоу сияқты Батыс ойшылдары К.Маркстің коммунизм теориясын «утопиялық, ешқашанда өмірге келмейтін сағым» ретінде қарап, олай болса қоғамды талдаудағы жаңа әдістеменің керек екенін алға тартты. Сондықтан, Батыс әлеуметтік философиясында формациялық талдаудың орнына цивилизациялық сараптау жолы келді.

Біріншіден айтып кететін жәйт – цивилизация ұғымының көп мағналығы. «Civilitas»,- деген латын сөзі «қалалық», «азаматтық»,- деген мағна береді. Біріншіден, цивилизация алғашқы қауымдық қоғамнан кейін дүниеге келетін адамзат тарихының сатысы (Л.Морган, Ф.Энгельс). Екіншіден, цивилизация дегеніміз қоғамның алып заттық денесінің пайда болып, адамдардың материалдық-сезімдік өмірлік бағытына көшуі, руханияттың азғындауы (О.Шпенглер, Ж.Ж.Руссо). Үшіншіден, цивилизация дегеніміз белгілі бір географиялық ойкуменада (аймақта) қалыптасатын ортақ дүниесезім мен өмір салты, мәдени құндылықтар (А.Тойнби, В.Данилевский). Төртіншіден,

өндіргіш күштер дамуы биік дәрежеге көтеріліп негізгі қоғамдық қатынастардың заңмен ретке келтірілуі, адам құқтарының бұлжытпай орындалуы, «тұтыну қоғамының» орнауы (Д.Бэлл, З.Бзежинский). Бесіншіден, цивилизация дегеніміз, сайып келгенде дін арқылы берілетін моральдық-рухани құндылықтардың негізінде ұйымдасқан қоғам (В.Мак-Нил, С.Хантингтон).

Алғашқы сатыны **аграрлық цивилизация** деп атайды. Оның өмір сүруі тарихта бірнеше мың жылдарға созылды.

Бұл Қоғам Жаңа дәуірде **индустриалық цивилизацияға** ауысады. Бұл қоғамның дүниеге келуі, негізінен, **машиналық өндірістің** пайда болуымен байланысты. Негізгі халық **урбанизация** (urban,-қалалық, лат. сөзі) үрдісіне түсіп **қала тұрғындарына** айналады. Орасан-зор мыңдаған **зауыттар мен фабрикалар т.с.с.** пайда болады. Адамдардың бір-бірінен тәуелділігі жойылып, **заңды түрде** олардың **құқтары теңеледі.** Соның нәтижесінде зорлық-зомбылыққа негізделген еңбек жойылып, оның орнына **экономикалық мүдделік** келеді. Индустриалдық қоғам **өндіргіш күштерді** бірнеше ғасыр шеңберінде бұрынғы-соңғы болмаған дәрежеге көтереді. Үне бойы жаңарып жатқан машиналар мен өндіріс жабдықтарын игеру үшін халықты **ағарту, білім беру** қажет болды. Ақырында, 350 жыл шамасына созылған тез қарқынды индустриалдық даму екі үлкен **дағдарысқа** келіп тіреледі — олар бір-бірімен тығыз байланысты **энергетикалық және экологиялық** қиындықтар болатын.

Аталған дағдарыстардан шығу жолында **жаңа компьютерлік технологиялар** дүниеге келіп, энергияны аз пайдаланатын, олай болса, экологиялық жағынан да ұтымды өндіріс ошақтары пайда болады.

**XX ғ. 60 ж.ж.** біршама индустриалдық жағынан дамыған қоғамдар постиндустриалдық (post,- кейінгі) сатыға көтеріледі. Оны кейбір кезде **информациялық** (ақпараттық) қоғам дейді. Бүгінгі таңда постиндустриалдық сатыға жеткен елдерде I млрд. жуық адамдар өмір сүреді (әдебиетте оларды "алтын миллиард" деп атап кеткен). Бұл елдерге Батыс Европа елдерін, АҚШ, Жапония, Малайзия. Сингапур т.с.с. жатқызуға болады.

Бұл сатыға жеткен қоғамдар қандай сапалық ерекшеліктерге жетті?

Біріншіден, білімнің үлесі (ақпараттың) қоғамның қай саласында болмасын **күрт өседі**. Екі есе өсуі 1750-І900ж.ж., ал XX ғ. **50-ақ**, жылда **екі есеге** өсті. Ақпарат — негізгі тұтыну тауарына айналды. Сол себепті бүгінгі таңда дамыған елдерде материалдық, өндірісте тек халыктың 24-26% ғана істейді. Керісінше, рухани өндірістегі адамдардың саны 36-38% жеткен ! Өйткені, өндіргіш күштер өскен сайын материалдық өндіріске керек адамдардың саны да соған сәйкес кішірейе бермек, Акпараттық қызмет көрсету саласы дамыған елдерде бүгін бүкіл экономиканың 50% асады екен !

Соның, арқасында, **университеттер** өндіргіш күштердің дамуының **негізгі қайнар көзіне** айналуда.

Постиндустриалдық қоғамды кейбір кезде **«тұтыну қоғамы»** деп атайды. Өйткені, өндіргіш күштердің орасан-зор дамуының нәтижесінде халықтың көпшілігінің материалдық ақуалы биік деңгейге жетіп, қолдағы байлықтан ләззат алуға бағытталған, сол арқылы өзін қоғамға көрсету **(демонстративтік тұтыну)** өмір салты қалыптасты. Сонымен, **"homo consumer"** (тұтынушы адам) дүниеге келді.

Осындай өмір салтының негізінде Батыс қоғамдарында тұлғалық ерекшелуніліктің орнына біркелкілік келіп, іс жүзінде халық бұқарасының көпшілігі массага (біркелкі адамдарға) айналды,- деп қорытады ХХғ. Испан ойшылы Х.Ортега-и-Гассет. Оған себепкер болған өндірісті коивейерлеу, миллиондаған бір-біріне толығынан ұқсас заттарды жасау және оны тұтыну, орташа, **тіпті тұрпайы талғамға** сәйкес келетін **мәдениет туындыларын жасау** және оны миллиондаған адамдардың тұтынуы т.б.

Постиндустриалдық, қоғамдағы өзгерістерді талдай келе XX ғ. ұлы гуманисті А.Швейцер адамның материалдық күш-қуаты өскен сайын оның руханиятының тайыздана беретінін өкіне айтады. (мәдени-адамгершілік дағдарыс т.б.) Американ-неміс философы Э.Фромм Батыс адамының бақытты өмірді шексіз тұтыну жолында іздеуінің жалған жол екенін көрсетеді. Ал Нобель силығының лауреаты К.Лоренцке келер болсақ, техникалық прогресстің жағалай ортаны аздырғаны жөнінде, қуаныш-шаттықтың орнына **зерігудің** келгенін қазіргі адамзаттың күнәсі ретінде алға тартады. Ал Франкфурт мектебінің өкілі М.Хоркхаймер жоғарыда- көрсетілген **кемшіліктердің** негізгі **себебін** Батыс адамының жағалай ортаны өзгертіп, **билеп-төстеуге** бағытталған **іңкәрінен** көреді.

Бұл айтылған пікірлерден шығатын бірауыз сөз — ол қазіргі Батыс **технократизмі** мен **сциентизмінің болашағының жоқтығы**, бұл жолда адамзаттың бірде-бір негізгі мәселелерінің шешілмейтіндігі болса керек. Қазіргі адамзаттың қорланған сан-алуан қайшылықтары тек қана **рухани жаңару, қайта түлеудің** негізінде шешілуі қажет.

**а) экономикалық сала**

Қоғамның өмір сүру тәсілі басқа бүкіл жер бетіндегі тіршіліктерден бөлек. Қоғамдық қатынастар мындаған жылдар шеңберінде қалыптасқан салт-дәстүрлерге негізделеді. Сондықтан, ғылыми әдебиетте мұны **"дәстүрлі коғам"**, я болмаса, **"аграрлық цивилизация"** дейді. ( ондағы жетістіктер: қағаз, фарфор, жібек, күкіртті жасау- Шығыста; сағат, станоктары, кітап басу- Батыста атауға болады.) **ХІУ — ХУІ ғ.ғ.** еуропалықтар **"Ренессанс"**, яғни **"Қайта өрлеу"** деп атады. Әрине, бұл Еуропа тарихындағы дәстүрлі қоғамнан **индустриалдық қоғамға өту дәуірі** еді.

Бұдан кейінгі Жаңа дәуірдің экономика саласындағы негізгі ерекшеліктерінің бірі — адамдар заң жүзінде **тең құқты азаматтарға** айналып, зорлап еңбек өткізу принципі келмеске кетеді, Сол себепті жеке адамның өмірге деген белсенділігі артып, жаңа қоғам өндіргіш күштерді бұрынғы-соңғы болмаған биік дәрежеге көтереді. 300 жылдың шамасында өндіргіш күштер бұрынғы 5000 жылдағы жеткен дәрежеден асып түседі !!! Жүздеген жаңа қалалар, мыңдаған кәсіп орындар пайда болып, соның нәтижесінде халықтың әл-ауқаты, мәдениеті мен білімі өсті. Әрине, индустриалдық қоғамның дамуы да қайшылықтар, оларды шешу арқылы жүріп отырды.

**XX ғ.** ғылыми-техиикалық революция, оның жетістіктерін өндіріс саласында тиімді пайдалану өндіргіш күштерді әрі қарай күрт өсіріп материалдық байлықтың жаңа көздерін ашты. Дегенмен де, осы ғасырдың ортасына қарай бұл қоғам өзінің мересіне жетіп, екі үлкен дағдарысқа келіп тірелді. Ол энергетикалық және сонымен байланысты экологиялық дағдарыс еді. Индустриалдық қоғам оларды аз уақыттың шеңберінде ғылыми-техникалық жетістіктерге сүйене отырып жаңа электрондық, ақпараттық технологиялар жасау арқылы шешіп, тіпті **жаңа экономиканы** тудырды. Бұл жаңа қоғам **постиндустриалдық қоғам** деп атала басталды (ол жөнінде осы тараудың 12-15 беттерін қараңыз).

Кейбір батыс ғалымдарының пайымдауынша, алдағы болашақта экономика саласы толығынан автоматтар мен роботтардың үлесіне тимек. Мұндай жағдайда адамдардың өмір мазмұны бос уақытты мейлінше сезімдік ләззат алып өткізумен және де тұлғаны құмартатын, сүйетін нәрсесімен (хобби) айналысу болмақ. Ал К.Маркстің ойынша, өндіргіш күштер өте биік дәрежеге көтеріліп, қоғамдық байлық ағыл-тегіл болған кезде, адамдардың тектік қабілеттері мен күш-жігерінің әлеуметтік кеңістігі өсіп, олар рухани шығармашылық жолына түсіп шексіз даму мүмкіндігіне ие болады.

Біздің ойымызша, қазіргі Батыс елдеріндегі "тұтыну қоғамы", сондағы кең етек алып кеткен "материалдық-сезімдік" өмір бағыты жоғарыда көрсетілген жағдайда мидың ләззатты сезінетін бөліктеріне электродтар арқылы импульстар бергізіп, "жаңа нашақорларды" тудырмасына кім кепіл береді. Мұндай тұжырымдар дүниежүзілік діндердегі негізгі аяндардың бірі - Иса пайғамбардың ауыр жүгінің барлық адамдарға қатысы бар екенін ұмыт қылады. Ізгілік бар жерде зұлымдық та бар, шың қаншалықты биік болса, құз да соншалыкты терең екенін қазіргі адамзаты ұмыт қылғандай.

Экономика саласы адамдардьң негізгі материалдық мұқтаждықтарын өтеуі керек. Оның сыртында — нағыз адами даму жатыр. Ол рухани-шығармашылық, адам өмірінің, жер бетіндегі тіршіліктің, тіпті керек десеңіз - ғарыштың мән-мағнасы жөнінде тебіреністе болу, тұлғаның шығармашылық іс-әрекетінің арқасында өмірде өз өшпес ізін қалдыру, жер бетіндегі ғажап оқиғаны — тіршілікті - гүлдетіп сақтап қалу болмақ.

**в) әлеуметтік сала**

Сонымен, экомомика саласы адамның күнбе-күнгі өміріндегі кажеттіліктерді қамтамасыз етеді. Алайда, бұл қоғамның өмір сүруінің негізгі факторы болса да, - бір жағы ғана. Екінші жағы - сол адамның өзін нақтылы тарихи қалыптасқан өмірге сай етіп өсіп-өндіру, ұрпақтар өмірін жалғастыру, оны әрі қарай дамыту болмақ. Міне, қоғамның осы екінші жағын әлеуметтік сала дейміз.

Әлеуметтік сала біркелкі есмес - қоғам өмірінде әр-түрлі әлеуметтік топтар өмір сүреді. Өйткені, бұл дүниеде - адамдарды айтпағанның өзінде - ешбір бір-біріне толығынан ұқсас ешнәрсе жоқ, әрбір зат өмірге өз қайталанбас болмысымен келіп, уақыты озған кезде — келмеске кетеді. Уақытында ХYIII ғ. кейбір ағартушылар, содан кейін К.Маркс пен Ф.Энгельс алғашқы қауымдық қоғамдағы адамдардың теңдігіне тамсана қарап, жеке меншік дүниеге келгеннен кейін байлық пен кедейлік, әр-түрлі таптар мен әлеуметтік топтарға бөліну басталды, - деп айтып кеткен болатын. Соңғылардың ойынша, болашақ коммунистік қоғам жер бетінде орнаған кезде, сол біркелкілік тағы да қайтып оралады, бірақ - ағыл-тегіл байлықтың негізінде, өйткені, барлық адамдардың қажеттіктері толығынан өтеледі. Алайда, мұндай пікір Дүниенің іргетасты қасиетіне қайшы келеді — Ұлы Мәртебелі Табиғат біркелкілікті сүймейді, ол әртүрлікті жаратады.

Осы тұрғыдан сонау алғашқы қауымдық қоғамға көз жіберсек, онда да әр-түрлі таптардың болғанын байқаймыз. Онда, әрине, қоғам демографиялық-жыныстық принципінің негізінде топтанды — аңшылар, ошақ басындағы әйелдер, жастар, сол қауымды басқаратын ақсақалдар т.с.с. Әрине, олардың әлеуметтік жағдайлары да соған сәйкес әр-түрлі болды. Мысалы, әр-түрлі тайпалар бір-бірімен қарым-қатынасқа түсіп, бір-біріне оқтын-оқтын силар тартты. Ал олар ақсақалдардың қолында қорланды т.с.с.

Тарихи өндіргіш күштер дамып, жеке меншік пайда болып, мемлекет дүниеге келген кезде, қоғам өмірінде таптар мен әр-түрлі әлеуметтік топтар дүниеге келеді. Байлық пен билікке ие болған үстем топтар мен езілген таптардың арасында қайшылықтар пайда болады. Жаңа дәуір дүниеге келген кезде бұл қайшылықтар әрі қарай өршіп неше-түрлі революцияларға әкеледі. Үстем таптар мемлекеттік билік арқылы өзін-өзі сақтап қалу жолында төмендегі әлеуметтік топтардың әлеуметтік жағдайларын көтеруге тырысады. Машиналық өндірісті дамыту үшін жұмысшылардың білім деңгейін өсіру керек болды, сондықтан, білім беру жүйесіне көбірек көңіл бөлінеді. Жергілікті мемлекет мекемелері жұмысшыларға, кем-тардарға арнап арзан баспана салуға кіріседі, денсаулық сақтау мәселелеріне көбірек көңіл бөліне басталды т.с.с.

Кезінде капиталистік елдер Кеңес Одағының жасаған әлеуметтік саладағы **Үлгілеріне** сәйкес **Жауап** беру үшін неше-түрлі әлеуметтік бағдарламалар жасап, өмірге енгізе бастады. Екінші жағынан, жүздеген жылдардағы даму барысында қорланған байлық оларды тиімді түрде шешуге жол ашты.

Дегенмен де, Кеңес Одағындағы қалыптасқан тоталитарлық экономика 60- шы жылдардан бастап тоқырауға түсті. Оның негізгі себебі — экономиканың бір қолда ғана болуы -монополизациялануы еді. Бәсекелік болмаған жерде экономика бір орнында тұрақтанып қалды. Тұрпайы теңеудің негізінде адамдардың белсенді еңбегі жойылды. Шынайы өмір идеологияға бағынбай, іштей шірушілік басталды. Партия және үкімет басындағылар мемлекеттік меншіктің шын қожайындарына айналып, көп жағдайда өз мүдделерін іске асыруға кірісті. Оларға арнаулы үйлер, санаториялар, дүкендер, емдеу орындары т.с.с. салынды — олар бірте-бірте үстем тапқа айнала бастады, халыққа арналған әлеуметтік бағдарламалар орындалмай қорлана бастап, біршама шиеліністерді тудырды. Бұл қайшылықтар ақырында Кеңес Одағыньң құрып, жаңа тәуелсіз мемлекеттердің пайда болуына әкелді.

Енді тәуелсіз мемлекеттердің алдында жаңа мақсат пайда болды — ол тоталитарлық экономикадан бас тартып, нарыққа көшу, жеке меншікке жол ашу, елді демократизациялап, ондаған жылдар қорланған әлеуметтік мәселелерді шешу еді. Бүгінгі таңда, экономиканың өрлеу барысында, әлеуметтік мәселелерді шешуге үкімет пен парламент аса көп көңіл бөліп отыр.(инвестициялар, рестратификация, әлеуметтік аномия, орта тап, экологиялық, білім беру мен денсаулық, зейнеткерлердің және жастардың әлеуметтік мәселерін шешу т.б.)

Соған қарамастан, соңғы жылдардағы қорланған әлеуметтік мәселелер шаш етектен. Біздің ойымызша, оларды шешудің негізгі жолы — осы уақытқа дейін жүргізіліп келген либералдық-демократиялық саясатты бірте-бірте әлеуметтік-демократиялық саясатқа ауыстыру болмақ. Реформа барысындағы рестратификация (қоғамды қайта топтау) үрдісі жекешелендіру барысында тез арада пайда болған байлар мен кедейлер тобын тудырды және олардың арасындағы айырмашылық сын көтермейтін дәрежеге жетті. Оның сыртында тұлғалық қасиеттен айырылып, жаңа өмірде өз орнын таба алмай әлеуметтік аномияның (ауытқудың) әр-түрлі жолдарына (ішімдік, нашақорлық, қылмыстық т.с.с.) түсіп кеткен азаматтар қаншама?! Коғамның басын біріктіретін "орта тап" әлі әлсіз жағдайда. Арал мен Семей аймағында экологиялық апатқа байланысты геноцидке (тұқымымен құру) түсіп жатқан қандастарымыз қаншама?! Қазақстанның көп жерлерінде ауыз-су мәселесі осы уакытқа дейін шешілмей келеді. Білім беру мен денсаулық саласында да жиналған мәселелер аз емес. Жас аналарға деген қамқорлық жоқтың қасы. Ерекше әңгіме — жастардың әлеуметтік мәселерін шешу — соның ішінде баспана мәселесі сын көтермейтін жағдайға жетіп отыр.

Бүгінгі таңда осы да және басқа әлеуметтік мәселелер қоғамдық сананың өзекті сұрақтарына айналып, ақпарат құралдарында талдануда. Олай болса, бұл мәселелер болашақта шешіледі деген үміттеміз. Жас дос, оларды болашақта шешуге сіз де ат саларсыз деп ойлаймыз.

**с) саяси — құқықтық сала**

Қоғам өмірінің кслесі саласы — саяси - құқтық сала. Ол сонау көне цивилизация дүниеге келген кезде пайда болды. Сол заманнан бері осы уақытқа дейін адам саяси пенде, өйткені ол әрқашан белгілі бір таптың, я болмаса, ұлттың т.с.с. үлкен топтың өкілі. Әрбір әлеуметтік топ қоғам өміріндегі өз орнын анықтауға тырысып, өз мүдделерін қорғап, осы жолда басқа топтармен қарым-қатынасқа түседі. Олай болса, саясат миллиондаған ортақ мүддесі бар адамдардың мақсат мұраттарын шыңдап қоғам өміріне әкеледі. Саясаттың екінші жағы - әр-түрлі мүддесі бар топтардың басын біріктіріп, қарым-қатынастарын ретке келтіріп, қоғамның біртұтастығын сақтап қалу болмақ.

Саяси билік жалпы әлеуметтану категориясы ретіндегі биліктің бір түрі ғана. Сондықтан да болар, уақытында Ф.Ницше "билікке деген ырықты" субстанциялап, жалпы дүниенің негізінде жатқан құбылыс деп есептеді.

Әрине, қоғам күрделі дәрежеде ұйымдасқан жүйе ретінде әрқашан да белгілі бір тәртіпсіз өмір сүре алмайды.

Мемлекет саяси-құқтық саланың өзегі болып табылады.

Мемлекет - қоғам өміріндегі негізгі қатынастарды заңға негізделген билік арқылы ретке келтіріп, өмірде пайда болатын әлеуметтік қайшылықтарды шешетін, қалыптасқан экономикалық, саяси тәртіпті қорғайтын құрылым. Оның негізгі ерекшеліктері:

а) мемлекет арнаулы құрылған неше-түрлі **мекемелер** мен **ұйымдардан** тұрады. ( **қызметкерлер, чиновниктер- шен иелері** бар шешімдерді іске асырады.

в) мемлекет белгілі бір тарихи қалыптасқан жерді және сонда қоныс тепкен халықты біріктіріп өз билігін жүргізеді.

с) мемлекеттік **билік** әрқашанда заңдардың негізінде іске асу керек. Ал қайсыбір заң **санкцияларға** (заңның талабын орындауға мәжбүр ету) негізделген. (сот, полиция, армия, түрме, тергеу т.с.с.)

д) мемлекет болған жерде халыққа салынатын салық та бар. Өйткені, мемлекет қызметкерлерін, армия т.с.с. құрылымдарды қаржылай қамтамасыз ету керек. Оның сыртында қазіргі мемлекеттер көп әлеуметтік мәселелерді шешеді. Оған да қаражат керек.

Мемлекет - өте көне құрылым. Оның дүниеге келуі жөнінде әдебиетте сан-қилы болжамдар бар:

**Теологиялық, Патриахалдық**, **Қоғамдық келісім**, **Зорлық-зомбылық** ,

**Маркстік теория** өндіргіш күштердің тарихи даму негізінде жеке меншік пайда болып, үстем таптар өз мүддесін қорғау барысында мемлекетті құрғаны жөнінде айтады.

Әрине, мемлекеттің дүниеге келуі - өте күрделі құбылыс. Онда зорлық-зомбылық та, келісім де болуы мүмкін. Бірақ, негізгі фактор — тарихи жеке меншіктің дүниеге келуі болса керек.

Енді мемлекеттің функцияларына (қызметіне) келер болсақ, оларды **ішкі** және **сыртқы** деп екіге бөлуге болады. Ішкіге **экономикалық** (шаруашылық) мемлекеттің іс-әрекетін жатқызуға болады:

Келесі — (**мәдени-тәрбие)** жұмыстарын жүргізу (мектеп, жоғарғы оқу орындары, ғылыми кешендер, клубтар, кино, театр, ақпарат тарату жүйелері арқылы т.с.с.

Үшінші – (**әлеуметтік)** бағдарламаларды іске асыру (кем-тарларға, қарияларға, жетімдерге, жастарға, жас аналарға т.с.с. көмек беру, білім мен денсаулық салаларын дамыту әр-түрлі әлеуметтік топтардың мүдделерін үйлестіріп дамыту т.с.с.

**аномиямен (ауытқулық) күресу.**

Бесіншіден, жоғарыда көрсетілгендердің бәрі негізгі мемлекеттің мақсаты - **қоғамның біртұтастығын** қамтамасыз ету болмақ.

Енді мемлекеттің сыртқы істеріне келер болсақ, негізгі мәселе - қоғамның **экзистенциалдық (өмір сүру) мүдделерін** қамтамасыз ету (дербестік, ұлттық қауіпсіздік, даму, сырттан қол сұғуға үзілді-кесілді тосқауыл қою т.с.с.)

Екіншіден, басқа елдермен өзара **теңдік** және **тиімділіктің** негізінде **экономикалық, саяси, мәдени** қарым-қатынастарды орнату. Халықаралық келісімдерді ұлттық заң жүйесінен гөрі жоғары ұстап, бұлжытпай орындау болмақ.

Елдің зиялы көсемі бұрынғы қоғамға қайта оралу мүмкін еместігін, қоғам өмірінде түбегейлі жүйелі өзгерістерді жасау керектігін түсінген миллиондаған отандастардың тілегі мен ынтасына сүйене отырып, **нарықтық экономикаға негізделген демократиялық құқтық әлеуметтік мемлекет** құруға бағытталған тиімді саясат жүргізуде: (кәсіби екі палата (парламент) қалыптасуда.)

Тоталитарлық жүйе негізінен үкіметті қолдайтын бірпартиялық жүйеге негізделсе, бүгінгі (көппартиялық) жұмыс жасап жатқан жүздеген ақпарат құралдары бар.

Дегенмен де, тарихи қорланған көп әлеуметтік мәселердің баяу шешілуі, тәуелсіз елден күткен, бірақ осы уақытқа дейін үміті ақталмай келген тұлғалалар мен топтар тарихи демократизациялау жүйесі

қоғамдық ұйымдар, бірлестіктер, парламент т.с.с.құру арқылы, парасатты деңгейде келісімге келу арқылы жүруі қажет. Халықтың өте биік саяси белсенділігі оның қирату инстинктерін оятып, саясатты тұрпайландырып бейсаналық жолға қойуы мүмкін. Тарихи тәжірибе талай рет көрсеткендей, ақырында мұндай үрдістерге жол ашылса, ол кезекті диктатураға, қантөгіске әкеледі.

Саяси саланы талдағанда, біз мына нәрселерді естен шығармауымыз керек. Біріншіден, саяси билік әрқашанда шектелген ресурстарды (байлықты) пайдаланады. Егер бәрі де ағыл-тегіл төгіліп жатса, онда саясаттың өзі де керек болмай қалар еді. Екіншіден, саясат әрқашанда шынайы өмірден шығатын мүмкіндіктің өнері. Саясат дегеніміз - сол шектелген байлықты әр-түрлі топтардың мүдделерін ескере отырып әрі қарай дамуға жол ашатындай қылып болумен байланысты. Ал мұның өзі, үшіншіден, — биліктегілер мен жалпы саясаткерлердің терең білімділігін талап етеді. Мұны біз эксперттік (сараптау) билік деп айтсақ та болғаны.

Қорыта келе, біз Қазақстан қоғамының әлеуметтік-демократиялық қоғам орнату жолында біршама жетістіктерге жеткенін байқадық.

**5. Табиғат және қоғам**

Қайсыбір қоғам - өте күрделі, өзін-өзі ұйымдастырып дамыта алатын жүйе. Өйткені, қоғамның "атомы" — адам. Оның денесімен қатар ішкі рухани дүниесі ой-өріске, қиял-арманға, шаттық пен әсерге, қайғы-мұң мен махаббатқа, неше-түрлі жарқын және күңгірт сезімдерге толы. Әр адам өз өмірінің шеңберінде алдына неше-түрлі мақсат-мұраттар қойып соларға жетуге ұмтылады. Егер жануарлар табиғатпен бірге, соған сәйкес өмір сүрсе, өзін табиғатқа қарсы қоя алмаса, адам өзінің санасы арқасында жағалай қоршаған ортаны өз мұқтаждығына сай етіп өзгертеді, оны таза табиғат қанағаттандыра алмайды. Осы ерекшелікке сай, бүгінгі таңда жер бетінде мыңдаған қалалар, миллиондаған шақырым асфальт және темір жолдар, бүкіл жер бетін қамтитын интернет, теледидар, ұялы телефондар жүйесі, жасанды су қоймалары, алып зауыттар мен фабрикалар т.с.с. адамның шығармашылық еңбегі арқылы дүниеге келген заттарды көреміз. Сонымен, қоғам табиғатпен сан-алуан байланыстарға түсіп өмір сүреді. Ал осы байланыстарды жете түсіну үшін "табиғат'" ұғымын талдаудан бастайық.

"Табиғат" ұғымы негізінен үш мағнада қолданылады. Ең кең түрде алғанда Дүниеде табиғаттан басқа ешнәрсе жоқ (Құдай идеясын жақшаға алсақ). Қазіргі американ астрофизиктерінің деректеріне сүйенсек, бұл Дүние осыдан 13 млрд. жыл бұрын "Үлкен Жарылыстың" негізінде пайда болды. Яғни, Ғарыштың бір шеті мен екіншісіне дейін қашықтық - 13 млрд. сәулелі жылдар.

Ең тар мағнада алғанда "табиғат" ұғымы "мән" категориясымен теңеліп кетеді. "Осы заттың табиғаты неде?,- деген сұрақ "Осы заттың мәні неде ?,- деген сұраққа тең.

Үшінші мағнада "табиғат" деп Жер бетін, оны қоршаған атмосфера, гидросфера, тропосфераны, сан-алуан тіршілікті, қоғамды қоршаған ортаны айтамыз. Міне, осы мағнада біз табиғат ұғымын пайдаланамыз.

Бірінші жақындағанда біз табиғатты екіге бөлеміз. Олар - өлі және тірі табиғат. Өлі табиғатқа неше-түрлі механистік, физикалық-химиялық, магниттік, электрлік т.с.с. үрдістерді жатқызуымызға болады.

Ал, Жер бетіндегі тіршілікке келер болсақ, ол Дүниедегі болып жатқан бір ғажап оқиға. Олай дейтін себебіміз, осы уақытқа дейін, теоретикалық тұрғыдан Ғарыштың басқа да кеңістігінде тіршілік болуының мүмкіндігін мойындасақ та, тек Жер бетіндегі тіршіліктен басқасын таба алмадық. Кең түрде алғанда, тіршілік деп жағалай ортамен заттық энергетикалық (күш-қуаттық), ақпараттық алмасуға түсіп, өзін-өзі сақтап жетілетін, сонымен қатар өмірін жалғастыра алатын күрделі жүйені айтамыз. Тіршіліктің дүниеге жер бетінде келгеніне 3,5 млрд. жыл болыпты. Осы уақыттың шеңберінде сансыз әр-түрлі тіршілік формалары дүниеге келіп және кетіп, бүгінгі жетілген формаларын тудырды. Оның ең биік теңдесі жоқ түрі — сана сезімі бар рухани пенде - адамның өзі.

Жер бетіндегі миллиардтаған жылдар бойы бір-бірімен өзара байланыста, сәйкестікке келген тіршілікті біз **Үлкен Жүйе** деп атаумызға болады. Оның негізінен алғанда 3 құрамдас бөлігі бар. Олар: **а) өсімдіктер әлемі; в) жануарлар әлемі; с) микроорганизмдер әлемі;** Олар, әрине, салыстырмалы түрде дербес болғанымен, бір-бірімен тығыз байланыста болып, Үлкен Жүйені құрайды.

Сонымен, қарап отырсақ, осы үш тіршілік әлемі бір-бірінсіз өмір сүре алмайды екен. Бұл үлкен жүйені ғылыми тілде биосфера (тіршілік аймағы) дейді. Биогеоценоз дейтін екінші ұғым - белгілі бір географиялық аймақта миллиондаған жылдар бойы үйлесімді қалыптасып қалған тіршілік әлемін көрсетеді.

Сондықтан, қоғамның дамуына жақсы жағдай табиғаты жұмсақ, суы мол, бірақ, еңбек етулі талап етіп, оның қайырымы мол жерлерде дамыды. Олай болса, алғашкы көне цивилизациялардың жұмсақ табиғаты бар ұлы өзендердің жағасында орналасуы заңды нәрсе. Олар — Тигр мен Ефрат, Ганг пен Инд, Хуанхе мен Янцзы өзендерінің екі ортасы, Нилдың бойында т.с.с. жерлерде дүниеге келіп дамыды.

Табиғат пен қоғамның арасындағы ақуал, әсіресе, XX ғ. күрт өзгере бастады. Ол ғылыми-техникалық революцияның жетістіктерін өндірісте кеңінен қолданып, соның негізінде қоғамдық материалдық байлықты өсіріп, адамдарға жақсы жағдай жасау әрекетінен шығатыны сөзсіз. Бір жағынан, адам өз шаруашылық іс-әрекетінің нәтижелігін күрт өсірді, оның тұрмысы жақсарды, орташа өмір ұзақтығы да біршама өсті. Екінші жағынан, тек **өз қамын** ойлау, табиғатты тек қана белгілі **бір ресурс, шикізат** ретінде пайдалану өзінің теріс салдарларын өмірге әкелмей қоймады. Табиғаттың жүйелі ұйымдасқанын ескермей оның кейбір элементтерін өзгерту жағалай қоршаған ортаның сапасын төмендете береді. 1 тонна мұнай теңізге төгілгенде 12 кв км. кеңістікті жауып кетіп оның астындағы тіршілікті құртады екен. Жағалай ортаны ластаудың нәтижесінде ананың организмінде мутациялар болып, туа мүгедек балалардың саны бүкіл жер бетінде жыл сайын үрейлі түрде өсуде.

Әсіресе, экологиялық ақуал бұрынғы Кеңес Одағында қатты бұзылды. Капиталистік қоғамдық жүйемен жарыс барысында алып өндіріс ошақтары жоспарланып салынғанда, оның әкелетін экологиялық салдарларына мән берілмеді: Арал теңізі құрып ширек ғасырдың шеңберінде **экологиялық апат** осы аймаққа келіп жетті. Әскери полигон Байқоңырдан жіберетін ракеталардың жағатын уға толы жанармайының салдарынан толығынан құрып кету ақуалында. Семей аймағындағы радиация мыңдаған адамдардың өмірін қысқартып, практикалық түрде геноцидке әкеліп жатыр.

Егер бір жер ластанса, ауа мен су арқылы ол басқа жерлерге де тарайды. Сондықтан, бүкіл адамзаттың басы бірікпей, экологиялық мәселелерді **шешу мүмкін емес**.

Табиғат пен қоғам арасындағы қайшылықтарды шешу жолында, қоғамдық санада, негізінен, екі пікір қалыптасты. Біреуі — сциентистік (ғылыми), екіншісі — антисциентистік, гуманитарлық бағыттар.

Сциентистік бағыттың өкілдері — бүгінгі адамзат ғылым мен техниканың дамуының алғашқы сатысын ғана бастан өткізуде. Жас кезінде неше-түрлі бала ауруларынан өтіп есейген адам сияқты, болашақта неше-түрлі экологиялық қайшылықтардан өтіп, адамзат сол ғылым мен техниканың дамыған сатысында барлық мәселелерді шешуге мүмкіндік алады, сондықтан, экологиялық үрейлерден қорықпау керек,- деген оптимистік өміршендік пікір ұстауда.

Екінші антисциентистік бағыт - барлық экологиялық қайшылықтардың түп-тамырын ғылым мен техниканың дамуынан көріп, оларды құмыраның ішінен шығып кетіп адамның өзіне, бүкіл тіршілікке үрей туғызып отырған жынға теңейді. Сондықтан, олар жаңа өндіріс кешендерін салуды дереу тоқтату керек, өйткені тіршілік әлемі оның қысымын әрі қарай көтере алмайды,- деген пікір айтады.

Бұл пікірлердің сыңаржақтығын бір қарағанда байқауға болатын сияқты. Біріншіден, ғылыми-техникалық революцияны тоқтату мүмкін емес, оның өз объективті даму заңдылықтары бар. Керісінше айту — адамдардың шығармашылық еңбегін тоқыратуға тең онда адамдардың өмірінің мән-мағнасы, оның басқа тіршіліктерден негізгі ерекшелігі жойылар еді. Екінші жағынан, жаңа ғана дамып келе жатқан елдерге "өндіріс кешендерін салмаңдар"-деу,- олардың мәңгі артта қалуымен тең бағаланын, практикалық түрде үлкен қайшылықтар тудырып, ондай шешімдерге ешбір ел құлақ салмас еді.

Біздің ойымызша, шындық осы екі пікірдің ортасында болса керек. Қазіргі дамыған бай елдердің тәжірибесі - энергияны аз қабылдайтын, экологиялық таза технологияларды өмірге еңгізіп, көп мәселелерді шешуге болатынын дәлелдеп отыр. Алайда, біз мынаны ұмыт қылмауымыз керек. Қазіргі дамыған елдер, практикалық түрде, көп экологиялық зияндықтары бар шикізат өндірісін жаңа ғана дамып келе жатқан елдердің үлесіне өткізіп, өздері аса биік технологиялық дәрежеге көтерілген өндірісті ұстап отыр. Сондықтан, олардың өндіретін заттары басқаларға қарағанда ондаған есе қымбат. Тағы бір естен шығармайтын нәрсе — байлықтың күрт өсуіне байланысты — тұтыну қоғамы пайда болып, **тойымсыздыққа**, соның негізінде **бақталастыққа** жол ашылды. Егер осы жолмен барлық елдер дамыса, онда адамзат тіршіліктің ішіне кіріп соны құртып жатқан қатерлі ісікке айналады.

Бұл айтылған ойлардан шығатын бірауыз сөз — ол қазіргі адамзаттың рухани тоқыраудан тезірек шығу қажеттігі, Батыс **технократизмі** мен сциентизмінің болашағының жоқтығы, бұл жолда адамзаттың бірде-бір негізгі мәселелерінің шешілмейтіндігі болса керек...

Біздің ойымызша, бұл жолда көшпенділердің тарихи тәжірибесі қазіргі адамзатқа ауадай қажет сияқты. Қазақ санасында **"қанағат"** ұғымы үлкен орын алады. Өмір бағытына келер болсақ, онда **"алудан"** гөрі бабаларымыз **"болуды"** биік ұстаған. Сонымен қатар, жалаң еліктеушіліктен арылып өз жеріміз, еліміз, руханиятымыздың ерекшеліктерін ескере білуіміз қажет. Қазақстан тіпті де Бразилия, я болмаса Оңтүстік Корея, Австралия т.с.с. емес.

Сондықтан, табиғат пен қоғамды өзара үйлесімді дамыту үшін біз болашақта өзіміздің рухымызға негізделген жаңа өмірдің санасын тудыруымыз қажет. Яғни, адамға керек негізгі қажеттіктер толығынан өтелуі керек. Олар: ішетін таза су, демалатын таза ауа, сапалы тамақ, биік дәрежедегі барлық адамдар пайдалана алатын **білім беру** және **денсаулық сақтау**, **мәдени, спорт** жүйелері т.с.с. Оның сыртындағы байлық табиғатты тазартуға, оны аялауға жұмсалуы қажет.

Бүгінгі таңда аса керекті нәрсе — табиғаттың, яғни болашақ ұрпақтардың құқық заң жүзінде қорғау болмақ. Өйткені, адамның өзі — табиғаттың ең әсем гүлі, ол адам арқылы ғана өз-өзін сезініп түсіне алады. Табиғатты бүлдіретін де, оны аялайтын да — адам. Олай болса, сапалы жасалған қатаң экология заңдары қажет. Әсіресе, шикізат өндірісіне қойылатын экологиялық талаптар өте қатал болуы керек, өйткені, олар — жағалай ортаны ластауға -негізгі "үлес" қосады. Өндіріске еңгізілетін бірде-бір кешен экологиялық талаптарды орындамай іске қосылмауы керек.

**Өзіндік дайындыққа арналған сұрақтар:**

1. Қоғам дегеніміз не?
2. Қоғамның өндіргіш күштеріне не жатады?
3. Қоғам және мемлекет ұғымдарын айыра аласыз ба?
4. Постиндустриалдық қоғамның оң және теріс жақтарын айыра аласыз ба?
5. Қоғамдық сана дегеніміз не және қоғамға идеология керек пе?

**Қоғам жүйе ретінде**

**(қоғамның анықтамасы)**

Қоғам

Кең мағынада алғанда, адамдардың алуан-түрлі саналы іс-қимылы мен қызметінің негізінде қалыптасқан тарихи бірлігі

Тар мағынада алғанда, тарихи, белгілі, нақты:

- әлеуметтің жүйенің түрі;


- айқын бір жүйеге жататын,


белгілі әлеуметтік организм;

- әлеуметтік қатынастардың белгілі бір формасы

Қоғамдық іс-әрекет, қызмет

Адамға тәуелсіз қалыптасатын алуан-түрлі материалдық қатынастардың әлеуметтік байланыстары мен белгілі бір идеологиялық қатынстарға әсер етеді және сонымен қоғамдық организмнің объективтік-шынайы құрылымын құрастырады



****

**Қоғам жүйе ретінде**

Әлеуметтік жүйе

Құрылымының құрамдас бөліктері (компоненті)

Субъектік-іс қимыл компоненті

Іс-әрекет субъектісі:

- индивидтер (жеке,адам)

-индивидтер

дің бірлестігі (этнос, әлеуметтік тап, ұжым, жанұя т.с.с.)

Қызметтік компоненті

Іс қимыл жүйесі:

- экономика, көлік (транспорт), байланыс;

- тәрбие, білім, ғылым;

- басқару, меңгеру;

- қорғану, денсаулық сақтау, өнер т.с.с.

Әлеуметтік мәдени компоненті

Іс-қимыл қозғалысы:

- материалдық өндіріс құралдары;

- қоғамдық ұйым түрі мемлекет;

әлеуметтік-психологиялық әдет-ғұрып және дәстүрлер т.с.с.

Әлеуме-ттік – мәдени компонент

Субъектің сипаты:

- таптық

-стратификация-лық:

- этникалық;

- демографиялық;

- территориялық;

- профессионалдық (кәсіпқойлық) т.с.с.

**19 тақырып. Мәдениет философиясы**

**Жоспар**

1. Мәдениет - адам дамуының өлшемі

2. Мәдениет және өркениеттілік

3. Мәдениет және қоғам

4. [Мәдениет философиясы:](file:///C:\Documents%20and%20Settings\user\Мои%20документы\Новая%20папка\BOOK1P1) [принциптер, теориялар, тәсiлдер](file:///C:\Documents%20and%20Settings\user\Мои%20документы\Новая%20папка\BOOK1P1)

**Мақсаты:** Мәдениет пен өркениеттің адам дамуының өлшемі екенін көрсету.

**Тақырыптағы негізгі ұғымдар:** мәдениет, интернационал, өркениет, формация, фашизм, демократия.

**Мәдениет – адам дамуының өлшемі**

Мәдениет – философиялық ойдың аса маңызды, терең теориялық мәнді ұғымдарының бірі. Және саналы іс - әрекет жемісін даму процесінде көрсетуге бағытталған. әрбір тарихи дәуірдің, халықтың өзіне ғана тән мәдени дәстүрлері болады. Мәдениеттің көп түрлілігі ондағы жалпылықты, әмбебаптықты теріске шығарады. Әдебиетте мәдениет мәселесін рухани, көркемдік салаларымен байланыстыра қарау басым, яғни мәдениет адам әрекетінің, саналы қызметінің көрінісі, және оның нәтижелері де мәдениет дәрежесін паш етеді (еңбек құралы – мәдениет ескерткіштері). Кең саланы қамтиды. Өндіріс қажеті оның дамуын, жаңаша қалыптасуын туғызады, оны күрделі ете түседі және адам мәселесімен тығыз байланысты. Материалдық мәдениет құрамына еңбек құралдарымен өңделген еңбек заттар жатады және олардың мазмұны мен түрі оның даму сатысын көрсетеді. Ертеден осы кезге дейін филосоиялық ойшылдардың шығармалары қазірге қызмет етіп отырғанына ешкім күмән келтірмейді.

Мәдениет негізі – еңбек, ол күрделі болған сайын, мәдениет те жаңа сипатта (садақ, жебе – табиғатпен байланыстағы төңкеріс болса, ғылыми – техниқалық революция) жетістіктеріде өндірісте материалдық мәдениеттегі төңкерісті білдіреді. Мәдениетке таптық сипат тән, яғни тарихи процестердің туындысы, халықтық мұра, ертеде діни ықпанда өтті (Бұқар, Шәкәрім, Ыбырай). Тарихи процестердің субъектісі болып табылатын адамның қоғамдық, материалдық және рухани қызметінің барлақ саласы мәдениет деген жалпы ұғым арқылы түсіндіріледі. Бұл тарихты материалистік тұрғыдан түсіну.

К.Маркс: мәдениет туындысы дегеніміз адам тұрмысының, затқа айналған мәні. а)материалдық мәдениет: өндіріс құралдары, сәулет - өнерінің мұралары арқылы білінсе;

ә) рухани мәдениет: кітап шығармалар т.б. арқылы мәлім болады.

Табиғат пен мәдениеттің бірлігі шартты, бірақ барлық уақытта бірде болмайды, мәнді айырмашылығы. Табиғаттын мәдениеттен бұрын, адам еркіне, санасына тәуелсіз пайда болған, ал мәдениет – адамдар қызметінің жемісі, олардың қажеттерін өтеуге негізделген, бұл үстіртін сипаттама ғана, және табиғи процестерге тікелей араласуынан не көркейеді, не құлдырайды. Бұлардың арақатынасын шешкенде ажырамас бірлігін мойындау табиғатқа қамқорлық, мейірімділік естен шығармау (тың жер, эрозия, өсім). Мәдениет субъектісі ретінде адам әрдайым өз белсенілігін көрсетеді және ол ақылға сайымды болса, мәдениет табиғатты гүлденеді, көркейтеді, ал белсенділік бір күндік мақсатта болса, экологиялық апаттар туғызады.

Адамның табиғатқа қатысы оның қоғамдық тіршілік әдісіне негізделеді, содан мәдени деңгейін білеміз.

Мәдениеттің мазмұндылығы философиямен арақатынастан айқын көрінеді, өйткені адам санасының мәдени тарихи түрінің негізі философиялық дүниетаным. Мәдениеттің тарихы, мәні, жасалуы, дамуы іргелі философиялық мәселелердің бірі болып отыр. Мәдениет біркелкі емес: а) прогресшіл болашаққа қызмет ететін; ә) регресшіл, кертартпа тек өткенге немесе өткіншіге қызмет ететін элементтер болады. Философия мәдениетті тек сипаттап қана қоймайды, сынайды, бағалайды және мәдениет дамуының методологиялық негізін қамтамасыз етеді. Философияның өзі қоғамдық сана түрі ретінде мәдениет саласына жатады.

Мәдениеттін философиялық сипаттамасын мәдениет құрылымы арқылы көруге болады. Ресми әдебиетте «саяси мәдениет», «экономикалық ойлау мәдениеті», «адамгершілік мәдениеті», «тәрбие мәдениеті», «ұлт-аралық қатынас мәдениеті» кездеседі, арқайсысы жекелеп алғанда, философиялық мәселелер. Басқаша айтқанда, философия мен мәдениеттің арақатынасы қоғамның рухани өмірінде орын алатын келелі, күрделі құбылыс екенін бөліп қарау қажет.

Мәдени көрсеткіш жоғары болған сайын, адам еркіндігі соғұрлым арта түседі. Мәдениет пен өркениеттілік тарихта қатар. Өркениеттілік өндірісті дамытады.(материалдық және рухани қазына жасау).

Табиғи ортаны игеру, қоғамды жетілдіру мәдениет пен өркениеттілік деңгейін көрсетеді, яғни олар тығыз байланысты және бір объективті негізде дамиды және сипатты қоғам құрылысына қарай өзгеріп отырады. Антагонистік қоғамдарда олар терең қайшылықтарда болады. (Үстем тап меншігіне айналады). Капитализмде антогонистік таптық сипаттан арылмай келеді (қанша демократияландыруға ұмтылса да) социализм де мәдениет шынында да халықтікі болғанымен әлеуметтік саяси шындық өркениеттілік пен мәдениет арасында қайшылықтар бар. Мәдениет өркениеттіліктен неғұрлым баяу дамиды, оның есебіне ол мазмұны жағынан күрделі және сан салалы болып келеді. Өркениеттілік – қоғамдық қатынастар, әрекеті, тәсілі ретіндегі мәдениеттің негізі, мәдениеттің дамуына жағдай туғызады, өз кезегінде мәдениет сол өркениеттілікті жетілдіреді.

Мәдениет мәселесінің маңызды буындарының ішінде жеке адам мен мәдениет арақатынасы ерекше рөл атқырады. Жеке адам мәдениеттің субъектісі де, объектісі де және материалдық мәдениетке де байланысты онымен еңбек процесінде танысады, оның өркендеуіне тікелей қатысады, өзінің өмір салтын қоғамдық өмір мәдениетіне бағындырады.

**Мәдениет және өркениеттілік**

Бұл екі ұғым біріне – бірі өте жақын. Бірақ бір емес. а) мәдениет – адамның ақылмен, қолымен жабайы табиғаттан бөліп алып өңдеген заты, құбылысы. Оның екі түрі бар: 1) материалдық жасанды дүние; 2) рухани дүние (жыр, діни, ғылыми ұғымдар т.б. жатады). ә) өркениеттілік үш түрлі мағынада қолданылады. І. Кең көлемде алғанда-алғашқы қауымдық құрылыстан таптық қоғамға көшу. ІІ тарлау бір қоғамдық формациядан бір формацияға көшу. ІІІ. Тар әрбір елдің өз алдына даму ерекшеліктері (үнді, Вавилон өркениеті) т.б. Өркениеттілік деген не? Мәдениет дамудың көбінесе объективті жағын көрсетсе (ақыл – оймен, қолымен жасалған, не материалдық, не рухани құбылыс болса), өркениет сол объективтің маған тиімділігі, игілі (арба, машина). Мәселен жұмыс істеу, сөйлей білу, жүріп – тұрудың да мәдениеті бар, оны игеру өркениеттікке жатады, яғни мәдени табыстардың адам игілігіне жаратылуы (қала, ауыл). В.И.Ленин Қенес өкіметін міндеттеріне тоқтала келіп, «Адамзаттың бүкіл дамуы туғызған мәдениетті дәл білу..., соны қайта қорыту арқылы ғана пролетарлық мәдениетті жасауға...» «Соны игеру бойға сіңіру, қоғам мақсатына жұмсау-міне, өркениеттілік дегеніміз осы.».АҚШ, фашистік Германия кезінде дамыған ел, өркениетті ол деуге бола ма?Жоқ..Сонда неге байланысты? Ол ең алдымен прогереске, заңдылыққа, ізгілікке, әділеттікке байланысты.Біздің демократиялық, құқылық , ізгілікті ел болуға ұмтылуымыз.

**Мәдениет және Қоғам**

Бұлар өзара тікелей байланысты.Қоғамның даму сатысы өзіне сай келетін мәдени деңгеймен сипатталады, мәдениет қоғам жағдайына тәуелді, оның қасиеті, өмір сүру әрекетінің ауқымды да көлемді міндеті, осы тұрғыдан алғанда, ол қоғамммен диалектикалық байланыста болады(адамға ғана тән), олардың бірлігін қоғам дамуын басқару үшін мәдениет қажеттілігі объективті екендігін көреміз және барлық байланыстар мен қатынастарды қамтиды және қоғамдық прогреспен тікелей байланысты.

Қоғамдық қатынастар – адам дамуының, мәдениеттің өлшемі.Дүниежүзілік мәдениеттің дамуы – мәдениеттің бір сатыдан екінші сатыға көтерілуі, ол қоғамдық – экономикалық формациялар ауысуымен анықталатын процесс, яғни мәдениетттің мазмұны қоғамдағы өзгерістерге тәуелді болады. Ғылым қоғам мен мәдениетті бір – біріне қарсы қоймай, олардың тарихи ажырамас тығыз бірлігін тығыз көрсетеді. Бұл бірлік адам дамуы қоғам дамуымен деңгейлес болғанда толық мүмкіндік алады. Адам дамуы – оның қызметінің әмбебаптық сипат алуы.(өндіріс, тұтыну т.б) және осы мәдениеттің гүлденуіне жағдай туғызады. Капиталистік қоғам тұсында мәдениет жаңа сатыға көтеріледі, бірақ «заттық» мазмұн алған мәдениет адам өмірін тарылтады, одан тыс мәнге ие болады және әлеуметтік қатынастардан тысқары тұрып, шектелу шеңберінен шыға алмайды. Ал мәдениетттің шынайы мазмұны қоғамды демократияландыру, адам бостандығын қорғау процесімен байланысты, сонда ғана адам өз мәнін түсіне бастайды. Қоғамдағы әр халықтың тілінде, психологияда, тұрмысында, өмір салтында, адамгершілік ережелерінде түрлі – түрлі өзгешеліктер болады, оларды мәдениеттен бөліп алуға болмайды, ол шындықты бұрмалау болып табылады. Ұлттық және интернационалдық мәдениет – диалектикалық бірлік құрайды, біреуін жеке аса дәріптеушілік сана мен мінез – құлықтың бұзылуына әкеп соғады, ұлтшылдыққа немесе жалған интернационализмге құяды. Ш.Айтманов «Ғасырдан да ұзақ күн» (Сәбитжанды «ол кімді болса да, нені болса да сатып жібереді» Манас атауын әуедайы). Жалпы адамзаттық мәдениет ұлттық мәдениеттен құралады.

Ұлттық мәдениетсіз жалпы адамзаттық, интернационалдық мәдениеттің де болуы мүмкін емес. Сондықтан, кеңес үкіметінде пайда болған мәдениеттегі ұлттық нигилизм идеялары бұрыс: ол мәдениет дамуындағы сабақтастықты, мирасқорлықты теріске шығарып, мәдениеттегі таптық түсінуді бұрмалады, мәдениет – тарихи процестердің заңдылығын мойндамады.

Әрбір ұлттық мәдениетте жалпы адамзаттық, интернационалдық мәдениет элементтері кездеседі.(бір – бірінен халықтар тарихынан бөліп қарауға болмайды). Мәдениеттегі интернационалдық пен ұлттық диалектикасы халықтар бірлігін өзара түсінісуін , қарым – қатынасын, бірін – бірі сыйласуын білдіреді.

Әрбір ұлттық мәдениет өз дамуында түрлі дәрежеде болуы мүмкін. К.Маркстің «Әрбір ұлт басқалардан үйрене алады және үйренуге тиісті» деген әдістемелік (метедологиялық) тұжырымын басшылыққа алу керек. Өркениеттіліктің жаңа сатысына көтерілген мәдениет иесі оған жетпегендерге ақыл айтушы ғана болып қоймай, үйренуші де болуға міндетті. Адамнан тыс болмауы. Адам мәдениеті – тәрбиеленетін нәрсе(10 жол, 7-8 сынып).

Білім алу мен мәдениттің арақатынасы қандай ? ... Жекелеген адамдарға байланысты мәдениеттілік ерекше мазмұн алады(білімді, білімсізге байланысты емес). Мәдени негіз болуы керек...

«Бұқаралық мәдениет » деген ұғым Батыстық мәдениет теорияларда ол кең тараған ағымдар қатарына жатады. Бұл біздің ресми әдебиетте тырнақшаға алынып, қажеттсіз не мазмұнсыз мағынадағы мәдениет түрі ретінде көрсетіледі. Шындық былайша үстіртін қараудың өріссіз екенін көрсетіп отыр. Мәдениетті «жабайыланып» қарапайым сана қабылдауына жақындату тұрғысынан ондай мәдениет расында да буржуазиялық қоғам дағдарысының көшірмесі болып табылады. Ал бұқара деген көлемді, мазмұнды ұғымды өз мәнісіне қарай пайдаланса, заманымыс мәдениет жетістіктерін қалың көпшілікке паш етіп отырғанын ескерсек, бұқаралық мәдениет деген ұғымды өзгеше түсіндіруге болады. Бұл арада мәдениеттің идеологиялық процестермен тығыз байланысып жатқанын ескеру қажет.

[**Мәдениет философиясы**:**принциптер, теориялар, тәсiлдер**](file:///C:\Documents%20and%20Settings\user\Мои%20документы\Новая%20папка\BOOK1P1)

Мәдениеттi бағалаудың, түсiнудiң, зерттеудiң әртүрлiлiгi сияқты мәдениет әлемi де алуан түрлi. Бiз "дәуiр мәдениетi", "этнос  мәдениетi", "ұлттық мәдениет", "христиандық мәдениет", "мұсылмандық Шығыс мәдениетi", "апполондық мәдениет", "Қытай мәдениетi" және т.б. ұғымдарды көп кездестiремiз. "Культурфилософия" терминiн XIX ғасырдың басында немiс философы А.Мюллер енгiздi. Мәдениет философиясы дербес  сала ретiнде XVIII ғасырдың аяғында  XIX ғасырдың басында бөлiнiп шыға бастағанымен ХХ ғасырда ерекше қарқынды дамыды. ХХ ғасырдың басында культурфилософия мәдениет эволюциясының әртүрлi кезеңдерiн зерттеуге бет бұра бастайды. Осыған байланысты мәдениет феномендерiн зерттеуде ерекше тәсiлдердi қолданып, онымен айналысатын арнайы ғылым саласын қалыптастыру идеясы  пайда болды Мысалы, **жаңакантшылдар** **В.Виндельбанд** (1848-1915) пен **Г.Риккерт** (19863-1936) "мәдениет туралы ғылымдар" мен "табиғат туралы ғылымдарды" ажыратуды ұсынды. Осылайша олардың концепциясы мәдениет философиясындағы оппозициялардың бiрiн – мәдениет пен табиғаттың арақатынасы мәселесiн, сондай-ақ мәдениеттiң құндылықтық  (аксиологиялық) мәнiн айқындады..

***Ф.Ницше мәдениеттегi дионистiк және аполлондық бастаулар*** ***туралы.*** Немiс философы Фридрих Ницше (1844-1900) "өмiр философиясының" негiзiн қалаушы ретiнде белгiлi. **Ницшеннiң** түсiнiгiнше, **мәдениет** "билiкке деген ерiк", "өмiрге деген ерiк" принциптерiмен өлшенедi Ф.Ницшенiң пiкiрiнше, батыстық мәдениеттi дағдарысқа әкелдi, "құндылықтардың барлығын қайта бағалау" ахуалын орнатқан, "құдайдың өлiмi" коцепциясын жарияланған "европалық нигилизмге" ұласты. **Ф.Ницше** өмiрмен көбiрек  байланысты иллюзияның түрi ретiнде - **өнердiң** рөлiн ерекше бағалайды: "мәдениет-  бұл бейберекетсiз хаостың сыртындағы жұқа  ғана алманың қабықшасы". Ол адамзатты күйреуден сақтауы тиiс және еркiндiк пен шығармашылықты бағалайтын адамгершiлiктi және  денi сау адамды қалыптастыруы қажет. Бұл құрамында дионистiк (өмiрлiк күштердiң еркiн ойыны) және аполлондық (өлшемдiлiк, шектеулiк) бастаулар өз тұтастығы мен тепе-тең қайшылығында  көрiнетiн өнер болуы керек.

***М.Вебердiң "идеалды типi" әлеуметтiк-мәдени теорияның  методологиясы ретiнде.*** Макс Вебер (1864-1920) – ХIХ ғ. аяғы мен ХХ ғ. басындағы ең iрi әлеуметтанушылардың бiрi. Вебер құндылықты белгiлi бiр тарихи дәуiрдiң қондырғысы ретiнде, оған тән **"мүдденiң бағыты"** ретiнде түсiндiредi. Зерттеудiң бағыты мен мақсатын анықтайтын идеялар мен мүдделер уақыт ағымында өзгередi, мәдениет туралы ғылымдарда келтiретiн ұғымдарда, яғни **"идеалды типтерде"** бейнеленедi. Идеалды тип теориялық конструкциялар түрiнде  көрiнетiн **"дәуiрдiң мүдделерi"** болып табылады. Сондықтан "идеалды тип" – бұл мақсат емес, таным құралы, М.Вебердiң әлеуметтануында әртүрлi идеалдық типтердi, яғни үстемдiктiң (билiк формасы, басқару), әлеуметтiк әрекеттiң, дiннiң  типологиясын табуға болады

***П.Сорокиннiң әлеуметтанымдық концепциясы.*** Питирим Сорокин (1889-1968) орыс және американ әлеуметтанымдық мектептерiнiң негiзiн қалаушы.

П.Сорокин мәдениеттiң **үш типiн** бөлiп көрсетедi: идеационалды, идеалистiк және сезiмдiк. **1** Жалғыз нақтылық пен құндылық ретiнде Құдайдың сезiмнен тыс және ақылдан тыс екендiгi туралы принципке негiзделген мәдениеттiң унификациялық жүйесiн ол **идеационалдық** деп атайды. Бұл типке брахмандық  Үндiнiң, буддистiк, лаоистiк мәдениеттердi, б.з.д. VIII-VI ғасырлардағы грек мәдениетiн және Батыстың ортағасырлық мәдениетiн жатқызады

**2 Идеалистiк** мәдениеттiң негiзгi принципi объективтi нақтылық және оның мәнiн сезiмталдықпен байланыстыру арқылы сипатталады. Батыста XIII-XIV ғасырларда жүзеге асты және мынадай жаңа принциптi қалыптастырды: объективтi нақтылық жартылай сезiмнен тыс және жартылай сезiмтал. Мұндай идеалистiк мәдени жүйе б.з.д.  V ғасырда Грецияда өмiр сүрдi.

**3** Бұл мәдениет **жартылай сезiммен, жартылай ақылмен** қабылданатын шексiздiктi нағыз шынайы нақтылық және құндылық ретiнде бекiтiп, идеализмнiң негiзгi тұжырымдарын орнықтырды. Батыстық мәдениеттiң сезiмдiк типi ХХ ғасырда күйрей бастады, ол өзiнiң жаратушы потенциалын тауысты. . П.Сорокиннiң пайымдауынша бұл барлық типтердi (идеационалды, идеалистiк, сезiмдiк), мысыр, вавилон, грек-рим, үндi, қыта2й және т.б. мәдениеттерiнiң тарихынан кездестiруге болады

***Н.Данилевскийдiң, О.Шпенглердiң, А.Тойнбидiң оқшау мәдениет және өркениет теориялары.***

Орыс философы Н.Данилевский (1822-1885) өзiнiң **“Ресей және Европа”** деген еңбегiнде тарихтың ерте, ортағасырлық және жаңа деп бөлiнуiн, сондай-ақ европалық өркениеттi жалпыәлемдiк өркениетпен бiрiктiрудi қате деп есептедi.

Ол адамзатты **үш** топқа бөледi:  **а)** ұлы өркениеттердi немесе мәдени-тарихи типтердi қалыптастырған жаратушы халықтар; **ә)** ұлы өркениеттердi құрмаған, бiрақ күйзелiстегi өркениеттiң жойылуына жағдай жасаған (мысалы, ғұндар) жағымсыз жаратушылар; **б)** шығармашылық рухы ерте  (этнографиялық) кезден дамымай қалған халықтар. Тек аз ғана халықтар  “мәдени-тарихи тип” бола алады. Мәдениет пен органикалық өмiр формалары арасын салыстыра отырып ол осы оқшау мәдени-тарихи типтер туылғаннан өлгенге дейiнгi барлық кезеңдерден өтедi деген қорытындыға келдi. Мәдени-тарихи типтер этнографиялық жағдайдан мемлекеттiк, ал одан кейiн өркениетке дейiн ұзақ эволюциядан өтедi. Н.Данилевский олардың дамуының кейбiр заңдылықтарын атап өтедi:

Мәдени-тарихи типтер дiни, эстетикалық, саяси және әлеуметтiк-эконмикалық белгiлерiмен ерекшеленедi және осы аталған  әрекет салаларының барлығында жасампаз бола бермейдi. Мысалы, **грек** өркениетi эстетикада жетiстiкке жетсе, **семиттiктер** – дiнде, ал, **римдiктер** - құқық пен саяси ұйымдастыру салаларында жетiстiктерге жеттi. Ол он мәдени-тарихи типтердi бөлiп көрсетедi: мысырлық, қытайлық, вавилон- европалық т.б (10 тип). Мексикандық және перуандық өркениеттер өз дамуын толық аяқтай алмай, зорлықтың нәтижесiнде күйредi.  **Н.Данилевский** орыс халқынан ерекше айқын көрiнетiн славяндық мәдени-тарихи типтiң үлкен болашағын болжап үмiт артты және бұл тип төрт салада өз шығармашылығының гүлдену кезеңiне ендi деп есептедi: дiни, ғылыми, саяси-экономикалық және эстетикалық.

**Освальд Шпенглер** (1880-1936) өзiнiң **“Европаның дағдарысы”** еңбегiнде адамзат ұғымын өткiр сынға алып, **“әлемдiк тарих”** идеясына қарсы шықты. Шпенглердiң пiкiрiнше, мәдениеттер iшкi герметикалығымен ерекшеленiп, бiр-бiрiн өзара бөтенсiнедi. Ол үшiн “адамзат” – бос дыбыс, өйткенi, халықтар әртүрлi уақыттағы кеңiстiкте өмiр сүредi. Сондықтан әлемдiк тарих – батыстық рационализмнiң ойлап шығарған қиялы.

О.Шпенглер жануарлар мен өсiмдiктер өмiрi және адам өмiрi арасында салыстыру (аналогия) жүргiзiп, тарихты биологияландырады.

“Өмiрдiң тамырының соғуы” пайда болу, даму және құлдырау кезеңдерiн бастан өткiзетiн жекелеген оқшау тұйық мәдениеттердiң құрылуына әкеледi. Ол осындай **сегiз** мәдениеттi жариялайды: мысырлық, үндiлiк, вавилондық, қытайлық т.б (8).

**А.Дж. Тойнби** (1899-1975) – ағылшын философы және тарихшы. Ол оқшау өркениеттер концепциясын адамзат тарихының тұтастығы идеясымен келiстiруге тырысады. Оның концепциясындағы тарихи процестiң бөлiнуiнiң негiзгi бiрлiгi мәдениет емес, **өркениет** болып табылады **Оқшау** өркениеттердiң типологиясының өлшемiнiң негiзiнде антропологиялық сипаттама жатқызылады А.Тойнбидiң пiкiрiнше ”мәңгi адамның” **төрт** универсалды белгiлерi болады: сана және өзiндiк сана, өз еркiн бiлдiруге деген адами қабiлет, қайырымдылық пен зұлымдықты ажырата бiлу, сана.

Өркениеттiң **тоқырауын** Тойнби өзiнiң өткен жетiстiктерiн көшiрумен ғана айналысып шығармашылық шарасыз күй кешкен шығармашылық элитаның өз күшiн сарқумен байланыстырады Өркениеттiң құлдырау фазасы **үш кезеңнен** тұрады: өркениеттiң тоқырауы, бұзылуы, жойылуы.

**(*Бүкiләлемдiк тарих және мәдениет*** ***И. Гердер, К. Ясперс).*** Немiс философы Иоганн Готфрид **Гердер** (1744-1803) өзiнiң **“Адамзат тарихы философиясының идеялары”** деген еңбегiнде тарих та табиғат сияқты қатаң заңдарға бағына отырып, белгiлi бiр тарихи жағдайлармен дамиды деген концепцияны ұсынды. Тарихтағы прогресс заңы табиғаттың прогресс заңына негiзделген. Бұл еңбекте адамзат тегiнiң тарихы бiздiң планетаның тарихынан басталады. Гердер оның шығу тегi мен ғалам жүйесiндегi орнын сипаттайды. Әлем белгiлi бiр сатылардан өтетiн үнемi    даму    үстiндегi     бүтiндiк,     тұтастық    күйiнде      көрiнедi. “**1.** Материяның ұйымдасуы – жылу, от, жарық, ауа, су, жер, тозаң, ғалам, электр және магнит күштерi. **2.** Қозғалыс, тартылыс және тебiлiстiң барлық заңдары бойынша Жердiң ұйымдасуы. **3.** Тiрi емес заттардың - тас, тұз, т.б. ұйымдасуы. **4.** Өсiмдiктердiң - тамыр, жапырақ, гүл, күштердiң ұйымдасуы. **5.** Жануарлар: денелер, сезiмдер. **6.** Адамдар – зерде, ақыл-ой. **7.** Әлемдiк жан: барлығы”. Гердер үшiн бұл схема үздiксiз жетiлушi “дамудың тiзбегiн” бiлдiредi.

И. Гердер: **Мәдениет** - бұл адамдар әрекетiнiң өнiмi және сонымен бiрге оның стимулы. Бұл ең алдымен тiлге қатысты. Гердер үшiн тiл ақыл-ойдың жай ғана құралы емес, “адамдардың ұлы ұйымдастырушысы” да. Адамдардың қарым-қатынасы мен оның дамуының маңызды құралы ретiнде ол ғылымды, қолөнердi, өнердi атайды. Гердердiң пiкiрiнше, ортағасырлар адамзаттың мәдени дамуындағы қажеттi және маңызды кезең болды. Ол бұл кезеңдегi әлемдiк мәдениеттiң жетiстiгi шығыс халықтарының, оның iшiнде рухани мәдениетi **мұсылман дiнiмен** анықталатын арабтардың табыстарын қоспаса, толық болмас едi деп есептейдi. Арабтардың Кiшi Азияны, Мысырды, Персияны жаулап алуы әлемдiк мәдениет үшiн прогрессивтi  нәтижелер бердi. Арабтың ғалымдары антикалық ғылыми дәстүрдiң мұрасын қабылдап алып, онан әрi европалық ғылымға ықпал еттi. Европа арабтардан фарфор, қағаз, оқ дәрi, магниттiк бағыттағыш (теңiзде жүзу iсiне орасан зор ықпалын тигiзген) сияқты нәрселердi бiлдi. И.Гердер адамзат мәдениетiнiң дамуын XIV ғасырдың соңына дейiн ғана қарастырды.

Оның **гуманизмiнiң** философиялық негiзi- адамзат прогресi туралы iлiмi болды. Қоғамның жоғары өрлеуiн ол гумандылық деп атайды. Және адамзаттың бүкiл тарихы – оның өзi “абыройды, ақыл-ойды, еркiндiктi, жоғары ұмтылыстар мен мақсатты, күш пен денсаулықты тәрбиелеу” деп түсiнген гумандылыққа тезiрек жетуге ұмтылған жарыс.

Немiс философы ***Карл Ясперс*** (1888-1969) өзiнiң бiрқатар жұмыстарында **(“Уақыттың рухани ахуалы”, “Тарихтың бастаулары мен оның мақсаты”)** әлемдiк мәдени-тарихи процестiң өзiндiк интерпретациясын (түсiндiрмесiн) баяндады. Оның пiкiрінше, **“Әлемдiк тарихтың белдеуi**” тек Христiң пайда болуымен анықталмауы тиiс, өйткенi ол тек христиандар үшiн ғана маңызды және бүкiл адамзатты қамти алмайды. Бiрақ ол христиандықтан да, исламнан да тарихи дәстүрлерi тереңде әрi ертеректе жатқан философиялық жалпы адамзаттық **сенiмдi** жариялайды. Философиялық сенiмнiң пайда болу уақыты ғана “әлемдiк тарихтың белдеуi”, **“белдеулi дәуiр”** болып табылады. , Ясперс бүкiл тарихи прогрестi *тарихқа дейiн*  және *бүкiләлемдiк* тарих деп бөледi. Ол әлемдiк тарихтың схемасы мынадай **төрт** кезеңнен көрiнедi: тарихқа дейiн, ерте мәдениеттер, *“белдеулiк* *уақыт”* кезеңi және *техника ғасыры.* Тарихқа дейiнгi кезең - “прометей дәуiрi”- адамның қалыптасу кезеңi: тiлдiң, еңбек құралдарының пайда болуы, отты пайдалануды үйрену. Онан кейiн “жүздеген мыңжылдықтарға созылған тарихқа дейiнгi кезеңнiң қараңғы тұңғиығынан” б.з.д. 5 мыңжылдықтан бастап, Мессопатамияда, Мысырда, Инд және Хуанхэ аңғарларында ерте заманның ұлы мәдениеттерi пайда болады.

[**Эстетикалық мәдениет**](file:///C:\Documents%20and%20Settings\user\Мои%20документы\Новая%20папка\BOOK1P1)

**Ю.Бромлейдiң** өз дәстүрiнiң тұйықтылығымен, консервативтiлiгiмен, қатаңдығымен сипатталатын мәдениеттердiң ерекшелiгi туралы ойы көңiлге қонымды. Кез келген сыртқы ықпалға деген тосқауыл, тұрақтылық, қарапайым қайта өндiруге ұмтылу – олардың жалпы ерекшелiгi. Мәдениетте **үш саланы** (немесе қабатты) бөлiп алуға болады: **материалды**, **рухани** және **көркем**. Сонымен бiрге көркем мәдениет (немесе өнер) өнерге бағытталған бүкiл әрекеттiң барлық түрлерiн жинақтап, дербес сала қалыптастыру қабiлетiне ие. Эстетикалық мәдениет жалпы мәдениет емес, ол ұлтжанды, жалпы универсалды феноменнiң модификациясы ғана емес. Қай халық болмасын, өзiнiң рухани әлемiнiң байлығына қарамастан өзiнiң ұлт жанды әлемiн сақтайды. Ол белгiлi бiр кеңiстiктiк-уақыттық ортада пайда болады, оның мәнi мен мүддесiн бiлдiредi. Ол осынысымен құдыреттi және сонымен бiрге шектеулi. Оның үстiне онда жетiстiктер өзектi мәселелермен, мазасызықтармен қатар өмiр сүредi. Сондықтан ол өзiндiк, өмiр сүруге қабiлеттi өзге көркемдiк  әлемдермен байланысқа түсуге тәуелдi.


Қ.Ш.Нұрланова былай деп жазады: “Қазақтарда адамның Ғаламмен өзара байланысын сезiну нәресте кезден берiледi, сондықтан бұл дүниетанымдық мәдениет абстракциялық маңыздылық деңгейiнде қалып қоймай, әлем мен жанның бiрегейлiгi сезiмiне ауысады және бұл рухани iшкi сезiм терең қанағатшылдыққа толы болады. Әлемге деген бұл қатынастың түбiрi тереңде жатқандықтан болмыстың құпиясына, өмiрдiң құпиясына жақындатады және сондықтан әрбiр адам өмiрiнiң мәндiлiгi өмiрдiң өзiнiң сыйы сияқты шексiз. Адам өмiрiнiң өн бойын алып жатқан бұл қатынастар өмiрдiң барлық алуан түрлi қатынастарына  қайталанбас рең бере отырып, әрбiр адамның бай рухани өмiрiн түсiнуге септiгiн тигiзедi” (Человек и мир. Казахская национальная идея. А., 1994, 13-бет.).


. Көптеген зерттеушiлердiң, антропологтардың, этнографтардың, мәдениет тарихшыларының, әсiресе **Л.Морганның** еңбектерiнде ерте қауымдастықтарда өмiрқамына деген қажеттiлiк нақты өмiрлiк мақсаттарға рационалды жолмен жетудiң жолдары мен құралдарын iздестiруге мәжбүр еттi. Жоғарыда қойылған сұрақтың жауабы осыдан келiп шығады. Әрекеттiң мақсатына жетудiң жолы неғұрлым қарапайым болған сайын, оны ұрпақтарға тәжiрибе тасымалының басым тәсiлiне айналдыруға мүмкiндiгi көбейе түстi.


Мәдениет концепциясын голланд ойшылы **Й.Хейзинга** ұсынады. Өзiнiң “Homo ludens” еңбегiнде ол мәдениеттiң мәнiн ойын әлеметтерi басым жағдайға ие болатын әлемдi көркем қабылдаумен байланыстырады: “Кез-келген тiрi, гүлденушi өркениетте поэзия өмiрлiк, әлеуметтiк және литургиялық функция атқарады… Поэзия өзiнiң ерте мәдениеттiң факторы ретiндегi бастапқы функциясында ойын ретiндегi ойында пайда болады. Бұл қасиеттi ойын, алайда өзiнiң осы қасиеттiлiгiнде бұл ойын үнемi құмарлықтың, әзiлдiң, көңiл көтерудiң  жиегiнде қалып қояды. Әсемдiктiң қажеттiлiгiн саңалы түрде өтеу әлi де болса жоқ. Ол экстаз ретiнде, мерекелiк масайрау, ғажайып ретiнде сезiлетiн және өзiн поэтикалық формада iске асыратын қасиеттi акттың қайта тiрiлуiнде жасырынған (Самосознание европейской культуры ХХ века. М., 1991, 70-72 бет).


**Өзiндiк дайындыққа арналған сұрақтар:**

1. Мәдениттің философиялық түсінігі.
2. Мәдениеттің әлеуметтік функциясы.
3. Мәдениет және руханият мәселесі.
4. [Мәдениет философиясы](file:///C:\Documents%20and%20Settings\user\Мои%20документы\Новая%20папка\BOOK1P1)  [принциптері мен тәсiлдер](file:///C:\Documents%20and%20Settings\user\Мои%20документы\Новая%20папка\BOOK1P1)і.
5. Эстетикалық мәдениет.

****

****

****

****

**20** [**тақырып. Ғылым:техника философиясы**](file:///C:\Documents%20and%20Settings\user\Мои%20документы\Новая%20папка\BOOK1P1)

Жоспар:

1. Техника философиясы қазiргi батыстық философияның бiр бағыты ретiнде

**2 .** Техника болмыстың терең қасиеттерiн пайымдаудың тәсiлi ретiнде

**3.** Техника философиясы өркениеттi сыни тұрғыда бағалау ретiнде

**4.**Техницизм қоғам туралы қазiргi батыстық теориялардың методологиялық негiзi ретiнде

**5.** Ақпараттық қоғам

1.Философия тарихында адамзат өркениеттерiн, тарихты зерттеуде, талдауда әртүрлi тәсiлдер, принциптер, критерийлер қолданылады. Олардың қатарына экономикалық, географиялық, биологиялық, дiни, гуманистiк детерминизмдердi жатқызуға болады. Олардың арасында қазiргi қоғам өмiрiндегi бүгiнгi өзгерiстердi неғұрлым толық бейнелейтiнi технологиялық детерминизм болып табылады. Технологиялық детерминизм – бұл қоғамдық дамудағы техниканың анықтаушы рөлi туралы көзқарастардың, постулаттардың  бiрiккен жиынтығы. Шындығында да қазiргi өмiрде теника мен технологияның маңызы және рөлi орасан зор.“Адаммен бетпе-бет келген бұл мәселенiң маңыздылығы сонша, - деп жазады К.Ясперс, - қазiргi уақытта техника бiздiң ахуалымызды түсiнудiң басты мәселесiне айналды. (Смысль и назначение истории, М., 1991, 113-бет).

Техника мен технология бүгiнгi қоғамның жедел дамуының маңызды факторына айналды және техника ықпалын тигiзбеген адам өмiрiнiң бiрде-бiр саласы қалмады.. Техниканың әсерiмен терең процестер орын алады, еңбек өнiмдiлiгi өте шапшаң өседi. Оның мазмұны өзгередi. Қоғамның әлеуметтiк құрылымы өзгередi.  Оның үстiне адам да өзгередi. Қазiргi техника тiптi адамның терең тылсымдық жақтарына да ықпалын тигiзедi. Техника философиясы—бүгiнгi күнi өзiнiң гүлдену кезеңiн бастан кешiп жатқан батыс философиясының қазiргi бағыттарының бiрi. Батыста техника философиясының қалыптаса бастауын, бұл саладағы негiз қалаушы еңбек 1877 жылы жарияланған және жүз жылдан кейiн Германияда қайта басылып шыққан Э.Капптың “Техника философиясының негiзгi белгiлерi” деп аталатын жұмысы болып саналады.

Батыстағы қазiргi техника философиясының бастапқы өкiлдерi қатарына Э.Капп және Ф.Дессауэрмен қатар О.Шпенглердi, Ортега-и-Гассеттi, Мэмфордты, К.Шиллингтi және т.б. жатқызуға болады. Бiрақ, сонымен қатар техника ұғымы ертедегi ойшылдарда да кездеседi. Мысалы, еңбектiң табиғи және жасанды органдары арасындағы анология туралы ой Платон мен Аристотельде ұшырасады. Егер Аристотель қолды “құралдың құралы” деп атаса, Гегель де осы идеяны қайталайды. Гегель техника табиғатын түсiнуде бiрқатар идеялар ұсынады. Гегельдiң пiкiрiнше техникалық жабдықтар объекттiң табиғатымен анықталады, ал екiншi жағынан жабдықтар техникалық құралдар арқылы iске асатын мақсаттың тасымалдаушысы болып табылады. Техника феноменiн түсiндiруде өзге, қарама-қарсы позицияны ұстанған философ-неотомист Ф.Дессауэр болды.

Техника мәселесi Хайдеггер философиясында негiзгi орындардың бiрiн алады, оның ең маңызды шығармасы    “Техника туралы мәселелер” деп аталады. Бiз техниканы бейтарап нәрсе деп есептеген кезде, оның нағыз тұтқынына айналамыз. Қазiргi кезде кең өрiс алған мұндай көзқарас оның мәнiне деген мүлде көрсоқырлықты туындатады” (Вопрос о технике // Новая технократическая волна на Западе. М., 1986, 119-бет).Хайдеггерге дейiн техника Ақыл-ой мен Қайырымдылықтың салтанатты шеруi ретiнде бағаланып келдi.  Хайдеггер керiсiнше, техниканың өзiн адам үшiн үлкен қауiп-қатер деп есептедi.

2.К.Ясперс өзiнiң техниканы түсiндiруiнде хайдеггерлiк түсiнiкке жақын келдi. Ол өзiнiң “Тарихтың мәнi және мақсаты” деген еңбегiнде техниканы әлемдiк тарихтың түбегейлi жаңа факторы ретiнде қарастырады. Ең алдымен, К.Ясперстiң пiкiрiнше, адамның табиғатпен байланысы өзгердi. Техника адамның барлық күнделiктi өмiрiн өзгертiп жiбердi, ол “бүкiл өмiр сүрудi белгiсiз техникалық механизмнiң әрекетiне, ал бүкiл планетаны—тұтас фабрикаға айналдырды. Сонымен бiрге адамның өзiнiң түбiрiнен толық ажырауы жүзеге асты және бұл бүгiнгi күнi де жалғасуда. Адам отансыз жердiң тұрғынына айналып, дәстүр жалғастығын жоғалтты. Рух пайдалы функцияларды орындау мен оқып-үйрену қабiлетiне айналды” (Современная техника, 121-бет). 80-жылдары техника философиясында антропологиялық аспект, прогрестiң адамзаттық өлшемiне көңiл аудару күшейе түстi. Техника мәселесiндегi антропологиялық тәсiл американдық философ Х.Сколимовскидiң “Техника философиясы адам философиясы ретiнде” деген жұмысында айқын көрiнедi. Х.Сколимовски техниканың дамуы үнемi мәдени мутациямен, терең әлеуметтiк өзгерiстермен  байланысты ма деген мәселенi зерттеумен айналысады. Ол осыған байланысты Қытайда техниканың гүлденуi ХIV жүзжылдықта, яғни батыстық  Ренессанс пен европалық ғылыми революцияға дейiн жүзеге асқандығы туралы айғаққа көңiл аударады. Демек, ғылыми революция әрқашанда техника гүлденуiнiң қажеттi алғышарты бола бермейдi, ал техниканың өрiс алуы мiндеттi түрде қандай да болсын қоғамдық өзгерiстерге әке2ле бермейдi.

Х.Сколимовски техника философиясын адам философиясы ретiнде түсiнудi ұсынады. Бұл мағынада адам техникалық императивке бағынғаннан гөрi, техника адам императивiне бағынуы тиiс. Ол адамның табиғаттағы нәзiк тепе-теңдiкке құрметпен қатынасуын және әлемдi бұлайша жабдықтандыру осы тепе-теңдiктi бұзбай, бекiткенде ғана рұқсат берудi ұсынады. Оның ойынша адамның бiлiмi қалған барлық жаратылыстарға қарсы бағытталмай, бiлiм бақылау мен жұмсау мақсатындағы күш ретiнде қолданылмай, керiсiнше заттардың табиғатын дұрыс түсiнуге және үйлесiмдiлiкке қызмет етуi тиiс.  Прогрестiң гуманистiк түсiнiгi табиғаттың өзге жаратылыстарының, сонымен бiрге адам жаны мен оның сезiмдiк потенциясының жойылуын емес, керiсiнше оның рухани әлемiнiң кеңеюi арқасында жүзеге асатын адамның өзiндiк келбетiнiң өсуiн бiлдiредi.

3.Қазiргi батыстық философияда адамзаттың бастапқы кезеңiнде тарихи перспективаның әр түрлi варианттары болған деген идея қалыптасты. Оның бiрi бүкiл iшкi ресурстарды адамзат рухын өзiндiк тануға шоғырландыру. Ертедегi шығыс халықтары осы жолмен жүрдi, оның дәлелi ретiнде олардың дiндерiн алуға болады. Шығыс дiндерi адамның абсолютпен, болмыспен толық бiрiгуiн уағыздайды. Адамды табиғаттан тыс құбылыс емес, оның бөлiгi ретiнде қарастыру, әлемге сiңiп кетуге ұмтылу, рух кеңiстiгiнде барлық Ғаламның үнiн есту—мiне, ежелгi шығыстық iлiмдер мен дiндердiң насихаттары осындай. Егер де европалық өркениет осы жолмен жүргенде, батыстық философтардың пiкiрiнше, онда ол антропологиялық және рухани ресурстарын дамытып, ғарышқа, Ғаламның универсумына жақындай түсер едi.Бiрақ батыстық өркениет өзге жолмен жүрдi. Оны таным мен әлемдi қанау құмарлығы иектедi. Адамзат жан мен тәндi жаттықтыру қабiлетiн жоғалтып, техниканың көмегiмен бүкiл әлемдi өзiне бағындыру пиғылына берiлдi. Адамдар өзiнiң табиғатына сенуден қалып, рухты дамыту мен жетiлдiруден бас тартты. Техникамен қарулана отырып, олар өздерiнiң күш-жiгерiн iшкi әлемге емес, сыртқы әлемге бағыттады. Хайдеггердiң терминiмен айтқанда техника адам Болмысына айналды.

4.Техницизм дүниетанымы,  “технологиялық детерминизм” батыстық ойшылдардың көптеген теорияларын қамтып жатыр: “индустриалдық қоғам теориясы”, “постиндустриалдық қоғам теориясы”, “ғылыми революция теориясы”, “ақпараттық қоғам теориясы”. Және жалпы адамзат қоғамы дамуын кезеңдерге бөлудi қамтиды. Олардың пiкiрiнше, техника барлық әлеуметтiк факторлардың алғышарты болып табылады, оның нәтижесiнде өндiргiш күштер стихиялық түрде жаңа қоғамдық қатынастарды тудырады. Техницизмнiң әр түрлi өкiлдерi адамзат өркениетiнiң тарихи дәуiрлерiн техниканың белгiлi бiр аспектiлерiмен байланыстырады, мысалы, еңбек құралдарының алмасуы (Дж.Ленский), байланыс құралы (Маклуэн) немесе энергия көздерi, яғни қоғамның дамуы мускулдық энергияның жүйелi түрде алмасуымен (бу, электр, атом) байланыстырылады. Батыстық авторлар әлеуметтiк дамудағы техниканың анықтаушы рөлiне негiзделе отырып, адамзат тарихын үш кезеңге бөледi: “индустриалдыққа дейiнгi қоғам”, “индустриалдық қоғам” және “кейiнгi индустриалдық қоғам”. Индустриалды қоғам теориясын 50-жылдардың соңы мен 60-жылдардың басында негiзiн қалағандар қатарына Дарендорф, Арон, Белл, А.Турендермен қатар У.Ростоу жатады. Әлемтану мен әлеуметтiк философия тарихында ол технологиялық детерменизмге негiзделген “экономикалық өсiм кезеңдерi” концепциясының авторы ретiнде белгiлi. Технология дамуының деңгейлерiнен шығара отырып У.Ростоу адамзат қоғамының даму тарихын бес кезеңге бөледi.

**Бiрiншi кезеңдi** ол “дәстүрлi қоғам” деп атады және билiк басында жер иеленушiлер тұратын, ғылым мен техника тұрпайы, “ньютонға дейiнгi” деңгейде болатын,  әлеуметтiк құрылымы көп сатылы өте төменгi ауыл шаруашылық өндiрiсi бар аграрлық қоғам ретiнде сипаттады.

**Екiншi кезең** —“өтпелi қоғам”, бұл жаңа қоғам үшiн алғышарттарды қалыптастыру кезеңi ауыл шаруашылығы өнiмдiлiгiнiң өсуiмен, “iскер, кәсiпкер адамдардың жаңа типiнiң”  пайда болуымен ұлттық қауiпсiздiктiң экономикалық iргетасын қамтамасыз етуге ұмтылған “ұлтшылдықтың” өсуiмен және осының негiзiнде бiр орталыққа бағынған мемлекеттiң қалыптасуымен сипатталады.

**Үшiншi кезең** — бұл қозғалыс кезеңi, “өнеркәсiптiк төңкерiс кезеңi”. Бұл кезең өнеркәсiптiң негiзгi салаларының тез өсуiнен, капитал жинақтау үлесiнiң жоғарылауына алып келетiн өндiрiс методының радикалды өзгеруiмен ерекшеленедi.  У.Ростоудың пiкiрiнше, бұл кезеңде Англия ХVIII ғасырдың аяғында, Франция мен АҚШ ХIХ ғасырдың ортасында, Германия ХIХ ғасырдың екiншi жартысында, Ресей 1890-1914 жылдар аралығында, Үндiстан мен Қытай ХХ ғасырдың 50 жылдарының басында орналасты.

Төртiншi кезеңдi У.Ростоу кемелдену кезеңi немесе индустриалдық қоғам деп атайды.

Бесiншi кезең —“жоғары бұхаралық тұтыну” дәуiрi. Бұл қоғамның басты мәселесi өндiрiс емес, тұтыну мәселесi, өндiрiстiң негiзгi салалары дәстүрлi салалар емес, қызмет көрсету және бұхаралық тұтыныс тауарларын өндiрiсi болып табылады.

Американ экономисi және әлеуметтенушысы2 У.Ростоудың бұл теориясы постиндустриалдық қоғам теориясының алғышарты және негiзi болды.

Д.Беллден постиндустриалдық қоғам теориясының негiзiн қалаушылардың бiрi. Белл “бiржақты детерминизмдi” жоққа шығарады және қоғамның әр түрлi салалары, мейлi ол саясат немесе мәдениет, технология және т.б. болсын өз алдына дербес және өзiнiң даму логикасы болады деп есептейдi.

1. **алғашқы әлеуметтiк** технологиялық революция аграрлық-қолөнерлiк болып табылады. Оның соңғы  нәтижесi өндiрiс саласының негiзiне егiншiлiк және қолөнер технологиялары жататын тарихи тұрғыда алғашқы өркениеттiң қалыптасуы болды. Меншiктiң әр түрлi формалары, алғашқы мемлекеттердiң пайда болуы отырықшылыққа көшудiң алғышарттары болды.

2. **әлеуметтiк технологиялық** революция индустриалдық болып табылады. Ол ХVII ғасырдың басына дейiнгi кезеңдердi қамтиды, ал кейбiр елдер мен аймақтарда онан да кешiрек жүзеге асты. Оның нәтижесi индустриалдық және урбанистiк өркениеттiң пайда болуы деп саналады.

3.**соңғы** бiздiң көз алдымызда өтiп жатқан әлеуметтiктехнологиялық революция ақпараттық-компьютерлiк революция болып табылады. Ол қоғам өмiрi мен адам өмiрқамының бүкiл саласын ақпараттандырудың негiзiнде iске асады.

80-жылдары техницизм идеологиясы күшейе түстi. Бұл бағыттың негiзгi тұжырымдары О.Тоффлердiң атақты “Үшiншi толқын” еңбегiнде жарияланды. О.Тоффлер қоғам дамуын толқынның қозғалысы ретiнде қарастырады. Ол адамзат қоғамының бүкiл дамуын үш кезеңге бөледi:

1. Аграрлық революция (“бiрiншi толқын”)

2. Өнеркәсiптiк революция (“екiншi толқын”)

3. Ақпараттық-компьютерлiк революция (“үшiншi толқын”).

Жаңа өркениетке анықтама беруге көптеген ғалымдар ұмтылды. Дж.Литхайм—постбуржуазиялық, Р.Дарендорф—посткапиталистiк, А.Этциони—постмодернистiк, К.Болдуинг—постөркениеттiк, Г.Кан—постэкономикалық, С.Алстром—постпротестанттық, Р.Сейденберг—посттарихи, Р.Барнет—постмұнайлық қоғам туралы айтады.Мұнан ары қарай постиндустриалдық қоғам 2теориясы ақпараттық қоғам концепциясында нақтылана түседi. Ақпараттық қоғамның әр түрлi варианттары Д.Белл, А.Кинг, Дж.Мартин, А.Нормен,  С.Нора, Дж.Нейсбит, Й.Масуда, Дж.Пелтон, М.Понятковский, Ж.-Ж.Серван-Шрайбер және т.б. сияқты теоретиктермен даярланды. Жалпы алғанда, олар ақпараттық қоғамды постиндустриалдық қоғам ретiнде түсiндiредi.

5.Жаңа өркениетке өтуге байланысты адамзаттың тарихи тағдырларындағы түбiрлi өзгерiстер болып жатқан жаңалықтарды пайымдау қажеттiлiгiн тудырды. 20-жылдардың өзiнде-ақ мұны алғаш сезiнген О.Шпенглер өзiнiң атақты “Европаның дағдарысы” еңбегiнде бүгiнгi индустриалды өркениеттiң ақырының жалпы нобайын трагедиялық формада белгiледi. Онан кейiн 40-жылдары австралиялық экономист К.Кларк жаңа қоғамның келе жатқанын айқын баяндап, оны жаңа экономикасы мен технологиясы бар ақпарат және қызмет көрсету қоғамы ретiнде сипаттады. 50-жылдардың аяғында американдық экономист Ф.Махлуп жаңа қоғам туралы идеяны дамыта отырып, ақпараттың маңызды тауарға айналатыны және ақпараттық экономиканың  келетiнi туралы тезисiн жариялады. Және тек 60- жылдардың соңында ғана постиндустриалдық қоғам теориясының негiзiн қалаушылардың бiрi американдық әлеуметтанушы Д.Белл  алдыңғыларымен салыстырғанда өзiнiң ақпараттық қоғам теориясында бұл қоғамның мәнi мен сипаттамалық белгiлерiн ашуға тырысты.

Д.Беллдiң пiкiрiнше: “Келесi жүзжылдықта экономикалық және әлеуметтiк өмiр үшiн, бiлiм өндiрiсiнiң тәсiлдерi үшiн, сонымен қатар адамның еңбек әрекетiнiң сипаты үшiн телекоммуникацияларға негiзделген жаңа әлеуметтiк үрдiстiң қалыптасуы шешушi мәнге ие болады” (Нова технократическая волна на Западе, 330-бет). Онан ары қарай ол индустриалдық қоғамға тән үш сипаттамалық белгiнi анықтайды:

1)   индустриалдық қоғамнан сервистiк қоғамға өту;

2)   технологиялық жаңашылдықтарды жүзеге асыруда кодификациялық теориялық бiлiмнiң шешушi мәнi;

3)   жаңа “интеллектуалдық технологияны” жүйелiк талдау мен шешiм қабылдау теориясының негiзгi құралына айналдыру.

Д.Белл  индустриалдық және постиндустриалдық, дәлiрек айтқанда ақпараттық қоғамның арасындағы принципиалды айырмашылықтарды айта келе, мына нәрселерге көңiл аударады: индустриалдық қоғам үшiн машиналы технология қандай маңызға ие болса, интеллектуалдық технология ұйымдар мен кәсiпорындарды басқарудың негiзгi құралына айналатындықтан постиндустриалдық қоғам үшiн сондай маңызды мағынаға ие болады.

У.Дайзард өзiнiң “Ақпарат ғасырының қадамы” деген еңбегiнде ақпараттық қоғам дамуының үш кезеңiне көңiл аударады: ақпаратты өндiру мен тарату бойынша негiзгi экономикалық салалардың қалыптасуы; өнеркәсiптiң өзге салалары мен өкiмен үшiн ақпараттық қызмет номенклатурасының кеңеюi; тұтынушылық деңгейде ақпарат құралдарының кең торабының қалыптасуы.

Трансформацияның бастапқы кезеңiн М.Порат “алғашқы ақпараттық сектор” деп атады. Мұнда ұлттық ақпараттық және коммуникациялық инфрақұрылымды құрайтын техника өндiрушiлер мен менеджерлер ғана, яғни ат төбелiндей корпорация иелерi ғана үстемдiк етедi. Мұндай корпорацияның ең iрiлерiнiң бiрi—“Америкэн телефон энд телеграф”—70-жылдардың аяғында әлемнiң 118 елiнiң ұлттық өнiмiн (ВНП) барлығын қосып алғандағыдай кiрiске ие болды.

Жаңа ақпараттық экономиканың екiншi кезеңi де толығымен ене бастады. Бұл кезеңде жаңа ақпараттық технологияның негiзгi пайдаланушылары жеке және қоғамдық салалар болып табылады. Әдетте бұл процесс үй компьютерлерi және өзге күрделi техникамен жүзеге асады. Әрбiр үйдегi екi құрылғының—телефон және  теледидардың көмегiмен қызмет көрсетудiң жаңа түрлерiнiң басым көпшiлiгi атқарылады. Бұл жүйелер ақпараттық қызметтiң жаңа базаларының эффективтi каналдары бола алады.

 Т.Стоунвер ақпараттық қоғамның ерекшелiктерi туралы былай деп жазады: “Байлықты адамдар жасайды. Адамдық капитал—постиндустриалдық қоғамның маңызды ресурсы”. Байлық техника құралдарының көмегiмен технологиялық бiлiмдi және ұйымдастырушылықты жетiлдiру арқылы қалыптасады. Сондықтан Т.Стоунвердiң пiкiрiнше “индустриалдық экономикадан постиндустриалдық экономикаға өтудiң ең тиiмдi стратегиясы—бұл бiлiмдi, ғылыми зерттеу және тәжiрибелiк-конструкторлық жұмыстарды кең ауқымды дамыту”.

Профессор А.И.Ракитовтың пiкiрiнше, егер қоғам төмендегi параметрлерге сәйкес келсе, онда оны ақпараттық деп есептеуге болады:

1) егер кез келген адам, ұжым, кәсiпорын немесе ұйым өзiнiң өмiрқамы және жеке немесе әлеуметтiк маңызы бар мiндеттердi шешу үшiн кез келген уақытта елдiң кез келген нүктесiнен кез келген ақпаратты ала алатын жағдайда;

2) егер қоғамда индивидке, ұжымға немесе ұйымға қажеттi қазiргi ақпараттық технология қызмет ететiн өндiрiлетiн болса және жоғары пункттегi талаптарды өтей алатын болса;

3) егер ғылыми-технологиялық және әлеуметтiк-тарихи прогрестiң үнемi жедел қарқынын ұстап тұруға қажеттi мөлшердегi ұлттық ақпараттық ресурстарды қалыптастыруды қамтамасыз ететiн дамыған инфрақұрылым болған жағдайда;

4)  егер өндiрiс пен басқарудың барлық салаларында автоматтандыру мен роботтандырудың жеделдетiлген процесi жүзеге асса;

5) егер ақпараттық әрекет пен қызмет салаларын кеңейтуге мүмкiндiк беретiн әлеуметтiк құрылымда радикалды өзгерiстер жүзеге асса.

Жаңа ақпараттық өркениеттiң қалыптасуы көптеген жаңа мәселелердi де туғызады. Әлеуметтiк-экономикалық табыс бүгiнгi күндерi бiлiм мен технологияға бағынышты болғандықтан ақпараттандыру жолына дер кезiнде түсе алмаған елдердiң ақпаратты дамушы елдерге бағынышты болып қалатыны күмән туғызбайды. Кейбiр батыстық философтар ақпараттық процестердiң қарқынды дамуы жағымсыз салдарларға да әкелуi мүмкiн деген ой айтады. Мысалы, М.Маклюэн дүниетанымның стереотиптiлiгi, индивидуалдылықты жоғалту, адамның үнсiздiк пен бейсаналық тұңғиығына батуы сияқты құбылыстарды болжайды. Белгiлi американ әлеуметтенушысы О.Тоффлер өзiнiң  “Футурошок” еңбегiнде қазiргi адамның қоғам мен техниканың шапшаң өзгерiстерiне дайын еместiгiн айта келе, болашақпен қақтығыстың адамға ауыр тиетiнiн ескертедi.

ХХ ғасырдағы индустриалдық қоғамның ең күштi сыншыларының бiрi Л.Мэмфорд болды. Бастапқыда ол болашақты өркениеттiң технологиясына негiзделген гуманистiк прогресс ретiнде елестеттi. Кейiнiрек өзiнiң позициясын түбiрiмен қайта қарап, ақпарат саласын өз қолына шоғырландырған және күштi репрессивтi бюрократиямен басқаратын әскери-өнеркәсiптiк истеблишмент тарапынан келетiн қауiп-қатер туралы ескертедi.

Болашақта адамзат өркениетiнiң дамуы қандай болмасын, мейлi ол ғарыштық дәуiр, компьютерлiк немесе ақпараттық және т.б. болсын, мұның бәрi адам үшiн, адамның игiлiгi үшiн жасалып жатқандығын ескеруiмiз қажет. Бұл мағынада техника философиясы ең алдымен адам философиясы деген американ философы Х.Сколимовскидiң пiкiрiмен келiсуге болады.

**4.4.1 Техника философиясы қазiргi батыстық философияның бiр бағыты ретiнде**

Философия тарихында адамзат өркениеттерiн, тарихты зерттеуде, талдауда әртүрлi тәсiлдер, принциптер, критерийлер қолданылады. Олардың қатарына экономикалық, географиялық, биологиялық, дiни, гуманистiк детерминизмдердi жатқызуға болады. Олардың арасында қазiргi қоғам өмiрiндегi бүгiнгi өзгерiстердi неғұрлым толық бейнелейтiнi технологиялық детерминизм болып табылады. Технологиялық детерминизм – бұл қоғамдық дамудағы техниканың анықтаушы рөлi туралы көзқарастардың, постулаттардың  бiрiккен жиынтығы. Шындығында да қазiргi өмiрде теника мен технологияның маңызы және рөлi орасан зор.

“Адаммен бетпе-бет келген бұл мәселенiң маңыздылығы сонша, - деп жазады К.Ясперс, - қазiргi уақытта техника бiздiң ахуалымызды түсiнудiң басты мәселесiне айналды. Қазiргi техниканың өмiрдiң барлық салаларына енгiзiлуiн және оның бiздiң өмiр сүруiмiздiң барлық қырларына тигiзген салдарын қайта бағалау мүмкiн емес. Мұны түсiнбей және ойлау барысында дәстүрлi  тарихи таңбаларды қолдана отырып  бiздiң қазiргi және өткен  өмiрiмiздiң арасында салыстыру жүргiзу мүмкiн емес. Өткен мен бiздiң заман арасында параллель жүргiзу үшiн мiндеттi түрде қазiргi техникамен байланысты орын алған радикалды өзгерiстердi ескеру қажет” (Смысль и назначение истории, М., 1991, 113-бет).

Техника мен технология бүгiнгi қоғамның жедел дамуының маңызды факторына айналды және техника ықпалын тигiзбеген адам өмiрiнiң бiрде-бiр саласы қалмады. Қазiргi коммуникация құралдарының арқасында мемлекеттiң еркi оның ең шалғай аудандарына дейiн қамтып, кез-келген уақытта әрбiр үйде өзiн бiлдiре алады. Техниканың әсерiмен терең процестер орын алады, еңбек өнiмдiлiгi өте шапшаң өседi. Оның мазмұны өзгередi. Қоғамның әлеуметтiк құрылымы өзгередi.  Оның үстiне адам да өзгередi. Қазiргi техника тiптi адамның терең тылсымдық жақтарына да ықпалын тигiзедi. Егер ертеректе адамға табиғаттағы да, әлеуметтiк  саладағы да өмiр сүрудiң өзгерген жағдайларына бейiмделуi үшiн жеткiлiктi дәрежеде уақыт бөлiнсе, ал қазiр табиғат пен қоғамдағы техника мен технологияның ықпалмен болатын өзгерiстердiң жылдамдығы сонша, қазiргi адам өмiр сүрудiң өзгерген жағдайларына бейiмделiп үлгiре алмайды және әрқашанда таусылмайтын жаңа мәселелердiң үнемi туындап отыруына әкеледi. Осыған байланысты қазiргi философияда адам мәселесiн зерттеудiң техника философиясы түрiндегi жаңа қырын қою қажеттiлiгi туындайды.

Техника философиясы—бүгiнгi күнi өзiнiң гүлдену кезеңiн бастан кешiп жатқан батыс философиясының қазiргi бағыттарының бiрi. Батыста техника философиясының қалыптаса бастауын И.Бекманның есiмiмен және 1777 жылы басылып шыққан оның “Технология бойынша жетекшiлiк, немесе қолөнердi, фабрикалар мен мануфактураларды тану” деп аталатын еңбегiмен байланыстырады. Бiрақ көпшiлiктiң пiкiрiнше, бұл саладағы негiз қалаушы еңбек 1877 жылы жарияланған және жүз жылдан кейiн Германияда қайта басылып шыққан Э.Капптың “Техника философиясының негiзгi белгiлерi” деп аталатын жұмысы болып саналады.

Техника философиясы—қазiргi әлемдегi техника феноменiн философиялық-методологиялық және дүниетанымдық тұрғыда зерттеуге негiзделген қазiргi философиядағы бүтiндей бiр бағыт. Бұл бағыт бастапқыда Батыс Европа мен Солтүстiк Америкада, кейiнiрек 60-80 жылдары Жапонияда кеңiнен таралды. Батыстағы қазiргi техника философиясының бастапқы өкiлдерi қатарына Э.Капп және Ф.Дессауэрмен қатар О.Шпенглердi, Ортега-и-Гассеттi, Мэмфордты, К.Шиллингтi және т.б. жатқызуға болады. Бiрақ, сонымен қатар техника ұғымы ертедегi ойшылдарда да кездеседi. Мысалы, еңбектiң табиғи және жасанды органдары арасындағы анология туралы ой Платон мен Аристотельде ұшырасады. Егер Аристотель қолды “құралдың құралы” деп атаса, Гегель де осы идеяны қайталайды. Гегель техника табиғатын түсiнуде бiрқатар идеялар ұсынады. Гегельдiң пiкiрiнше техникалық жабдықтар объекттiң табиғатымен анықталады, ал екiншi жағынан жабдықтар техникалық құралдар арқылы iске асатын мақсаттың тасымалдаушысы болып табылады. Гегель былай деп жазады: “адам өзiнiң мақсатында сыртқы табиғатқа бағынышты болғанымен, өзiнiң құралдары арқылы үстемдiкке ие болады”. Антикалық авторлар мен Гегельдiң бұл идеяларын Батыстың кейiнгi философтары Э.Капп және Л.Нуаре жалғастырды. Олардың негiзгi идеясы техника феноменiн “органопроекция” негiзiнде түсiнумен сипатталады. Олардың пiкiрiнше техника жасанды орта болып табылады, бiрақ ол адам органдарының табиғи материалға проекциясы ретiнде көрiнедi, яғни техниканың бүкiл дамуы адамның табиғи еңбек органдарын көшiру арқылы, оларды сыртқы әлемге “проекциялау” арқылы жүзеге асады.

Техника феноменiн түсiндiруде өзге, қарама-қарсы позицияны ұстанған философ-неотомист Ф.Дессауэр болды. Ф.Дессауэр Э.Капптың және Л.Нуаренiң техниканың биологиялық концепциясымен келiспедi. Ол техника табиғат заңдарымен байланысты және оның шектерiнен тысқары шықпайды деп есептейдi. Алайда бұл да еш нәрсенi айқындамайды, техниканың автономды да мәнi бар. Оның пiкiрiнше техникалық  идеялар адамның ақылында пайда болмайды, ол ақылдың көмегiмен ауланады. Техникалық идеялар құдайдың ойы, жаратушының құдiреттi ақыл-ойының көрiнiсi.

Техника мәселесi Хайдеггер философиясында негiзгi орындардың бiрiн алады және оның көптеген шығармаларында үнемi кездесiп отырады. Бiрақ бұл тақырыпқа арналған оның ең маңызды шығармасы    “Техника туралы мәселелер” деп аталады. Бұл жұмысында М.Хайдеггер техниканы пайымдауды жаңа iргетасқа қойды. М.Хайдеггер былай деп жазады: “техниканың мәнi белгiлi мағынада техникалық емес. Сондықтан да бiз ол туралы жәй ғана ойлағанда, оны қолданғанда, оны басқарғанда немесе одан қашқақтағанда техниканың мәнiне деген өз қатынасымызды ешқашанда сезiне алмаймыз. Барлық осы жағдайларда, оны қызығушылықпен қолдасақ та, терiске шығарсақ та бiз техникаға құлдар секiлдi ажырамастай таңылғанбыз. Бiз техниканы бейтарап нәрсе деп есептеген кезде, оның нағыз тұтқынына айналамыз. Қазiргi кезде кең өрiс алған мұндай көзқарас оның мәнiне деген мүлде көрсоқырлықты туындатады” (Вопрос о технике // Новая технократическая волна на Западе. М., 1986, 119-бет).

Хайдеггерге дейiн техника Ақыл-ой мен Қайырымдылықтың салтанатты шеруi ретiнде бағаланып келдi.  Кейбiр жағдайларда техниканың өзiне қарсы шығу емес, оны қолдануға қарсы шығу өзектi сөз болды. Мысалы, О.Шпенглер “түстi” нәсiлдер европалықтардан техниканы тартып алып, оларды үстем жағдайынан айырады  және түбiнде техниканы жояды деп қорықты. Хайдеггер керiсiнше, техниканың өзiн адам үшiн үлкен қауiп-қатер деп есептедi. Техниканы түсiндiрудегi Хайдеггердiң тағы бiр жаңалығы, оған дейiн техника адамзат тарихы мен мәдениет дамуының байланысындағы көптеген факторлардың бiрi ретiнде қарастырылып келсе, ал бұл немiс ойшылының пiкiрiнше техника қазiргi дәуiрдiң болмысы болып табылады. Және Хайдеггерге дейiн техника ең алдымен мәдениет философиясы мен тарих философиясының және тек кейiн ғана антропологияның мәселесi болып келсе, ал М.Хайдеггер онан метафизиканың мәселесiн шығарды.

**4.4.2 Техника болмыстың терең қасиеттерiн пайымдаудың тәсiлi ретiнде**

М.Хайдеггер де техника болмыстың терең қасиеттерiн пайымдаудың маңызды тәсiлi болып табылады. Ол болмыстағы табылуға және өзiнiң нағыз, бүлiнбеген кейпiнде көрiнуге тиiс жасырын жағын  ашып көрсетуге мүмкiндiк бередi. Техниканың мәнi арқылы адам болмыспен тiлдесiп, оның үнiн естидi. Бiрақ импульс дұрыс табылмауы мүмкiн, өйткенi техника адамды өзiндiк ашылудың жалған жағына қарай итермелейдi.

К.Ясперс өзiнiң техниканы түсiндiруiнде хайдеггерлiк түсiнiкке жақын келдi. Ол өзiнiң “Тарихтың мәнi және мақсаты” деген еңбегiнде техниканы әлемдiк тарихтың түбегейлi жаңа факторы ретiнде қарастырады. К.Ясперстiң пiкiрiнше қазiргi заманда былайша пайымдау қажет: “Қазiргi уақытта бiз тарихтың бұралаң кезiнде тұрғанымызды сезiнемiз, бұдан жүз жыл бұрын-ақ бұл кезеңдi антикалық әлемнiң дағдарысымен салыстыра бастап едi, ал кейiнiрек оның тек Европа мен Батыс мәдениетi үшiн ғана емес,  бүкiл әлем үшiн орасан зор маңызы бар екендiгi байқалды. Бұл өзiнiң барлық салдарларымен қоса алғандағы техника ғасыры адамның еңбек, өмiр, ойлау саласындағы, символика саласындағы мыңдаған жылдар бойы жинақтағанынан сау-тамтық қалдырмайтын сияқты” (Современная техника // Новая технократическая волна на Западе, 119-бет). Қазiргi техниканың пайда болуымен барлығы да өзгередi. Ең алдымен, К.Ясперстiң пiкiрiнше, адамның табиғатпен байланысы өзгердi. Адам техниканың көмегiмен табиғатты бағындыра отырып, өзi табиғаттың ықпалына түседi, табиғат адамның тиранына айналады. Техника адамның барлық күнделiктi өмiрiн өзгертiп жiбердi, ол “бүкiл өмiр сүрудi белгiсiз техникалық механизмнiң әрекетiне, ал бүкiл планетаны—тұтас фабрикаға айналдырды. Сонымен бiрге адамның өзiнiң түбiрiнен толық ажырауы жүзеге асты және бұл бүгiнгi күнi де жалғасуда. Адам отансыз жердiң тұрғынына айналып, дәстүр жалғастығын жоғалтты. Рух пайдалы функцияларды орындау мен оқып-үйрену қабiлетiне айналды” (Современная техника, 121-бет). Ары қарай К.Ясперс былай деп жазады: “Мына нәрсе күмәнсiз: техника адамның өзiн өзгертуге бағытталған. Адам ендi өзi қалыптастырған техниканың ықпалынан босанып шыға алмайды. Және техникада шексiз мүмкiндiктермен қатар, шексiз қауiп-қатердiң де бар екендiгi күдiк туғызбайды. Адам өзiнiң техниканың билiгi астына қашан және қалай түскенiн аңғармай да қалды” (Современная техника, 145-бет). К.Ясперстiң пiкiрiнше, техниканың маңызы мен рөлiнiң құдiреттiлiгi сонша, оның мәнiн ашпай қазiргi ақуалды пайымдау мүмкiн емес. Техниканың нақтылығы адамзат тарихындағы үлкен бетбұрысқа әкелдi, бiз адамзат өмiрiн механикаландырудың нағыз дер кезiнде тұрғанымызбен оның барлық салдарларын болжау небiр ұшқыр көрiпкелдердiң де қолынан келмейдi.

80-жылдары техника философиясында антропологиялық аспект, прогрестiң адамзаттық өлшемiне көңiл аудару күшейе түстi. Көптеген батыстық философтар техниканың мәнiн ұғыну оны техника мен технологияны тарихи ағымында ғана қарастырмай мүмкiн емес деген қорытындыға тоқталды. Техника мәселесiндегi антропологиялық тәсiл американдық философ Х.Сколимовскидiң “Техника философиясы адам философиясы ретiнде” деген жұмысында айқын көрiнедi. Х.Сколимовски техниканың дамуы үнемi мәдени мутациямен, терең әлеуметтiк өзгерiстермен  байланысты ма деген мәселенi зерттеумен айналысады. Ол осыған байланысты Қытайда техниканың гүлденуi ХIV жүзжылдықта, яғни батыстық  Ренессанс пен европалық ғылыми революцияға дейiн жүзеге асқандығы туралы айғаққа көңiл аударады. Демек, ғылыми революция әрқашанда техника гүлденуiнiң қажеттi алғышарты бола бермейдi, ал техниканың өрiс алуы мiндеттi түрде қандай да болсын қоғамдық өзгерiстерге әке2ле бермейдi.

Х.Сколимовски техника философиясын адам философиясы ретiнде түсiнудi ұсынады. Бұл мағынада адам техникалық императивке бағынғаннан гөрi, техника адам императивiне бағынуы тиiс. Ол адамның табиғаттағы нәзiк тепе-теңдiкке құрметпен қатынасуын және әлемдi бұлайша жабдықтандыру осы тепе-теңдiктi бұзбай, бекiткенде ғана рұқсат берудi ұсынады. Оның ойынша адамның бiлiмi қалған барлық жаратылыстарға қарсы бағытталмай, бiлiм бақылау мен жұмсау мақсатындағы күш ретiнде қолданылмай, керiсiнше заттардың табиғатын дұрыс түсiнуге және үйлесiмдiлiкке қызмет етуi тиiс.  Прогрестiң гуманистiк түсiнiгi табиғаттың өзге жаратылыстарының, сонымен бiрге адам жаны мен оның сезiмдiк потенциясының жойылуын емес, керiсiнше оның рухани әлемiнiң кеңеюi арқасында жүзеге асатын адамның өзiндiк келбетiнiң өсуiн бiлдiредi.

**4.4.3 Техника философиясы өркениеттi сыни тұрғыда бағалау ретiнде**

 Техника философиясының тұтқиылдан пайда болуының себебi неде? Неге бүгiн адамзатты техниканың келешегi мазалайды? Х.Сколимовскидiң пiкiрiнше философиялық зерттеулердiң бұл саласының пайда болуы европалық өркениеттiң пайда болуы мен жойылуындағы техниканың рөлiн кеш мойындауды байқатады. Оның ойынша техника философиясы таза схолистикалық пән емес. Техника философиясын ең алдымен бiздiң өркениеттi сыни тұрғыдан бағалаудың нәтижесiнде пайда болғанын ескеру қажет. Ол аналитикалық тұрғыда ойлаушы философтар үшiн талдау жасайтын алаң ретiнде қалыптасып, дамып отырған жоқ.

Бiздiң өркениет шексiз көп техникаларды өндiрiп шығарды, бiрақ оның лингивистикалық-аналитикалық алуан түрi техника мәселесiн шешiп бере алмайды. Философтардың, ойшылдардың, тарихшылардың, инженерлердiң және көзi ашық азаматтардың парызы—“өркениет ретiнде бiз тудырған мәселелерге” жауап табу.

Бiрiншi дүниежүзiлiк соғыстан кейiн техника философиясында өзге мәдени құндылықтарға ғана емес, қандай да болмасын бөтен өркениеттiк болмысқа деген сағыныш күшейе түстi. Батыстық философтарды мынадай сұрақтар мазалай бастады: Европа жалған жолмен жүрiп өткен жоқ па, батыстық рух мәдени-өркениеттiк баламаны таңдауда қателескен жоқ па? Батыстың бүгiнгi қасiреттерi әуел баста адамзаттың өркениеттiк даму жолын дұрыс таба алмаудың себебiнен емес пе екен?

Қазiргi батыстық философияда адамзаттың бастапқы кезеңiнде тарихи перспективаның әр түрлi варианттары болған деген идея қалыптасты. Оның бiрi бүкiл iшкi ресурстарды адамзат рухын өзiндiк тануға шоғырландыру. Ертедегi шығыс халықтары осы жолмен жүрдi, оның дәлелi ретiнде олардың дiндерiн алуға болады. Шығыс дiндерi адамның абсолютпен, болмыспен толық бiрiгуiн уағыздайды. Адамды табиғаттан тыс құбылыс емес, оның бөлiгi ретiнде қарастыру, әлемге сiңiп кетуге ұмтылу, рух кеңiстiгiнде барлық Ғаламның үнiн есту—мiне, ежелгi шығыстық iлiмдер мен дiндердiң насихаттары осындай. Егер де европалық өркениет осы жолмен жүргенде, батыстық философтардың пiкiрiнше, онда ол антропологиялық және рухани ресурстарын дамытып, ғарышқа, Ғаламның универсумына жақындай түсер едi.

Бiрақ батыстық өркениет өзге жолмен жүрдi. Оны таным мен әлемдi қанау құмарлығы иектедi. Адамзат жан мен тәндi жаттықтыру қабiлетiн жоғалтып, техниканың көмегiмен бүкiл әлемдi өзiне бағындыру пиғылына берiлдi. Адамдар өзiнiң табиғатына сенуден қалып, рухты дамыту мен жетiлдiруден бас тартты. Техникамен қарулана отырып, олар өздерiнiң күш-жiгерiн iшкi әлемге емес, сыртқы әлемге бағыттады. Хайдеггердiң терминiмен айтқанда техника адам Болмысына айналды.

**4.4.4 Техницизм қоғам туралы қазiргi батыстық теориялардың методологиялық негiзi ретiнде**

Техника философиясы өзiнiң күрделi құрылымы бар жеткiлiктi дәрежеде күрделi философиялық ағым болып табылады. Техникалық өркениеттiң динамикалық процестерiн пайымдауға ұмтылған жаңа концепциялар пайда болды. Техника философиясындағы әр түрлi ағымдардың, көзқарастардың, позициялардың молдығына қарамастан барлығына ортақ нәрсе олардың технологиялық детерминизмге негiзделуiнде болып табылады, яғни қоғам өмiрiндегi техниканың анықтаушы рөлi мойындалады.

Техника философиясы ең алдымен  қарама-қарсы екi бағытқа бөлiнедi—техницизм және антитехницизм.

Техницизм техника дамуының адамзат үшiн сөзсiз игiлiктiлiгiне деген сенiмге негiзделедi.

Техницизм қоғам өмiрiндегi техниканың рөлiн тек қалыпты құбылыс ретiнде, адамзаттың игiлiгi ретiнде ғана қарастырады.

Неотехницизм өзiнiң алдыңғы формаларынан ерекшеленедi. Мұнда техникаға бұрынғысынша қоғам өмiрiндегi негiзгi орын берiледi, бiрақ оның өзiндiк дамуы, өзiндiк реттелу мүмкiндiгi терiске шығарылып, қоғамдық бақылау қажеттiлiгi туралы мәселе қойылады.

Антитехницизм—технофобияның көрiнiсi, пайда болып, таралып және өсiп келе жатқан жаңа технологиялардың жұмбақ қауiп-қатерiнiң алдындағы үрей мен қорқыныш, сенiмсiздiк. Антитехницизмнiң әр түрлi варианттары бар. Оның iшiндегi ең кеңiнен таралғаны “батырлық пессимизм” (Ф.Ницшенiң терминi) деп аталады. Ол бойынша техника мен зұлымдықтың тегеурiнi техниктер мен технократтардың үстемдiгiн, басқаруын тудырады. Антитехницизмнiң тағы бiр көрiнiсi адам өзi игере алмайтын рационалдық бiлiмнiң әуел бастапқы агрессивтiлiгiмен сипатталатын, мәнi  “билiкке деген ерiкке” негiзделген техникаға радикалды дұшпандықты бiлдiретiн позицияны ұстанады (Маркузе, Адорно, Хоркхаймер). 60-шы жылдардың соңында бұл көзқарастар контрмәдениет идеологиясына жүйелендi (Т.Розак). Контрмәдениет бойынша барлық қазiргi саяси күштер—мейiлi ол  “солшылдар”, “оңшылдар”, “орталық” болсын, технократиялық қоғамның бiрыңғай құндылықтарына, техникалық рационализмге деген дiни сенiмге негiзделген билiк үшiн күреске әкеледi.

Техниканы философиялық зерттеу  өте күрделi құбылыс және әр түрлi қырлардан тұрады; методологиялық, әлеуметтiк, саяси, эстетикалық, аксиологиялық және т.б. Қай мәселенi алға тартқанына байланысты техника философиясы не ғылым философиясымен жақындайды, не әлеуметтiк философияның немесе антрапологиялық философияның бөлiмi ретiнде қарастырылады.

Техника философиясы негiзiнен екi басты дәстүрдiң ықпалында: неопозитивизммен әсерi және байланысы бар сциентистiк методологизм және мәдениеттанымдық антропологизм. Техниканы философиялық зерттеулер осы екi дәстүрдiң бiрiне бағдар ұстануына байланысты не логикалық-методологиялық мәселелермен айналысады, не техниканың гуманистiк құндылықтық қырларынан зерттейдi. Бұл дәстүрлер кейде қиылысып  жатады, ал бұл аталған зерттеулердiң синтезiне деген тенденцияны туғызады.

Техницизм дүниетанымы,  “технологиялық детерминизм” батыстық ойшылдардың көптеген теорияларын қамтып жатыр: “индустриалдық қоғам теориясы”, “постиндустриалдық қоғам теориясы”, “ғылыми революция теориясы”, “ақпараттық қоғам теориясы”. Және жалпы адамзат қоғамы дамуын кезеңдерге бөлудi қамтиды. Олардың пiкiрiнше, техника барлық әлеуметтiк факторлардың алғышарты болып табылады, оның нәтижесiнде өндiргiш күштер стихиялық түрде жаңа қоғамдық қатынастарды тудырады. Техницизмнiң әр түрлi өкiлдерi адамзат өркениетiнiң тарихи дәуiрлерiн техниканың белгiлi бiр аспектiлерiмен байланыстырады, мысалы, еңбек құралдарының алмасуы (Дж.Ленский), байланыс құралы (Маклуэн) немесе энергия көздерi, яғни қоғамның дамуы мускулдық энергияның жүйелi түрде алмасуымен (бу, электр, атом) байланыстырылады. Батыстық авторлар әлеуметтiк дамудағы техниканың анықтаушы рөлiне негiзделе отырып, адамзат тарихын үш кезеңге бөледi: “индустриалдыққа дейiнгi қоғам”, “индустриалдық қоғам” және “кейiнгi индустриалдық қоғам”. Индустриалдыққа дейiнгi қоғамдағы басты сала ауыл шаруашылығы, сондықтан да оны аграрлы, дәстүрлi қоғам деп атайды және шiркеу мен әскер бұл қоғамның басты институттары болып табылады. Индустриалдық қоғам ең алдымен корпорациялар  мен фирмалардың жетекшiлiгiндегi өнеркәсiпке негiзделедi. Кейiнгi индустриалдық қоғам тарихтың жаңа перзентi болып табылады және бiрқатар факторлармен анықталады: тауар өндiрушi экономикадан қызмет етушi экономикаға көшу, қоғамның әлеуметтiк құрылымындағы өзгерiстер, қоғамдағы саясатты анықтауда теориялық бiлiмнiң басымдылығы, жаңа интеллектуалды технологияның қалыптасуы, технологиялық өзгерiстердi жоспарлау және бақылау. Индустриалды қоғам теориясын 50-жылдардың соңы мен 60-жылдардың басында негiзiн қалағандар қатарына Дарендорф, Арон, Белл, А.Турендермен қатар У.Ростоу жатады. Әлемтану мен әлеуметтiк философия тарихында ол технологиялық детерменизмге негiзделген “экономикалық өсiм кезеңдерi” концепциясының авторы ретiнде белгiлi. Технология дамуының деңгейлерiнен шығара отырып У.Ростоу адамзат қоғамының даму тарихын бес кезеңге бөледi. Бiрiншi кезеңдi ол “дәстүрлi қоғам” деп атады және билiк басында жер иеленушiлер тұратын, ғылым мен техника тұрпайы, “ньютонға дейiнгi” деңгейде болатын,  әлеуметтiк құрылымы көп сатылы өте төменгi ауыл шаруашылық өндiрiсi бар аграрлық қоғам ретiнде сипаттады. Екiншi кезең —“өтпелi қоғам”, бұл жаңа қоғам үшiн алғышарттарды қалыптастыру кезеңi ауыл шаруашылығы өнiмдiлiгiнiң өсуiмен, “iскер, кәсiпкер адамдардың жаңа типiнiң”  пайда болуымен ұлттық қауiпсiздiктiң экономикалық iргетасын қамтамасыз етуге ұмтылған “ұлтшылдықтың” өсуiмен және осының негiзiнде бiр орталыққа бағынған мемлекеттiң қалыптасуымен сипатталады. Үшiншi кезең — бұл қозғалыс кезеңi, “өнеркәсiптiк төңкерiс кезеңi”. Бұл кезең өнеркәсiптiң негiзгi салаларының тез өсуiнен, капитал жинақтау үлесiнiң жоғарылауына алып келетiн өндiрiс методының радикалды өзгеруiмен ерекшеленедi.  У.Ростоудың пiкiрiнше, бұл кезеңде Англия ХVIII ғасырдың аяғында, Франция мен АҚШ ХIХ ғасырдың ортасында, Германия ХIХ ғасырдың екiншi жартысында, Ресей 1890-1914 жылдар аралығында, Үндiстан мен Қытай ХХ ғасырдың 50 жылдарының басында орналасты. Төртiншi кезеңдi У.Ростоу кемелдену кезеңi немесе индустриалдық қоғам деп атайды. Оның пiкiрiнше индустриалдық қоғамның негiзгi белгiлерiне өнеркәсiптiң шапшаң дамуы, өндiрiстiң  мүлдем жаңа салаларының пайда болуы, ғылым мен техника жетiстiктерiн кеңiнен енгiзу, капитал салымы деңгейiнiң ұлттық кiрiстiң 20 %-ға дейiн жоғарылауы, қала тұрғындарының 60-90%-ға дейiн өсуi, квалификациялық еңбек үлесiнiң өсуi жатады. У.Ростоудың есептеуiнше кемелденген кезеңге жету үшiн 50-60 жылдай өтпелi кезең қажет.  Және соңғы, бесiншi кезең —“жоғары бұхаралық тұтыну” дәуiрi. Бұл қоғамның басты мәселесi өндiрiс емес, тұтыну мәселесi, өндiрiстiң негiзгi салалары дәстүрлi салалар емес, қызмет көрсету және бұхаралық тұтыныс тауарларын өндiрiсi болып табылады.

Американ экономисi және әлеуметтенушысы2 У.Ростоудың бұл теориясы постиндустриалдық қоғам теориясының алғышарты және негiзi болды.

Экономика мен оның салаларының негiзiндегi техника философиясының күрделiленген вариантын бiз американ әлеуметтанушысы Д.Беллден кездестiремiз. Ол постиндустриалдық қоғам теориясының негiзiн қалаушылардың бiрi. Белл “бiржақты детерминизмдi” жоққа шығарады және қоғамның әр түрлi салалары, мейлi ол саясат немесе мәдениет, технология және т.б. болсын өз алдына дербес және өзiнiң даму логикасы болады деп есептейдi. “Постиндустриалдық қоғам” теориясының метод2ологиялық негiзi “белдеулiк принцип” болып табылады. Д.Белл белдеулiк принциптiң көмегiмен қоғамдық қатынастар мен институттардың, рухани процестердiң тек бiр ғана факторларға байланысты емес екендiгiн дәлелдеуге тырысады. Олардың бiрi бiр белдеудiң бойында, екiншiлерi өзге белдеудiң бойында орналасады. Беллдiң пiкiрiнше “постиндустриалдық қоғамның белдеулiк принципi орасан зор теориялық бiлiм және оның әлеуметтiк өзгерiстегi бағыттаушы ретiндегi жаңа рөлi болып табылады. Әрбiр қоғам бiлiмнiң негiзiнде қызмет етедi, бiрақ ХХ ғасырдың екiншi жартысынан бастап технологияның мәнiн өзгертке2н ғылым мен инженерияның қосылуы жүзеге асты”.

Постиндустриалдық қоғам концепциясының негiзiне адамзат қоғамы тарихының үш кезеңге бөлiнуi жатады: индустриалдыққа дейiнгi, индустриалдық, индустриалдықтан кейiнгi.

Сонымен, алғашқы әлеуметтiк технологиялық революция аграрлық-қолөнерлiк болып табылады. Оның соңғы  нәтижесi өндiрiс саласының негiзiне егiншiлiк және қолөнер технологиялары жататын тарихи тұрғыда алғашқы өркениеттiң қалыптасуы болды. Меншiктiң әр түрлi формалары, алғашқы мемлекеттердiң пайда болуы отырықшылыққа көшудiң алғышарттары болды.

Екiншi әлеуметтiк технологиялық революция индустриалдық болып табылады. Ол ХVII ғасырдың басына дейiнгi кезеңдердi қамтиды, ал кейбiр елдер мен аймақтарда онан да кешiрек жүзеге асты. Оның нәтижесi индустриалдық және урбанистiк өркениеттiң пайда болуы деп саналады.

Соңғы бiздiң көз алдымызда өтiп жатқан әлеуметтiктехнологиялық революция ақпараттық-компьютерлiк революция болып табылады. Ол қоғам өмiрi мен адам өмiрқамының бүкiл саласын ақпараттандырудың негiзiнде iске асады.

80-жылдары техницизм идеологиясы күшейе түстi. Бұл бағыттың негiзгi тұжырымдары О.Тоффлердiң атақты “Үшiншi толқын” еңбегiнде жарияланды. О.Тоффлер қоғам дамуын толқынның қозғалысы ретiнде қарастырады. Ол адамзат қоғамының бүкiл дамуын үш кезеңге бөледi:

1. Аграрлық революция (“бiрiншi толқын”)

2. Өнеркәсiптiк революция (“екiншi толқын”)

3. Ақпараттық-компьютерлiк революция (“үшiншi толқын”).

Ол қоғамдық өзгерiстердi техникалық прогрестiң  тiкелей рефлексi ретiнде қарастырады. Ол қоғамдық өмiрдiң әр түрлi қырл2арын талдайды, бiрақ негiзi ретiнде энергетикалық база, өндiрiс және бөлiнiс құрамына кiретiн техносаладағы өзгерiстер алынады.

О.Тоффлер болашақ қоғамдық дамуды талдай отырып, оның экономикалық қаңқасын электроника және ЭЕМ, ғарыштық кеңiстiк және биоиндустрия құрайды деп есептейдi. Оның пiкiрiнше, өндiрiс, отбасы, ғылыми ойдың бағытының өзi, коммуникация жүйесi орталықтанудан орталықсыздануға, шоғырланудан шашырауға, кәсiпорынға жиналудан “электрондық коттедждегi” үй жұмысына ауысады. Тоффлер жаңа өркениетке дәл анықтама беруге тырыспайды, оның айтуынша “постиндустриалдық қоғам”, “ғарыштық дәуiр”, “ғаламдық деревня”, “ақпараттық қоғам” және т.б. қолдануға келмейдi, өйткенi “олар жүзеге асып жатқан өзгерiстердiң нақты динамикасы, оның салдары барысындағы қайшылықтар мен қақтығыстар туралы дұрыс болжам бере алмайды”.

Жаңа өркениетке анықтама беруге көптеген ғалымдар ұмтылды. Дж.Литхайм—постбуржуазиялық, Р.Дарендорф—посткапиталистiк, А.Этциони—постмодернистiк, К.Болдуинг—постөркениеттiк, Г.Кан—постэкономикалық, С.Алстром—постпротестанттық, Р.Сейденберг—посттарихи, Р.Барнет—постмұнайлық қоғам туралы айтады.

Мұнан ары қарай постиндустриалдық қоғам 2теориясы ақпараттық қоғам концепциясында нақтылана түседi. Ақпараттық қоғамның әр түрлi варианттары Д.Белл, А.Кинг, Дж.Мартин, А.Нормен,  С.Нора, Дж.Нейсбит, Й.Масуда, Дж.Пелтон, М.Понятковский, Ж.-Ж.Серван-Шрайбер және т.б. сияқты теоретиктермен даярланды. Жалпы алғанда, олар ақпараттық қоғамды постиндустриалдық қоғам ретiнде түсiндiредi.

**4.4.5 Ақпараттық қоғам**

Жаңа өркениетке өтуге байланысты адамзаттың тарихи тағдырларындағы түбiрлi өзгерiстер болып жатқан жаңалықтарды пайымдау қажеттiлiгiн тудырды. 20-жылдардың өзiнде-ақ мұны алғаш сезiнген О.Шпенглер өзiнiң атақты “Европаның дағдарысы” еңбегiнде бүгiнгi индустриалды өркениеттiң ақырының жалпы нобайын трагедиялық формада белгiледi. Онан кейiн 40-жылдары австралиялық экономист К.Кларк жаңа қоғамның келе жатқанын айқын баяндап, оны жаңа экономикасы мен технологиясы бар ақпарат және қызмет көрсету қоғамы ретiнде сипаттады. 50-жылдардың аяғында американдық экономист Ф.Махлуп жаңа қоғам туралы идеяны дамыта отырып, ақпараттың маңызды тауарға айналатыны және ақпараттық экономиканың  келетiнi туралы тезисiн жариялады. Және тек 60- жылдардың соңында ғана постиндустриалдық қоғам теориясының

негiзiн қалаушылардың бiрi американдық әлеуметтанушы Д.Белл  алдыңғыларымен салыстырғанда өзiнiң ақпараттық қоғам теориясында бұл қоғамның мәнi мен сипаттамалық белгiлерiн ашуға тырысты.

Әсiресе, өзiнiң “Ақпараттық қоғамның әлеуметтiк шеңберi” деген еңбегiнде Д.Белл қоғамның негiзгi салаларын жан-жақты қарастыра отырып, индустриалдық қоғамнан ақпараттық қоғамға өту барысында қазiргi қоғамның қандай өзгерiстерге ұшырайтынын сипаттап жазады. Д.Беллдiң пiкiрiнше: “Келесi жүзжылдықта экономикалық және әлеуметтiк өмiр үшiн, бiлiм өндiрiсiнiң тәсiлдерi үшiн, сонымен қатар адамның еңбек әрекетiнiң сипаты үшiн телекоммуникацияларға негiзделген жаңа әлеуметтiк үрдiстiң қалыптасуы шешушi мәнге ие болады” (Нова технократическая волна на Западе, 330-бет). Онан ары қарай ол индустриалдық қоғамға тән үш сипаттамалық белгiнi анықтайды:

1)   индустриалдық қоғамнан сервистiк қоғамға өту;

2)   технологиялық жаңашылдықтарды жүзеге асыруда кодификациялық теориялық бiлiмнiң шешушi мәнi;

3)   жаңа “интеллектуалдық технологияны” жүйелiк талдау мен шешiм қабылдау теориясының негiзгi құралына айналдыру.

Д.Белл  индустриалдық және постиндустриалдық, дәлiрек айтқанда ақпараттық қоғамның арасындағы принципиалды айырмашылықтарды айта келе, мына нәрселерге көңiл аударады: индустриалдық қоғам үшiн машиналы технология қандай маңызға ие болса, интеллектуалдық технология ұйымдар мен кәсiпорындарды басқарудың негiзгi құралына айналатындықтан постиндустриалдық қоғам үшiн сондай маңызды мағынаға ие болады. Осыған байланысты индустриалдық қоғамда еңбек пен  капитал негiзгi ауыспалылар болса, постиндустриалды қоғамда бiлiм сондай шешушi ауыспалыға айналады. Оның үстiне Д.Белл ақпарат пен теориялық бiлiмдi ақпараттық қоғамның стратегиялық ресурстарына жатқызады.

У.Дайзард өзiнiң “Ақпарат ғасырының қадамы” деген еңбегiнде ақпараттық қоғам дамуының үш кезеңiне көңiл аударады: ақпаратты өндiру мен тарату бойынша негiзгi экономикалық салалардың қалыптасуы; өнеркәсiптiң өзге салалары мен өкiмен үшiн ақпараттық қызмет номенклатурасының кеңеюi; тұтынушылық деңгейде ақпарат құралдарының кең торабының қалыптасуы.

Трансформацияның бастапқы кезеңiн М.Порат “алғашқы ақпараттық сектор” деп атады. Мұнда ұлттық ақпараттық және коммуникациялық инфрақұрылымды құрайтын техника өндiрушiлер мен менеджерлер ғана, яғни ат төбелiндей корпорация иелерi ғана үстемдiк етедi. Мұндай корпорацияның ең iрiлерiнiң бiрi—“Америкэн телефон энд телеграф”—70-жылдардың аяғында әлемнiң 118 елiнiң ұлттық өнiмiн (ВНП) барлығын қосып алғандағыдай кiрiске ие болды.

Жаңа ақпараттық экономиканың екiншi кезеңi де толығымен ене бастады. Бұл кезеңде жаңа ақпараттық технологияның негiзгi пайдаланушылары жеке және қоғамдық салалар болып табылады. Осы кезден бастап олардың ақпараттық технологияға деген сұранысы күшейе түседi. Мысалы, банк iсi уақыт өткен сайын қағаз ақшаның негiзгi бөлiгiн алмастыратын “электронды ақшаның” универсалды жүйесiн қалыптастыру бағытына қарай жедел қарқынмен дами бастайды. Әдетте бұл процесс үй компьютерлерi және өзге күрделi техникамен жүзеге асады. Әрбiр үйдегi екi құрылғының—телефон және  теледидардың көмегiмен қызмет көрсетудiң жаңа түрлерiнiң басым көпшiлiгi атқарылады. Бұл жүйелер ақпараттық қызметтiң жаңа базаларының эффективтi каналдары бола алады.

 Т.Стоунвер ақпараттық қоғамның ерекшелiктерi туралы былай деп жазады: “Байлықты адамдар жасайды. Адамдық капитал—постиндустриалдық қоғамның маңызды ресурсы”. Байлық техника құралдарының көмегiмен технологиялық бiлiмдi және ұйымдастырушылықты жетiлдiру арқылы қалыптасады. Сондықтан Т.Стоунвердiң пiкiрiнше “индустриалдық экономикадан постиндустриалдық экономикаға өтудiң ең тиiмдi стратегиясы—бұл бiлiмдi, ғылыми зерттеу және тәжiрибелiк-конструкторлық жұмыстарды кең ауқымды дамыту”. Сондықтан ақпараттық қоғамда ұлттық байлықтың өсуi ең алдымен бiлiм мен технологияның прогресiне бағынышты болады. Осыған байланысты  “постиндустриалдық қоғамда ұлттық ақпараттық ресурстар - негiзгi экономикалық құндылық, байлықтың ең үлкен потенциалды көзi” деген Стоунвердiң пiкiрiмен келiспеуге болмайды.

Жоғарыдағы айтылғандарды түйiндей отырып, мына мәселелерге үлкен көңiл қою керек: ақпараттық қоғамның мәнi неде, ақпараттық қоғамның қандай негiзгi сипаттамалық белгiлерi бар, қоғам дамуының өзге этаптарынан түбiрлi айырмашылықтары неде, ақпараттық мемлекет қатарына жататын мемлекет бар ма?

Профессор А.И.Ракитовтың пiкiрiнше, егер қоғам төмендегi параметрлерге сәйкес келсе, онда оны ақпараттық деп есептеуге болады:

1) егер кез келген адам, ұжым, кәсiпорын немесе ұйым өзiнiң өмiрқамы және жеке немесе әлеуметтiк маңызы бар мiндеттердi шешу үшiн кез келген уақытта елдiң кез келген нүктесiнен кез келген ақпаратты ала алатын жағдайда;

2) егер қоғамда индивидке, ұжымға немесе ұйымға қажеттi қазiргi ақпараттық технология қызмет ететiн өндiрiлетiн болса және жоғары пункттегi талаптарды өтей алатын болса;

3) егер ғылыми-технологиялық және әлеуметтiк-тарихи прогрестiң үнемi жедел қарқынын ұстап тұруға қажеттi мөлшердегi ұлттық ақпараттық ресурстарды қалыптастыруды қамтамасыз ететiн дамыған инфрақұрылым болған жағдайда;

4)  егер өндiрiс пен басқарудың барлық салаларында автоматтандыру мен роботтандырудың жеделдетiлген процесi жүзеге асса;

5) егер ақпараттық әрекет пен қызмет салаларын кеңейтуге мүмкiндiк беретiн әлеуметтiк құрылымда радикалды өзгерiстер жүзеге асса.

Бұл салада тұрғылықты халықтың басым көпшiлiгi, еңбекке жарамды халықтың 50 %-дан астамы қызмет етедi. Д.Белл мынадай көрсеткiштер келтiредi: АҚШ-та 1970 жылдың өзiнде-ақ қызмет көрсету саласында жұмыс күшiнiң 65%-ы, өнеркәсiп пен құрылыста —30%-ы, ауыл шаруашылығында—5%-ы еңбек еттi. Белгiлi американдық профессор Дж.Мартиннiң айтуынша 80-жылдардың басында Батыстың дамыған елдерiнде АҚШ және Жапонияда ақпараттық қоғам орнады.

Жаңа ақпараттық өркениеттiң қалыптасуы көптеген жаңа мәселелердi де туғызады. Әлеуметтiк-экономикалық табыс бүгiнгi күндерi бiлiм мен технологияға бағынышты болғандықтан ақпараттандыру жолына дер кезiнде түсе алмаған елдердiң ақпаратты дамушы елдерге бағынышты болып қалатыны күмән туғызбайды. Осыған байланысты дамушы елдердiң шикiзат және энергетика көздерi болып келген елдер ақпараттық отар елдерге айналуы мүмкiн. М.Хайдеггердiң пiкiрiнше индустриалдық қоғамда техника мен техницизм үстемдiк етсе, болашаққа ақыл-ойдың экспансиясы қатер төндiредi. Кейбiр батыстық философтар ақпараттық процестердiң қарқынды дамуы жағымсыз салдарларға да әкелуi мүмкiн деген ой айтады. Мысалы, М.Маклюэн дүниетанымның стереотиптiлiгi, индивидуалдылықты жоғалту, адамның үнсiздiк пен бейсаналық тұңғиығына батуы сияқты құбылыстарды болжайды. Белгiлi американ әлеуметтенушысы О.Тоффлер өзiнiң  “Футурошок” еңбегiнде қазiргi адамның қоғам мен техниканың шапшаң өзгерiстерiне дайын еместiгiн айта келе, болашақпен қақтығыстың адамға ауыр тиетiнiн ескертедi.

ХХ ғасырдағы индустриалдық қоғамның ең күштi сыншыларының бiрi Л.Мэмфорд болды. Бастапқыда ол болашақты өркениеттiң технологиясына негiзделген гуманистiк прогресс ретiнде елестеттi. Кейiнiрек өзiнiң позициясын түбiрiмен қайта қарап, ақпарат саласын өз қолына шоғырландырған және күштi репрессивтi бюрократиямен басқаратын әскери-өнеркәсiптiк истеблишмент тарапынан келетiн қауiп-қатер туралы ескертедi. Болашаққа қатысты эйфорияға қарсы Питер Штернс және Майкл Харригтон сияқты сыншылар өз пiкiрлерiн айтты.

Қоғамды ақпараттандыру процесi техникалық және технологиялық процестердi өз бойына бiрiктiре, жинақтай және қорыта отырып, тек технологиялық мәселе болудан қалады.

Сондықтан “…ақпараттық қоғам адам болмысының мәнiмен қатар құрылымын өзгертетiндiктен мыңдаған жылдар бойы философияның жұмбақ құбылыстары болып келген шығармашылықтың құпиялары мен адамзат ақыл-ойының терең тылсымдарына ену мүмкiншiлiктерi мен оны адами игеру деңгейлерiн, тұлға жүйесiн түбегейлi өзгертетiн болғандықтан философияның көкжиегiндегi зерттеу аймағы болып қала бередi” (Ракитов А.И. Философия компьютерной революции. М.,1991).

Болашақта адамзат өркениетiнiң дамуы қандай болмасын, мейлi ол ғарыштық дәуiр, компьютерлiк немесе ақпараттық және т.б. болсын, мұның бәрi адам үшiн, адамның игiлiгi үшiн жасалып жатқандығын ескеруiмiз қажет. Бұл мағынада техника философиясы ең алдымен адам философиясы деген американ философы Х.Сколимовскидiң пiкiрiмен келiсуге болады.

**9.2. Рефераттар мен баяндамалар тақырыптары**

**Рефераттар:**

1. Мифологиялық және діни көзқарастың ерекшеліктері.
2. Философия көзқарас ретінде және оның орны.
3. Мифология және дін.
4. Ведалар философиялық ойдың бастауы ретінде.
5. Көне Үнді философиялық ойлардың ведалардан кейінгі даму кезеңдері.
6. Буддизм мен индуизм философиясы.
7. Ежелгі Үндідегі философиялық мектептер.
8. Конфуций іліміндегі ұжым және тұлға мәселелері.
9. Көне Қытай философиялық мектептері.
10. Даосизм мен конфуциялық ілімдегі адам мәселесі.
11. Конфуцийдің кемелденген мемлекет жайлы ілімі.
12. Милет мектебі: материализмді негіздеу.
13. Гераклиттің диалектикасы.
14. Демокриттің атомизмі.
15. Пифагор және сандар ілімі.
16. Зенон апориялары және қозғалыстың мүмкіндігін негіздеу мәселесі.
17. Софистика философиялық құбылыс ретінде.
18. Сократ философиясындағы адам мәселесі.
19. Сократың моральдық философиясы.
20. Киниктердің философиялық мектебі.
21. Платонның мемлекет және жан туралы ілімі.
22. Платон және Сократ.
23. Аристотель метафизикасы. Материя мен форма жайлы ілім.
24. Аристотель этикасы және логикасы.
25. Аристотельдің әлеуметтік-саяси көзқарастары.

26.Ортағасырлық христиан философиясындағы тұлға мәсәлесі.

27. Ортағасырлық христиан ойшылдары тарихтың және адам өмірінің мәні туралы.

28. Ортағасырлық христиандық философиядағы адам және табиғат.

29. Ортағасырлық мұсылман философияндағы кемелденген адам мәселесі.

30. Ибн Синаның ғылыми – философиялық мұрасы.

31. Ибн Рушдтың діни философиясы.

32. Көнетүрік мифологиясы.

33. А.Яссауидің хикметтері.

34. Орта Азия суфизмнің ерекшеліктері.

35. XII-XV ғғ. Түрік тілді әдебиеттегі ар-ождан және сүйіспеншілік тақырыбы.

36. Н. Макиавеллидің “Государь” атты еңбегінің негізгі идеялары.

37. Л. Винчи шығармашылығы.

38. Қайта Өрлеу Дәуірі философиядағы тұлға мәселесі.

39. Ф. Бэконның эмпиризмі. Индуктивтік әдіс.

40. Спиноза және оның “Этикасы”.

41. Лейбництің “Монадологиясы”.

42. Д. Берклидің философиясы.

43. Д. Юм философиясындағы мораль концепциясы.

44. Ф.М.А. Вольтер дін туралы.

45. Ж.Ж. Руссоның өмірі мен шығармашылығы.

46. Т. Гоббс, Д. Локк, Ж.Ж. Руссоның “қоғамдық келісім” концепциялары. (салыстырмалы сараптау).

47. Монтескьенің әлеуметтік – саяси ілімі.

48. Ағарту философиясындағы “ақылды эгоизм” концепциясы.

49.И. Канттың практикалық философиясы.

50. Адам мен адамзат еркіндігіне жетудің мүмкіндіктері. (И. Фихте)

51. Ф. Шеллингтің дүниетанымындағы өзіндік даму принципі.

52. И. Канттың космологиясы.

53. Гегель логикасы.

54. Гегель диалектикасы.

55. Гегельдің дін философиясы.

56. Гегельдің тарих философиясы.

57. Гегельдің “Рух феноменологиясы”.

58. Л. Фейербахтың тарих философиясы.

59. Л. Фейербахтың этикасы.

60. Л. Фейербахтың махаббат философиясы.

61. Л. Фейербах бақыт туралы.

62. Л. Фейербах құдай идеясының пайда болуы және мәні туралы.

63. Абай философиясындағы адам және еркін таңдау мәселесі.

64. М. Дулатовтың әлеуметтік – антропологиялық ойлары.

65. Ш.Құдайбердиев философиясындағы сенім және парасат мәселесі.

66. П. Чаадаевтің “Философиялық хаттары” және қазіргі заман.

67. Орыс космизмі философиясындағы Адам және Әлем.

68. В. Соловьевтың махаббат философиясы.

69. Н. Бердяевтің персоналистік философиясы.

70. К. Поппердің еңбектеріндегі “ашық қоғам” ұғымы.

71. Э. Гуссерльдің феноменологиясы.

72. Экзистенциализм философиясындағы еркіндік мәселесі.

73. Мәдениет тарихындағы болмыс мәселесі.

74. Философия тарихындағы болмыс мәселесі.

75. Материя қозғалысының әлеуметтік формасы: ерекшелігі және мәні.

76. Кеңістік пен уақыт – материя болмысының формалары.

77. Қоғамдағы идеалдылық мәселесі.

78. Сана және тіл.

79. Идеология және билік.

80. Таным және шығармашылық.

81. Қазіргі мәдениеттегі ғылым бейнесі.

82. Ғылымның философиялық негіздері.

83. Ғылыми танымның дамуындағы әлеуметтік факторлары.

84. Философия және ғылым.

85. XIX ғ. соңы XX ғ. басындағы құндылықтардың философиялық теориясы.

86. И. Кант философиясындағы аксиология мәселесі.

87. Тұлғаның әлеуметтенуі және құндылықтар жүйесі.

88. Адам – қоғамның ең жоғарғы құндылығы.

89. Еркіндік – адамның қажетті құндылығы.

90. Тұлғаның еркіндігі және жауапкершілігі.

91. Философиядағы гуманистік дәстүр.

92. Экзистенциалды философиядағы адамның мәні.

93. Адам өмірінің мәні мәселесі.

94. Философия тарихындағы еркіндік мәселесі.

95. Табиғат және қоғам.

96. Қоғам өмірінің рухани саласы.

97. Өркениет және мәдениет.

98. Ақпараттық қоғам.

99. Білім және тұлғаны әлеуметтендіру.

**9.3. Реферат жұмысын жазып —толтыруға қойылатын**

**талаптар**

Реферат көлемі компьютерлік басылымнан өткен 20-беттен тұрады. Егер реферат компьютерлік баспадан өткізілсе, онда мэтін 1,5 арқылы немесе екі интервал арқылы жазылуы керек, шрифт 12 немесе 14 болуы тиіс.

Мәтін басылымнан - 2,5 см, оң жағынан 1,0 см жол қалдырылуы керек.

**Реферат құрылымы:**

1. Жұмыстың алғашқы беті- маңдайша парақ (титульный лист)  
   деп аталады, онда оқу орнынын атауы, бөлімі, топтың  
   нөмірі, студенттің аты-жөні жэне реферат жұмысының  
   тақырыбы көрсетіледі.
2. Екінші бетінде - жеке парақта мазмұны (жоспары)  
   жазылады, онда барлық тараулардың (пунктерімен) атауы  
   және беттері (қай тарау нешінші беттен нешінші бетке дейін  
   жазылған?) нөмірленіп көрсетіледі.
3. Реферат жоспарында көрсетілуі тиіс. Кіріспе көлемі 1,5-2  
   беттен тұрады. Онда тақырыптың актуальдылығы,  
   әдебиеттердә (деректерді) пайдаланғандығы жөнінде қықаша  
   айтылып кетуі керек, қарастырылған басты аспектілер  
   (мэселелер) айтылуы керек. Кіріспеде, содай- ақ реферат  
   жұмысының мақсаты мен міндеті міндетті түрде жазылуы  
   керек.
4. Рефераттың негізгі бөліімі 3-5 параграфтан (пунктерден,  
   тараулардан) тұрады жэне онда ой талқысынан өткен басты  
   идеялар алынып жазылуы тиіс. Егер көшіріліп жазылған  
   әдебиетте сөзбе-сөз айтылған (цитата) ойлар болса, онда  
   міндетті түрде сілтеме жазылуы керек.
5. Қорытынды — қолы жеткен басты нэтижелерден түрады,  
   онда алдына қойған мақсат-міндетінің орындалуы жөнінде  
   айтылады.
6. Әдебиеттер тізімі - реферат жұмысын жазу барысында  
   пайдаланған әдебиеттер алфавиттік тәртіп бойынша  
   (Авторы, еңбектің атауы, баспа, қала, жылы) жазылады.
7. Реферат жұмысы сынаққа (емтиханға) екі апта мерзім  
   қалғанша тапсырылуы керек. Реферат жазбаған студенттер  
   сынаққа немесе емтиханға жіберілмейді.

Реферат жұмысын жазу барысында мынадай қателіктерге бой алдырмау керек:

- Реферат жазушы өзінің таңдап алған тақырыбынан алшақ кетпеуі керек, мысалы: тақырыптан ауытқу, тек жалпылама немесе жанамалай жазу, салу, т.б.

Монографиялардан, мақалалардан, оқулықтардан сөзбе-сөз, үтір мен нүктесіне дейін қалдырмай көшіре салудан, интернеттегі мәтіндерден ала салудан аулақ болу.

Ескерген әдебиеттерден (кезеңдік, идеялық, т.б. жағынан

секірген) жазуға болмайды;

Реферат жазуда салақтықтан аулақ болу, мысалы, оны толтыруда жоспардың, сілтеменің жоқтығы немесе әдебиеттер тізімін талаптарға сай жазылмауы, т.с.с.

**Баяндамалар:**

1.Мифологиялық көзқарастың ерекшілігі.

2.Діни көзқарастың ерекшеліктері.

3.Философия көзқарас ретінде.

4.Философияның орны.

5.Мифология және дін.

6.Буддизм философиясы.

7.Ежелгі Үндідегі философиялық мектептер.

8.Конфуцийдің кемелденген мемлекет жайлы ілімі.

9.Гераклиттің диалектикасы.

10.Софистика; философиялық кұбылыс ретіңде.

11.Сократ философиясындағы адам мәселесі.

12.Соқраттың моральдық философиясы.

13.Платонның мемлекет-туралы ілімі.

14.Платон жэне Сократ.

15.Аристотельдің әлеуметгік-саяси көзқарастары.

17.Эллинизм философиясы.

18.Ортағасырлық христиан ойшылдары тарихты және адам өмрінің мәні туралы.

19.Ортағасырлық христиандық философиядағы адам және табиғат.

20.Ибн Синаның ғылыми-философиялық мұрасы.

21. Ибн Рушдтың діни философиясы.

22.А.Яссауидің хикметтері.

23.ХІІ-ХҮ ғ.ғ. Түріктілердің әдебиеттегі ар-ождан және сүйіспеншілік тақырыбы.

24.Қайта Өрлеу Дәуірі философиядағы тұлға мәселесі.

25.Ренессанс дәуіріндегі өнер жөне философияның өзара байланысы.

26.Ф.Бэконның эмпиризмі. Индуктивтік әдіс.

27. Спиноза және оның "Этикасы".

28.Ж.Ж.Руссоның өмірі мен шығармашылығы.

29.Монтескьенің әлеуметтіқ-саяси ілімі.

30.И.Канттың практикалық философиясы.

31.И.Канттың этикасы.

32.Гегель диалектикасы.

33.Гегельдің тарих философиясы.

34.Л.Фейербахтың тарих философиясы.

35.К.Маркстың жаттану концепциясы және оның әлеуметтік мәні.

36.Абай философиясындағы адам және еркін таңдау мәселесі.

37.Ауыз әдебиетіндегі философиялық мәселелер.

38.Ә.Бөкейхановтың философиялық идеялары.

39.М.Дулатовтың әлеуметгік-антропологиялық ойлары.

40.М.Жұмабаевтың шығармаларындағы эететикалық- философиялық толғаныстар.

41.М.Әуезовтың философиялық қөзқарастары.

42.Ш.Кұдайбердиев философиясындағы сенім жөне парасат мәселесі.

43.Дулати Хайдаридың "Тарих-рашиди" кітабындағы тарих философиясы.

44.В.Соловьевтың махаббат философиясы.

45.Н.Бердяевтің персоналистік философиясы.

46.К.Поппердің еңбекгеріндегі "ашық қоғам" ұғымы. ,

47.Прагматизм философиясындағы ақикат мәселесі.

48.Экзистенциализм философиясындағы еркіндік мәселесі.

49.Герменевтика жөне текеті тусіңдіру мәселесі.

50.Мәдениет тарихындағы болмыс мәселесі.

51.Ұғымдар болмыстың жоғарғы түрі және таным баспалдақтары.

52.Рухани болмыс.

53.Философия тарихындағы болмыс мәселесі.

54.Адам болмысының қайталанбас ерекшелігі.

55.Ойлау және тіл.

56.Қоғамдағы идеалдылық мәселесі.

57.Таным және шығармащылық.

58.Қазіргі мөдениеттегі ғылым бейнелері;

59.Ғылымның философиялық негіздері

60.Философия және ғылым.

61.XIX ғ. соңы XX ғ. басындағы құндылықтардың философиялық теориясы.

62.Тұлғаның әлеуметтенуі және құндылықтар жүйесі.

63.Адам -қоғамның ең жоғаркғы кұндылығы.   
 64.Адам өмірінің мәні мәселесі.

65. Философия тарихындағы еркіндік мәселесі.

66.Қоғам өздігінен дамитын жүйе ретінде.

67.Табиғат және қоғам.

68.Қоғам өмірінің рухани саласы.

69.Өркениет және мәдениет.

70.Ақпараттық қоғам.

**10. Белестік бақылау (ББ) сұрақтары**

№1 кезектік бақылау (КБ)- тест

№ 1 тақырыпқа арналған тапсырмалар:

**Өзіндік дайындыққа арналған сұрақтар:**

Философия дегеніміз не?

Философиялық білімдер жүйесі, олардың құндылығы.

Философияның мәдениетіндегі орны мен рөлі.

**Тестілер:**

1. Философия пәні нені зерттейді:

À) Болмыс пен ойлаудың жалпы ортақ заңдылықтарын.

В) Адамның рухани күйі мен ішкі сезімін.

С) Адамзат ойлауының заңдылықтарын.

D) Табиғат заңдарын.

Е) биосфера дамуының заңдарын.

2. Философия - ғылым ба, өнер ме?

А) Философия - іргетастық ғылым.

В) Философия - өнер.

С) Философия ғылым да, өнер де.

D) Философия – позитивтiк ғылым.

Е) Филосоия -жаратылыстанудың ажырамбас бөлiгi.

3. Дүниеге көзқарастың тарихи бірінші формасы:

А) Дін.

В) Миф.

С) Философия.

D) Өнер.

Е) Мораль.

4. Философияның негізгі сұрағы:

А) Адамның адамға деген қатынасы.

В) Адамның қоғамға деген қатынасы.

С) Сананың материяға деген қатынасы.

D) Адамның табиғатқа деген қатынасы.

Е) Сананың физикалық шындыққа қатынасы.

5. Философияның негізгі сұрағының екінші жағы:

А) Дүние өзімен өзі өмір сүреді.

В) Адамның басқа тіршілік түрлеріне деген қатынасы.

С) Дүниені танып білуге бола ма?.

D) Адамның органикалық табиғатқа деген қатынасы.

Е) Құдайға деген қатынасы.

6. Материализм нені қолдайды?

А) Табиғаттың біріншілігін.

В) Осы дүниенің барлығын жаратқан Құдай.

С) Дүниенің материалды және рухани бастауларының бір мәнділігін.

D) Рухтың біріншілігін.

Е) Аспанның құдіретті күшін.

7. Еуропа философиясындағы объективті идеализмнің негізін қалаушы:

А) Гераклит.

В) Демокрит.

С) Платон.

D) Эпикур.

Е) Парменид.

8. Агностицизм:

А) Дүниенің танымдылығын қолдайды.

В) Дүниенің танымдылығын қолдамайды.

С) Дүние танымдылықтың тек кейбір бөлігін қолдайды.

D) Тек адамды тануды қолдайды;

Е) адам танылмайды.

9. Субъективті идеализм:

А) Табиғаттың өзі мен өзі өмір сүруін қолдайды.

В) Атомдардың өмір сүруін қолдайды.

С) Дүние деген адамның сезімділігі мен ішкі тебіренісінің біртұтастығы.

D) Дүние - объективті болмыс.

Е) Дүние - адамның болмысы.

10. Философияның негізгі қызметі:

А) Дүниеге көзқарасты қалыптастыру.

В) Ойындық.

С) Қайта Дүниені өзгерту.

D) Құндылық.

Е) Компенсаторлық.

**Реферат тақырыптары:**

1. Мифологиялық көзқарастың ерекшеліктері.
2. Діни көзқарастың ерекшеліктері.
3. Философия көзқарас ретінде.
4. Философияның орны.
5. Мифология және дін.

№ 2 тақырыпқа арналған тапсырмалар:

**Өзіндік дайындыққа арналған сұрақтар:**

1. Қытай философиясындағы болмыс пен бейболмыстың арақатынасы қандай?
2. Даосизм мен конфуцизм этикасының айырмашылығын ата?
3. Үнді мифологиясының ерекшелігі неде?
4. Джайнизм «3 маржанының» мағнасы неде жатыр?
5. Будданың «4 ақиқаты» нені білдіреді?

**Тестілер:**

1. Даосизм негізін қалаушы:

А) Кон-фу-Цзы.В

В)Лао-Цзы.

С) Дао-де-Цзин.

D) Мен-Цзы.

Е) Хуан-Ди.

2. Біріншілік Дао дегеніміз:

А) Бр нәрсе.

В) Ештеңе.

С) Сана.

D) Рух.

Е) Жан.

3. Екіншілік Дао ( дэ ) дегеніміз:

А) Барлық аты барлар.

В) Аты жоқ.

С) Идеалды.

D) Рухани.

Е) Жан-дүние.

4. Даоны қалай тану мүмкін?

А) Сезім мен құмарлық арқылы.

В) Тіпті мүмкін емес.

С) Қоршаған әлемдегі заттарға құштарлықтан босану арқылы.

D) Ой арқылы.

Е) Зерде арқылы.

5. Жеңімпаздық ештеңе істемеу - бұл кімнің этикалық принципі?

А) Даосизмнің.

В) Конфуциандық.

С) Мен-Цзы мектебінің.

D) Легизмнің.

Е) Буддизмнің.

6. Қарама-қарсылықтың бір біріне ауысуы кімнің принципі:

А) Даосизмнің.

В) Конфуцияның.

С) Легизмнің.

D) Буддизмнің.

Е) Джайнизмнің.

7. Кон-фу-Цзы ненің қалаушысы?

А) Қытайдың моральды философиясының.

В) Онтологияның.

С) Гносеологияның.

D) Әлеуметтік философияның.

Е) Жаратылыстану философиясының.

8. “Ли” ұғымы нені білдіреді?

А) Дәстүрлерді, рәсімдерді.

В) Егін жинауды.

С) Атақ құмарлықты.2

D) Құқықты№

Е) Саясатты.

9. “Өзіңе қаламағанды басқаға да жасама” принципін бiрiншi енгізген:

А) Кон-фу-Цзы.

В) Лао-Цзы.

С) Мен-Цзы.

D) Гаутама.

Е) Махавира.

10. “Жень” принципі нені білдіреді?

А) Ұрлық жасамау.

В) Адамды жақсы көру.

С) Әділеттілік.

D) Салмақтылық.

Е) Шаттық.

**Реферат тақырыптары:**

1. Конфуций іліміндегі ұжым (коллектив) және тұлға мәселелері.
2. Даосизмдегі адам мен космос.
3. Көне Қытайдың философиялық мектептері.
4. Даосизм мен конфуцийлік ілімдегі (конфуцианство) адам мәселесі.
5. Конфуцийдің кемелденген мемлекет жайлы ілімі

№ 3 тақырыпқа арналған тапсырмалар:

**Өзіндік дайындыққа арналған сұрақтар:**

1. Көне грек философиясының космоцентризмі.

2. Софистика – философия және мәдениет құбылысы ретінде.

3. Платонның космологиясы және жан туралы ілімі.

4. Аристотель этикасы және метафизикасы.

5. Эллинизм философиясы.

**Тестілер:**

1. “Дүние дегеніміз заңдылықпен жанатын және сөнетін от” деп кім айтқан?

А) Гераклит.

В) Демокрит.

С) Парменид.

D) Сократ.

Е) Анаксагор.

2. Сократ бойынша дана адам:

А) Дестүрледi хабарлайды.

В) Өін ұстайды.

С) Адамдарды басқарады.

D) Табиғат заттарын біледі.

Е) Аспан заңдылықтарын біледі.

3. Антикалықтын философиядағы ашулар:

А) Теория,

В) Догма,

С) Комментарии,

D) Шежире,

Е) Аңыз.

4. “Дүниенің негізінде су жатады” деп айтқан:

А) Зенон.

В) Анахарсис.

С) Фалес.

D) Ямвлих.

Е) Платон.

5. “Сан- барлық заттардың алғы негізінің мәні” деп айтқан:

А) Анаксагор.

В) Пифагор.

С) Протагор.

D) Демокрит.

Е) Платон.

6. Демокрит дүниенің алғы негізі деп нені айтқан:

А) Атомдар мен бостықты.

В) Су мен отты.

С) Атомдар мен молекулаларды.

D) Жер мен аспанды.

Е) Жұлдыздар мен айды.

7. Философиядағы Сократың дәстүрi немен ерекшеленедi:

А) Мәселенi бейнелеу

В) Сұрактарды жұмбақтарды немесе мәселердi көтеру

С) Мәселердi ықлас-ынтамен шешу

D) Заттар көпшiлiкте бiршiлiктi iзденiспен

Е) Заттардын интерпретациясы

8. “Тек болмыс қана бар, ал бейболмыс тіпті де жоқ” деп айтқан:

А) Протагор.

В) Платон.

С) Парменид.

D) Зенон.

Е) Антисфен.

9. “Әлемді Махаббат қосады, ал бөлетін Жаугершiлiк” деген кімнің ойы:

А) Протагордың.

В) Аристотельдің.

С) Эмпедоклдің.

D) Демокриттің.

Е) Кратилдің.

10. Анаксагордың гомеомериялары дегеніміз не?

А) Геометриялық бөлшектер.

В) Заттардың ұсақ тұқымдары.

С) Дүниеқалаудың алғы кірпіштері.

D) Жұлдыздар.

Е) Жер.

**Рефераттар тақырыптары:**

1. Милет мектебі: материализмді негіздеу.

2. Софистика философиялық құбылыс ретінде.

3. Платон және Сократ.

4. Аристотельдің әлеуметтік-саяси көзқарастары.

5. Эллинизм философиясы.

№ 4 тақырыпқа арналған тапсырмалар:

**Өзіндік дайындыққа арналған сұрақтар:**

1. А.Аврелийдің құдай, адам, тарих туралы ілімі.
2. Ф.Аквинскийдің іліміндегі құдай идеясын негіздеу.
3. Номинализм және реализм.

**Тестілер:**

1. Киелі Августин зұлымдылықтың себебін неден көреді:

А) Дүниенің кемеліне жетпегендігінен.

В) Адам ерігінің ауытқуынан.

С) Адам санасынан.

D) Адам сезімінен.

Е) адамның бейсанасынан.

2. Ортодоксалдық схоластиканы жүйеушi христиандық догмаларының дұрыс мағыналы формасын iстеушi:

А) Э. Роттердамский,

В) Ф. Аквинский,

С) С. Боэций,

D) И.Д. Скотт,

Е) И.С. Эреугена.

3. “Өткен шақ- біздің есіміз, нақты шақ- кірпік қағыс, болашақ- бірдеңені ынта қылып күту” деген кімнің ойы:

А) Фома Аквинскийдің.

В) А.Августиннің.

С) У.Оккамның.

D) Филонның.

Е) Сиггер Брабантскийдің.

4. “Бұл дүниені зұлымды Құдай жаратқан” деген кімнің пікірі:

А) Христианның.

В) Гностиктердің.

С) Манихейстердің.

D) Плотиннің.

Е) Проклдің.

5. Неоплатонизмнің негізгі түсінігі:

А) Эманация.

В) Креация.

С) Негация.

D) Конформация.

Е) Генерация.

6. А.Августин философиясындағы “Фабрикация” нені білдіреді:

А) Құдайдың табиғатты жаратуы.

В) Адамның қандай да болсын бір затты жасауы.

С) Адамды өтірік кінәлау.

D) Сатқындық.

Е) Ерлік.

7. Орта ғасыр схоластикасының белгілі өкілі:

А) Ямвлих.

В) Ф.Аквинский.

С) А.Августин.

D) Ибн-Сина.

Е) Әл-Фараби.

8. Ф.Аквинский сенім мен парасат ақиқаттар қатынасын қалай шешкен?

А) Сенім парасаттан жоғары.

В) Парасат сенімнен жоғары.

С) Олар бірдей мәнді.

D) Үміт- жоқ.

Е) Шындық- жоқ.

9. У.Оккамның принципі:

А) Мән-мағыналарды қажеттіктен артық көбейтуге болмайды.

В) Мән әрқашанда көрінеді.

С) Қандай да болсын құбылыс- мәнді.

D) Өзін -өзі тану.

Е) Құбылысты жеткілікті тану.

10. Жер қала мен аспан қала туралы ілімді кім шығарған:

А) А.Августин.

В) Ямвлих.

С) Ф.Аквинский.

D) Плотин.

Е) Демосфен.

**Рефераттар тақырыптары:**

1. Ортағасырлық христиан философиясындағы тұлға мәселесі.
2. Ортағасырлық христиан ойшылдарының философиялық жаңалықтары.
3. Ортағасырлық христиан ойшылдары тарихтың және адам өмірінің мәні туралы.
4. Ортағасырлық христиандық философиядағы адам және табиғат.

№ 5 тақырыпқа арналған тапсырмалар:

**Өзіндік дайындыққа арналған сұрақтар:**

1. Әл-Кинди және Араб тілді философияның бастауы.
2. Әл-Фарабидің онтологиясы және әлеуметтік-этикалық формасы.
3. Ибн-Халдунның әлеуметтік-этикалық формасы.

**Тестілер:**

1. Ибн Рошд сенім мен парасат ақиқаттар ара- қатынасы туралы сұрақты қалай шешеді:

А) Сенім парасаттан жоғары.

В) Парасат сенімнен жоғары.

С) Олар бірмәнді және бір бірінен тәуелсіз.

D) Сенім жалған.

Е) Парасат қателеседі.

2. Қандай философ медицина дамуына үлкен үлесін қосты:

А) Ибн-Сина.

В) Әл-Газали.

С) Ибн-Холдун.

D) Ибн-Рошд.

Е) Ибн-Халдун.

3. Басқарушыларға қажетті қасиеттерді зерттеген:

А) Әл-Газали.

В) Әл-Фараби.

С) Әл-Бируни.

D) Ибн-Сина.

Е) Әл-Хамади.

4. Білетіндердің ұстазы:

А) Әл-Фараби.

В) Ибн-Рошд.

С) Ибн-Сина.

D) Ибн-Халдун.

Е) Ұлықбек.

5. Ізгі және надан қала туралы ілімді кім шығарған:

А) Әл-Фараби.

В) Ибн-Сина.

С) Әл-Газали.

D) Ибн-Халдун.

Е) Джалаладин Румн.

6. Дүниенің мәңгілігін және адам жанының өлуін мойындаған орта ғасыр ойшылы:

А) Ибн-Рошд.

В) Әл-Фараби.

С) Әл-Газали.

D) Ибн-Халдун.

Е) Ибн-Сина.

7. “Егер адамдар өз үй маңайына жидек ағаштары емес, кипаристер еге бастаса- олар дағдарыстың ырымы. Өйткені олардың не дәні жоқ, не иісі жоқ, олар тек қана әдемі”. Бұл ойдың иесі кім? Кейбіреулер оны қазіргі әлеуметтану мен саясаттанудың әкесі деп санайды:

А) Әл-Фараби.

В) Ибн-Сина.

С) Ибн-Халдун.

D) Ибн-Рошд.

Е) Әл-Бируни.

**Рефераттар тақырыптары:**

1. Ислам, оның негізгі бағыттары.
2. Ортағасырлық мұсылман философиясындағы кемелденген адам мәселесі.
3. Ибн-Синаның ғылыми философиялық мұрасы.
4. Ибн-Рушдтың діни философиясы.

№ 6 тақырыпқа арналған тапсырмалар:

**Өзіндік дайындыққа арналған сұрақтар:**

1. Қайта Өрлеу дәуірінің философиясының ерекшеліктері және негізгі сипаттары.
2. Қайта Өрлеу дәуіріндегі ғылым.
3. Қайта Өрлеу дәуірінің әлеуметтік-саяси философиясы.
4. Қайта Өрлеу дәуіріндегі діни реформация.

**Тестілер:**

1. “Күн- Ғарыштағы жұлдыздардың біреуі ғана” деген ой иесі:

А) Н.Коперник.

В) Г.Галилей.

С) Д.Бруно.

D) Кузанский.

Е) Филон Александрийский.

2. “Күн- Ғарыштың орталығы” деген ой иесі:

А) Н.Коперник.

В) Д.Бруно.

С) М.Лютер.

D) Кальвин.

Е) Галилей.

3. Қайта Өрлеу өй-өрiсiндегi, идеологиядағы,мәдениетiндегi негiзгi бағыты:

А) Антропоцентризмге қарсы күрес.

В) Теоцентрикалықты антропоцентрикалық әлемдi тануына көшу.

С) Пацифизмның женуiне ұмтылыс.

D) Космоцентрикалық дуниетанымға қайтып оралу.

Е) Обскуратизм.

4. Қайта Өрлеу дәурiнiң утопист-ойшыларды атаныз:

А) Петрарка, Лоренцо Валла.

В) Томас Мор, Компанелла.

С) Алигьери, Фичино.

D) Роттердамский, Роджер Бэкон.

Е) Коперник, Бруно.

5. “Адам өмірден мейлінше ләззат алу үшін жаралған” деген ой иесі кім?

А) Н.Макиавелли.

В) Н.Кузанский.

С) Лоренцо Валла.

D) Филон.

Е) Анаксагор.

6. “Қарама- қарсылықтардың сәйкес келуі” пікір иесі:

А) Н.Кузанский.

В) Дж.Манетти.

С) Г.Галилей.

D) Коперник.

Е) Бруно.

7. Кім адамның танымдылық мүмкіншіліктерін сезім, ақыл және парасат деп бөлді:

А) Дж.Манетти.

В) Н.Кузанский.

С) Н.Макиавелли.

D) Коперник.

Е) Валла.

8. Философия тарихында кім алғаш рет саясат пен моральды бөлген:

А) Н.Макиавелли.

В) Д.Бруно.

С) Г.Галилей.

D) Аристотель.

Е) Платон.

9. Батылдық пен абайлық - саясатшының қажетті қасиеттері. Бірақ Макиавелли бойынша осылардың қайсысын алға қою керек:

А) Батылдықты.

В) Абайлықты.

С) Еш қайсысында.

D) Батылдық пен абайлық- бір уақытта.

Е) Оны да және басқаны да алып тастау қажет.

**Рефераттар тақырыптары:**

1. Н.Макиавеллидің «Государь» атты еңбегінің негізгі идеялары.
2. Л.Винчи шығармашылығы.
3. Қайта Өрлеу дәуірі философиясындағы тұлға мәселесі.
4. Ренессанс дәуіріндегі өнер және философияның өзара байланысы.

№ 7 тақырыпқа арналған тапсырмалар:

**Өзiндiк дайындыққа арналған сұрақтар:**

**1.** Ф.Бэкон таным саласында кездесетiн елестердi қалай деп атайды

2. “Жемiстi” тәжiрибелердiң “сәулелi” тәжiрибелерден айырмашылығы қандай

3. Танымдағы индуктивтi методтың маңызы қандай

4. Р.Декарттың философиясының негiзгi принциптерiн есiңiзге түсiрiңiз

5. Р.Декарттың “күмәндану” принципiнiң маңызы неде

6. Дедуктивтi метод қай ғылым салаларында көбiрек қолданылады

**7.** Т.Гоббс “субстанция” ұғымын қалай түсiнедi

8. Т.Гоббс тiл мен ойдың ара-қатынасын қалай анықтайды

9. Т.Гоббс мемлекеттiң пайда болуы жөнiнде қандай теория жасайды

10. Ағарту философиясының негiзгi ерекшелiктерi.

11. Деизм дегенiмiз не

12. Ш.Монтескьенiң “заңдық көзқарас” жөнiндегi ойлары.

13. “Географиялық детерминизм” дегенiмiз не

14. Ж-Ж. Руссоның теңсiздiктiң пайда болуы жөнiндегi идеялары.

**Тестiлер:**

1. Танымдағы зерттеулердi “жемiстi” және “сәулелi” тәжiрибелерге бөлген:

а) Ф.Бэкон; в) Дж.Локк; с) Б.Спиноза; д) Р.Декарт.

2. Өзiнiң болмыс iлiмiнде 2 субстанцияны мойындаған:

а) И.Кант; в) Дж.Локк; с) Р.Декарт; д) Б.Спиноза.

3. “Адам табиғаты өзiмшiлдiкке негiзделген” деген пiкiрдi айтқан:

а) Дж.Локк; в) Т.Гоббс; с) Р.Декарт; д) Г.Гегель.

4.Индуктивтi методты Жаңа дәуiрде алғаш негiздеген:

а) Р.Декарт; б) Дж.Локк; с)Ф.Бэкон; д) Б.Спиноза.

5. Мемлекет жөнiнде “шарттық тұжырымды” жасаған:

а) Ибн-Халдун; в) У.Оккам; с) Т.Гоббс; д) Ф.Бэкон.

6. “Ойлаймын, олай болса, өмiр сүремiн” деген:

а) Г.Галилей; в) Н.Коперник; с) Ф.Бэкон; дж) Р.Декарт.

7. Библияның мазмұнынан көп қайшылықтарды ашқан:

а) А.Августин; в) Ф.Аквинский; с)Б.Спиноза; д) Р.Декарт.

8. Танымдағы дедуктивтi методты негiздеген:

а) Аль-Фараби; в) Р.Декарт; с) У.Оккам; д) Т.Гоббс.

9. Б. Спиноза неше субстанцияны мойындайды

а) 3 субстанцияны (Құдай, тiршiлiк, адам);

в) 2 субстанцияны ( ойлау және созылу) ;

с) 1 субстанцияны ( Құдай, я Табиғат) ;

д) шексiз көп субстанцияны ;

10. “Адамның түйсiктерi бiздi алдайды, сондықтан бәрiн де ой елегiнен өткiзуiмiз керек”, - деген пiкiрдi кiм айтты

а) Дж.Локк; в) Т.Гоббс; с) Б.Спиноза; д) Р.Декарт.

11. Монада iлiмiн жасаған :

а) Р.Декарт; в) Б.Спиноза; с) В.Лейбниц; д) Ф.Бэкон.

12. Адамның жан-дүниесiнде туа бiткен ешнәрсе жоқ. Ол “tabula rasa” (таза тақта). Мұны айтқан:

а) Дж.Локк; в) Б.Спиноза; с) В.Лейбниц; д) Ф.Бэкон.

13. “Дүние алдын-ала орнатылған сәйкестiктiң негiзiнде өмiр сүредi”,- деген пiкiрдi айтқан:

а) В.Лейбниц; в) У.Оккам; с) Р.Декарт; д) Ф.Бэкон.

14. “Ағарту философиясы” қай уақытта пайда болады

а) ХУ ғ.; в) ХУ1 ғ.; с) ХУII ғ.; д) ХУIII ғ.

15. “Iзгiлiк пен әсемдiк - бiр”. Мұны айтқан:

а) Б.Мандевиль; в) Ж.Ж.Руссо; с) А.Шефстберри; д) Д.Беркли.

16. Солипсизм дегенiмiз:

а) көпқұдайлықты қолдау;

в) объективтi идеализмнiң ерекше түрi;

с) субъективтi идеализмнiң ерекше түрi;

д) материализм бағытына жатады;

**Рефераттар тақырыптары:**

1. Ф.Бэкон - Жаңа дәуiрдегi философияның негiзiн қалаушы.

2. Р.Декарттың рационалдық философиясы.

3. Б.Спинозаның пантеистiк iлiмi.

4. Ф.Бэконның танымдағы елестерi.

5. В.Лейбництiң монадологиясы.

6. Дж.Локктың жеке меншiк пен азаматтық қоғам жөнiндегi ойлары

7. Дж.Локктың танымдық iлiмi.

8. В.Лейбництiң теодицеясы.

9. Ф. Бэконның танымдық теориясы

10. Т.Гоббстың мемлекет жөнiндегi iлiмi.

11. ХУIII ғ. “Ағарту философиясының ерекшелiктерi.

12. Д.Толанд пен А. Коллинздiң деистiк көзқарастары.

13. А.Шефтсберри мен Б.Мандевильдiң моральдық философиялары.

14. Ф.Вольтердiң философиялық көзқарастары.

15. Француз энциклопедияшылары.

16. Ш.Монтескьенiң мемлекет билiгiн бөлу принципi.

17. Ж.Ж. Руссоның “қоғамдық шарт” тұжырымдамасы.

№ 8 тақырыпқа арналған тапсырмалар:

**Өзiндiк дайындыққа арналған сұрақтар:**

1. Немiс классикалық философиясындағы көрнектi тұлғаларды есiңiзге түсiрiңiз.

2. И.Кант “сынға дейiнгi” өмiр кезеңiнде қандай гипотеза ұсынды

3. И.Канттың танымдағы жасаған “коперникандық төңкерiсiнiң” мәнi неде

4. “Категориялдық императивтiң” негiзгi талабын көрсетiңiз.

5. И.Канттың “диалектикалық антиномияларын” есiңiзге түсiрiңiз.

6. Г.Гегельдiң философиялық жүйесi.

7. Диалектиканың негiзгi заңдарын атаңыз.

8. Г.Гегельдiң рух саласындағы 3 сатысы.

9. Философия рухтың қай саласына жатады

10. Л.Фейербахтың философиясының негiзгi қағидалары.

11. Л.Фейербах дiннiң әлеуметтiк, танымдық, психологиялық түп-тамырлары

жөнiнде.

12. Л.Фейербахтың “сүйiспеншiлiк” iлiмi.

**Тестiлер:**

1. Қай философтың өмiр кезеңдерi “сынға дейiн” және “сындыққа” бөлiнедi

а) Канттың; в) Гегельдiң; с) Фейербахтың; д) Фихтенiң;

2. “Абсолюттiк идея” қай философтың жүйесiнiң негiзiнде жатыр

а) Шеллингтiң; в) Фихтенiң; с) Гегельдiң; д) Канттың;

3. Танымдағы диалектикалық методтың негiзiн жасаған:

а) Кант; в)Гегель; с) Фейербах; д) Гейне;

4. Категориалық императивтiң талаптарын жасаған:

а) Кант; в) Фейербах; с) Гегель; д) Фихте;

5. Гегель дiн мен философияны қалай бағалайды

а) дiн мен философияны тең бағалайды;

б) дiн философиядан жоғары;

с) философия дiннен жоғары;

д) дiн мен философияның байланысы жоқ;

6. “Iс-әрекет жаса” Бүл кiмнiң ұраны:

а) Фихтенiң; в)Канттың; с) Гейненiң; д) Шеллингтiң;

7. Әлеуметтiк нормаларды легальдық және моральдық деп екiге бөлген:

а) Кант; в) Фихте; с) Гердер; д) Шеллинг;

8. Фейербахтың көзқарасы:

а) эмпиризм; в)материализм; с) идеализм; д) натурализм;

9. Шеллингтiң “интеллектуалдық интуициясына” жете алатын:

а) Құдай; в) “ақылды жануарлар”; с) барлық адамдар; д) генийлер

10. И.Канттың ойынша, Ерiктiк әлемiнде қандай зерде iс-әрекет етедi

а) теоретикалық; в) практикалық; с) спекулятивтiк; д) диалектикалық;

11. И.Фихтенiң философиялық жүйесiнiң негiзiнде не жатыр

а) болмыс; в) табиғат; с) “Мен”; д) кеңiстiк;

12. Г.Гегель өзiнiң философиялық жүйесiн қалай атады

а) натурализм; в) деизм; с) абсолюттiк идеализм; д) солипсизм;

**Рефераттар тақырыбы:**

1. И.Канттың моральдық философиясы.

2. И.Канттың таным саласындағы “коперникандық төңкерiсi”.

3. Г.Гегельдiң философиялық жүйесi.

4. И.Фихтенiң философиясы.

5. Ф. Шеллингтiң болмыс жөнiндегi iлiмi.

6. Г.Гегельдiң диалектика iлiмiне қосқан үлесi.

7. Ф.Шеллингтiң өнер философиясы.

8. Л.Фейербахтың табиғат философиясы.

9. Л.Фейербахтың христиан дiнiн әшкерлеуi.

10. Немiс классикалық философиясының тарихи маңызы.

№ 9 тақырыпқа арналған тапсырмалар:

**Өзiндiк дайындыққа арналған сұрақтар:**

1. Маркстiк философияның негiзгi қағидасы қандай

2. Қоғамды материалистiк тұрғыдан түсiну дегенiмiз не

3. Марксизмдегi “қоғамдық болмыс” пен “қоғамдық сана” ұғымдарын салыстырыңыз.

4. Маркстiк философия таным мәселесiне қандай жаңалықтар еңгiздi

5. К.Маркс дамудың қайнар көзiн неден iздейдi

6. Әлеуметтiк мәселелердi таптық тұрғыдан қарау қандай салдарларға әкелуi мүмкiн

7. К.Маркстiң қоғамды формациялық жолмен талдауы дұрыс па

8. Марксизмдегi адам мәселесiнiң ерекшелiктерi.

9. Маркстiң коммунизм теориясын сынай аласыз ба

10. Марксизмнiң гуманистiк-адамгершiлiк жақтарын көрсетiңiз.

11. ХIХ ғ. екiншi жартысында неге классикалық философияға қанағаттанбаушылық пайда болады

12. А.Шопенгауер философиясының негiзiнде не жатыр

13. С.Кьеркогер не үшiн Гегельдiң философиясын сынға алады

14. Әлемдiк ерiкке қарсы күресiнде адам қандай сатылардан өтедi

15. С.Кьеркогер философияға қандай ұғымдарды еңгiзедi

16. С.Кьеркогердiң экзистенциалдық диалектикасының маңызы неде

17. Адам өмiрiнiң дiни сатысының ерекшелiгiн С.Кьеркогер неден көредi

**Тестiлер:**

1. К.Маркстiң ашқан ұлы жаңалығы:

а) диалектика; б) адам өмiрiнiң зардаптығы; с) тарихты материалистiк тұрғыдан түсiну; д) iс-әрекет теориясы;

2. К.Маркстiң ойынша, дамудың қайнар көзi:

а)Құдайда; б) адамда; с) заттың iшкi қайшылығында; д) бiр заттың екiншiге тигiзетiн сыртқы әсерiнде;

3. Ф.Энгельстiң ашқан қозғалыс формалары:

а) механистiк, физикалық, гравитациялық, биологиялық, әлеуметтiк;

в) механистiк, инерциялық, биологиялық, әлеуметтiк, ғарыштық;

с) физикалық, гравитациялық, ғарыштық, молекулярлық, биологиялық;

д) механистiк, физикалық, химиялық, биологиялық, әлеуметтiк;

4. К.Маркс тарихты қандай тұрғыдан талдайды

а) цивилизациялық; в) мәдениеттiк; с) рухани; д) формациялық;

5. Философияның негiзгi пәнiне С.Кьеркогер ненi жатқызады

а) жеке адамның өмiр сүруi;

в) қоғамның дамуы;

с) материаны зерттеу;

д) қозғалысты зерттеу;

6. “Философия ғылым емес, ол өнердiң бiр түрi”. Мұны айтқан:

а)Шопенгауер; в) Кьеркогер; с)Гегель; д) Фихте;

7. Шопенгауер философиясының негiзгi ұғымы:

а) сана; в) материя; с) табиғат; д) ерiк;

8. С.Кьеркогер адам өмiрiнiң үш сатысын нелерден көредi:

а) эстетикалық, этикалық, дiни;

в) табиғи, қоғамдық, рухани;

с) табиғи, эстетикалық, этикалық;

д) табиғи, этикалық, дiни;

**Рефераттар тақырыптары:**

1. Маркстiк философиядағы материалистiк көзқарастың ерекшелiктерi.

2. Диалектика және коммунизм идеясы.

3. Ф.Энгельстiң “Табиғат диалектикасы”.

4. К.Маркстiң қоғамдық-экономикалық формация теориясы

5. ХХ ғ. марксизмнiң тағдыры.

6. Бейклассикалық философияның дүниеге келуiнiң негiзгi себептерi.

7. А.Шопенгауер және оның әлемдiк пессимистiк философиясы.

8. С.Кьеркогер - экзистенциалдық философияның алғашқы өкiлi.

№ 10 тақырыпқа арналған тапсырмалар:

**Өзiндiк дайындыққа арналған сұрақтар:**

1. ХХ ғасырдың адамзат тарихындағы ерекше орны және оның философиялық ой-пiкiрге тигiзген ықпалы.

2. О.Конт адамзат ой-өрiсiнiң дамуын қандай сатыларға бөледi

3. Эмпириокритицизм бағытының дүниеге келуiне қандай себептер өз әсерiн тигiздi

4. Верификация дегенiмiз не

5. Лингвистикалық философияның негiзгi қағидасы

6. К.Поппердiң фальсификация принципiнiң маңызы неде

7. И. Лакатостың “ғылыми-зерттеу бағдарламасы”

8. Парадигма дегенiмiз не

9. Феноменологиядағы сананың интенционалдығы дегенiмiз не

10. “Өмiрлiк дүние” танымға өз әсерiн қалай тигiзедi

11. Герменевтика дегенiмiз не

12. М.Хайдеггердiң “болмыстың үйi - тiл” деген ойын қалай түсiнесiз

13. А.Бергсонның “шығармашылық талпыныс” ұғымы.

14. Ф.Ницше философиясының негiзгi ұғымы.

15. “Адамнан жоғарыға” Ф.Ницше қандай мiнездеме бередi

16. Ф.Ницшенiң “Құдай өлдi” деген сөзiн қалай түсiнесiз

17. З.Фрейд адам психикасын қандай қабаттарға бөледi

18. Сублимация дегенiмiз не

19. К.Юнгтың “архетип” ұғымы

20. А.Адлердiң “компенсация” ұғымы ненi көрсетедi

21. Э.Фромм: дүниеде болу, я болмаса, алу керек пе

22. Экзистенциализм адамның өмiр сүру ерекшелiгiн неден көредi

23. “Шекаралық ақуал” дегенiмiз не

24. Экзистенциализмдегi ерiктiк мәселесi

25. М.Хайдеггердiң “das Man” деген ұғымының мәнiн көрсетiңiз.

26. В.Франклдiң “экзистенциалдық вакуум” ұғымы

27. Христиандық философияда “сенiм” мен “бiлiмнiң” ара-қатынасы қалай шешiледi

28. Т. де Шарденнiң “тангенциалдық” және “радиалдық” энергия ұғымдарының мән-мағнасы.

29. “Ноосфера” дегенiмiз не

30. “Архирейлiк” және “прометейлiк” адам.

31. “Негритюд” iлiмiнiң негiзiн жасаған кiм

32. Батыс философиясы Шығыс ой-пiкiрiнде сомдалған қандай құндылықтарды ала алады

**Тестiлер:**

1. О.Конттың көрсеткен адамзат ой-өрiсiнiң тарихи үш сатысы:

а) эстетикалық; этикалық; дiни;

в) дiни; метафизикалық; этикалық;

с) теологиялық; метафизикалық; позитивтiк;

д) метафизикалық; этикалық; позитивистiк;

2. Логикалық позитивизмнiң ұғымдарды тексеру құралы:

а) тәжiрибе; в) фальсификация; с) редукция; д) верификация

3. ғылыми-зерттеу бағдарламасын құрайтын:

а) қатты өзек пен қорғайтын шеңбер;

в) қорғайтын шеңбер мен ғылыми деректер;

с) қатты өзек пен гипотезалар;

д) гипотезалар мен ғылыми деректер;

4. Парадигма ұғымын философияға еңгiзген:

а) А.Адлер; в) Э.Фромм; с) Т.Кун; д) К.Поппер;

5. Сананың интенционалдығы қай философиялық ағымда ашылды

а) феноменология; в) лингвистикалық философия; с) эмпириокритицизм; д) герменевтика;

6. Герменевтика ағымының көрнектi өкiлi:

а) Э.Фромм; в) Г.Гадамер; с) Р.Карнап; д) Э.Гуссерль;

7. А.Бергсон танымның негiзгi құралын неден көредi

а) санадан; в) түйсiктерден; с) практикадан; д) интуициядан;

8. Ф.Ницшенiң философиясының негiзгi ұғымы:

а) ерiк; в) сана; с) билiкке деген ерiк; д) билiк;

9. Психоанализ iлiмiнiң негiзiн жасаған:

а) К.Поппер; в) Э.Фромм; с) З.Фрейд; д) Ф.Ницше;

10. Психоанализге “архетип” ұғымын еңгiзген:

а) З.Фрейд; в) К.Юнг; с) Э.Фромм; д) А.Адлер;

11. Экзистенциализмдегi адамның өмiр сүруiнiң тектiк қасиетi:

а) ар-ұжданда; б) күнәда; с) ерiктiкте; д) сүйiспеншiлiкте;

12. Экзистенциализмнiң негiзгi қағидасы:

а) адам өмiр сүруге өз мәнiмен бiрге келедi;

в) адам ең алдымен өмiр сүруге келiп, содан кейiн өз мәнiн жүре келе табады;

с) адам - биологиялық пәнде;

д) адам - әлеуметтiк пәнде;

13. Ноосфера дегенiмiз:

а) ақыл-ой қабыты; в) тiршiлiк әлемi; с) жануарлар әлемi; д) микроорганизмдер жүйесi;

**Рефераттар тақырыптары:**

1. О.Конт - позитивизмнiң негiзiн қалаушы.

2. Лингвистикалық философия

3. Постпозитивизм және оның негiзгi өкiлдерi

4. Э.Гуссерль - феноменологияның негiзiн қалаушы.

5. Герменевтика iлiмiнiң негiзгi қағидалары.

6. Ф.Ницше және оның билiкке деген еркi.

7. З.Фрейдтiң психоанализ iлiмi.

8. Э.Фромм: болу, я алу ма

9. Экзистенциализм ұғымының негiзгi қағидалары.

10. ХХ ғ. дiни философия.

№ 11 тақырыпқа арналған тапсырмалар:

**Өзiндiк дайындыққа арналған сұрақтар:**

1. Ресей тарихы мен рухани өмiрiне деген славянофильдердiң көзқарасы қандай болды

2. Батысшыл бағыт ұстаған ойшылдар көзқарастарының ерекшелiгi

3. В.С.Соловьевтiң философиясының негiзгi ұғымы

4. В.С.Соловьевтiң танымдағы көрсеткен үш тәжiрибе түрi

5. В.С.Соловьевтiң моральдық философиясындағы “ар-ұждан”, “ұят”, “пiр тұту” категорияларының бiр-бiрiнен айырмашылығы.

6. Л.И.Шестовтың экзистенциалдық философиясы.

7. А.Н.Бердяевтiң философиялық көзқарастары.

8. А.Н.Бердяевтiң философиясындағы ерiктiк мәселесi.

9. Орыс философиясындағы дiни антропологиялық ойлар (С.Н.Булгаков, С.Л.Франк, Н.О.Лосский).

10. Ғарыш философиясы ( К.Э.Циолковский, Н.Ф.Федоров, А.Л.Чижевский”)

11. В.И.Вернадскидiң “ноосфера” ұғымының ерекшелiгi.

12. Н.К. Рерихтiң мистикалық философиясы

**Тестiлер:**

1. Ресей философиясындағы “батысшылар” ағымының алғашқы өкiлi:

а) А.Л.Чижевский; в) П.Я.Чаадаев; с) А.И. Герцен; д) С.Л.Франк

2. Ресей философиясындағы славянофильдiк бағыттың көрнектi өкiлi:

а) А.СХомяков; в) А.И.Герцен; с) Т.Н.Грановский; д) С.Л.Франк

3. В.С.Соловьевтiң “бәрiнiң бiрлiктiк” философиясы қандай қағидадан шығады:

а) Құдай және Дүние - бiрегей;

в) “Бәрiнiң бiрлiктiгi” - Құдайда;

с) “Бәрiнiң бiрлiктiгi” - адамның санасында;

д) Бәрi де - Құдай;

4. Ресей қоғамы қауымдастықтың негiзiнде дамуы керек. Бұл пiкiрдi қолдаған:

а) славянофильдер; в) батысшылар; с) дiни философия өкiлдерi; д)ғарыш философиясының өкiлдерi;

5. Л.Шестовтың философиясының негiзгi қағидасы:

а) сенiм мен бiлiм - бiр-бiрiн толықтырады;

в) сену үшiн түсiнемiн;

с) түсiнемiн - сену үшiн;

д) сенiм мен бiлiм бiр-бiрiмен ымыраласпайды;

6. Н.А.Бердяев философиясының негiзгi ұғымы:

а) ерiктiк; в) сана; с) материя; д) билiк.

7. Құдайға қарсы күрес, дiндi тарату - қажеттi түрде екiншi дiндi тудырады. Мұны айтқан:

а) С.Н. Булгаков; в) С.Л.Франк; с) В.Г.Белинский; д) А.И.Герцен.

8. Құдай дүниедегi залымдыққа жауапты емес, өйткенi, Оның өзiнiң негiзi жоқ. Мұны айтқан:

а) Н.А.Бердяев; в) В.Г.Белинский, с) С.Л.Франк; д) Н.П.Огарев.

9. Биосфераның ноосфераға өтуiн болжаған:

а) а)Н.П.Огарев; в) А.И.Герцен; с)В.И.Вернадский; д) С.Л.Франк.

10. Жердегi тiршiлiктiң пайда болып өмiр сүруiндегi күннiң ерекше рөлiн көрсеткен:

а) А.Л.Чижевский, в)С.Н.Булгаков; с) Н.К.Рерих; д)Н.П.Огарев.

11. Адамның жасампаздық iс-әрекетi әсемдiкке негiзделген. Бұл пiкiрдi айтқан:

а)Н.К.Рерих; в)Т.Н.Грановский; с) А.Л.Чижевский; д) С.Л.Франк.

**Рефераттар тақырыптары:**

1. Ресей философиясындағы славянофильдер мен батысшылардың бiр-бiрiмен күресi;

2. В.С.Соловьевтiң философиялық көзқарастары;

3. Н.А.Бердяевтiң философиясы;

4. В.И.Вернадскийдiң ноосфера идеясы;

5. Ғарыш философиясы және оның негiзгi өкiлдерi;

**№2 кезектік бақылау (КБ)- коллоквиум** (баяндама, реферат)

№ 12 тақырыпқа арналған тапсырмалар:

### Өзiндiк дайындыққа арналған сұрақтар:

1. Қазақ дүниетанымының қандай ерекшелiктерiн көрсетуге болады

2. Көне түркi мифологиясындағы әйел Құдайдың аты қандай

3. Көне түркi мифологиясындағы өлiмнен қашып өлместiктi iздеген кiм болды

4. Гректердiң “Жетi даналарының” бiрi болып саналатын түркi бабамыздың есiмi кiм болды

5. “Ақыл, әдiлет, дәулет, қанағат” құндылықтары елдi бақытқа әкеледi,- деген ойшыл кiм

6. “Ақиқат сиын” жазған ойшылды атаңыз.

7. Сопылық философиядағы “фана” деген ұғымның мағнасы неде

8. Сопылықтың қай сатысында адам Алла-тағаламен қауышады

9. Өмiрде алудан гөрi болуды арман еткен жырауларды есiңiзге түсiрiңiз.

10. Қазақ даласындағы алғашқы утопист-жырау кiм болды

11. Абылай ханның кеңесшiсi болған ұлы жырау кiм едi

12. Қазақтың дана билерiн есiңiзге түсiрiңiз.

13. Қазақ болмысындағы шамандықтың қалдықтарын терең зерттеген ағартушы кiм болды

14. “Адам бол“ ұранын тастаған ойшыл кiм едi

15. Жаңа мектептер ашып, қазақша оқулықтарды алғаш жазған ағартушы кiм болды

16. Абай қандай “бес нәрседен қашық, бес нәрсеге асық” бол дейдi, соны есiңiзге түсiрiңiз.

17. Сот билiгiне жыл кесiлмей сайлауды қалаған кiм болды

18. Шәкәрiмнiң танымдық көзқарасын қандай бағытқа жатқызуға болады

19. “Оян, қазақ ” өлеңдер жинағын жазған ағартушы-демократты есiңiзге түсiрiңiз.

20. “Үш анықты” жазған кiм

21. “Маса” жинағын жазған ағартушы.

22. Кеңес дәуiрiнде диалектикалық логика саласын дамытқан философтарды есiңiзге түсiрiңiз.

24. Ұлт-аралық қатынасты зерттеген ғалымдарды есiңiзге түсiрiңiз.

25. Өтпелi кезең теориясын терең зерттеген ғалым.

26. Отандық философиядағы “батысшылардың” көзқарасын сипаттаңыз.

27. “Дiни iргетастық” деп қандай көзқарасты айтамыз

28. Философиядағы “Отаншыл бағыттың” өкiлдерiн есiңiзге түсiрiңiз.

29. Қазақстанның ХХI ғ. болашағына өз дүниетанымыңыздың негiзiнде философиялық болжам жасап көрiңiз.

**Тестiлер:**

1. Қазақ философиясындағы басым мәселе:

а) онтология; в) гносеология; с) антропология;

2. Көне түрiктер тотемi:

а) барыс, в) қасқыр; с) елiк;

3. Гректердiң “жетi бабасының” бiреуiне айналған түркi ойшылы:

а) Фалес, в) Хилон; с) Анахарсис;

4. “Екiншi ұстаз” аталған ойшыл:

а) Руми; в) Әл-Фараби; с) Ибн-Сина;

5) Тiлiң мен құлқыныңды тия бiл. Мұны айтқан:

а) Ибн-Рушд; в) Газали; с) Анахарсис;

6) Алғашқы қобызды жасап, соның үнiмен өлiммен күрескен түркi данасы:

а) Ж.Баласұғын; в) М.Қашғари; с) Қорқыт;

7. “Құтты бiлiк” авторы:

а) Ж.Баласұғын; в) С.Бақырғани; с) А.Жүйнеки;

8. Адам жан-дүниесiнен өнер, бiлiм, ақыл-ой, көңiл, ұятты тауып алуға болады. Бұл ойды айтқан:

а) Ж.Баласұғын; в) М.Қашғари; с) А.Жүйнеки;

9. “Диуани лұғат ат-тюрктi” жазған кiм :

а) Әл-Фараби; в) М.Қашғари; с) Низами;

10. Бал бар жерде, ара да бар. Ең алдымен араның зәрiн байқап көр. Бұл ойды айтқан:

а) Газали; в) А.Жүйнеки; с) Ибн-Сина;

11. Сопылық ағымды тудырған:

а) абидтер; в) захидтер; с) факихтер;

12. Сопылық дәрежеге жету сатыларының тәртiбi:

а) шариғат, в) ақиқат, с) тариқат,

тариқат, шариғат, ақиқат,

ақиқат; тариқат; шариғат;

13. “Диуани хикметтi” жазған:

а) Д.Руми; в) Қ.Яссауи; с) Г.Низами;

14. Пендешiлiктен арылып, нәпсiңдi тый Мұны айтқан:

а) Д.Руми; в) Әл-Фараби; с) Қ.Яссауи;

15. ХУ-ХУIII ғ.ғ. жыраулардың қойған негiзгi мәселесi:

а) ел бiрлiгi; в) жердi кеңейту; с) жауды жою;

16. “Жерұйықты” iздеген жыршы:

а)Доспамбет-жырау; в) Асан-Қайғы; с) Шал-ақын;

17. Бәрi де Тәңiрдiң жазғанынан болады. Бүл Шалкиiздiң ойын қандай ағымға жатқызуға болады:

а) волюнтаризм; в) фатализм; с) натурализм;

18. “Жақсының аты өлмейдi,

ғалымның хаты өлмейдi”. Бұл кiмнiң жолдары:

а) Доспамбет-жырау; в) Бұқар-жырау; с) Төле би;

19. Ақылдың түбi - құт болар,

Елге бай емес, би - құт. Бүл ойды айтқан:

а) Қазыбек би; в) Төле би; с) Айтеке би;

20. Географиялық детерминизм бағытындағы ағартушы:

а) Ш.Уәлиханов; в)Ы.Алтынсарин; с) Абай;

21. Қазақ жерiнде мектептер ашып жаңа оқулықтар жазған:

а)Ш.Уәлиханов; в)Ы.Алтынсарин; с) Абай;

22. “Манасты” алғаш рет қағазға түсiрген:

а) Н.Потанин; в) Ш.Уәлиханов; с) А.Бекетов;

23. Дiннiң шеңберiндегi философиялық антропология бағытын ұстаған:

а) Абай; в) Ш.Уәлиханов; с) М.Шоқай;

24. Тек қана “өзiң үшiн еңбек қылсаң - өзi үшiн оттаған хайуанның бiрi боласың”. Мүны айтқан:

а) Абай; в) Мағжан; с) Шоқан;

25. Философия саласында деизм бағытын ұстаған ойшыл:

а) Абай; в) Шәкәрiм; с) Бұқар-жырау;

25. Қазақ халқына экстенсивтiк шаруашылықтан интенсивтiкке өтудi насихаттаған ойшыл-демократ:

а) Шәкәрiм; в) А.Байтұрсынұлы; с) Абай;

26. “Құс, балық, шаян, көп алуан,

Айуаннан өсiп болдық адам”. Бұл жолдарды жазған:

а) Абай; в) Шәкәрiм с) Шоқан;

27. Кеңес заманында диалектикалық логика бағытындағы зерттемелердi бастаған:

а) Ж.Абдильдин; в) Д.Кiшiбеков; с)М.Сужиков;

28. Түркi руханиятын зерттеуге өз ұлесiн қосқан:

а) А.Касымжанов; в) К.Рахматуллин; с) М.Сабитов;

29. Этика саласында зерттеулер жүргiзген:

а) Г.Акмамбетов; в) А.Балгымбаев; с) А.Касабек;

30. Шәкәрiмнiң “үш анығына” жататын:

а) ғылыми ақиқат, в) күнделiктi тәжiрибе, с) дiни аян,

дiни аян, ғылыми ақиқаттар, тәжiрибе,

ар-ұждан; дiни аян; ар-ұждан;

31. Ұлт-аралық қатынастарды зерттеушi:

а) Т.Сарсенбаев; в) М. Хасанов; с)Т.Габитов.

32. Қазiргi замандағы соңғы философиялық ағымдарды зерттеп жүрген:

а) Б.Нуржанов; в) Н.Амрекулов; с) Н.Байтенова;

33. Адам мәселесiнiң белгiлi зерттеушiсi:

а) М.Сабитов; в) Қ.Абишев; с) С.Акатай;

34. Белгiлi “қазақтанушы”:

а)Ж.Молдабеков; в) А.Хамидов; с) Р.Кадыржанов;

35. Қазақ мәдениетiнiң типологиясын зерттеушi:

а) Т.Габитов; в) Ж.Молдабеков; с)Ж.Алтаев;

**Рефераттар тақырыбы:**

1. Қазақ мифологиясының ерекшелiктерi.

2. Анахарсис- жетi грек даналарының бiрiне айналған түркi баба.

3. Ж.Баласұғын және оның философиялық-этикалық ойлары.

4. А.Жүйнекидiң нақыл сөздерi

5. Сопылық философияның ерекшелiктерi

6. Қ.Яссауидiң дiни-этикалық көзқарастары.

7. Асан қайғы - алғашқы қазақ жерiндегi утопист.

8. Бұқар жыраудың дүниетанымдық көзқарастары

9. Ш.Уәлихановтың ағартушылық ойлары.

10. Абайдың адам философиясы

11. Абайдың саяси-құқтық көзқарастары.

12. Шәкәрiмнiң “ар-ұждан философиясы” және оның бүгiнгi адамзатқа қажеттiгi.

13. ХХғ. басындағы ұлттық демократиялық бағыттағы ойшылдар

14. А.Байтұрсынұлының ағарту iсiне қосқан еңбегi.

15. Кеңес заманындағы Отандық философия.

16. Егемен Қазақстандағы философияның дамуы.

№ 13 тақырыпқа арналған тапсырмалар:

**Өзiндiк дайындыққа арналған сұрақтар:**

1. Заң қажеттiлiк ретiнде, заң және мән.
2. Дүниенiң бiрлiгi және көптүрлiлiгi.
3. Монизм. Дуализм. Философиялық плюрализм.
4. Интраверттік және экстраверттік мәдениет деп нелерді айтамыз?
5. Болмыстың негізгі екі түрін есіңізге түсіріңіз;
6. «Екінші табиғат» болмысына нелер жатады?
7. Субъективті рух болмысы дегеніміз не?
8. Объективті рухани болмыс қалайша өмір сүреді?
9. Рухтың заттануы мен қайта жандануы қалайша жүреді?

**Тестiлер:**

1. Кеңiстiк пен уақыт - бiздiң қабылдау формаларымыз. Бұл пiкiрдi қай бағытқа жатқызамыз?

А) Субъективтi идеализм.

В) Объективтi идеализм.

С) Метафизикалық материализм.

D) Диалектикалық материализм.

Е) Дуализм.

2. Болмыс ұғымы нені қамтиды:

A) материалдық дүниені;

B) сана мен рухты ғана;

C) материя мен сананы;

D) Дүние- адам санасынан тыс өмір сүреді.

E) Дүние негізі-әлемдік ақыл-ес болып табылады.

3. Парменид бейболмысты мойындады ма:

A) жоқ;

B) мойындады;

C) болмысты бейболмысқа теңеді;

D) Индуктивтік, дедуктивтік.

E) Механикалық, антропологиялық.

4.Даосизмдегі болмыс ілімінде басымқы түсінік :

A) болмыс ұғымы;

B) бейболмыс;

C) болмыс пен бейболмыс тең;

D) Заңдар- ол билік пен халық арасындағы өзара пайдалы келісім.

E) Заңдар- ол құдайдың орнатқан тәртібі.

5. «Субстрат» (алғашқы зат) ұғымының мағынасын білдіретін түсінікті таңда:

A) Ол да, сол материя ғана.

B) Ол да, сол идея ғана.

C) Ол да, сол құдай ғана.

D) Универсалдық (әмбебаптық) алғашқы себеп.

E) Универсалдық (әмбебаптық) алғашқы зат.

6. «Субстанция» (алғашқы себеп) ұғымының мағынасын білдіретін түсінікті таңда:

A) Ол да, сол материя ғана.

B) Ол да, сол идея ғана.

C) Ол да, сол құдай ғана.

D) Универсалдық (әмбебаптық) алғашқы себеп.

E) Универсалдық (әмбебаптық) алғашқы зат.

7. «Экзистенция» дегеніміз не?

А) Өмір сүру, адамның қоршаған ортасы, адам болмысының синонимі.

В) Жалпы болмыс.

С) Құдай болмысы .

D) Сана болмысы.

Е) Бейболмыс.

8. Екінші табиғатқа не жатады:

А) тірі табиғат;

В) өлі табиғат;

С) адамның қолынан өткен заттар;

D) Сана болмысы.

Е) Бейболмыс

**Рефераттар тақырыптары:**

1. Мәдениет тарихындағы болмыс мәселесi.
2. Рухани болмыс.
3. Философия тарихындағы болмыс мәселесi.
4. Адам болмысының қайталанбас ерекшелiгi.
5. Парменидтің болмыс ілімі.
6. Көне Шығыстағы болмыс мәселесі.

№ 14 тақырыпқа арналған тапсырмалар:

**Өзiндiк дайындыққа арналған сұрақтар:**

1. Сана және ойлау.
2. Сана және шығармашылық.
3. Әлеуметтiк шығармашылықтың ерекшелiктерi.

**Тестiлер:**

1. Ойлаудың басты шарты неде:

а) бірдемені түсінуден бас тарту

в) бірқатар тарихи жағдай және алғышарттардың сәйкес келуі

с) кейбір-бірдемелер біз үшін мәселелер болып табылады, яғни түсінбейтінді және сол бірдемелерді түсінгіміз келеді.

д) бос уақыттың болуы

е) заттардың мәніне жеті

2. Егер Сократ адам зұлымдықты білместіктен жасайды десе, мына айтылған пікірдің қайсысы Сократқа жатады:

а) Өмір сүру, білу үшін емес, ал білу абыройлы өмiр сүру үшiн керек,

б) Білім – нұр, ал білімсіздік – түнек,

с) Мен бірдеңе білдім, бірақ басқасын жасадым,

д) Білім – күш,

е) Оқы, Оқы және Оқы.

3. Тiл мәнiнiң ең жалпы философиялық анықтамасы қай пайымдауда көрсетiлген:

А) Дүрыс дыбыстарға бөлiп сөйлеу.

В) Адамдардың арасындағы әлеуметтiк байланыстың өмiр сүру тәсiлi.

С) Адамдардың және жануарлардың арасындағы қарым-қатынас құралы.

D) Ой жеткiзу тәсiлi.

Е) Қарым- қатынаста ойлауда және жеткiзгенде рәмiздердiң жүйесi.

4. Шығармашылық ойлау мәнiнiң дұрыс берiлген пiкiрдi көрсетiңiз:

А) Шығармашылық ойлау-бұл жаңа ақпаратты алу қабiлеттiлiгi.

В) Шығармашылық ойлау –бұл шексiз қиялилау қабiлеттiлiк.

С) Шығармашылық ойлау-бұл процесте бұрын тәжiрибеде болмаған белгiлi бiлiмнiң ар жағына өтiп, жүзеге асырылады.

D) Принципиалды жаңалықты құру тәсiлi.

Е) Шығармашылық ойлау-бұл формалдық логиканың ережесiмен ойлау.

5. Тұлғаның диалектикалық материалистiк тұжырымдамасындағы затсыздандыру үрдiсi ненi бiлдiредi?

А) Заттың логикасын (қисынын) субъектiнiң игiлiгiне аудару,

В) Өзiнiң аяқталғанын объектiнiң сақтауы,

С) Субъектiнiң жағалай қоршаған ортамен, затпен ,энергиямен ,ақпаратпен, алмасу мүмкiндiгi,

D) Қоршаған ортаның әсерiн субъектiнiң қабылдауы,

Е) Тiршiлiктегi мазасыздануынан субъект iс - әрекетi оның қызметiнiң

жемiсiне айналуы.

6. Тұлғаның диалектика – материалистiк тұжырымдамасының заттандыру үрдiсi ненi бiлдiредi:

А) Субъект iс - әрекет қызметiнiң тiршiлiк абыржуынан тыныштық сипатқа өту iс - әрекет, қызметiнiң жемiсi,

В) Заттанған қызметтiң дамуы оны заттық бағытта алып жүредi,

С) Заттық қызметтiң дамуы қоғамдық қатынастардың пайда болуына алып келедi,

D) Заттық қызметтiң қалыптасуы биологиялық қатынастың ыдырауына алып келедi,

Е) Заттық қызметтiң дамуы қоғамның жiктелуiне алып келедi.

7. Ойлайтын және созылмалы, көсiлмелi, бiр-бiрiне тәуелсiз субстанцияның (негiз) авторы:

А) Бэкон,

В) Декарт,

С) Гоббс,

D) Спиноза,

Е) Локк.

8. Мына пiкiрде: “Барлық шынайылық ақылды, парасаты , ал барлық парасатты, ақылды шынайылықты” деген Гегельдiң ұстанымының қағидасы:

А) Кез келген шындықты ақтау,

В) Шындықты жетiлдiру,

С) Ақыл-ес пен ақылдылықтың, парасаттылықтың басымдылығы,

D) Жоғарғы құндылықтардың келмейтiнi,

Е) Шындықтың және ақыл-ес, парасаттың бiрдейлiгi.

**Рефераттар тақырыптары:**

1. Ойлау және тiл.
2. Қоғамдағы идеалдылық мәселесi.
3. Шығармашылық және еңбек.
4. Сана және тiл.
5. Идеология және билiк.

№ 15 тақырыпқа арналған тапсырмалар:

**Өзіндік дайындыққа арналған сұрақтар:**

1. Сезімдік танымның формаларын келтіріңіз.
2. Интуиция (ішкі көкей көз) дегеніміз не?
3. Ақиқат дегеніміз не?

4. Ақиқатқа жетудегі жаңылу мен жалғанның айырмашылығын көрсетіңіз.

5. Танымдағы методтардың қызметі қандай?

6.Теория дегеніміз не?

7.Экспериментті кейбір кезде неге «табиғатты тергеу» дейді?

8.Категориалдық синтез дегеніміз не?

9.Дедукция кеңінен қай ғылымдарда қолданылады?

10.Қазіргі ғылымдағы моральдық құндылықтар маңызының өсуінің себебі неде?

**Тестілер:**

1. Танымның шынайы негізі неде:

а) адам санасында;

в) тапқырлықта;

с) практикада;

д) адам таланттығында;

е) адам еркі мен жігерінде;

1. Рационализмнің көрнекті өкілі:

а) Б.Спиноза;

в) Дж.Локк;

с) Ф.Бэкон;

д) Т.Гоббс;

е) Ф.Ницше;

1. Ақиқаттың құндылық астарын көрсететін:

а) праксеология;

в) аксиология;

с) феноменология;

д) позитивизм;

е) экзистенциализм;

1. **Фальсификация** қағидасын танымға енгізген:

а) Б.Рассел;

в) М.Шлик;

с) Р.Карнап;

д) К.Поппер;

е) К.Уайтхед;

1. **Верификация** қағидасын таным теориясына енгізген:

а) Б.Рассел;

в) М.Шлик;

с) Р.Карнап;

д) К.Поппер;

е) К.Уайтхед;

1. **Методологиялық плюрализм** тұжырымын танымға енгізген:

а) Б.Рассел;

в) П.Файерабенд;

с) Р.Карнап;

д) Т.Кун;

е) К.Уайтхед;

1. Қайсыбір **ғылыми-зерттеу бағдарламасының** құрылымы И.Лакатостың ойынша:

а) қатты өзек мен қорғайтын белдіктен тұрады;

в) эмпириалық және теориялық сатылардан;

с) категориялық аппарат пен деректерден;

д) гипотезалар мен теориялардан;

е) проблемалар мен гипотезалардан;

1. Танымға **«парадигма»** ұғымын енгізген ғалым:

а) Б.Рассел;

в) П.Файерабенд;

с) Р.Карнап;

д) Т.Кун;

е) К.Уайтхед;

1. Ғылыми деректерден жалпылыққа өту:

а) дедукция;

в) верификация;

с) индукция;

д) фальсификация;

е) модельдеу;

1. Диалектикалық методологияға жататын қағида:

а) даму ішкі қайшылықтар арқылы іске асады;

в) даму – сыртқы ықпалдың арқасында іске асады;

с) даму - өткен сатыларды қайталаумен тең;

д) даму – бірте-бірте үлкею, я кішірею;

е) дамуда күрт бұзылу, секіріс жоқ;

**Реферат тақырыптары:**

1. Философиядағы таным ілімі;
2. Танымның практикалық табиғаты;
3. Танымдағы ақиқат мәселесі;
4. Сезімдік танымның ерекшеліктері;
5. Рационалдық танымның құрылымы;
6. Қазіргі ғылымның ерекшеліктері;
7. Танымның жалпы методтары;
8. Диалектика және метафизика;
9. Абстрактылықтан нақтылыққа өрлеу таным жолы;
10. Синергетика ілімінің методологиялық мүмкіндіктері;

№ 16 тақырыпқа арналған тапсырмалар:

**Өзіндік дайындыққа арналған сұрақтар:**

1. Қоғам дегеніміз не?
2. Қоғамның өндіргіш күштеріне не жатады?
3. Қоғам және мемлекет ұғымдарын айыра аласыз ба?
4. Постиндустриалдық қоғамның оң және теріс жақтарын айыра аласыз ба?
5. Қоғамдық сана дегеніміз не және қоғамға идеология керек пе?

**Тестілер:**

1. Қоғам дегеніміз:

а) қандай да болсын ел;

в) адамдардың тіршілік ету үрдісінде пайда болатын байланыстар мен қатынастар жиынтығы;

с) белгілі бір жерде орналасқан, сол арадағы халықты біріктіріп, негізгі қарым-қатынастарды ретке келтіретін мемлекет;

д) материалдық игіліктерді өндіретін адамдар қарым-қатынасы;

е) шындық пен ізгілікке, әсемдік пен әділеттілікке ұмтылған адамдар тобы;

1. Цивилизацияның тарихи бірінші түрі:

а) индустриалдық;

в) ақпараттық-технотрондық;

с) алғашқы қауымдық;

д) аграрлық;

е) постиндустриалдық;

1. Маркстік философиядағы **базис** ұғымы нені білдіреді?

а) өндірістік қатынастар жиынтығын;

в) өндіргіш күштерді;

с) технологияны;

д) қоғамдық сананы;

е) идеологияны;

1. Қоғамды цивилизациялық тұрғыдан талдаудағы негізгі анықтаушы:

а) өндіргіш күштердің дамуы;

в) өндірістік қатынастардың дамуы;

с) қоғамдық сананың дамуы;

д) жеке адам санасының дамуы;

е) идеологиялық өзгерістер;

1. Индустриалдық цивилизация қай уақытта дүниеге келді?

а) XYII ғ.

в) XX ғ.

с) XIY ғ.

д) көне заманда;

е) Орта ғасырда;

1. Тіршіліктің «Үлкен Жүйе» ретіндегі құрылымы:

а) өсімдіктер, жануарлар, микроорганизмдер;

в) өсімдіктер, жануарлар, адамдар;

с) жануарлар, орман, теңіз;

д) жануарлар, микроорганизмдер, адамдар;

е) гидросфера, биосфера, атмосфера;

7. Қазақстанның экологиялық апатқа ұшыраған аймақтары:

а) Семей мен Арал аймақтары;

в) Семей мен Шығыс Қазақстан;

с) Арал мен Ақтөбе аймақтары;

д) Қаратау мен Шымкент;

е) Теміртау мен Қарағанды;

8.Қазақ елінде көшпенділік өмір салты қай уақытта сарқылды?

а) көне заманда;

в) Орта ғасырда;

с) Жаңа дәуірде;

д) ХХ ғ.

е) Қайта Өрлеу заманында;

9. Ұлы адамдар өз еркімен қоғамды қай жаққа бұрғысы келсе, соны істей алады. Мұндай көзқарасты қалай дейміз:

а) фатализм;

в) прагматизм;

с) волюнтаризм;

д) активизм;

е) преформизм;

10.Ноосфера дегеніміз не?

а) тіршілік аймағы;

в) теңіздегі тіршілік;

с) ауадағы тіршілік;

д) ақыл- парасат аймағы;

е) микроорганизмдер өмірі;

**Реферат тақырыптары:**

1. Философия тарихындағы қоғам жөніндегі ойлар;
2. Қоғамды материалистік тұрғыдан түсіну ерекшеліктері;
3. Аграрлық цивилизация және оның ерекшеліктері;
4. Индустриалдық цивилизация;
5. Постиндустриалдық цивилизация ерекшеліктері;
6. Цивилизациялық тұрғыдан Қазақстан қоғамының сипаты;
7. Қоғам өмірінің негізгі салалары;
8. Қоғам және табиғат;
9. Қазақстанның экологиялық ақуалы;
10. Меншік және әлеуметтік теңсіздік мәселелері;

№ 17 тақырыпқа арналған тапсырмалар:

**Өзiндiк дайындыққа арналған сұрақтар:**

1. Мәдениттің философиялық түсінігі.
2. Мәдениеттің әлеуметтік функциясы.
3. Мәдениет және руханият мәселесі.

**Тестілер:**

1. К.Ясперс бойынша: “Адамзаттың кіндікті заманы”:

А) VIII – II б.з.д.ғ.

В) V-II б.з.д.ғ.

С) I-V б.з.д.ғ.

D) I-VIII ғ.б.э.

Е) ХIV-ХVI ғғ.

1. Қайта Өрлеу ой -өрiсiндегi, идеологиядағы,мәдениетiндегi негiзгi бағыты:

А) Антропоцентризмге қарсы күрес.

В) Теоцентрикалықты антропоцентрикалық әлемдi тануына көшу.

С) Пацифизмның женуiне ұмтылыс.

D) Космоцентрикалық дүниетанымға қайтып оралу.

Е) Обскуратизм.

1. Моральдің категориялы императивін құрастырған:

А) И.Кант.

В) И.Фихте.

С) Г.Гегель.

D) Конфу-Цзы.

Е) Махавира.

4. «Бұқаралық мәдениет» мәселесiн игерген, жиырмасыншы ғасырдағы қоғамның дегуманизацияны сынға алған ойшылы:

А) Хосе Мартин,

В) Шредингер,

С) Хантингтон,

D) Мигель де Уномуно,

Е) Ортега-и-Гассет,

5. Батыс ойшылы, “Өркениеттердiң соқтығысы” шығармасының авторы:

А) Хантингтон,

В) Тоффлер,

С) Хейзинг,

D) Камю,

Е) Сартр.

6. Бiртұтастық немесе жаһандану iлiмiн Тоффлер қысқаша қандай терминмен атады?

А) Холиз,

В) Молиз,

С) Шолиз,

D) Нолиз,

Е) Толиз.

7. Мәдениеттiң ойыншылдық тұжырымдамасының авторы:

А) О. Шпенглер,

В) И. Хейзинг,

С) Ф. Ницше,

D) З. Фрейд,

Е) Н. А. Бердяев.

**Реферат тақырыптары:**

1. Мәдениет және руханият мәселесі.
2. Мәдениеттің философиялық түсінігі.
3. Бұқаралық мәдениет.
4. Элитарлық мәдениет.
5. Мәдениет және қоғам.

№ 18 тақырыпқа арналған тапсырмалар:

**Өзіндік дайындыққа арналған сұрақтар:**

1. Адамның басқа тіршіліктен негізгі айырмашылығы неде?
2. Адамның дүниеге келуі жөнінде қандай гипотезалар бар?
3. Адамның биологиялық дене ретіндегі құрылымы қандай?
4. Адамның әлеуметтік мәнін сипаттаңыз;
5. Адам жөніндегі қандай ілімді «әлеуметтік редукционизмге» жатқызуға болады?
6. Адамның әлеуметтік ауытқу жолына түсуінің себептері қандай?
7. Адам шығармашылығын қалай түсінесіз?
8. Адамның жан-жақты дамуы дегеніміз не?
9. Адамның өлместігі неде?
10. Адам тұлғаға қалай айналады? Ұлы адам дегеніміз кім?

**Тестілер:**

1. Тұлғаның диалектикалық материалистiк тұжырымдамасындағы

затсыздандыру үрдiсi ненi бiлдiредi?

А) Заттың логикасын (қисынын) субъектiнiң игiлiгiне аудару,

В) Өзiнiң аяқталғанын объектiнiң сақтауы,

С) Субъектiнiң жағалай қоршаған ортамен, затпен ,энергиямен ,ақпаратпен, алмасу мүмкiндiгi,

D) Қоршаған ортаның әсерiн субъектiнiң қабылдауы,

Е) Тiршiлiктегi мазасыздануынан субъект iс - әрекетi оның қызметiнiң

жемiсiне айналуы.

2. Тұлғаның диалектика – материалистiк тұжырымдамасының заттандыру үрдiсi ненi бiлдiредi:

А) Субъект iс - әрекет қызметiнiң тiршiлiк абыржуынан тыныштық сипатқа өту iс - әрекет, қызметiнiң жемiсi,

В) Заттанған қызметтiң дамуы оны заттық бағытта алып жүредi,

С) Заттық қызметтiң дамуы қоғамдық қатынастардың пайда болуына алып келедi,

D) Заттық қызметтiң қалыптасуы биологиялық қатынастың ыдырауына алып

келедi,

Е) Заттық қызметтiң дамуы қоғамның жiктелуiне алып келедi.

3. Абайдың айтуы бойынша, адам өзiнде тәрбиелеу керек:

А) Өзiне деген сүйiспеншiлiктi,

В) Адамгершiлiктi,

С) Жануарларға деген сүйiспеншiлiктi,

D) Игi өнеге-изгiлiктi,

Е) Құрметтеудi күтетiн (чистолюбие).

4. Қай дәуiрдiң философиясын антропоцентрлiк дүниеге деген көзқарас деп атауға болады:

А) Ғылыми революция дәуiрiн,

В) Орта ғасыр дәуiрiн,

С) Қайта өрлеу дәуiрiн,

D) Антикалық дәуiрдi,

Е) Ағартушылық дәуiрдi.

5. Қайта өрлеу философиясына тән адам түсiнiгiн анықтаңыз:

А) Адам – ол жаратушы, суретшi,

В) Адам – ол микрокосмос,

С) Адам – ол қоғамдық жануар,

D) Адам – ол ойлаушы жан,

Е) Адам – ол Құдай жаратқан жан.

6. «Адам бүкiл заттың өлшемi» деген Протагор нақылының мағынасы мынаны бiлдiредi;

А) Кез келген танымның мүмкiндiгiн терiске шығару,

В) Құдай мен адамның бiрлiгiн,

С) Гуманитарлық тұжырымды үсынды,

D) Адамнан тысқары өмiр сүретiн өзгеше белгiлi қарама - қайшылықтардың (ақиқат пен өтiрiк, жалған т.б.) болуынан бас тартады,

Е) Адамды индивид ретiнде анықтайды.

7. С.Кьеркогердің анықтаған адам өмірінің үш сатысы:

А) жастық шақ, ересек өмір, кәрілік;

В) эстетикалық, этикалық, діни сатылар;

С) эстетикалық, ғылыми, кәсіби еңбек сатылары;

Д) этикалық, діни, кәрілік;

Е) табиғи, әлеуметтік, рухани;

8.Л.Фейербахтың адам жөніндегі көзқарасын қай бағытқа жатқызуға болады:

А) прагматизм;

В) феноменология;

С) позитивизм;

Д) антропологизм;

Е) теологизм;

9.Тұлға дегеніміз:

А) адамның әлеуметтік өлшемі;

В) адамның дене бітімі;

С) адамның инстинктер жиынтығы;

Д) адамның туа біткен қасиеттері;

Е) адамның өмірге деген құмартуы;

Реферат тақырыптары:

Көне философиядағы адам мәселесі;

Орта ғасырлық философиядағы адам мәселесі;

Қайта Өрлеу заманындағы адам мәселесі;

Л.Фейербахтың адам жөніндегі философиялық ойлары;

Маркстік философиядағы адам мәселесі;

Адамның био-әлеуметтік табиғаты;

Аутоназия дегеніміз не?

Адам өмірінің мән-мағынасы;

Адамның өлместігі;

Философиядағы антроптық қағиданың рөлі;

№ 19 тақырыпқа арналған тапсырмалар:

**Өзіндік дайындыққа арналған сұрақтар:**

Қазіргі мәдениеттегі құндылықтар жүйелерінің құрылымы (регионалдық, ұлттық, діни).

Студенттік ұжым құндылықтарын бағалау.

Адам өміріндегі құндылықтар.

**Тестілер:**

1. Эпикур бойынша ләззат дегеніміз:

А) Қасірет-зардаптың жоқтығы.

В) Жаңа ынтықтықтармен қанағаттану.

С) Құдайға рухани талпыну.

D) Тамағын тойдыру.

Е) Сұлулыққа ұмтылу.

1. “Адам өз табиғаты бойынша өзімшіл” деген ой иесі:

А) Р.Декарт.

В) И.Фихте.

С) Т.Гоббс.

D) Ф.Бэкон.

Е) Локк.

1. “Адам сезімі бізді қателіктерге әкеледі, сондықтан да барлығын да парасат -ақыл арқылы тексеру қажет” деген ой иесі:

А) Р.Декарт.

В) Дж.Локк.

С) Ш.Монтескье.

D) Гегель.

Е) Фихте.

1. Адам жаны- tabula raza /таза таќтай/ деп санаған:

А) Дж.Локк.

В) Ф.Вольтер.

С) Г.Гельвеций.

D) Гольбах.

Е) Шеллинг.

1. “Құқықтық дүниеге көзқарас” қолдаушысы:

А) Л.Фейербах.

В) Ш.Монтескье.

С) И.Фихте.

D) Гердер.

Е) Гельвеций.

1. Кім әлеуметтік нормаларды ресми және моральды деп бөлген:

А) И.Кант.

В) Л.Фейербах.

С) Г.Гегель.

D) Гельвеций.

Е) Вольтер.

1. Кант бойынша практикалық парасат немен байланысты?

А) Бостандық әлемімен.

В) Қажеттілік әлемімен.

С) Құдаймен.

D) Жердегі әлеммен.

Е) Себеп-салдармен.

1. Моральдің категориялы императивін құрастырған:

А) И.Кант.

В) И.Фихте.

С) Г.Гегель.

D) Конфу-Цзы.

Е) Махавира

**Реферат тақырыптары:**

1. XIX ғ. соңы XX ғ. басындағы құндылықтардың философиялық теориясы.
2. И. Кант философиядағы аксиология мәселесі.
3. Тұлғаның әлеуметтенуі және құндылықтар жүйесі.
4. Адам – қоғамның ең жоғарғы құндылығы.
5. Еркіндік – адамның қажетті құндылығы.

**11. Өзiндiк дайындыққа арналған сұрақтар:**

**1.** Ф.Бэкон таным саласында кездесетiн елестердi қалай деп атайды

2. “Жемiстi” тәжiрибелердiң “сәулелi” тәжiрибелерден айырмашылығы қандай

3. Танымдағы индуктивтi методтың маңызы қандай

4. Р.Декарттың философиясының негiзгi принциптерiн есiңiзге түсiрiңiз

5. Р.Декарттың “күмәндану” принципiнiң маңызы неде

6. Дедуктивтi метод қай ғылым салаларында көбiрек қолданылады

**7.** Т.Гоббс “субстанция” ұғымын қалай түсiнедi

8. Т.Гоббс тiл мен ойдың ара-қатынасын қалай анықтайды

9. Т.Гоббс мемлекеттiң пайда болуы жөнiнде қандай теория жасайды

10. Ағарту философиясының негiзгi ерекшелiктерi.

11. Деизм дегенiмiз не

12. Ш.Монтескьенiң “заңдық көзқарас” жөнiндегi ойлары.

13. “Географиялық детерминизм” дегенiмiз не

14. Ж-Ж. Руссоның теңсiздiктiң пайда болуы жөнiндегi идеялары.

15. Немiс классикалық философиясындағы көрнектi тұлғаларды есiңiзге түсiрiңiз.

16. И.Кант “сынға дейiнгi” өмiр кезеңiнде қандай гипотеза ұсынды

17. И.Канттың танымдағы жасаған “коперникандық төңкерiсiнiң” мәнi неде

18. “Категориялдық императивтiң” негiзгi талабын көрсетiңiз.

19. И.Канттың “диалектикалық антиномияларын” есiңiзге түсiрiңiз.

20. Г.Гегельдiң философиялық жүйесi.

21. Диалектиканың негiзгi заңдарын атаңыз.

22. Г.Гегельдiң рух саласындағы 3 сатысы.

23. Философия рухтың қай саласына жатады

24. Л.Фейербахтың философиясының негiзгi қағидалары.

25. Л.Фейербах дiннiң әлеуметтiк, танымдық, психологиялық түп-тамырлары

жөнiнде.

26. Л.Фейербахтың “сүйiспеншiлiк” iлiмi.

27. Маркстiк философияның негiзгi қағидасы қандай

28. Қоғамды материалистiк тұрғыдан түсiну дегенiмiз не

29. Марксизмдегi “қоғамдық болмыс” пен “қоғамдық сана” ұғымдарын салыстырыңыз.

30. Маркстiк философия таным мәселесiне қандай жаңалықтар еңгiздi

31. К.Маркс дамудың қайнар көзiн неден iздейдi

32. Әлеуметтiк мәселелердi таптық тұрғыдан қарау қандай салдарларға әкелуi мүмкiн

33. К.Маркстiң қоғамды формациялық жолмен талдауы дұрыс па

34. Марксизмдегi адам мәселесiнiң ерекшелiктерi.

35. Маркстiң коммунизм теориясын сынай аласыз ба

36. Марксизмнiң гуманистiк-адамгершiлiк жақтарын көрсетiңiз.

37. ХIХ ғ. екiншi жартысында неге классикалық философияға қанағаттанбаушылық пайда болады

38. А.Шопенгауер философиясының негiзiнде не жатыр

39. С.Кьеркогер не үшiн Гегельдiң философиясын сынға алады

40. Әлемдiк ерiкке қарсы күресiнде адам қандай сатылардан өтедi

**12. Тест сұрақтары:**

Тесттер:

**I нұсқа**

1.1. Философия пәні нені зерттейді:

À) Болмыс пен ойлаудың жалпы ортақ заңдылықтарын.

В) Адамның рухани күйі мен ішкі сезімін.

С) Адамзат ойлауының заңдылықтарын.

D) Табиғат заңдарын.

Е) биосфера дамуының заңдарын.

2.1. Философияның негізгі сұрағы:

А) Адамның адамға деген қатынасы.

В) Адамның қоғамға деген қатынасы.

С) Сананың материяға деген қатынасы.

D) Адамның табиғатқа деген қатынасы.

Е) Сананың физикалық шындыққа қатынасы.

3.1. Философияның негізгі сұрағының екінші жағы:

А) Дүние өзімен өзі өмір сүреді.

В) Адамның басқа тіршілік түрлеріне деген қатынасы.

С) Дүниені танып білуге бола ма?.

D) Адамның органикалық табиғатқа деген қатынасы.

Е) Құдайға деген қатынасы.

4.1. Материализм нені қолдайды?

А) Табиғаттың біріншілігін.

В) Осы дүниенің барлығын жаратқан Құдай.

С) Дүниенің материалды және рухани бастауларының бір мәнділігін.

D) Рухтың біріншілігін.

Е) Аспанның құдіретті күшін.

5.1. Агностицизм:

А) Дүниенің танымдылығын қолдайды.

В) Дүниенің танымдылығын қолдамайды.

С) Дүние танымдылықтың тек кейбір бөлігін қолдайды.

D) Тек адамды тануды қолдайды;

Е) адам танылмайды.

6.1. Субъективті идеализм:

А) Табиғаттың өзі мен өзі өмір сүруін қолдайды.

В) Атомдардың өмір сүруін қолдайды.

С) Дүние деген адамның сезімділігі мен ішкі тебіренісінің біртұтастығы.

D) Дүние - объективті болмыс.

Е) Дүние - адамның болмысы.

7.1. Даоны қалай тану мүмкін?

А) Сезім мен құмарлық арқылы.

В) Тіпті мүмкін емес.

С) Қоршаған әлемдегі заттарға құштарлықтан босану арқылы.

D) Ой арқылы.

Е) Зерде арқылы.

8.1. Жеңімпаздық ештеңе істемеу- бұл кімнің этикалық принципі?

А) Даосизмнің.

В) Конфуциандық.

С) Мен-Цзы мектебінің.

D) Легизмнің.

Е) Буддизмнің.

9.1. “Фа” нені білдіреді:

А) Қоғам заңдылықтарын.

В) Рәсімдерді, әдет-ғұрыптарды.

С) Дүниені тануды.

D) Өнерді.

Е) Саясатты.

10.1. “Фа-Цзя” мектебі нені қолдаудан шығады:

А) Адамның өзімшілдік табиғатын.

В) Адамның қоғамдық табиғатын.

С) Адамның өзгеріссіз табиғатын.

D) Адам табиғатының өзгеруін.

Е) Адамның эстетикалық табиғатынан.

11.1. Антикалықтын философиядағы ашулар:

А) Теория,

В) Догма,

С) Комментарии,

D) Шежире,

Е) Аныз.

12.1. Анаксагордың гомеомериялары дегеніміз не?

А) Геометриялық бөлшектер.

В) Заттардың ұсақ тұқымдары.

С) Дүниеқалаудың алғы кірпіштері.

D) Жұлдыздар.

Е) Жер.

13.1. “Маевтика” дегеніміз:

А) Ақиқаттың тууы.

В) Ақиқатты терістеу.

С) Ақиқат Құдайда.

D) Доклад дайындау.

Е)Көктемгі мереке

14.1. Платоникалық махаббат дегеніміз:

А) Жыныстық махаббат.

В) Жануарларға деген сүйіспеншілік.

С) Әсемдік пен мейірімділікке деген сүйіспеншілік.

D) Періштеге деген махаббат.

Е) Өсімдіктерге деген сүйіспеншілік.

15.1. Аристотель бойынша зат немесе дене энтелехиясы:

А) Iшкі мақсат, не үшін жаратылғаны.

В)Iшкі құрылыс.

С) Заттар тұқымы.

D) Форма;

Е) Тәртіп.

16.1. “Кеңістіктегі қозғалыс процесі кезінде атомдар алғашқы бағыттан өз бетімен ауытқиды” деген кімнің ойы:

А) Демокриттің.

В) Эпикурдің.

С) Зенонның.

D) Анахарсистің.

Е) Хилонның.

17.1. “Өткен шақ- біздің есіміз, нақты шақ- кірпік қағыс, болашақ- бірдеңені ынта қылып күту” деген кімнің ойы:

А) Фома Аквинскийдің.

В) А.Августиннің.

С) У.Оккамның.

D) Филонның.

Е) Сиггер Брабантскийдің.

18.1. Ф.Аквинский сенім мен парасат ақиқаттар қатынасын қалай шешкен?

А) Сенім парасаттан жоғары.

В) Парасат сенімнен жоғары.

С) Олар бірдей мәнді.

D) Үміт- жоқ.

Е) Шындық- жоқ.

19.1. У.Оккамның принципі:

А) Мән-мағыналарды қажеттіктен артық көбейтуге болмайды.

В) Мән әрқашанда көрінеді.

С) Қандай да болсын құбылыс- мәнді.

D) Өзін -өзі тану.

Е) Құбылысты жеткілікті тану.

20.1. Орта ғасыр философиясындағы реализмнің пікірі:

А) Универсалиялар заттардан тәуелсіз өмір сүреді.

В) Универсалиялар- тек заттар атауы.

С) Тек бірыңғай зат қана жүзеге асады.

D) Универсалиялар заттармен тең.

Е) Универсалиялар жоқ.

21.1. Ибн Рошд сенім мен парасат ақиқаттар ара- қатынасы туралы сұрақты қалай шешеді:

А) Сенім парасаттан жоғары.

В) Парасат сенімнен жоғары.

С) Олар бірмәнді және бір бірінен тәуелсіз.

D) Сенім жалған.

Е) Парасат қателеседі.

22.1. “Қарама- қарсылықтардың сәйкес келуі” пікір иесі:

А) Н.Кузанский.

В) Дж.Манетти.

С) Г.Галилей.

D) Коперник.

Е) Бруно.

23.1. Кім адамның танымдылық мүмкіншіліктерін сезім, ақыл және парасат деп бөлді:

А) Дж.Манетти.

В) Н.Кузанский.

С) Н.Макиавелли.

D) Коперник.

Е) Валла.

24.1. “Дүние денелі және ойлайтын субстанциялардан тұрады” деген ой иесі:

А) Р.Декарт.

В) Б.Спиноза.

С) И.Фихте.

Д) Г. Гегель.

Е) Л. Фейербах.

25.1. Библиядан жүздеген қайшылықтар байқап, ол оның құдайдық емес адами шығу тегін дәлелдеген. Ол:

А) Б.Спиноза.

В) Гегель.

С) Дж.Локк.

D) Фейербах.

Е) Фихте.

26.1. Б.Спиноза қанша субстанцияны қолдайды:

А) Бір.

В) Екі.

С) Біреуінде емес.

D) Үш.

Е) Бес.

27.1. Танымның дедуктивті әдісін кім жасаған:

А) Р.Декарт.

В) И.Кант.

С) Л.Фейербах.

D) Гельвеций.

Е) Гольбах.

28.1. Дүниенің алдын-ала үйлестірілгені туралы ілімді жасаған:

А) Дж.Локк.

В) Л.Фейербах.

С) В.Лейбниц.

D) Гельвеций.

Е) Ж.Ж.Руссо.

29.1. “Бұрын сезімде жоқ нәрсе, парасат ақылда да жоқ” формуласы:

А) Сенсуализмнің.

В) Рационализмнің.

С) Конвенционализмнің.

D) Эмпиризмнің;

Е) Априоризмнің.

30.1. Қисынды ойлаудағы жеткілікті негіздеме заңдылығын құрастырған:

А) Ф.Шеллинг.

В) И.Гете.

С) В.Лейбниц.

D) Фихте.

Е) Гельвеций.

31.1. Интеллектуалды интуиция танымның жоғарғы түрі деп есептеген:

А) Б.Спиноза.

В) Дж.Локк.

С) П.Гольбах.

D) Фейербах.

Е) Гердер.

32.1. “Құқықтық дүниеге көзқарас” қолдаушысы:

А) Л.Фейербах.

В) Ш.Монтескье.

С) И.Фихте.

D) Гердер.

Е) Гельвеций.

33.1. “Абсолюттік идея”- философиялық жүйедегі кімнің бастапқы категориясы:

А) И.Фихтенің.

В) Г.Гегельдің.

С) А.Шопенгауердің.

D) Ницшенің.

Е) Фейербахтың.

34.1. «Ненi мен бiлуiм мүмкiн?», «Мен ненi iстеуiм керек?», «Мен неге үмiттене аламын?» үш сұрақтардың авторы кiм?:

А) Кант,

В) Вольтер.

С) Ж.Ж.Руссо.

D) Гегель,

Е) Лейбниц.

35.1. Кант бойынша практикалық парасат немен байланысты?

А) Бостандық әлемімен.

В) Қажеттілік әлемімен.

С) Құдаймен.

D) Жердегі әлеммен.

Е) Себеп-салдармен.

36.1. И.Кант бойынша сезімділіктің априорлық формалары:

А) Кеңістік пен уақыт.

В) Қозғалыс пен тыныштық.

С) Сезім мен парасат.

D) Қозғалыс және даму.

Е)Иіс пен аңлау.

37.1. Марксизм даму көзі ретінде нені қолдайды:

А) Iшкі қайшылықтарды.

В) Сыртқы әсерді.

С) Алғы басты дүмпуін.

D) Сыртқы ықпалды.

Е) Заттардың өзара тартуын.

38.1. С.Кьеркегор бойынша адам өмiрiнiң үш сатысы:

А) Эстетикалық, этикалық, діни.

В) Табиғи, қоғамдық, рухани.

С) Табиғи, эстетикалық, этикалық.

D) Жастық, балалық, кәрілік.

Е) Жастық, ержету, өшу.

39.1. А.Шопенгауердің “Әлемдік ерігін” қалай танып білуге болады:

А) Ғылыми.

В) Эстетикалық.

С) Этикалық.

D) Прагматикалық.

Е) Конвенциональдық.

40.1. О.Конт бойынша адамзат интеллектуалды эволюциясының үш сатысы:

А) Теологиялық, метафизикалық, позитивтік.

В) Діни, этикалық, метафизикалық.

С) Эстетикалық, этикалық, метафизикалық.

D) Діни, ғылыми, позитивтік.

Е) Мифологиялық, философиялық, діни.

41.1. Позитивизмдегі ақиқатты тексеру процедурасы:

А) Верификация.

В) Консолидация.

С) Специализация.

D) Фальсификация;

Е) Экстериоризация.

42.1. “Сананың интенционалдығы” ненің негізгі ұғымы:

А) Феноменологияның.

В) Лингвистикалық философияның.

С) Прагматизмнің.

D) Экзистенциализмнің.

Е) Неотомизмнің.

43.1. Экзистенциализмдегі адамның тектік айырмашылығы неде?

А) Бостандықта.

В) Оның күнәсында.

С) Махаббатта.

D) Санада.

Е) Ләззатта

44.1. Экзистенциализмнің негізгі қағидасы:

А) Өмір сүру мәннің алдында болады.

В) Олар бір мезгілде берілген.

С) Мән жаратылыстың алдында болады.

D) Адам әлемнің мәніне қатысты.

Е) Адамның өмір сүруі тамаша

45.1. З.Фрейд бойынша адамның рухани күйі мен ішкі сезімінің сатылары:

А) Бейсаналы, сана, санадан жоғары.

В) Сезім, ақыл, парасат.

С) Ақыл, парасат, парасаттан жоғары.

D) Интуиция, инстинкт, парасат.

Е) Инстинкт, парасат, санадан жоғары.

46.1. Теяр де Шарден бойынша дүниенің радиалды құрамы:

А) Физикалық энергия.

В) Психикалық.

С) Атом ядросының энергиясы.

D) Гравитация.

Е) магнетизм.

47.1. Сэр К.Поппер танымға қандай принцип енгізді:

А) Фальсификация.

В) Верификация.

С) Стимуляция.

D) Регенерация.

Е) Генерализация.

48.1. Фрейдтік “Либидо” нені білдіреді:

А) Бейсаналықты.

В) Саналықты.

С) Санадан жоғары.

D) Сезім.

Е) Интуиция.

49.1. Экзистенциализмдегі “шекаралық жағдай” нені білдіреді:

А) Мемлекетаралық жағдайды.

В) Өмір мен өлім арасындағы жағдайды.

С) Геосаясаттық жағдайды.

D) Адамдар арасындағы жағдайды.

Е) Үлкендер мен жасөспірімдер арасындағы жағдайды.

50.1. В.С.Соловьевтің барлық бірліктік философиясы неден шығады?

А) Құдай мен дүниенің бірлігінен.

В) Барлық бірлік Құдайда.

С) Барлық бірлік санада.

D) Барлық бірлік жанда.

Е) Барлық бірлік сезімде.

51.1. А.Н.Бердяев философиясының негізгі ұғымы:

А) Сана.

В) Еріктік.

С) Ерік.

D) Сезім.

Е) Материя.

52.1 Қандай философиялық көзқарас шығыстық араби – мұсылман ойшылдардың және көптеген қазақ ағартушыларының басын бiрiктiрдi :

А) Атеизм,

В) Деизм,

С) Эмпириокритицизм,

D) Теизм,

Е) Сенсуализм.

53.1. “Адам жанында өнер, білім, парасат, сезім, ар-ұят бар” кімнің ойы:

А) Ж.Баласағұни.

В) М.Қашқари.

С) Әл-Фараби.

D) Ибн-Сина.

Е) Әл-Ғазали.

54.1. “Бал бар жерде ара бар. Алдымен араның шаққанын көр”. Берілген ақылды кім айтқан:

А) Ж.Баласағұни.

В) А.Жүйнеки.

С) Ибн-Сина.

D) А.Яссауи.

Е) Ұлықбек.

55.1. Ақиқатты танудың қай жолы сопыларды сипаттайды:

А) Рационалистық-теологиялық.

В) Аскетикалық, мистикалық.

С) Эмпирикалық.

D) Фанатикалық, догматтық.

Е) Ортодоксалды-исламдық.

56.1. Сопының кемеліне жету сатысының тәртібі:

А) Шариат, тарихат, ақиқат.

\В) Шариат, тарихат, джихал.

С) Шариат, маслихат, ақиқат.

D) Шариат, маврихад, тарихат.

Е) Маврихад, шариат, ақиқат.

**II нұсқа**

1.1. Философиялық көзқарасында ағартушы- деист болған:

А) Шәкәрім.

В) Бұқар-жырау.

С) Абай.

D) А.Яссауи.

Е) Ы.Алтынсарин.

2.1. Диалектикалық қисынның мәселелерінің көрнекті зерттеушісі:

А) Ж.Әбділдин.

В) М.Сужиков.

С) М.Аженов.

D) Ғабитов.

Е) Сабитов.

3.1. Шәкәрімнің “үш ақиқаты”:

А) Ғылыми білім, діни аян, ар-ұят.

В) Өмірлік тәжірибе, ғылыми-білім, ар-ұят.

С) тәжірибе, Құдайдың айқындығы, ар-ұят.

D) интуиция, сезім, парасат;

Е) білім, сезім, тәжірибе.

4.1. “Болмыс” пен “материя” категорияларының ара-қатынасы:

А) Болмыс материя ұғымынан кең.

В) Олар бірмәнді.

С) Материя болмыс ұғымынан кең.

D) Болмыс пен материяны салыстырмайды.

Е) Болмыс материалдық.

5.1. Болмыстың негізгі белгісі:

А) Өмір сүруі.

В) Өзгермеуі.

С) Бөлінбеуі.

D) Бөлінуі.

Е) Өзгеруі.

6.1. Болмыстың негізгі екі түрлері:

А) Материалдық және рухани болмыс.

В) Біріншілік және екіншілік табиғаттың болмысы.

С) Жаралған болмыс.

D) Физикалық және химиялық болмыс.

Е) тірі және өлі материяның болмысы.

7.1. Материализм бастапқы ретінде нені қолдайды?

А) Табиғат болмысын.

В) Объективті рух болмысын.

С) Жаратылған болмысты.

D) Адам болмысын.

Е) Энергия болмысын.

8.1. Барлық материалдық объектiлердiң жаны бар дейтiн iлiм:

А) Пифагореизм.

В) Гилозаизм.

С) Академизм.

D) Экзистенциализм.

Е) Тотемизм.

9.1. Субстанция:

А) Болмыстың алғы негізі.

В) Болмыстың алғы қозғаушысы.

С) Барлық құбылыстар.

D) Атом.

Е) Электрон.

10.1. Болмыстың негізделуінде екі субстанцияны қолдау нені білдіреді:

А) Плюрализм.

В) Дуализм.

С) Монизм.

D) Конвенционализм.

Е) Прагматизм.

11.1. Материя нені көрсететін философиялық категория:

А) Объективті шындықты.

В) Затты.

С) Өрісті.

D) Атомды.

Е) электронды.

12.1. Материяның негізгі екі түрі:

А) Зат пен өріс.

В) Электрондар мен атомдар.

С) Заттар мен кеңістік.

D) Физикалық және химиялық.

Е) Өлі және тірі.

13.1. Индетерминизм ұстанымын көрсетiңiз:

А) Барлық өмiр сүретiнiң себебi атом.

В) Өмiрде барлығы кездейсоқ пайда болады.

С) Табиғатта себеп- салдар жоқ.

D) Дүниедегi барлық құбылыстар себептi байланыста.

. Е) Өмiрдегi барлықтың себебi Құдай.

14.1. Аристотельдік мағынадағы метафизика:

А) Болмыс туралы ілім.

В) Даму туралы ілім.

С) Метан туралы ілім.

D) Адам туралы ілім.

Е) Тірі табиғат туралы ілім.

15.1. Барлық физикалық үрдістердің субстраты болып не табылады:

А) Элементарлық бөлшектер.

В) Молекулалар.

С) Макроденелер.

D) Жұлдыздар.

Е) Галактикалар.

16.1. Диалектикалық материализмдегі қозғалыстың қайнар көзі:

А) Iшкі қайшылықтар.

В) Сыртқы дамуы.

С) Құдай.

D) Тартылу.

Е) Итерілу.

17.1. Кеңістік пен уақыттың субстанциалдық түсінігі кімге жатады:

А) Платонға.

В) Аристотельге.

С) Демокритке.

D) Парменидке.

Е) Зенонға.

18.1. Атомдық- молекулярлық байланыс неге жатады:

А) Қозғалыстың механикалық түріне.

В) Биологиялық.

С) Химиялық.

D) Әлеуметтік.

Е) Планетарлық.

19.1. Кеңістік пен уақыттың салыстырмалы табиғатын кім дәлелдеді:

А)В.Гейзенберг.

В) Н.Бор.

С) А.Эйнштейн.

D) Ньютон.

Е) Галилей.

20.1. Кеңістік пен уақытты сезімділіктің априорлық формасы ретінде қарастырған:

А) И.Кант.

В) К.Маркс.

С) И.Ньютон.

D) Фихте.

Е) Шеллинг.

21.1. “Қозғалыс” пен “даму” ара-қатынасы:

А) Барлық даму- қозғалыс, бірақ барлық қозғалыс- даму емес.

В) Қозғалыс пен даму тепе-тең.

С) Қандай да болсын қозғалыс дамуды болжайды, қандай да болсын даму қозғалысты болжайды.

D) Кандай да болсын даму қозғалыс емес.

Е) Кандай да болсын қозғалыс даму.

22.1. Диалектикадағы тепе-теңдік нені болжайды:

А) А=А.

В) А=А және А-ға тең емес.

С) А А-ға тең емес.

D) А=Б.

Е) А=Б=С.

23.1. Өлшем нені көрсетеді:

А) Сан мен сапаның бірлігін.

В) Сан мен сапаның теңдігін.

С) Сан мен сапаның тең еместігін.

D) Сапа мен санның тепе-теңдігі.

Е) Санның артықшылығы.

24.1. Диалектикалық терістеу дегеніміз:

А) Заттардың физикалық жойылуы.

В) Жаңа деңгейге ауысуымен тіршілікке қабілеттіліктің сақталуы.

С) Жаңа байланыстар деңгейіндегі заттардың пайда болуы.

D) Заттардың сандық өсуі.

Е) Ескі сапаның сақталуы.

25.1. Мән мен құбылыстың диалектикасы:

А) Мән мен құбылыс бір-бірінен тәуелсіз.

В) Мән мен құбылыс тепе-тең.

С) Құбылыс- мәнді, мән –байқалады.

D) Құбылыс мәннен жоғары.

Е) Мән құбылыстан жоғары.

26.1. Жалпы мен жеке нені құрайды:

А) Ерекшені.

В) Мүмкіндікті.

С) Пішінін.

D) Себептілікті.

Е) Қажеттілікті.

27.1. Заттың интегративтік мінездемесі қайда пайда болады?

А) Қүрделі органикалық жүйеде.

В) Қозғалыс үрдісінде.

С) Басқа денелермен байланыс үрдісінде.

D) Тыныштық күйінде.

Е) Қирату күйінде;

28.1. Жалпыға бірдей байланыс ненің принципі болып табылады:

А) Диалектиканың.

В) Метафизиканың.

С) Скептицизмнің.

D) Кинизмнің.

Е) Неоплатонизмнің.

29.1. Қоғам дегеніміз:

А) Қандай да болсын ел.

В) Адамдардың тіршілік ету үрдісінде пайда болатын байланыстар мен қатынастар.

С) Әртүрлі елдер бірге өмір сүретін мемлекет.

D) Филателистердің бірігуі.

Е) Қауым.

30.1. Адамның тіршілік етуіндегі биологиялық факторлардың абсолютизациясы не нәрсеге әкеледі?

А) Әлеуметтік дарвинизмге.

В) Персонализмге.

С) Конвенциализмге.

D) Плюрализмге.

Е) Монизмге.

31.1. Ұлт геополитикалық мағынада нені құрайды:

А) Қандай да болмасын мемлекетте өмір сүріп жатқан азаматтар жиынтығы.

В) Этикалық жағынан бірлескен адамдар жиынтығы.

С) Таптық негізінде бірлескен адамдар жиынтығы.

D) Кәсіпқой бірлескен адамдар жиынтығы.

Е) Тұрғылықты жері бойынша бірлескен адамдар жиынтығы.

32.1. Дін ең маңызды рөлін қандай қоғамда атқарады:

А) Аграрлық өркениетте.

В) Индустриалды.

С) Постиндустриалды.

D) Жаңа қоғамда.

Е) Болашақтағы қоғамда.

33.1. Тұлға дегеніміз:

А) Адамның әлеуметтілігінің өлшемі.

В) Адамның табиғи қасиеттері.

С) Бірлескен іс-әркеттерге қабілеттілігі.

D) Нәресте.

Е) Ақылсыз адам.

34.1. Қабылдау неге жатады:

А) Танымның сезімдік этапына.

В) Теоретикалыққа.

С) Тәжірбиелікке.

D) Рационалдыққа.

Е) Эзотериялыққа.

35.1. Эмпирикритицизм:

А) Таным теориясындағы субъективтік-идеалистік бағыт.

В) тәжірибиелік білімге негізделген теория.

С) Өнер теориясы.

D) Материалистік теория.

Е) Этикалық теория.

36.1. К.Поппер бойынша ғылыми рационалдықтың анықтамасы:

А) практикамен байланысы;

В) теорияны үзілді-кесілді терістеу;

С) бұдан бұрын болған білімдермен қисындық сәйкестігі;

Д) пайдасының болуы;

Е) Қайшылықсыздық.

37.1. Деректерден ұғымға өту- ол қандай әдістеме?

А) Дедукция.

В) Индукция.

С) Модельдеу.

D) Верификация.

Е) Фальсификация.

38.1. Сана дегеніміз:

А) Адамның психикалық белсенділігінің жоғарғы сатысы.

В) Періштелік береке.

С) Ғарыштық парасат.

D) Бағыт беру құралы.

Е) Мидың физиологиялық жемісі.

39.1. Маймылдың ойлау қабілеті бар ма?

А) Иә, нақты-көрнекті.

В) Жоқ.

С) Иә, абстракты қабілетпен.

D) Интуитивтікпен.

Е) Эмпирикалықпен.

40.1. Тарихи және қисындық:

А) Танымның жеке әдісі.

В) Жалпы.

С) Жалпы, барлық.

D) Бір-бірімен сәйкес.

Е) Олар бір-бірімен ұштаспайды

41.1. Интуиция дегеніміз:

А) Құдайдың сиы;

В) қандай да болмасын негіздемесісіз тікелей берілген;

С) ауыр еңбектің нәтижесі.

D) Ол- жоқ.

Е) Ерекше дарынды адамдардың қабілеті.

42.1. Қайсы Заң анықтамасы субъективтік идеализм тұрғысынан берілгенін көрсетіңіз:

A) Қоғам мен табиғат заңдары- адамның шығармашылық ойының жемісі.

B) Қоғам мен табиғат заңдары- ол ғылыми бірлестіктің қабылдаған келісімі.

C) Материалдық дүниенің заңдары- ол адам санасынан тыс, онда өзінің бейнесін таба алатын, тұрақты, мәнді және қажетті байланыс.

D) Заңдар- ол билік пен халық арасындағы өзара пайдалы келісім.

E) Заңдар- ол құдайдың орнатқан тәртібі.

43.1. Адам iс- әрекетiнiң таңдауың жорамалдайтын философияның негiзгi сұрағының үшiншi жағы.

A) Гносеологиялық,.

B) Методологиялық,

C) Перепатетикалық,

D) Праксеологиялық,

E) Онтологиялық.

44.1. «Субстанция» (алғашқы себеп) ұғымының мағынасын білдіретін түсінікті таңда:

A) Ол да, сол материя ғана.

B) Ол да, сол идея ғана.

C) Ол да, сол құдай ғана.

D) Универсалдық (әмбебаптық) алғашқы себеп.

E) Универсалдық (әмбебаптық) алғашқы зат.

45.1. Мұсылмандық философияның негiзгi бағыттарын ата:

А) Теизм, пантеизм.

В) Қалам, фәлсапа, сопылық.

С) Шиизм, суннизм.

D) Мутазилити, мутакаллимы.

Е) Исмаилизм, суфизм.

46.1. Қайта өрлеу дәуiрiндегi гуманистердiң адам ұғымын қалай қарастырады?:

А) - Ол бейне (образ) және жаратушы Құдайға ұқсас.

В) – Ол қоғамдық қатынастардың жиынтығы.

С) – Ол күрделi машина.

D) – Ол саяси жануар.

Е) – Ол бәрiнiң өлшемi.

47.1. Классикалық емес философияның негізгі бағыттары.

А) Прагматизм, герменевтика, феноменология, экзистенциализм.

В) Прагматизм, герменевтика, софистика, экзистенциализм.

С) Прагматизм, герменевтика, аналитикалық философия, схоластика.

D) Прагматизм, герменевтика,психоанализ, марксизм.

Е) Прагматизм, герменевтика, перипатетизм.

48.1. Позитивизм философиясының өкілдерін атаңыз.

А) Гегель, Фейербах, Маркс.

В) О.Конт, Э.Мах, Р.Авенариус.

С) Кьеркегор, Сартр, Камю.

D) Шлейермахер, Дильтей, Гадамер.

Е) Гуссерель, Хайдагер, Ясперс.

49.1. Негізгі экзистенционалдық категорияларды ататңыз.

А) Жауапкершілік, жалғыздық, таңдау, махаббат, әлемдегі болмыс**.**

В) Түр, материя, объект, субстанция.

С) Рух, сана, идея, субъект.

D) Әлемдік ақыл-ой, құдай баласы.

Е) Кеңістік, уақыт, қозғалыс.

50.1. Конвенциализм бағытының танымдық көзқарасын атаңыз.

А) Ақиқат дегеніміз – тәжірибені қарапайым және экономды суреттеу(бейнелеу).

В) Ақиқат дегеніміз – барлық адамдар мойындайтын білім.

С) Ақиқат дегеніміз – мақсатқа жеткізетін білім.

D) Ақиқат дегеніміз – адамнан, бүкіл адамзаттан тәуелсіз өмір сүретін нақтылықтың санада бейнеленуі.

Е) Ақиқат дегеніміз – логикалық жолмен дәлелденген білім.

51. 1. Прагматизм бағытының бағытының гносеологиялық көзқарасын атаңыз.

А) Ақиқат дегеніміз – тәжірибені қарапайым және экономды суреттеу.

В) Ақиқат дегеніміз – барлық адамдар мойындайтын білім.

С) Ақиқат дегеніміз – мақсатқа жеткізетін білім.

D) Нақтылықтың санада бейнеленуі.

Е) Ақиқат дегеніміз – логикалық жолмен дәлелденген білім.

52.1. Орыс философиясының ерекшелігі мен оның батыс философиясынан айырмашылығын атаңыз.

А) Дiни реформашылдык, шындық iзденiсi, құдай iзденiсi, әдептелiк элементi.

В) демократиялық идеялар, популизм.

С) еңбек этикасы мен әлеуметтік әділеттілік.

D) прагматизм, индивидуализм, рационализм.

Е) жанның қайта тууы туралы идея, өмірдегі ұлы жол туралы идея.

53.1. Синергетика бағытының көзқарасын атаңыз.

А) Бүтін дегеніміз – бөлшектер тұтастығы.

В) Бүтін дегеніміз – реттелген бөлшектер жиынтығы.

С) Бүтін дегеніміз – бір-бірімен қарым-қатынаста болатын бөлшектер жиынтығы.

D) Бүтін дегеніміз – бір-бірімен қарым-қатынаста болатын бөлшектердің тұрақты жүйесі

Е) Бүтін дегеніміз – жүйе ретінде қарастырылатын, бір-бірімен қарым-қатынаста болатын бөлшектердің тұрақты емес жүйесі.

54.1. Синергетика бағытының көзқарасы бойынша мәдениет ұғымының анықтамасын атаңыз:

А) Мәдениет – адам іс-әрекетінің мәні мен мағынасын айқындайтын күрделі жүйе.

В) Мәдениет – қоғамның материалды және рухани жағдайының деңгейі.

С) Мәдениет – адамның шығармашылығы мен бостандығының жүзеге асуы.

D) Мәдениет – халықтың салт-дәстүрі мен әдет-ғұрыпы.

Е) Мәдениет- өз- өзiмен дамитын жүйе.

55.1. Қайшылық деп нені атайды?

А) Бірін-бірі терістейтін заттың немесе құбылыстың жақтары.

В) Бір-бірімен байланысты заттың немесе құбылыстың жақтары.

С) Заттың немесе құбылыстың жақтарының орналасуы.

D) Заттың немесе құбылыстың бірін-бірі толықтыратын және бірін-бірі терістейтін, бір-біріне ауысып отыратын жақтары.

Е) Заттың немесе құбылыстың бірін-бірі толықтыратын жақтары.

56.1. «Мазмұн» және «түр» категорияларының арасындағы диалектикалық байланысты көрсететін анықтаманы көрсетіңіз.

А) Мазмұн түрге сәйкес келмейді.

В) Түр мазмұнға дейін пайда болады.

С) Түр емес тек мазмұн ғана өзгереді.

D) Түр мазмұннан кейін бірден (автоматты) өзгереді.

Е) Кез-келген мазмұн түрге ие.

57.1. К.Маркстің қоғам туралы іліміндегі өндіріс тәсілінің мәнін не көрсетеді?

А) Өндірілген нәрсе.

В) Өндірілген нәрсенің сандық өлшемі.

С) Немен өңдеу құралы.

D)  Қалай өндіргендігі.

Е) Кiм үшiн өндiретiндiгi.

58.1. Н.А.Данилевский, О.Шпенглер, А.Дж. Тойнбилермен қоғам дамуының қандай тарихи формалары талданып өнделдi

А) Өркениеттiк.

В) Мәдениеттiк.

С) Технологиялық.

D)  Формациялық.

Е) Эволюциялық.

59.1. Әлеуметтiк қауымдастықтың тарихи формасын көрсетiңiз:

А) Өндiрiстiк ұжым.

В) Студенттiлiк.

С) Азаматтар.

D)  Ұлт.

Е) Парламент.

60.1. Диалектикалық тұрғыдан қарағанда, сана мен тiлдiң (сөйлеудiң) өзарақатынасы қандай ?

А) Сана тiлден сөйлеуден ерте пайда болған.

В) Тiл (сөйлеуден) санадан ерте пайда болған.

С) Сана мен тiл (сөйлеу) адамға ғарыштық ақыл-еспен сыйға берiлген.

D)  Сана мен тiл (сөйлеу) адамға эволюциялық үрдiсте бiр мезгiлде пайда болған.

Е) Сана мен тiл (сөйлеу) белгiлi бiр дәрежеде жануарларға да тән.

61.1. Қоғамдық сананың формасын көрсетiңiз:

А) Хикая.

В) Жылнама.

С) Лингвистiк.

D)  Ақындық.

Е) Эстетикалық.

62.1. Мәдениеттiң қайнар көздерiн көрсетiңiз:

А) Адам және оның iс-әрекетi.

В) Тiл, сөйлеу.

С) Адамның жаратушылықты iске асыруы.

D)  Адамның тiке жүруi.

Е) Географиялық орта, ауа райы.

63.1. Мәдениет пен өркениеттiң айырмашылығы неде?

А) Мәдениет – ол индивидтiң (жекенiң) немесе халықтың өздiгiнен еркiн анықтау мен оны бiлдiру нәтижесi, өркениет-техникалық жетiстiктер және соған байланысты қолайлылықтың жиынтығы.

В) Мәдениет – ол адамның сыртқы дүниесi; өркениет – ол адамның iшкi дүниесi.

С) Мәдениет – ол қоғамның iзгiлiктiк жағы; өркениет- қоғамның прагматикалық жағы.

D)  Мәдениет – адамның жаратымпаздықтың материалдық жемiстерi; өркениет – бүкiл, бiртұтас Ғарыш.

Е) Мәдениет – қоғамның әлеуметтiк-психологиялық құрылымы; өркениет – қоғамның ақпараттық жүйесi.

64.1. Рухани мәдениеттiң элементтерiн ата:

А) Программалық қамту, этикет, философия.

В) Техника, компьютер, радионы ойлап шығару.

С) Мүсiн өнерi, видеофильм, перғаумдардың қабiрi.

D)  Тiл-сөйлеу, еңбек құралдары, жанұя.

Е) Неке, өнер, бiлiм, қару-жарақ.

65.1. Информациялық өркениеттiң ерекшелiктерiн көрсетiңiз:

А) Жеке меншiк мән-мағынасы азаяды, бiлiмнiң, ғылымның, технологиялардың мән-мағынасы көбейедi.

В) Қару-жарақтық техника, қол технологиясы.

С) машиналық техника, ғылымның кеңiнен дамуы.

D)  жалдамалы еңбек, қоғамдық қатынастар.

Е) мемлекет деген атынан, өндiрiс құралдарына деген қоғамдық меншiгi.

**13. Емтихан сұрақтары**

###### Философия пәнi бойынша емтиханға арналған сұрақтары

1. Система (жүйе ) түсiнiгi. Қоғам және ғылыми таным мәселелерiн талдаудағы жүйелiк қағида.
2. Мәдениет пен өркениет. Өтпелi қоғамдағы адамдардың құндылық бағыттарының өзгеруi туралы.
3. Тарихтағы атқты ерекше тұлғалардың ролi. Волюнтаризм мен фатализiмнiң қоғамдық процестердi басқарудағы дәрменсiздiгi.
4. Терiстеудi терiстеу заңдары. Демократиялық қоғамға өтудегi терiстеу диалектикасы.
5. Гегель – классикалық немiс философиясының атақты өкiлi.
6. Ғылымдағы ақиқат мәселелерi. Обьективтiк, салыстырмалы және абсалюттiк ақиқат.
7. Кездейсоқтық және қажеттiлiк. Өтпелi қоғам құқықтық-демократиялық қоғамға өту сатысы ретiнде.
8. Тұлға және әлеуметтiк орта. Индивидуализiмнiң, конформизiмнiң, “бiрөлшемдiк”, ұжымдықтың ( колективизiмдiктiң) обьективтiк және субъективтiк негiзi.
9. Қайта Өрлеу философиясы. Анторпоцентризм, гуманизм және адамзаттың ерекшелiгi мәселесi.
10. Жоғарғы ұйымдасқан материя жөнiндегi қазiргi ғылыми жаңалықтар туралы.
11. Адамзаттың рухани тәжiрбиесiндегi өлiм мен өлместiк мәселелерi.
12. Құқықтың мәнi. Құқықтық сана. Қазақстан Республикасының Конституциясы әлуеметтiк - құқықтық мемлекет құрудағы маңызды жол.
13. Мазмұны және форма, олардың танымдағы методологиялық маңызы. Формализмге сын.
14. Экзистенциалистiк философия және оның түрлерi. Экзистенциализм, персонализм, антропологиялық философия.
15. Ғылым – сананың ерекше формасы ретiнде. Ғылым және iзгiлiк (әдептiлiк).
16. Адам әлуметтiк дағдарыс пен жатсыну, шекаралық жағдай кезiнде.
17. Мән және құбылыс, және олардың өтпенлi қоғамдағы әлуметтiк процесстердi танудағы методологиялық маңызы.
18. Қазақ ағартушыларының философиялық көзқарастары:А.Құнанбаев, Ы.Алтынсарин, Ш.Уәлиханов.
19. Антикалық философия. Әлемдi космологиялық (ғарыштық) тұрғыдан түсiнуi.
20. Мән және құбылыс, олардың диалектикалық өзара байланысы.
21. Табиғат түсiнiгi. “Табиғи”мен “жасанды” өмiр сүру саласы. Эволюция теориясы.
22. ХІХғ ІІ жартысындағы және ХХ ғ. басындағы адамзаттың алдында тұрған ауқымды мәселелер.
23. Орта ғасырдағы Шығыстық мұсылман философиясы. Ибн-Сина, 2Ж.Баласұғни, Әл-Фараби.
24. Азаматтық қоғам түсiнiгi.Қазақстандағы азаматтық қоғам және құқықтық мемлекеттiң даму переспективасы.
25. Жалқылық пен жалпылық Өтпелi қоғам жағдайындағы Республиканың

ерекшелiгiн ескеру қажеттiлiгi

26. Қоғамдық сана құрлымы: Қарапайым, теориялық бұқаралық сана.

27. Философияның негiзгi сұрағы. Болгесты монистiк және дуалистiк

тұрғысынан қарастыру.

1. Адамның өлiм және өлместiк, оның, өмiр сүру мәнiнiң философиясы.
2. Адамзаттың алдында тұрған экологиялық мәселелер және оны шешу жолдары.Биосфера мен адам және коэволюция принципi.
3. Дүниетанымның тарихи типтерi: дiн, философия. XX ғ. аяғындағы дүниеге деген көзқарстардың ерекшелiктерi.
4. “Тұлга”, “адам” түсiнiгi. Адамның жеке даралық ерекшелiк мәселесi.
5. Диалектиканың тарихи формалары.
6. Л.Фейербахтың антропологиялық философиясының мәнi.
7. Материя қозғалысының әлеуметтiк формасының ерекшелiгi.
8. Қоғам- ашық өздiгiнен дамитын жүйе ретiнде.
9. В.Вернадскийдiң ноосфера туралы идеясы, оның, қазiргi замандағы көкейтестiлiгi (актуальдығы).
10. И.Канттық әлеуметтiк- саяси және философиялық көзқарастары.
11. Қоғамды формациялық және өркениеттiк тұрғыдан қарастыру негiзi.Қазiргi Қазақстанды өркениеттiлiк тұрғыдан қарастыру.
12. Ғалым- техникалық процесс және экология. Қазақстандығы экологиялық мәселелер және оларды шешу жолдары.
13. Философия пәнi . Философия және жеке ғылымдар.
14. Жаңа Дәуiр философиясындағы таным методының мәселелерi.
15. Әлемдiк тарихтың бiрлiгi және көптүрлiлiгi. Қазақстанның әлемдiк бiрлестiкке кiру жолдары және ондағы өз орнын анықтауы.
16. Сана және шығармашылық. Дарын- әлеуметтiк – мәдени кұбылыс ретiнде.Өтпелi қоғамда тұлғаның ынталығы, шығармашылық мүмкiндiгiнiң дамуы.
17. Ғылым ретiнде диалектиканың қалыптасуы: Гегель және Маркс.
18. Материя қозғалысының негiзгi формалары, олардың өзара байланысы.
19. Адамдағы табиғилық және қоғамдық өзара қатынас. Адамның табиғи және әлеуметтiк түсiнiгiне сын.
20. Қоғамдық және жеке сана, олардың, диалектикалыкқ өзара байланысы. Өтпелi қоғамдағы тұлғалардың санасының өзгеруi.
21. Қеңiстiк пен уақыт. Әлеуметтiк кеңiстiк пен уақыт туралы қазiргi түсiнiктер.
22. Табиғатты, қоғамды және адамның iс- әрекетiн танудағы материя категориясының маңызы.
23. Демократияға көшу жағдайындағы қоғамдық психология және идеология. Қазақстанға жаңа идеология керек пе ?
24. Философиядағы адамның шығу тегi мәселесi.
25. Материяның бiрлiгi, қозғалысы, кеңiстiк пен уақыт.
26. Сананың қалыптасуы және дамуындағы еңбек, қарым- қатынас, тiлдiң ролi.
27. Орта ғасырлық философиядағы ақыл- ес пен сенiм арақатынасы. Ф.Аквинский.
28. Сцентизм және технократизм. Биологиялық сцентизм. Технократиялық және антитехнократиялық утопиялар.
29. Сана және тiл арақатынасындағы мәселелер. Сана және кибернетикалық машиналар.
30. Қоғамды стратификациялау теориясындағы негiзгi бағыттар. Өтпелi қоғамдағы рестратификациялау мәселелерi.
31. Адамзат қоғамының генезисi: тайпа, қауым, ұлт, мемлекет.
32. Қайта Өрлеу дәуiрiндегi дiни реформация. (М. Лютер, Ж. Кальвин).
33. Постиндустриалдық өркениет және оның ерекшелiктерi.
34. Н. Макиавеллидiң әлеуметтiк – саяси көзқарастары.
35. Қазiргi қоғам дамуындағы ғылыми- техникалық әлеуметтiк және руханилықтың арақатынасы.
36. Орта ғасыр философиясындағы адам мәселесi.
37. Субстанция мәселесi. Монизм, дуализм, плюрализм.
38. Буддизмдегi “зәбiрлемеу” қағидасы және оның адамзатқа бүгiнге дейiнгi 22маңызы.
39. Мемлекеттiң пайда болу мәселесi (Т. Гоббс, Ибн – Халдун, К. Маркс).
40. Философияның пайда болу мәселесi.
41. Мифологиялық және дiни көзқарастардың арақатынасы. Қазiргi дiннiң ролi.
42. Философия тарихындағы болмыс категориясы.
43. Ф.Бэконның таным философиясы.
44. Б.Спиноза шығармасындағы субстанция мәселесi.
45. Ибн – Рошд және Ф.Аквинский шығармаларындағы ақыл - ес пен сенiм мә2селелерi.
46. XX ғ. қазақ революцияшыл - демократтардың философиялық көзқарастары.
47. Мүмкiндiк пен шындықтың диалектикасы.
48. И.Канттық таным тиориясы.
49. Э.Гуссерлдiң феноменологиясы.
50. Герменевтика қазiргi батыс философиясының ағымы ретiнде.
51. Постпозитивизм және оның негiзгi өкiлдерi.
52. Қазiргi дiни философия. П.Теяр де Шарден шыгармасы.
53. Биологиялық, психологиялық және әлеуметтiк кеңiстiк – уақыт.
54. Сана және өзiндiк сана. Зерде мен ақыл.
55. Тарих философиясы ( К. Макке, А.Тойнби, О.Шпенглер).
56. Бүтiн мен бөлiктер диалектикасы.
57. Постмодернизм. Структурализм- Батыс философиясының ағымы ретiнде.
58. Ғылым методологиясы ретiндегi философияның ролi.

**14. Негізгі және қосымша әдебиеттер**

Негізгі:

1. Мырзалы С.К. Философия әлемiне саяхат (Оқу құралы). (Онтология) Қостанай, 1999ж.
2. Ғабитов Т.К. Философия Алматы. 2002 ж.
3. Тұрғынбаев Ә.Х. Философия .Алматы 2001 ж.
4. Мырзалы С. Философия әлемiне саяхат (Әлеуметтiк философия) Қостанай, 2004 ж.
5. Кішібеков, Сыдықов Философия. Алматы 1994 ж.
6. С.К.Мырзалы Философия әлеміне саяхат. Қостанай. 2001 ж.
7. Ақназаров.Х.З Философия тарихы бойынша дәрістер курсы. Алматы 1992ж.
8. Абишев К. Философия., Алматы, 2002.
9. Есім.Ғ .Философия тарихы.., Алматы, 2004ж.
10. Нұрышева.Г.Ж. .Философия тарихы. Алматы, 2005ж.
11. 11. нбаев.Ә.Әбжанов.Т. .тарихи -Нысанбаев. Ә.Әбжанов.Т. Қысқаша философия тарихы. Алматы,1999ж.
12. Әбділдин.Ә. .Философия. Алматы, 2002ж.
13. Алтай.Ж. .Философия тарихы. Алматы, 1999ж.

Қосымша:

14.Нысанбаев Ә., Әбжанов Т. Адамға қарай бет бұрсақ.

Оқу құралы. –Алматы. 1992 ж.

15.Әбішев.Қ. Әлеуметтік философия .Хрестоматия.Алматы 1997ж.

16.Филос.энциклопедия. Алматы, 2005ж

17.Философиялық сөздік. Алматы,2005ж.

18.Орынбеков.М. Ежелгі қазақ дүниетанымдық философиясы. Алматы, 1996ж.

19.Ғабитов.Т.Қ Құлсағариева т.б Мәдени-философиялық энциклопедиялық сөздік. Алматы,2004ж.

20.Әбдіхалық Жомарт. 101 толғам,1001 түйін: философиялық байып. Астана,2005ж.

21.Есім.Ғ. Сана болмысы: Саясат пен мәдениет туралы ойлар. Алматы,1994ж.

22.Нысанбаев.Ә. Адам және ашық қоғам. Алматы, 1994ж.

23.Нысанбаев.Ә. Әбжанов.Т. Ой.Ақыл.Адамгершілік. Алматы, 1999ж.

24.Сегізбаев.О .История казахской философии. 2001ж.

25.Сегізбаев.О .Казахская философия 15 начала 20 веков. Алматы,1996ж.

26.Нұрланова.К .Человек и мир: казахская национальная идея. Алматы, 1996ж.

27.Аюпов.Н.Г .Религиозная система древних тюрков.

Алматы, 1998ж.

28.Чанышев А.Н. Курс лекций по древней философии. М., 1981

29.Богомолов А.С. Античная философия., М.,1985

30.Антология мировой философии., т.1-6., М.,1968,1970,1972

**15. Білімді бағалау бойынша ақпарат**

Балл арқылы бағаланатын студенттердің білімі бүкіл семестр бойы кезеңдік, белестік және қорытынды бақылау түрлері арқылы жүзеге асады.

Кезеңдік бақылау – жеке сұрақтар мен тақырыптар бойынша СӨЖ және СОӨЖ сабақтарында жүзеге асатын студенттердің білімін тексеретін жүйе.

Белестік бақылау – тест сұрақтары мен коллоквиум арқылы жүргізілетін студенттердің жалпы білім қорытындысын өткен тақырыптар мен бағдарламаның бөлімдері арқылы тексеретін жүйе.

Белестік бақылауға кезеңдік бақылаулар нәтижесінде үздік оқитын, СӨЖ және СОӨЖ сабақтарынан жақсы баға алған студенттер жіберіледі.

Семестрлік рейтинг кезеңдік және белестік бақылаулардың жиналған балдардың нәтижесінде анықталады жалпы 60 балл болуға тиісті.

Семестр бойы екі аттестация жүргізіледі, нәтижесі компьютердің ақпараттар қорында көрсетіледі.

Емтиханда студенттің ең жоғары алатыны – 40 балл.

Пән бойынша қойылатын қорытынды баға семестрлік рейтинг және емтиханда алған балл нәтижесінде қойылады. Студент емтиханда 20 балдан кем алмау міндетті.

|  |  |  |  |  |  |
| --- | --- | --- | --- | --- | --- |
| Кредиттiк жүйе | | Оқу пәнiн меңгеруi % балл | Студенттiң рейтингi | | Дәстүрлi жүйе бойынша баға |
| Цифрлiк баға | әрiптiк баға | Максималды семестрлiк рейтинг ИКИ сем 60 бал. | Максималды қорытынды рейтинг ИКИ сем 40 бал. |
| 4,0  3,67 | А  А- | 95-100  90-94 | 57-60  54-56 | 38-40  36-37 | 5 – «өте жақсы» |
| 3,33  3,0  2,67 | В+  В  В- | 85-89  80-84  75-79 | 51-53  48-50  45-47 | 34-35  32-33  30-31 | 4 – «жақсы» |
| 2,33  2,0  1,67  1,33  1,0 | С+  С  С-  D+  D | 70-74  65-69  60-64  55-59  50-54 | 42-44  39-41  36-38  33-35  30-32 | 28-29  26-27  24-25  22-23  20-21 | 3 – «қанағат» |
| 0 | F | 0-49 | 0-29 | 0-19 | 2 – «қанағатсыз» |

**16. Курсты меңгерудің саясаты мен бағыты**

Студент курсты меңгеруде белсенділік танытуы керек, осыған орай ол әр сабаққа үнемі қатысып, СӨЖ бен СОӨЖ жұмыстарын, жеке тапсырмаларды орындауға міндетті. Тест және басқа бақылау сабақтарына студент дайын болып келуге міндетті. Сабаққа дайындық ауызша немесе тест арқылы бағаланады.

Бақылаудың барлық түрлерінен қанағатсыз баға алғанда бір рет қана қайта тапсыруға рұқсат етіледі. **Жақсы баға алғандар қайта тапсырмайды.**

Студент себебсіз сабақ қалдыруға тиісті емес. Себебсіз практикалық сабақты қалдырған студенттер міндетті түрде берілген уақытта оны қайтадан машықтануы, орындауы керек.

Өзіндік жұмыстарға берілген барлық тапсырмалар уақытында орындалуы керек.

**Бақылау формалары мен түрлері бойынша баллдарды бөлу**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Бақылау түрі | Бақы-лау форма-сы | Баллдар | Апталар | | | | | | | | | | | | | | | | | Рейтинг | | |
| 1 | 2 | 3 | 4 | 5 | 6 | 7 | 8 | 1-аттестация | 9 | 10 | 11 | 12 | 13 | 14 | 15 | 2-аттестация | семестрлік | қорытынды | жалпы |
| 1 | КБ | Дәріс, сем  конспект. | 5 |  |  |  |  |  |  |  |  |  |  |  |  | \* |  |  |  | 5 |  |  |  |
| 2 | КБ | Ауыз. сұрау | 5 |  |  | \* |  |  |  |  |  | 5 |  |  | \* |  | \* |  |  | 10 |  |  |  |
| 3 | КБ  ББ | Тест.  сұрау | 5 |  |  |  | \* |  |  |  |  | 5 |  |  |  |  |  |  |  |  |  |  |  |
| 4 | КБ | Бақ.  жұм. | 5 |  |  |  |  |  | \* |  |  | 5 |  |  |  |  |  | \* |  | 5 |  |  |  |
| 5 | КБ  ББ | Кол  лок.  баян. | 5 |  |  |  |  |  |  | \* |  | 5 |  |  |  |  |  |  |  |  |  |  |  |
| 6 | ББ | Тест жүр. | 10 |  |  |  |  |  |  |  | \* | 10 |  |  |  |  |  |  | \* | 10 |  |  |  |
| 7 | ҚБ | Комп.тест | 40 |  |  |  |  |  |  |  |  |  |  |  |  |  |  |  |  |  |  | 40 | 60 |
|  |  | Барлы-ғы |  |  |  |  |  |  |  |  |  | 30 |  |  |  |  |  |  |  | 30 | 60 | 40 | 100 |
|  |  |  |  | 1-блок | | | | | | | | | 2-блок | | | | | | |  |  |  |  |

**1-ші ескерту.** Студент семестр қорытындысы бойынша 30 балл және барлық бақылау түрлері бойынша жақсы баға алса, емтиханға жіберіледі. Жақсы баға алу үшін, кем дегенде емтиханда 20 балл алу керек.

**2-ші ескерту.** Семинар (машықтану) сабақтарына қатыспағандарға сол жұмыстарды қорғаудың және орындаудың игеру жүйесі әрекет етеді.

**3-ші ескерту.** КБ – кезектік бақылау, ББ – белестік бақылау, ҚБ – қорытынды бақылау.

1. [↑](#footnote-ref-2)